
Niz Trešnjinu ulicu, u kojoj su živjeli Džejn. i 
Majk! Benks sa svojim roditeljima, gospođom i 
gospodinom Benksom, puhao je istočni vjetar. U 
kući je bila i dadilja Keti Nana, ali ona je baš 
odlazila iz Broja sedamnaest kad je istočni vjetar 
počeo puhati. 

Vjetar je žestoko šibao lišće kad je Keti Nana sa 
svojim torbama bučno sišla niz stepenice, uskočila 
u dvokolice koje su čekale i odvezla se, napuštajući 
Džejn i Majkla Benksa. 

Gospodin Benks je bio vrlo zauzet čovjek. Nikad 
nije imao vremena za zabavu, ali je znao svoju 
dužnost prema ženi i porodici. Napisao je oglas za 
Tajms. Slijedećeg jutra, pred ulazom u Benksovu 
kuću, otegao se red dadilja sve do ulice. 

Džejn i Majk! pogledali su kroz prozor dječje 
sobe. — Užasne su! — kazao je Majkl stresavši se. 
Ali dok su djeca gledala, kroz grane trešanja u 
njihovoj ulici opet je počeo puhati istočni vjetar. 
On im je poskidao šešire, naduo kišobrane i ponio 


MERI POPINS 


uvis sve te tobožnje dadilje! Otpuhao ih je preko 
ograda i kruna drveća i one nestadoše s vidika. 

A tada su iznad parka ugledali jednu divnu 
osobu kako lebdi na vjetru, lagano se ljuljajući i 
držeći se za ručicu svog otvorenog kišobrana. — To 
je ona! — uzviknu Džejn s prozora dječje sobe. I 
dok su je gledali, osoba se polako spustila na prednji 
trijem, ostavila svoju putnu torbu, zatvorila kišo- 
bran i zazvonila na vratima. Tako je Meri Popins ' 
donio istočni vjetar Džejni i Majklu Benksu. 

Dok su Džejn i Majk! zaprepašteno promatrali 
sa stepeništa ispred dječje sobe, Meri Popins se 
ljupko popela sjedeći na ogradi stepenica i spustila 
svoju torbu. Djeca su vidjela da je prazna. Ali iz 
te prazne torbe ona je izvadila stalak za šešir, neko 
veliko, zlatom optočeno ogledalo, jedan fikus i 
upaljenu stolnu lampu. 

— Eto! — rekla je, razgledajući sobu. — Tako 
će biti malo udobnije, rekla bih! 

— E, a sada, — kazala je Meri Popins razgleda - 

vajući dječju sobu, — vrijeme je za jednu igru koja 
se zove ,Uredi dječju sobu“. 


— Meni se to ne sviđa, — rekao je Majkl. Ali 
Meri Popins se samo osmjehnula. 
— U svakom poslu koji radimo, — rekla je, 


— naći ćemo neku zabavu. I tada, vidi čuda, 
posao postaje igra! 

I kad je Meri Popins zapucketala prstima, sve 
Džejnine lutke uredno su se postavile na police. 


Majklovi mali olovni vojnici odmarširali su k*o 
na nekoj slici. Drvene kocke, igračke i mede odoše 
da se sami srede. Haljine, bluze i pidžame u ormare 
se zatvoriše same. Dječja soba je začas postala 
uredna. — Tako je bolje, — rekla je Meri Popins. 
— Sad više ne izgleda kao medvjedi brlog. 

— Hajde opet, — rekao je Majkl. 

— Koješta, — kazala je Meri Popins. — Vrijeme 
je da idemo u park. Hajdemo, hop — hop! 


U parku su sreli Berta sveznalicu. Klečao je i 
kredama u boji crtao slike na pločniku. Džejn i 
Majk! su čučnuli da razgledaju slike. 

— Oh, evo jedne divne, — uzdahnula je Džejn. 
— Voljela bih da sam tamo. 

— Pravi engleski predio, — rekao je Bert s oprav- 
danim ponosom. — Vrlo pogodno mjesto za puto- 
vanje i velike doživljaje. Što da ne? A ovim putem 
se ide na seoski sajam. Hajdemo! — uzeo je djecu 
za ruke i namignuo im. — Malo čarolije, — obja- 
snio je. — To je lako. Namigneš ... zaželiš ... 
trepneš dvaput ... zatvoriš oči i — skočiš! 

Meri Popins je šmrknula, otvorila kišobran i 
svi su uletjeli ravno u crtež s engleskim predjelom. 

To je bilo divno mjesto, zeleno, mirno i puno 
sunca. 

— Meri Popins, — rekao je Bert, — ti divno 
izgledaš! I zaista je divno izgledala, jer je odjednom 
bila obučena po posljednjoj modi, od široko po- 
vijenog oboda na šeširu do dijamantne pucadi na 
cipelama. 

—I ti lijepo izgledaš, Berte, — rekla je Meri 
Popins. I zaista, imao je novo odijelo i nov slamni 
šešir. 

— Zar nisi rekao da je ovdje sajam, — kazao je 
Majk! koga odijela nisu zanimala, mada je i on 
bio vrlo lijepo obučen. 

— Rekao sam, — odgovorio je Bert. — Valja 
ići ovim putem, pa preko brda. 

Meri Popins je uhvatila Berta pod ruku pa su 
svi krenuli u šetnju. Ptice i životinje su izlazile da 
pozdrave Meri — jagnjad i krave i stari sivi konj, 
guske i kornjače u jezeru. Izgledalo je da cijeli 
svijet pleše od radosti, a životinje su pjevale zajedno 
s Bertom: »Svaki dan sa Meri pravi je praznik.« 

Na jednom sunčanom mjestu među drvećem 
našli su mali paviljon, kamo su svratili da popiju 
popodnevni čaj. Konobari su izgledali kao pravi 
pingvini. 

Kad su popili čaj, odskakutali su preko brda do 
jedne vrteške. Zaustavila se baš kad su se oni 
približili, tako da su mogli uskočiti. Svatko je 
sjeo na po jednog drvenog konjića. 

— Zamislite! — rekla je Džejn. — Vrteška samo 
za nas! 

— Vrlo lijepo, — prenemagao se Bert, — zaista 
lijepo, naročito ako ne želite nikamo otići. 

— Tko kaže da ne idemo nikamo? — rekla je 
Meri Popins i mahnula glavom. A tada je nešto 


šapnula čuvaru. 

— Razumijem, Meri Popins, — osmjehnuo se 
čuvar i salutirao. Onda je povukao najvišu polugu 
na stroju vrteške—injihovi konji —tupa-tapa-tupa 
— poletješe preko polja. 

Iz daljine se čuo zvuk lovačkog roga. — Za 
mnom! — viknu Meri Popins preko ramena. I oni 
odjahaše prema zvuku roga, pretječući lovce jed- 
noga za drugim. Počeli su stizati čak i lisicu, ali 
se Bert savio i podigao je na sedlo. 

Džejn i Majk! jahali su tako brzo da u početku 
nisu primijetili da Meri Popins nije više s njima. 


— Pa ovo je trka! — uzviknuo je Majkl. — Po- 
gledaj, Berte! — rekla je Džejn, — pobjeđuje Meri 
Popins! — Kao i uvijek! — kazao je Bert. 


Stazom su protutnjali džokeji na konjima. I dok 
su Džejn i Majkl promatrali, jahači su se sklonili 

ustranu i propustili Meri Popins koja je prva stigla 
na cilj. 

Džejn i Majk! su sjedili na ogradi s Bertom i jeli 
ušećerene jabuke kad su počele padati prve krupne 
kapi kiše. Tada sijevnu munja, a kiša stade padati 
kao iz kabla! 

— Majkle! Džejn! Ne trčite! Stanite uza me, 
— rekla je Meri Popins. Kad su se skupili uz nju 
ispod kišobrana, izgledalo je kao da se sva polja 


oko njih tope ... Opet su stajali u parku! Na ploč- 
niku, ispod njihovih nogu, Bertov crtež se topio u 
sjajnim kišnim baricama. 

Hop — hop, — rekla je Meri Popins. — Po- 
Žurite, djeco, da ne zakasnimo na čaj. Zbogom, 
Berte. — Uskoro su udobno sjedili u dječjoj sobi 
kraj rasplamsale vatre. 

Na ognjištu su stajale Džejnine i Majklove cipele 
i sušile se. Pored njih je bio naslonjen kišobran 


Meri Popins. Popili su čaj i Meri je stavila Džejn i 
Majkla u postelju. 

— Meri Popins, obećaj nam da nas nikad nećeš 
ostaviti, — sanjivo je rekla Džejn. — Hoćeš li 
ostati, — molio je Majkl, — ako obećamo da ćemo 
biti dobri? — To su površna obećanja, — rekla je 
Meri Popins. — Lako se daju, lako se krše. Ostat 
ću dok se vjetar ne promijeni. — I više ništa nije 
htjela reći. 

Slijedećeg jutra je Meri Popins probudila Džejn 
i Majkla razgrćući zavjese. — Ustajte, ustajte! — 
naredila je. — Ne tratite vrijeme. Dan je divan — 
super-kali-fradžilističan. Idemo u šetnju. Hop — 
hop! Ovuda. 

— Super-kali-fradžilističan, — pjevali su Džejn i 
Majk! plešući pločnikom. Gotovo su naletjeli na 
Meri Popins koja je zastala da porazgovara s jednim 
malim psom. Djeca nikad nisu vidjela tog psa, 
ali je izgledalo da ga Meri Popins dobro poznaje. 
Zvala ga je Andrej. Mali pas je nešto dugo lajao 
Meri Popins. — Opet? — upitala je Meri Popins. 
— Idem ravno tamo. 

Uzela je Džejn i Majkla za ruke i krenula putem 
kojim je došao Andrej. Ubrzo je zakucala na vrata 
jedne starinske kućice. 

Vrata je otvorio Bert. — Kako mu je? — upitala 
je Meri. — Nikad ga takva nisam vidio, — ozbiljno 
je rekao Bert, — i to je cijela istina. — Širom je 


otvorio vrata. Džejn i Majk! su zavirili unutra. 

Ugledali su jednu veliku, veselu sobu. Na sredini 
je stajao sto postavljen za čaj. — Duše mi, — rekao 
je jedan glas pun prigušenog smijeha. — Pa to je 
Meri Popins! Baš mi je milo što si došla. 

Glas je dolazio odozgo. Pogledali su gore, a u 
zraku je sjedio Albert, ujak Meri Popins, i veselo 
se smijao. 

— Morat ćeš prestati smijati se, ujka Alberte, 
— strogo je rekla Meri Popins. — Znam, draga, 
ali ja toliko uživam, — kazao je ujka Albert. Tada 
je počeo smijati se tako jako da mu je glava udarala 
o tavanicu. — I čim se počnem smijati — hi, hi 
— sa mnom je sve gore. 


On je bio toliko smiješan da Džejn i Majkl, ma 
koliko pokušavali da budu učtivi, nisu mogli da se 
suzdrže. Počeli su se smijati. 

Dotle se Bert već valjao od smijeha. Uskoro je 
ustao s poda i počeo poskakivati pored ujka 
Alberta. Kad su ga ugledali, Džejn i Majki su se 
također počeli nadimati od smijeha. Postajali su 
sve lakši i lakši, dok im glave nisu udarile u tava- 
nicu! Samo je Meri Popins čvrsto ostala na zemlji. 

— Ako ovo nije nešto najbudalastije što sam 
vidjela, — strogo je rekla odozdo, — ne bila ja 
Meri Popins. 

— Kad već spominješ imena, — rekao je Bert, 
— ja znam jednog čovjeka s drvenom nogom po 

imenu Smit ... 

— Stvarno ? — nasmija se ujka Albert. — A kako 
mu se zvala druga noga? — I oni svi izgubiše dah 
od smijeha, bacakajući se po zraku. 

— Džejn, Majkle! Vrijeme je za čaj, — rekla je 
Meri Popins. 

— Hoćeš li nam ti naliti, Meri? — zamolio je 
ujka Albert. 

Na to se čajni sto vinu kroz zrak, a Meri Popins 
se polako popne i sjede uz čajnik. 

— Toliko uživam, draga moja, — rekao je ujka 
Albert, smijući se uz čaj. — Volio bih da ste svi 
stalno ovdje gore sa mnom. 

— Pa morat ćemo ostati, — smijao se Majkl. — 
Ne možemo sići. 

— E, pa, da vam pošteno kažem, — rekao je 
ujka Albert, — možemo sići. Samo pomislite na 
nešto tužno i bit ćete dolje. 


— Vrijeme je da se ide kući, — začu se glas Meri 
Popins koji je zazvonio kao truba. 

I na tu od svih najtužniju misao svi s trijeskom 
padoše na pod. 

Kod kuće su Džejn i Majk! pričali gospodinu 
Benksu o divnoj čajanci, smijanju i čovjeku s drve- 
nom nogom po imenu Smit. Ali izgleda da ih on 
nije razumio. 

— Meri Popins, — strogo je rekao, — razočarao 
sam se u vama. Uznemirensamštočujem kako moja 
djeca govore o ulaženju i izlaženju iz crteža na 
pločniku. Lov na lisicu, konjske trke, čajanke na 
plafonu — sve su to sumnjive šetnje. Riječi kao 
super-kali-fra-kra-uf ... 

— Super-kali-fradžilističan, — ispravila ga je 
Meri Popins. 

— Naravno. Hvala, — rekao je gospodin Benks. 
— Ako već moraju ići u šetnju, ta šetnja mora imati 
neki cilj. Oni moraju naučiti valjane stvari kao što je 
bankarstvo ... 

— Shvatila sam, — rekla je Meri Popins. — Sutra 
će Džejn i Majk! poći s vama, svježe izglačani i 
uređeni. 

— Sa mnom ? — uzviknuo je gospodin Benks. — 
A kamo idemo? 

— Pa u banku, naravno, — rekla je Meri Popins. 
— Kao što ste predložili. 

Džejn i Majki nisu mogli vjerovati svojim ušima. 
Idu s ocem u šetnju! 

— Djeco, — rekla je Meri Popins, — kad budete 
išli u banku, vidjet ćete jednu staru ženu na stepe- 
nicama crkve Svetog Pavla kako prodaje vrećice 


s mrvicama. ,Nahranite ptice, nahranite ptice, 
dvije pare vrećica,“ viče ona. I svuda duž katedrale 
sveci i apostoli gledaju i osmjehuju se onome tko 
toliko voli ptice da rado daje dvije pare za vrećicu 
mrvica. 

Sutradan ujutro, kao što je Meri Popins obećala, 
Džejn i Majk! su ugledali staricu sa pticama na 
crkvenim stepenicama. »Nahranite ptice! Dvije 
pare vrećica,« vikala je. 

— Molim te, oče, smijemo li nahraniti ptice? — 
pitala je Džejn. 

— Ja imam dvije pare iz moje kasice, — rekao je 
Majkl. — Baš je onako kako je rekla Meri Popins. 

— Ne zanima me što kaže Meri Popins, — rekao 
je gospodin Benks. — Kad dođemo u banku, po- 
kazat ću vam što se može učiniti s te dvije pare. 

Banka je bila jedno veliko i strašno mjesto. 


Izgledalo je kao da svi govore šapatom. Majkla i 
Džejn su predstavili gospodinu Dosu, jednom vrlo, 
vrlo starom čovjeku, mršavom, sijede kose, punom 
bora. To je bio direktor banke. 

— Ovo su moja djeca, gospodine Dose, — rekao 
je gospodin Benks. — Žele otvoriti tekući račun. 

— Sjajno, sjajno! — rekao je gospodin Dos. — 
Koliko imaš novca, mladiću ? 

— Dvije pare, — rekao je Majkl. — Ali potrebne 
su mi da nahranim ptice. 

— Koješta, — rekao je gospodin Dos. — Što 
imaš od toga što hraniš ptice? Samo ugojene ptice! 
Stavi ti novac u banku i tvoje će dvije pare, zdrave 
i prave, donijeti kamate i kamate na kamate. Imat 
ćeš željeznice, brodove, riječne brane i putovanja 
preko oceana ... — I on zgrabi Majklove dvije pare. 

— Ne! — viknu Majkl. — Ja hoću hraniti ptice. 

Vratite mi moje dvije pare! — I on istrže svoje dvije 
pare iz Dosovih ruku i potrča. 

— Majkle! Džejn! — ljutito je vikao gospodin 
Benks. Ali, bilo je prekasno. Djeca su već bila 
istrčala iz banke. 

Džejn i Majk! su trčali iz jedne ulice u drugu i 
kroz neobične londonske prolaze. 

Kad su djeca zavila za jedan ugao, ne znajući 
gdje su, pred njima se pojavila jedna čudna, garava 
prilika s četkama. Obje ruke pružala je prema njima. 

— Pustite nas! — uzviknuo je Majkl. — Pustite 
moju sestru! 

— Polako! Vaš stari prijatelj Bert neće vam 
učiniti ništa nažao. 

To je bio Bert obučen u dimnjačara. — Tko vas 
goni? — upitao je. 

— Otac, — rekla je Džejn. — Bijesan je. 


— Hajde, hajde, — kazao je Bert. — To mora da 
je neka zabuna. Vaš otac je jedan fini gospodin 
koji vas voli. Trebalo bi da ga žalite što cijelog dana 
radi u toj hladnoj, bezdušnoj banci. 

— O, Berte, — rekla je Džejn, — zar misliš da 
moramo pomoći ocu? 

— Dat ću mu moje dvije pare, — kazao je Majk! 
i uzdahnuo. 

Kad je Bert došao s Majklom i Džejn u Trešnjinu 
ulicu bilo je kasno popodne. Putem su se veselo 
zabavljali s cijelom grupom dimnjačara. Išli su 
preko krovova i dimnjačari su baš otvorili ples kad 
je gospodin Benks ušao u kuću. 

— Što to znači? — uzviknuo je gospodin Benks 
dok su dimnjačari plešući prolazili pored njega. 

— Oče, — uzviknula je Džejn, — tako mi je 
milo što si se na vrijeme vratio kući. Sad se svaki 
dimnjačar pozdravio s tobom, pa ćeš biti vrlo 

sretan. 

— Možda, — rekao je gospodin Benks. — Vidite, 
ja sam onim ljudima u banci objasnio sve o Meri 
Popins i starici s pticama, o Albertu i smijanju, o 
čovjeku s drvenom nogom po imenu Smit ...i o 
cijeloj toj super-kali-fradžilističnoj stvari. I svi su se 
smijali. Smijao se čak i stari gospodin Dos — i tada 
sam ga prvi put vidio da se nasmijao! 

U tom trenutku počeo je puhati neki svjež vjetar. 
U Broju sedamnaest Trešnjine ulice Meri Popins je 
stajala na prozoru i mirisala vjetar. Dolje na ulici 
ugledala je gospodina Benksa, zagrljenog s djecom. 

— Vidim da se vjetar promijenio, — rekla je 
Meri Popins sama sebi. — Vrijeme je da idem. 

I kad su gospodin Benks i djeca stigli do ulaza 
u kuću, Meri Popins je u šeširu i kaputu, s putnom 
torbom u ruci, otvorila kišobran. Vjetar se podvu- 
kao pod kišobran i ona je poletjela — iznad ulaza i 


preko trešnjinih grana na ulicu. 

— Ona odlazi, Džejn, — rekao je Majkl glasom 
punim suza. 

— Ne plačite, djeco, — rekao je gospodin Benks. 
— Možda će se vratiti. Hajde da joj priredimo sve- 
čani ispraćaj. Puštat ćemo zmajeve! 

— Hoćeš li i ti snama puštati zmajeve? — pitao 


je Majkl. 

— Dabome da hoću, — veselo je rekao gospodin 
Benks. 

I tako su on i djeca — pa čak i gospođa Benks 


— puštali zmajeve visoko u vjetrovito nebo u 


znak pozdrava Meri Popins. 

MAČ U KAMENU 


Jednom davno, u staroj Engleskoj, živio je jedan 
plemić s dva sina koje je jako volio. Zvao se ser 
Ektor. 

Stariji dječak se zvao Kej i bio je krupan i 
visok. Pored toga bio je tvrdoglav i lijen, ali je 
plemiću bio rođeni sin. Kad odraste, postat će ser 


Kej i gospodar zamka. 

Mlađi dječak se zvao Vort. On je bio samo usvo- 
jen i nije se mogao nadati da će postati vitez. Pa 
ipak, mršavi je dječak bio pun osmijeha i nikad nije 
bio ljubomoran na Keja. 

Jednoga dana je Vort veselo pratio Keja do 


ivice šume. Da ne bi smetao, Vort se popeo na 
drvo, a Kej je zapeo strijelu i počeo gađati jednu 
srnu. Kej je dobro gađao, ali u tom trenutku začuo 
se neki prasak. To se slomila grana na kojoj je 
sjedio Vort. 

Kej se uplašio i prerano pustio strijelu koja je 
odletjela daleko od srne i iščezla u šumi. Gledajući 
je kako nestaje, Kej je drhtao od bijesa. 

— Oh, dragi Keje, oprosti mi! Zaista mi je žao, 
— uzviknuo je Vort. — Ja ću ti je donijeti. 

I on potrča da traži strijelu u tamnoj i strašnoj 
šumi. 

Ta strašna šuma nije se ni po čemu razlikovala 
od ostalih dijelova Engleske tog doba. Nekada 
davno, tako davno da se Vort tog vremena nije ni 
sjećao, dobri kralj Juta mudro je vladao zemljom. 
Ali kada je Juta umro, nije ostavio nasljednika. 

Poslije Jutine smrti svi su se plemići okupili u 
najvećoj crkvi Londona da vide hoće li Bog dati 
neki znak tko treba da postane kralj. Tamo se 
desilo nešto neobično. Odjednom se u crkvenim 
vratima pojavio ogroman komad mramora s čelič- 
nim nakovnjem. Kroz nakovanj je duboko u ka- 

menu bio zaboden mač, a na maču su ispod balčaka 
bile zlatom ispisane ove riječi: 


TKO OVAJ MAČ IZVUČE IZ KAMENA I 
NAKOVNJA, PRVI JE KRALJ ENGLESKE 


Svi plemići su zapinjali iz sve snage, ali mač 
nitko nije ni pomakao. Tako je Engleska ostala bez 
kralja. U zemlji je nastao veliki nered i jaki su 
pljačkali slabe. 

Čudo s mačem je polako zaboravljeno. Oko na- 
kovnja je izrastao korov i mač su pokrile puzavice, 
posve divlje kao u šumi. 

A sada je Vort zašao duboko u mračnu šumu, 
boreći se korak po korak s isprepletenim gustišem. 
On je hrabro išao dalje, spotičući se preko korijenja, 
dok su mu trnovite grane šibale lice. Najzad je 
stigao do jedne male čistine u samom srcu šume. 

Na čistini je bila lijepa kućica pokrivena slamom. 
Jedno drvo je raslo tako blizu nje da su mu ispru- 
žene grane gotovo dodirivale krov. A među granjem 
blistala je izgubljena strijela. Vort je zaprepašteno 
gledao, ne vjerujući svojoj sreći. 


Od uzbuđenja nije ni vidio jednog vuka koji se 
spremao da skoči na nj. 

Vuk je potrčao, bijesno režeći. A onda je skočio, 
ali su mu čeljusti škljocnule u prazno, jer se Vort, 
želeći što prije doći do strijele, brzo uspuzao uz 
drvo. 

Dok se Vort penjao, lišće se sa svih strana zatva- 
ralo oko njega, tako da nije vidio vuka koji je 
šunjao oko drveta, nadajući se da će Vort pasti. 

Gledajući oko sebe, Vort ugleda strijelu na kraju 
jedne duge grane. Ne razmišljajući ništa, on pođe 
prema njoj. 

Kad je najzad pružio ruku da uzme strijelu, grana 


se počela savijati i pucati. A onda se nešto desilo. 
Uz veliki prasak, po drugi put tog dana, grana se 
slomila pod njegovom težinom. 

Vort je naglavce pao kroz slamnati krov. 

S trijeskom se srušio pored jednog stola postav- 


ljenog za čaj. — Znači, upao si, — začu se miran 
glas. — Znaš, malo si zakasnio. 


— Zar — zar jesam? — promucao je Vort. Za 
stolom je ugledao jednog starca sa čudnim šiljatim 
šeširom u lepršavom ogrtaču. 

— Ja sam Merlin, — rekao je starac. — A kako 
se ti zoveš, mladiću? 

— Zovem se Artur, ali me svi zovu Vort. 


— A, tako! — rekao je Merlin. — Hoćeš li 
malo čaja, Vorte? 

Baš kad je Vort htio odgovoriti, začu se šum krila 
i jedna sova se diže sa stalka blizu stola i poče letjeti 
po sobi. 

— Oh! — uzviknu Vort iznenađeno. — Mislio 
sam da je napunjena. 

—- Tko je napunjen? — rekla je sova duboko 
uvrijeđena. — Tko? Tko? 

— Pa ona govori! — uzviknu Vort. 

— Zove se Arhimed, — rekao je Merlin. — To 
je jedna vrlo obrazovana sova. 

— Izvinite, mislio sam da ste punjena ptica, — 
rekao je Vort Arhimedu i od tog trenutka su on i 
sova postali prijatelji. 

— Gospodine, — rekao je Vort Merlinu dok 
su pili čaj, — smijem li vam postaviti jedno pitanje ? 
Kako ste znali da ću ja — ? 

— Da ćeš upasti ? — prekinuo gaje Merlin. — E, 
pa, vidiš, dečko moj, ja sam čarobnjak. 

Vort je bio vrlo iznenađen. On nikad nije vidio 
nijednog čarobnjaka. 

— Ja mogu vidjeti budućnost, — rekao je Mer- 
lin. — I to vijekovima unaprijed. Čak sam i bio 
tamo. 

— Da li to znači da za sve znate prije negoli se 
dogodi? — upita Vort. 

— Ne sve, — reče Merlin. — Ali ovo znam — 
sudbina te je uputila meni da bih te mogao dovesti 
do tvog pravog mjesta u svijetu. Ja ću se brinuti 
o tebi. 

— Alija se moram vratiti u zamak! — uzviknuo 
je Vort. 

— Vrlo dobro, — reče Merlin. On ustade i, 
mahnuvši štapićem u sva četiri kuta kolibe, naredi: 
»Spakuj!« 

Na to su se sve Merlinove stvari — stolovi, sto- 
lice, ormari, posuđe, noževi, kotlovi, staklene re- 
torte, boce, metle, klupe i hiljade knjiga — podigle 
u zrak. Začuo se jaki prasak i neki pišteći zvuk, 
a stvari su se u vihoru vrtjele ukrug i postajale sve 
manje i manje. Kad su se sasvim smanjile, uletjele 
su u jedan kožni kovčeg koji je stajao kod vrata. 
Kovčeg se zatvorio i zaključao. A tada je nastala 
potpuna tišina. 

— Hajde, dječače, — rekao je Merlin. — Ja 
idem s tobom u zamak i krajnje je vrijeme da 
pođemo. 

Ser Ektor je počeo vikati kad je vidio Vorta kako 

ulazi u zamak. Iako je dječaka mnogo volio, briga 
je ovog plemića dovodila do bijesa. 

— Što ti je trebalo da lutaš sam po toj paklenoj 
šumi! — urlao je. — Zbog toga ćeš četiri sata raditi 
u kuhinji! Javi se kuharu — hajde, momče! Skoči, 
skoči! 

Kad je Vort odjurio u kuhinju, Merlin je po- 
zdravio ser Ektora i rekao mu zašto je došao u 
zamak sa svojom sovom i kovčegom. 

— Koješta! — vikao je plemić. — Ja sam taj 
koji odlučuje hoće li Vort dobiti pravo obrazovanje 
ili neće! — A onda je upitao: — A tko si ti? 

— Zovem se Merlin, — odgovorio je Merlin i 
ponosno se ispravio. — Ja sam najmoćniji čarob- 
njak na svijetu. 

Misleći da ima posla s nekim smušenim starcem, 
ser Ektor se počeo smijati. 

— Ha — ha! — smijao se on od srca. — Najmoć- 
niji čarobnjak na svijetu — kakva šala! 

— Snijeg, — rekao je Merlin. 

Odmah su u velikoj dvorani počele padati 
ogromne bijele pahuljice. 

Ser Ektor je zatreptao očima, a onda je rekao: 
— Znam taj trik. To se radi s ogledalima. 

— Jači snijeg, — rekao je Merlin. 

Dvoranom je zahučao zimski vjetar i pahuljice 
su postajale sve veće i veće. Ser Ektorov nos je 
poplavio od hladnoće, a snijeg mu je dopirao do 
koljena. 


— To — to je dovoljno, — brzo je uzviknuo, 
cvokoćući. — Dobro nam došli i ostanite ako 
hoćete. 

Snijeg je odmah prestao padati. 

— Stanovat ćete u sjeverozapadnoj kuli, — uz- 
viknuo je ser Ektor. — To je gostinska soba. 
Osjećajte se kao kod kuće. 

Merlin se osmjehnuo i rekao: — Vrlo ste lju- 
bezni. 


Dok je sova letjela ispred njega, a kovčeg lebdio 
za njim, stari čarobnjak se polako počeo penjati 
u kulu. 

Dolje, u velikoj dvorani, ser Ektor je kliktao 
od veselja. — Čekaj samo dok Merlin vidi tu 
gostinjsku sobu — neće ostati ni dva dana! 

Gostinjska soba u sjeverozapadnoj kuli bila je 
sva u propuhu kad je puhao vjetar, a puna vode kad 
je padala kiša. Kad ju je ugledala stara sova, htjela 
je odmah otići. 

Ali Merlin je rekao: — Možda je to soba za 


nepoželjne goste, ali mi ćemo ostati, jer pred 
Vortom je budućnost, on mora biti obrazovan. 

— Budućnost! — uzviknula je.sova ogorčenim 
glasom. — Kakvu budućnost može imati to mršavo 
siroče, reci mi samo? 

— Ako budeš neodgojen, — odjednom je strogo 
rekao Merlin, — pretvorit ću te u ljudsko biće. 

— Nemoj, molim te, — uviknuo je Arhimed. 

I tako su ostali. 

Jednoga dana vidjeli su nekog viteza kako je u 
galopu dojahao u dvorište ispod kule. Po galami 
koja je nastala, bilo je jasno da donosi neke važne 


vijesti. Zato je Merlin poslao sovu da sazna o čemu 
se radi. 

Ser Ektor je lijepo dočekao viteza i poveo ga u 
veliku dvoranu. Lepršajući krilima sova je poletjela 
za njima. 

Vitez je pročistio grlo i rekao: — Na dan Nove 
godine u gradu Londonu održat će se turnir. 

— Tako? — rekao je ser Ektor zijevajući. 

— Pobjednik na turniru, — nastavio je vitez, — 
bit će okrunjen za kralja cijele Engleske. 

— Što! — uzviknuo je ser Ektor i uzbuđeno 
skočio sa stolice. Okrenuo se svojim dječacima i 

kazao: — Keje, mladiću, jesi li čuo ovo? Ti bi 
mogao pobijediti, ali samo ako ćeš dovoljno vjež- 
bati. Za Božić ćemo te proglasiti vitezom i poslati 
u London. 

— Ati, Vorte — ići ćeš kao Kejov štitonoša. 

Kad se vratila u kulu s tim vijestima, sova je 
mirno sjela i počela razmišljati. »Zašto održavaju 
turnir da bi izabrali kralja ? Zar ne postoji mač ... ?« 

Merlin je rekao: — Ako misliš na Mač u kamenu 
— to je odavno zaboravljeno. 

Prolazili su dani i ser Ektor je pažljivo pratio 
kako Kej vježba. Morao je vježbati od zore do 
mraka i stalno je gunđao, jer više nije imao vremena 
za svoj omiljeni sport — ležanje na suncu. 

Jednoga je dana navukao težak oklop i uzjahao 
konja da bi se vježbao u viteškim borbama. Kroz 
vizir se čulo njegovo gunđanje i Kej je držao koplje 
upravljeno ravno preda se. Krenuo je prema spravi 
za vježbanje. Vort je upravljao spravom, ali kad se 


približio topotkonjskih kopita, onjemalo ustuknuo. 


Sprava se zavrtjela velikom brzinom i njeno 
koplje je izbacilo Keja iz sedla. 

— Upomoć! — viknuo je leteći kroz zrak. 

Tras! — zazvonio je oklop kad je Kej udario 

o kameni zid. 

Ostatak dana proveo je ležeći na suncu. 

— Vorte, — rekao je Merlin jednog vrelog sun- 
čanog dana, — mislim da je vrijeme da se počne 
s tvojim lekcijama. — I poveo je momka do rova 
kojim je bio opasan zamak. — Možeš li zamisliti 
kako izgleda biti riba? — upitao je. 

— To je lako, — odgovorio je Vort. — To sam 
radio toliko puta. 

Merlin je mahnuo štapićem i izrekao jednu čarob- 
nu riječ. 

Vort se odmah skotrljao s obale i uz pljusak pao 
u vodu. 

Pretvorio se u grgeča, jednu vrlo malu ribu. 
Trenutak kasnije i Merlin se pretvorio u ribu — u 
jednu veću pastrmku. 

— Ti si riba, — rekao je Merlin, — ali nisi navi- 
kao da budeš riba. Zato ćeš morati dobro da misliš, 
mali grgeču. 

Vort je poslušao Merlina i naučio plivati kao 
grgeč. 

Odjednom se pojavila jedna ogromna štuka i 
halapljivo otvorila usta. 

— Merline! — viknuo je Vort. — Upomoć! 


Mahni štapićem! 

Ali Merlin je toliko bio zaprepašten da se nije 
mogao sjetiti čarobnih riječi koje bi spasile Vorta. 
— Moraš sam sebi pomoći, — uzviknuo je. Vort je 
počeo bježati i nastala je hajka! 

Štuka je prilazila sve više i bliže, a njeno dži- 
novsko tijelo bilo je gotovo nevidljivo u mraku 
vodenih sjenki. Vještim pokretom repa Vort je 
šmugnuo iza jednog džbuna trave. 

Štuka je polako prilazila. Vort je počeo brzo 
razmišljati, pa je naglo krenuo prema gore i lakim 
pokretima izbio na površinu vode. 

Štuka je pošla za njim, ali se desilo nešto neoče- 
kivano. Začula se neka iznenadna buka, jedna 
kandža je zgrabila Vorta i spasila ga od štuke. To 
je bio Arhimed. Sova se naglo spustila i spasila 
Vorta. 

Vort se opet pretvorio u dječaka i stajao je na 
obali. 

— Izvrsno, — rekao je Merlin. — Ovoga puta si 
nadmudrio tu halapljivicu! 

Kao mali grgeč Vort je naučio koristiti se svojom 
pameću. Shvatio je da veličina i snaga nisu uvijek 
najvažnije. Sad su dani brzo prolazili i njegovo 


obrazovanje je napredovalo. 

— Čini mi se da je vrijeme, — rekao mu je 
Merlin jednog popodneva, — da dobiješ i drugu 
lekciju. 

— Oh, nemojte gospodine, — rekao je Vort koji 
je sam radio u kuhinji zamka. — Volio bih da to 
ne bude sada. Moram oprati sve te sudove. 

Merlin se osmjehnuo. Mahnuo je rukom i rekao: 
»Operite se !« 

Odmah se svo posuđe, nagomilano za pranje, 
podiglo u zrak, postavilo u red i polako doletjelo 
do ogromnog vedra sapunjave vode. Jedna četka 
i krpa počeše vrijedno prati i brisati posuđe. 
Metle su žustro čistile kamene ploče, a mokre krpe 
brisale iz sve snage. 

— Eto, — rekao je Merlin vodeći Vorta prema 
vratima, — malo čarolije mnogo znači, zar ne? 
Hajde, dječače, vrijeme je za tvoju lekciju. | 

Ali kad su oni otišli, kuhar, koji je dotle spavao, 
vratio se u kuhinju. I tada je Merlinova čarolija 
učinila i više nego što je on očekivao. 

Kad je ugledao sudove kako se sami peru, 
metle kako same čiste kamene ploče i krpe kako 
stalno brišu — kuhar je počeo vrištati. 

Začuvši vrištanje, ser Ektor i Kej su dotrčali 
zveckajući mačevima. 

Uz povike »Spasavaj!« i »Napadaj!« ser Ektor 
je napao red tanjura. Poslije nekoliko koraka okli- 
znuo se po vlažnom podu. Plemić je zamlatarao 
rukama i poletio u ogromno vedro u koje je pao 
uz veliki pljusak. 

Krpa za sudove i četka nastavile su svoj posao 
kao da su umjesto ser Ektora i dalje tamo bili 
tanjuri. U međuvremenu su metle čistile kamene 
ploče, a krpe vrijedno brisale pod. 

U tom trenutku ušao je Vort. 

Ser Ektor je šakom zaprijetio sirotom dječaku i 

bijesno zaurlao: — Prokleti Vorte! Ti si kriv.za sve! 
Ti si doveo Merlina. Zato nećeš biti Kejov 
štitonoša! 
Vort je nekoliko dana bio sav utučen. — Ne mogu 
se čak ni nadati da ću postati štitonoša, — govorio 


je tužno Merlinu. — Što vrijedi što mi dajete 
lekcije. 
Merlin ga je uhvatio za bradu i rekao: — Ne 


smiješ klonuti! Hajde, mladiću, osmjehni se! 

Vort je ugledao pticu koja je proletjela pored 
prozora na kuli. S uzdahom je rekao: — Umoran 
sam od toga što sam Vort. Želio bih da sam ptica. 

Postao je mali vrabac. 

Arhimed je učio Vorta letjeti. Letjeli su zajedno 
daleko od zamka, ali ih ugleda jedan gladni 
jastreb. 

Grabljivica se okomi na njih i uperi kandže na 
malog vrapca. 

— Jastreb! — viknu sova, strašno uplašena. — 
Pazi, Vorte! — Naglim pokretom krila Vort se 
izmače. Ali jastreb je pošao za njim, a njegova 
ogromna krila snažno su mahala. 

To je bila duga i strašna hajka, daleko iznad snage 
slabog vrapca. Ali Vort je izbjegao strašne jastre- 
bove kandže spustivši se kroz jedan dimnjak. Tiho 
je pao na neko hladno ognjište puno paučine. 

Jedna čvorugava ruka ga podiže. 

— Gle, tko mi je došao u posjet — mršav vrapčić 
pun čađe, — kazao je neki kreštav glas. 

To je bila gospođa Mima, strašna stara vještica. 

— Oh, molim vas, ja nisam pravi vrabac, — 
cvrkutao je Vort. — Ja sam dječak, samo me je 
veliki Merlin pretvorio u vrapca. 

Na to je vještica počela šištati od bijesa. — Veliki 
Merlin, zaista! — rugala se. — Pa on je prava šeprt- 
lja! Ti očigledno nikad nisi ni čuo za mene — za 
čuvenu gospođu Mimu! 

Arhimed je gledao kroz prozor i sa strahom 
pomislio : 

Ne dovedem li Merlina na vrijeme, Mima će 
dječaku učiniti nešto strašno. 

Kad se pojavio Merlin, gospođa Mima nije 
htjela predati Vorta. Izazvala je Merlina na čarob- 
njački dvoboj. 

Dvoboj je otpočeo time što se ona pretvorila 
u krokodila. Merlin se odmah pretvorio u malu 
kornjaču i sakrio u svoj šešir, a kad ga je krokodil 
tamo pronašao, pretvorio se u zeca i počeo skakati. 
Vještica je postala lisica i potrčala za njim. Ali tada 


se zec prometnuo u lovačkog psa. Gospođa Mima 
je od lisice postala tigar, ali je umjesto psa ugledala 
raka snažnih kliješta. Bijesna što ju je uštinuo za nos, 
pretvorila se u oštrorogog nosoroga. Merlin je u 
mišjem liku pobjegao nezgrapnom nosorogu. A 
onda, prizivajući svoju najcrniju magiju, gospođa 
Mima je postala strašni zmaj koji bljuje vatru. 

Vortu je od užasa zastao dah. U što li će se sada 
Merlin pretvoriti ? 


Merlin se pretvorio u jednu rijetku bolest, zvanu 


crvene boginje, vrlo zaraznu. Za tili čas zmaj se 
osuo velikim crvenim pjegama. Svatko tko se raz- 
boli od crvenih boginja mora dvije nedjelje ležati 
u postelji. I tako je Merlin očigledno pobijedio u 
dvoboju. 

Vrijeme je prolazilo. 

Došla je zima i Kej je postao vitez. Bio je spreman 
za turnir koji se morao održati na dan Nove godine, 
ali se njegov štitonoša odjednom razbolio. Tako je 
najzad ser Ektor dopustio Vortu da bude Kejov 


štitonoša. <I svi su oni ponosno krenuli u London. 

Na dan Nove godine, polje određeno za viteško 
nadmetanje bilo je prepuno. Gledalište je bilo 
ispunjeno do posljednjeg mjesta. Promatrajući vi- 
teške borbe, ljudi su se pitali koji li će hrabri vitez 
pobijediti i postati njihov kralj. 

Ser Ektor je potapšao Keja po ramenu. — Ti ćeš 
pobijediti, momče! — uzviknuo je. — Tako mi 
svega, osjećam da ćeš pobijediti! 

U tom trenutku Vort tužno jauknu. U silnom 
uzbuđenju zaboravio je Kejov mač. Ostavio ga je 
u gostionici u kojoj su proveli noć. 

Kej je bio bijesan kao ris kad je to čuo. — Ti, 


blesava šeprtljo! — viknuo je. 

— Oprosti, Keju, — rekao je Vort. — Donijet 
ću ti ga. 

— I te kako ćeš ga donijeti! — viknuo je Kej 


za njim. — Živ se ne vraćaj bez njega. 

Vort je trčao iz petnih žila, ali kad je stigao, 
gostionica je bila zatvorena. Svi su otišli na turnir. 

Mač! Morao je nabaviti mač! 

Vort je očajnički trčao ulicom dok nije stigao do 
mirnih crkvenih vrata. I tu je ugledao jedan mač 
kako viri iz nakovnja postavljenog na veliki kamen. 

S uzdahom olakšanja Vort je pritrčao, polako 

izvukao mač i vratio se na turnir. 

— Ali to nije Kejov mač, — rekao je ser Ektor 
kad ga je ugledao. 

Primijetio je ispod balčaka neka zlatom ispisana 
slova i uzeo mač iz Vortovih ruku. Na maču je 
stajalo: 

TKO OVAJ MAČ IZVUČE IZ KAMENA I NA- 
KOVNJA, PRAVI JE KRALJ ENGLESKE. 

Plemić je problijedio, jer se najednom sjetio stare 
priče o Maču u kamenu. 

— Vorte, — promuklo je rekao, — odakle ti to? 

— Našao sam ga pred jednom crkvom, — rekao 
je Vort. — Bio je zaboden u nakovanj. 

Oko njih se već okupila grupa plemića. Svi su 
gledali čas u mač, čas u Vorta. 


— Vorte, — reče ser Ektor, a glas mu je još 
uvijek bio promukao, — hajdemo odmah u tu 
crkvu. 


Pred crkvom je Vort ponovo stavio mač u kamen, 
a onda ga je opet polako izvukao. Ali kad ga je 
Kej htio izvući, nije ga mogao ni pomaći. U gomili 
se začu žagor. 

Ser Ektor, koji je bio pravi Englez, kleknuo je 
pred Vorta. Naredio je Keju da i on klekne. 


— Molim vas, nemojte, — rekao je Vort. — 
Dozvolite mi da vam pomognem ustati, gospodine. 
Netko je upitao: — Kako se zove taj mladić? 

— Vort, — rekao je Kej. 

— Gluposti, — obrecnu se Arhimed. — Pravo 
mu je ime Artur. 

Na to se začu grmljavina, a Merlin se pojavi kao 


pravi čarobnjak. — Kralj Artur! — rekao je. — To 
je taj što je upao na čaj! 

— Pozdrav kralju Arturu! — vikala je gomila. — 
Živio kralj Artur! 

U svakom slučaju, kralj Artur je zaista živio 
vrlo dugo. A što je još važnije — on je bio veliki 
i plemeniti kralj. 

ALISA U ZEMLJI ČUDA 
SUSREĆE BIJELOG ZECA 


Znate li gdje je Zemlja čuda ? To je ono mjesto koje 
posjećujete u snovima, ono neobično, čudesno 
mjesto u kome ništa nije onako kako izgleda. U toj 
Zemlji čuda Alisa je srela Bijelog Zeca. 

On je žurio preko livade, bacajući pogled na 
svoj džepni sat, i sam sebi govorio: »Teško meni, 
zakasnio sam na jedan vrlo važan sastanak. 

Oh, oh, baš sam u pravom zečjem sosu! Ne mogu 
čak reći ni zbogom — dobardan! Zakasnio sam, 
zakasnio sam, zakasnio sam !« 

Odskakutao je preko potoka i nestao u jednom 
šupljem drvetu. 

— Čudno, — rekla je Alisa, — zec u prsluku 
nosi sat i umije govoriti! 


Toliko se žuri, zacijelo ide na neku svečanost. 
Baš bih voljela i ja otići tamo. 

Tako je Alisa pošla za njim. 

— Kakvo čudno mjesto za privređivanje sveča- 
nosti, — pomislila je dok se probijala do šupljeg 
drveta. 

Ali prije nego što je mogla pomisliti ma što 
drugo, počela je kliziti po nekom klizavom bijelom 
šljunku u drvetu i najzad padati! 

— Sve čudnije i čudnije! — rekla je Alisa dok 
je polako, lebdeći padala pored ormara i svjetiljki, 
jedne stolice za ljuljanje, satova i ogledala, što ih je 
susretala u zraku. 

Kad je stigla na dno, Bijeli Zec je već bio nestao 


29 


kroz jedna mala vrata. No za Alisu su vrata bila 
suviše mala. 

Jadna Alisa! Bila je potpuno sama u Zemlji čuda, 
gdje ništa nije bilo onako kako je izgledalo. (Vi 
znate kako je to u snovima!) 

Kadgod je pojela zalogaj kolača ili popila gutljaj 
nekog napitka, postajala je vrlo visoka ili tako 
majušna da se plašila da će potpuno iščeznuti. 

Srela je i druge životinje, zaista, kao i neke čudne 
životinje koje govore. One su joj pokušale pomoći 

koliko su mogle. Ali nisu joj mogle reći gdje da 
nađe Bijelog Zeca. 

— Ali ja ga zaista moram naći, — pomislila je 
Alisa, mada nije znala zašto. 

Tako je lutala Zemljom čuda potpuno sama. 

Najzad je došla do jedne uredne kućice u šumi. 
Kućica je imala ružičaste kapke na prozorima i mala 
ulazna vrata koja su se otvorila i — kroz njih je 
izišao Bijeli Zec! 

— O, kako mi brkovi igraju! — govorio je sam 
sebi. Izgledao je vrlo uzbuđen. Onda je pogledao i 
vidio Alisu. 

— Meri En! — ljutito je uzviknuo. — Što radiš 
ovdje Meri En? Zašto stojiš? Hajde, donesi mi 
rukavice. Strašno sam zakasnio! 

— Ali na što ste zakasnili ? — počela je zapitki- 
vati Alisa. 

— Moje rukavice! — strogo je rekao Bijeli Zec. 
I Alisa je poslušno ušla da ih potraži, iako je znala 
da ona nije Meri En! 

Kad se vratila, Bijeli Zec je baš nestajao u šumi. 

Pošla je i Alisa, pokušavajući ga pratiti kroz tu 
čudnu naopaku Zemlju čuda. 

Srela je Nije Šiju i Nego Vrat, smiješan mali par. 

Pridružila se jednoj ludoj čajanci koju su pri- 
ređivali Šeširdžija i Martovski Kunić. 


Srela je Mačora Kezala koji je iščezavao i ponovo 
se pojavljivao. I jedno čudno stvorenje — Blebetalo 
— čije su oči plamtjele u mraku. 

Svi su bili vrlo ljubazni, ali Alisi nisu umjeli 
pokazati put sve dok nije čula kako je Mačor 
Kezalo rekao: 

— Postoji jedan prečac, — i Alisa je pošla njime. 

Prečac ju je doveo u jedan vrt u kome su vrtlari 
užurbano bojili ruže crvenom bojom. 

— Moramo požuriti, — govorili su, — jer dolazi 
Kraljica ! 

I, dabome, zasvirala je truba i jedan je glas uz- 
viknuo: 

— Mjesta za Kraljicu Srca! 

Tada je naišla veličanstvena povorka, a kraljevski 
trubač ljutite Kraljice nije bio nitko drugi nego 
Bijeli Zec. 


— Ah, tako, — kazala je Alisa. — Zato se on 
toliko žurio! 

— Tko si ti? — otrese se Kraljica. — Igraš li 
kroket? 


.— Ja sam Alisa. I baš sam pošla kući. Hvala na 
pozivu, ali zaista ne mogu ostati. 

— Tako! — uzviknu Kraljica. — Ona neće 
igrati! Odrubite joj glavu! 

Ali Alisa je već bila umorna od Zemlje čuda i 
njenih budalastih običaja. 


— Tja! — rekla je. — Ne plašim se ja vas. Vi ste 
obične igraće karte! 

I pobježe iz zemlje snova na obalu rijeke, gdje je 
zaspala. 

— Ah, — rekla je, trljajući oči, — baš mi je 
milo što sam se vratila tamo gdje su stvari onakve 
kakve i izgledaju. Dosta mi je Zemlje čuda! 


a 
FRSaa rosna. 


101 DALMATINAC 


MOKAR POČETAK 


Ne tako davno živio je u Londonu jedan dalmatinac 
po imenu Pongo. Pongo je imao svog »miljenika«, 
čovjeka Rodžera Redklifa. Kao svi ljudi, Rodžer je 


mislio da ljudi imaju pse, ali kao svi psi, Pongo je 
znao da to nije tako. 

Ta dva mlada momka vjerojatno bi i dalje tako 
živjela u svom neurednom malom stanu, da jednoga 
lijepog proljetnog dana Pongo nije pogledao kroz 
prozor. 

Gledao je kroz prozor zato što ga je umaralo 
gledati nered u stanu. Na kaminu su u visokim 
gomilama bile naređane prljave šalice od kave, 
jedna Rodžerova kravata je visila na svjetiljci, a 
svuda po podu ležali su razbacani papiri. Rodžer je 
komponirao pjesme i, kad je za klavirom svirao i 
pjevušio, zaboravljao je nevažne stvari kao što su 
koševi za papir i pepeljare. 

— Nešto valja poduzeti, — mislio je Pongo 
gledajući kroz prozor. 

Odjednom se uspravio. Jedna divna dalmatinka, 
visoko podignute glave, ozbiljno je kaskala ulicom. 
S njom je bila jedna isto toliko lijepa dama. 

— U tome je stvar! — pomislio je Pongo. — 
Moramo se oženiti, naći uredne žene, a ove dvije 
izgledaju baš kako treba. 

Na istrošenom starom satu na kaminu bilo je tek 
četiri i četvrt. Pongo je Rodžera uvijek vodio u 
šetnju tačno u pet, ali Pongo je lakoćom pomjerio 
njuškom kazaljke prema naprijed. Zatim je zalajao 
da privuče Rodžerovu pažnju. 

— Hm, — rekao je Rodžer, — zar je već pet 
sati? — Odsutno je uskladio svoj sat sa satom na 
kaminu i počeo tražiti šešir. 

— Vrijeme je da prošećeš parkom, stari druže, 


— rekao je Rodžer. — Gdje ti je uzica? — Ali 
Pongo ju je već držao u ustima, veselo mašući 
repom. 


— Moramo požuriti, — mislio je Pongo, — inače 
ih nikad nećemo stići. — I kad je Rodžer otvorio 
vrata, pasje izletio, vukući svog miljenika za sobom. 

Pongo je išao prema parku, vukući uzicu tako 
snažno da je Rodžer morao gotovo trčati da bi ga 
stigao. 

— Pongo, — vikao je Rodžer, — polako! Kamo 
žuriš? 

Ali pas je žurio, pogledavajući lijevo-desno, 
zalazio na sporedne staze i piljio u mračne zakutke 
parka. Odjednom ih je ugledao. Djevojka je sjedila 
na klupi i čitala, a lijepa je dalmatinka sjedila 
pored nje i promatrala labudove na jezeru. Pongo 
je znao da je to povoljna situacija, ako će je znati 
iskoristiti. 

— Ne mogu se osloniti na Rodžera, — mislio je. 
— Znam što će uraditi. Sjest će na travu i pušiti 
lulu. Sve ovisi o meni. 

Pongo je polako vodio Rodžera pored klupe. 
Rodžer je gledao ravno preda se. Djevojka je 
podigla pogled s knjige, a njen je pas bacio stidljiv 

pogled na Ponga. Tada je Rodžer učinio ono što 
je Pongo i očekivao. Sjeo je na travu, leđima okrenut 
djevojci, i polako pućkao na svoju lulu. 

Pongo je brzo zgrabio Rodžerov šešir i počeo se 
njime igrati po klupi. 

— Pongo, šašavko jedan! — viknuo je Rodžer. 
— Hajde, vrati mi šešir. 

Ali Pongo je nastavio poskakivati i najzad je 
spustio šešir u krilo mlade dame na klupi. 

Uspjelo je. Rodžer je najzad spazio djevojku. 
Ali kad je Pongo nastavio žestoko lajati, juriti 
golubove i privlačiti na sebe pažnju, djevojka je 
zlovoljno uzdahnula i zatvorila knjigu. 

— Hajdemo, Perdita, — pozvala je svog psa. — 
Ovdje se ne može čitati. — Ustala je i one su pošle. 

Rodžer je uhvatio Ponga u skoku i prikačio mu 
uzicu za ogrlicu. 

— Hajde, odmetniče, — rekao je. — Idemo kući. 
Znaš, Pongo, ti postaješ prava bitanga. Što ti je? — 
Rodžer je odlučno pošao kući. 

Ali Pongo se nije predavao. Pokušao je još jed- 
nom. Očajnički je optrčao nekoliko puta oko dje- 
vojke i uzicom ih čvrsto povezao. 


— Oh! Izvinite! Zaista miježao...Ja... — mu- 
cao je Rodžer, boreći se da ne padne. 
— Ovo mi se još nikad u životu ... — počela je 


djevojka, ali se tada začulo PLJUS! Rodžer i ona 
su zajedno pali u jezero. Njen pas je zapanjeno 
gledao, a Pongo je pokušao popraviti stvar i donio 
je djevojčin šešir. To je bila katastrofa. 

— Oh, — cvilila je djevojka. — Moj ... moj novi 
proljetni kostim! I... i novi šešir! 

Rodžer je bio zbunjen i pun isprika. — Molim 
vas, — rekao je, — dozvolite da vam pomognem. 
Moj se pas još nikad nije tako ponašao. 

— Ne mari! Ne mari! — rekla je djevojka. — 
Samo vi idite. 

Zavukla je ruku u torbicu da izvadi maramicu, 
ali je maramica bila potpuno mokra. 

— Evo, — rekao je Rodžer kavalirski, stavljajući 
ruku u džep. — Poslužite se mojom. 

Rodžer je izgledao strašno smiješno stojeći sav 
mokar u vodi do koljena, pružajući joj maramicu 
s koje je kapala voda. Djevojka je počela kiko- 
tati ... a onda je prasnula u smijeh. Rodžer se 
plašljivo osmjehnuo. Najzad su se oboje valjali od 
smijeha. 

Pongo nije mogao vjerovati svojim ušima. Njegov 
je plan ipak uspio. 


— S ljudima nikad nisi načistu, — pomislio je, 
— a bogami ni sa ženskim svijetom uopće. — Dje- 
vojčina ga je dalmatinka sramežljivo gledala ... i 
on je znao da mu je sve oprošteno. 


ZLICA OD OPAKA 


Poslije toga dva su se psa i njihovi miljenici 
često zajedno šetali parkom. Susret koji je počeo 
tako hladno i mokro, pretvorio se u toplo prija- 
teljstvo. 

Pongo je saznao da se djevojka zvala Anita. 
Njena kujica se zvala Perdita i Pongo je mislio 
da je to najljepše ime na svijetu. 

Uskoro su se Rodžer i Anita vjenčali, a Pongo i 
Perdita su to upravo željeli. 


Njih četvero su se preselili u jednu malu kuću 
blizu parka. Kućica je bila skromna, ali ta su dva 
para u njoj bila vrlo sretna. Rodžer je radio na man- 
sardi, gdje je sve bilo mnogo urednije nego u starom 
momačkom stanu. Imali su i jednu malu, punačku 
kućnu pomoćnicu, Nani, koja je divno kuhala i 
održavala kuću. Nani je bila tako dobra i mila da je 
Pongo često govorio da je dobra kao pas. 

Prvih nekoliko mjeseci život u kućici bio je 
ugodan i tekao je bez uzbudljivih događaja. A onda 
im je počela dolaziti u posjete Zlica od Opaka. 

Čudna je žena bila ta stara školska Anitina dru- 
garica. Rodžer je nikako nije volio, a Pongo i 
Perdita uvijek su se držali što dalje od nje. 

Jednog je dana Rodžer tražio pogodne riječi za 
jednu novu melodiju. Škripa kočnica ga je uzne- 
mirila i on je prišao prozoru. — Evo je opet — Zlica 
od Opaka, — prostenjao je. 

Vratio se klaviru, a onda je odjednom glasno 
uzviknuo. 

— Zlica! Zlica od Opaka! To je! 
Počeo je pjevati. 


»Od Opaka Zlica ... Od Opaka Zlica ... 
Uplaši te više nego noćna ptica. 

Čeka kao pauk, ptica grabljivica ... 

Od Opaka Zlica ... Od Opaka Zlica ...« 


— Šuti, Rodžere. Čut će te, — rekla je Anita, 
dok je Zlica ulazila u kuću, vukući za sobom svoja 
krzna. 

— Draga moja, kako si? — prenemagala se 
Zlica. — A kako su mali pjegavi prijatelji? — Za- 
mišljeno je gledala Perditu i Ponga. — Imaju tako 
divna krzna. — Psi su se nervozno odmakli. — Kad 
očekuješ štenad, i koliko? — upitala je. 

— Valjda šest ili sedam, — odgovorila je Anita. 
— Ponekad ih ima i deset. Ali to ćemo znati tek 
za dvije-tri nedjelje. 

Zlica se lukavo osmjehnula. — Javi mi kad se 
izlegu, hoćeš li, draga? — rekla je i otišla, zamah- 
nuvši svojim bijelim i crnim krznima. 

— Oh, Pongo, — rekla je Perdita, — što to 
znači ? Zašto ona hoće naše male? Nju samo oni 
zanimaju, to znam. 

— Ne brini, Perdita, — smirivao ju je Pongo. — 
Ništa im se neće desiti. Naši će ih miljenici čuvati. 

Ali Perdita se i dalje plašila Zlice. 


MALI DALMATINCI 


Mladi su došli na svijet jedne burne, vjetrovite 
noći krajem oktobra. Pongo i Rodžer su zabrinuto 
čekali u kuhinji, dok je Nani uzbuđeno objavljivala 
rođenje prvih osam štenaca ... zatim još dva ... 
onda još tri i, najzad, ukupno petnaest. 

— Petnaest! — uzviknuo je Rodžer. — Pongo 
moj dobri! Shvaćaš li? PETNAEFEST! 

Sijevnula je munja, zagrmjelo je, a Zlica od 
Opaka je iznenada banula u sobu. 

— Petnaest štenaca! — uzviknula je. — Divno! 
Savršeno, savršeno! — i prije negoli su mogli išta 
reći, prišla je Perditinoj košari i pogledala štenad. 

— Pa to nisu dalmatinci! To su mješanci! Oni 
uopće nemaju pjege! — vikala je Zlica s gnušanjem. 

— Nisu mješanci, — odvratila je Nani. — Dobit 
će pjege. Vidjet ćete! 

— Tako je, — rekla je Anita. — Pjege će dobiti 
za nekoliko nedjelja. 

Zlica se osmjehnula neprijatnim osmjehom i iz 
torbice izvadila svoju čekovnu knjižicu. 

— Dobro, — rekla je. — U tom slučaju uzimam 
ih sve — svih petnaest. Samo recite koliko. 

— Ja mislim da ih ne možemo dati, — kazala je 
Anita. — Perdita i Pongo bi bili očajni. 

— Ne budite smiješni, — odvratila je Zlica. — 
Pa vi ih ne možete hraniti. Jedva sebe hranite. Od 
čega ćete živjeti — od Rodžerovih pjesama ? — Ne- 
prijatno se nasmijala. — Reci, Anita, kad se mali 
mogu odvojiti od majke? Za dvije nedjelje? Tri 
nedjelje ? 

Rodžer je bio vrlo ljut, ali se držao po strani. 
Sada je, međutim, stupio korak naprijed, iako je 
malo drhtao, i promucao: 

— Mi ne prodajemo št-štenad. N-ni-jedno štene, 
razumijete li? I to je moja po-posljednja riječ! 

— Čudovište od čovjeka! — vrištala je Zlica. 
— Zadrži svoje životinje, baš me briga. Ali opomi- 
njem vas oboje — osvetit ću vam se. Budale, 
idioti! — I krupnim koracima izišla je iz kuće, 
zalupivši za sobom vrata tako jako da je staklo 
na njima prslo i raspalo se u hiljadu komadića. 

— Rodžere, — veselo je uzviknula Anita, — bio 
si veličanstven! 

Nani je pljeskala rukama od radosti. — Oh, — 
rekla je, — on je pravi heroj, gospođo. Vraški je 
hrabar! 

Pongo je brzo otrčao prenijeti Perditi dobre 
vijesti. 

— Perdita, — rekao je, — zadržat ćemo svu 
štenad — svih petnaest malih. Moj miljenik Rodžer 
je onoj Zlici pokazao vrata. Otišla je! Otišla je 
zauvijek ! 

— Oh, Pongo, — uzdahnula je Perdita, — nikad 
nisam bila tako sretna. 


KRADLJIVCI PASA 


Oni se ne bi toliko radovali da su znali što smjera 
Zlica. Za prljavim stolom u stražnjem dijelu jedne 


krčme, Zlica je razgovarala s dva čovjeka sumnjiva 
izgleda. Jedan je bio visok i mršav, a drugi mali i 
debeo. Obojica su imala podmukao pogled i bili 
su rđavi ljudi ... To su bili Lošići, Džesper i Ho- 
racije. 

— Slušajte pažljivo, vas dvojica, — strogo je 
rekla Zlica. — Ja moram dobiti te male dalmatince. 
Sad ću vam objasniti moj plan ... 

U maloj kući su svi bili sretni sve do jedne sniježne 
decembarske noći. Mali dalmatinci su porasli i 
prevrtali se po kući. Pongo i Perdita su imali mnogo 
posla. No oni su voljeli svoju štenad. 

To veče štenad je bila nemirnija nego obično. 
Kad je Perdita najzad našla i najmanje štene, 
Srećka, uzdahnula je s olakšanjem i stavila ga u 
košaru s ostalima. Uskoro su zaspali. 

— Hajde, Perdita, — rekao je Pongo. — Vrijeme 


je da prošetamo. 

Donijeli su svoje uzice Rodžeru i Aniti i njih 
četvero su krenuli u park. 

U rasklimanom kamionetu iza ugla ulice motrili 
su Lošići. 


— Odlaze u večernju šetnju, — rekao je Džesper. 

— Tačno, — odgovorio je Horacije, — i kod kuće 
je ostala samo stara kuharica. Krenimo na posao. 
— Došli su do ulaznih vrata. Horacije je zazvo- 
nio i Nani je izišla da vidi tko je. 

— Došli smo da pregledamo električne instala- 


Cije, — rekli su Lošići. — Mi smo iz električne 
centrale. 

— Nismo tražili nikakav pregled, — rekla je 
Nani i htjela zatvoriti vrata. 

— Zbog vaše sigurnosti, gospođo, — rekao je 


Horacije i razbojnici su silom ušli u kuću. 

— Što je vama dvojici ? — vikala je bijesno Nani. 
— Ako smjesta ne iziđete iz kuće, zvat ću policiju. 

Ali dok se Nani čvrsto uhvatila za kaput jednog 
Lošića i jurila ga gore-dolje stepenicama, drugi je 
obavio posao zbog koga je došao. Uskoro su oba 
nevaljalca izišla isto tako brzo, kao što su i ušla. 

— Oh, ti razbojnici! — Nani je jedva došla k sebi. 
— To su obični lopovi. Kladim se da su mi ukrali 
najljepše srebrne stvari. — Potrčala je da provjeri. 
Ali srebro je bilo nedirnuto. 

— Nešto su oni smjerali, to je sigurno, — rekla je. 
— Nebi oni tek — OH ... MALI DALMATINCI 

. DALMATINCI SU NESTALI! 

U paničnom strahu Nani je istrčala na ulicu, 
ali je bilo prekasno. Kamionet s Lošićima 1 petnaest 
malih dalmatinaca već je bio otišao iza ugla. 

— Hulje jedne! Ukrali su nam štenad, — vikala 
je Nani. — POLICIJA! UPOMOĆ! Oh, zar me 
baš nitko ne čuje? 

Nitko je nije čuo i Nani se jecajući srušila na 
pločnik. 

VEČERNJI LAVEŽ 


Ujutro su sve novine pisale o tome. »KRAĐA 
PASA. UKRADENO PETNAEST DALMATI- 
NACA !« pisalo je krupnim slovima u naslovima. 
Bile su slike štenadi i njihovih roditelja, kao i 
jedna Anitina i Rodžerova fotografija. Zlica se 
nasmijala kad je vidjela slike. 

— Anita i njen sramežljivi Betoven, i to s lulom! 
— Nasmijala se. — O, Rodžere, kakva si bio 
budala! 

Zazvonio je telefon i prekinuo je u njenom uži- 
vanju. To je bio jedan od Lošića, i to vrlo uplašen. 

—- Dajte nam naš novac, — rekao je Džesper. .. 
O tome piše u svim novinama, izašle su i slike i sve. 
Mi više nećemo imati nikakva posla s tim! 

— Idiote! — viknula je Zlica. — Kako se usuđu- 
ješ nazivati me telefonom! Nećete dobiti ni pare 
dok se posao ne obavi do kraja. Čuješ li? — Zalu- 
pila je slušalicu. 

Ali je ponovo podigla slušalicu i okrenula jedan 


broj. 

— Anita? Kakva strašna stvar! — gugutala je. 
— Baš sam pročitala u novinama. Naprosto ne 
mogu vjerovati! 

— Da, Zlico, — kazala je Anita. — Strašno je. 
Činimo sve što možemo. Zvali smo čak i Skotland 
Jard, ali nitko još ništa nije našao. 

— Ona je sumnjivo lice broj jedan u mojoj biljež- 
nici, — promumljao je Rodžer kad je Anita spustila 
slušalicu. — Skotland Jard je ispituje i ona je, 
navodno, nevina ... ali ja ne znam ... 

Pongo ih tužno pogleda i priđe Perditi. 

— Perdita, — rekao je, — bojim se da su naši 
miljenici došli do mrtve tačke u potrazi za malima. 
Izgleda da sad sve ovisi o nama. 

Perditi su oči bile pune suza. 

— Oh, Pongo, — zajecala je, — zar zaista nema 
nade? 

— Ima, — odgovorio je Pongo. — Večernji 
lavež. 

— Ali to je samo lanac međusobnih olajavanja, 
— rekla je Perdita. 

— Još uvijek je to najbrži način saznavanja 
novosti, — odgovorio je Pongo. — Ako su naši 
mali negdje u gradu, londonski psi će to znati. 
Poslat ćemo vijest večeras. 

Kasno uveče, gotovo po mraku, poveli su Anita 
i Rodžer svoja dva dalmatinca u park na vrh Brda 
jagorčevine. 

Pongo je zalajao poziv za uzbunu — tri glasna 
laveža i jedno dugo zavijanje. Prvo nije bilo nikak- 
vog odgovora, a onda se ipak začuo lavež. 

— Perdita, — rekao je Pongo, — imamo sreću. 
To je onaj Veliki Danac iz Hampsteda. — I Pongo 
počne lajati svoju poruku. 

— Pongo! Smiri se! — uzviknuo je Rodžer. — 
Zar hoćeš uzbuniti cio ovaj kraj? Hajde, stari 
druže, idemo kući. 

Ali poruka je bila predata. 

U Hampstedu ju je Veliki Danac pokušavao deši- 
frirati. Jedan mali terijer se nestrpljivo vrtio oko 
njega i zapitkivao: — Što je to, Danče? Tko šalje 
poruku ? 

— Pongo iz Regentovog parka. Uzbuna za sve 
pse, — odgovorio je Danac. 

— O čemu se radi? Što kaže Pongo ? — navalji- 
vao je mali pas. 

— Čekaj malo, — rekao je Danac prevodeći 
poruku. — Hej, slušaj! Jeste nešto. Ukrali su pet- 


naest štenaca-dalmatinaca! 


— Petnaest malih? — upitao je terijer. — 
Ukrali? 
— Tako je, — odgovorio je Veliki Danac. — 


Nitko ne zna tko su lopovi. Nikakav trag nisu 
ostavili. Ti ljudi su pozvali čak i Skotland Jard, 
sve su pokušali. Sada je na nama da ih pronađemo 
s pomoću Večernjeg laveža. Poslat ću poziv na 
uzbunu. 

Glas velikog psa zabrujao je u noći: tri glasna 
laveža i dugo zavijanje. Uskoro se začuo lavež sa 
svih strana. Svaki pas je želio čuti posljednje 
novosti. 

Veliki Danac je odlajao poruku i ona se prenosila 
od setera do kolija, od buldoga do labradorskih 
pasa. 

U jednoj zabačenoj londonskoj ulici dva su 
stara psa čula poruku dok su u kantama za smeće 
tražila nešto za pojesti. Jedan je rekao: — Ta štenad 
nije u Londonu! Dosad su već mogli stići u bilo 
koje mjesto od Njukastla do Plimuta.' 

— Brusi, — rekao je drugi pas, — što kažeš na 
to da javimo ovu poruku širom cijele Engleske, ha ? 

— Odlična ideja, — složio se prvi pas. — Odjurit 
ću do stanice na Čering Krosu. Tamo uvijek ima 
pasa koji nekamo putuju vlakom. 

— Ja preuzimam obalu i javit ću svim psima na 
teglenicama, — rekao je drugi. — Požuri, druže. 
— Na Temzi je jedan mali pas na teglenici u prolazu 
zalajao u znak pozdrava, a za uzvrat je saslušao 
Pongovu poruku dok je teglenica polako klizila 
rijekom. 

Mali pas sa teglenice nije gubio vrijeme. Dok je 
njegov brod lagano plovio mjesečinom obasjanom 
rijekom, on je povremeno lajao znak na uzbunu, 
a onda prenosio Pongovu poruku. 

Poruka je na kraju stigla do ušiju jednoga starog 
lovačkog psa koji je stajao na brdu. — Što se dešava, 
Tauzere? — upitala je jedna radoznala guska, 
prilazeći vrhu brda. 

— Koga to ogovarate ? 

— Ne ogovaramo nikog, Lusi, — odgovorio je 
pas. — To je poruka koja je stigla čak iz Londona. 
Ukradeno je petnaest malih dalmatinaca. 

— Ovdje nema štenaca, — rekla je guska. — 
Osim Eleninih. A oni su već odrasli. 

— Onda poruku moram prenijeti dalje, — kazao 
je stari lovački pas. Moram je dati Pukovniku. On 
je jedini pas koji me ovdje može čuti. 

Guska je bacila pogled na mračno noćno nebo. 
— Neće te čuti u to doba noći, — rekla je i odgegala 
se niz brdo. 


— Pokušat ću, — rekao je Tauzer sam sebi, — 
pa makar morao lajati čitavu noć. — Pročistio je 
grlo i znak na uzbunu se ponovo razlijegao u noći. 


PAKLENA KUĆA 


U jednoj staji, nekoliko kilometara od brda, pen- 
zionirani vojni konj Kapetan je zadovoljno žvakao 
je dolazio iz daleka. — Izgleda da je to Tauzer. 
Znak za uzbunu! — Okrenuo je glavu prema mačku 
koji je mirno spavao na njegovim širokim leđima. 

— Naredniče! Naredniče Tibse! Probudi se! — 
zanjištao je. — Signalni lavež — uzbuna. Odmah 

javi Pukovniku. 

— Razumijem, gospodine, — rekao je mačak. — 
Odmah, gospodine. — Skočio je i otišao u mračne 
dijelove sjenika da potraži svog komandanta. 

Iz gomile sijena pojavio se Pukovnik, krupan 
ovčarski pas sanjivih očiju i razbarušene sive dlake. 

— Slušaj, Tibse, — gunđao je, — što znači to 
upadanje usred noći? 

— Uzbuna, gospodine, — odgovorio je narednik 
Tibs. — Stari Tauzer iz Vidermarša, gospodine. — 
Pukovnik je načuljio jedno dugo, čupavo uho. 

— Bogami, jeste, — zalajao je. — Tako je. Da 
vidim što hoće. — Njegov promukao glas zaječao 
je preko brda i ubrzo se začuo odgovor. 

— Da vidimo, — rekao je Pukovnik, — Jedan 
dug lavež ... dva kratka ... štektanje i jedno 
zavijanje. Hm ... Morat ću to odgonetnuti. 

Pukovnik je ponovno slušao. — Ovo zvuči kao 
broj. Četiri ... ne ... pet. Tri puta pet su trinaest ... 


Narednik Tibs ga je učtivo prekinuo : — Petnaest, 
gospodine. — Zatim se opet čuo lavež iz daljine. 

Pukovnik se mučio s dešifriranjem poruke. Desno 
uho podigao je još više i ukočio ga u smjeru odakle 
je dolazio zvuk. 

— Hmmmm, — mrmljao je. — Žega ... pjega ... 


pjegavi ... zdenci ... ovaj ... vijenci. Vijenci ... 
ukradeno je petnaest pjegavih vijenaca! Oh, koje- 
šta! — Pukovnik je bijesno pogledao Kapetana i 
narednika Tibsa. 

— Pokušajte ponovo, gospodine, — navaljivao 
je Narednik. — Tražite da ponove poruku. 

— Da nisu štenci, gospodine ? — upitao je nared- 
nik Tibs kad se ponovo začuo lavež. — Ukradeno 
petnaest štenaca? To me podsjetilo — prije dvije 
večeri čuo sam kako neka štenad laje tamo u 
Paklenoj kući, u napuštenoj zgradi porodice od 
Opaka. 

— Gluposti, Tibse! — zarežao je Pukovnik. — 


Tamo već godinama ne živi nitko. 

Kapetan je mahnuo dugim repom. — Pogledajte, 
— rekao je, — zar ne vidite kako izlazi dim iz 
dimnjaka Paklene kuće? 

Pukovnik se okrenuo da vidi. — Bogami, dimi 
se! Tako je! Hm! Morat ćemo ispitati! 

S mačkom na leđima Pukovnik se probijao kroz 
snijeg prema staroj ruševini koja je nekoć bila 
divna porodična kuća. 

Tibs, koji je čuo razne priče o duhovima u toj 
kući, morao je skupiti svu hrabrost da se popne na 
drvo pored ograde. Sa zida je skočio na uzan rub, 
pa je puzio duž ruba sve dok nije došao do jednog 
razbijenog prozorskog okna. Tad se polako ušu- 
njao unutra. 

Kuća je bila mračna, ali je Tibs odjednom ugle- 
dao svjetlost ispod jednih vrata. Oprezno je zavirio 
u sobu. 

Usred razbacanog starog namještaja, ostataka 

hrane i dijelova odjeće, sjedila su dva najstrašnija 
razbojnika koje je Tibs ikad vidio. 

Gledali su televizijski program na sasvim novom 
televizijskom aparatu. 

Ali najčudnije u sobi bilo je to što su na podu, 
stolicama i klupama ležale desetine i desetine malih 
dalmatinaca. 

On ih je pažljivo brojao. Tražio je petnaest ... a 
tu ih je bilo devedeset devet. 

— Pst! Mali! — prošaputao je najbližem. — Jesi 
li ti jedan od onih petnaest ukradenih ? 

— Nisam, — odgovorilo je štene. — Mi smo 
uglavnom iz londonskih radnji sa životinjama. Ali 
oni što sjede ispred televizije, svi imaju imena i 
okovratnike. Tražite li njih? 

To su svakako bili oni. Tibs se brzo vratio istim 
putem do mjesta gdje ga je čekao Pukovnik i 
ispričao mu što je vidio. 


NAREDNIK TIBS KAO SPASILAC 


Pukovnik je prenio poruku starom Tauzeru, a 
stari Tauzer psu sa teglenice. Novosti su išle od 
psa do psa, sve do Londona. Pongo je zabrinuto 
osluškivao na prozoru, kad se odjednom začu lavež 
Velikog Danca. 

— Što je to, Pongo? — upita Perdita. 

— Veliki Danac, — odgovorio je Pongo. — Ima 
novosti za nas. Naći ćemo se na Brdu jagorčevine. 

— A kako ćemo izići ? — upitala je Perdita. Znala 
je da je vrijeme za šetnju još daleko. 

— Kroz prozor spavaće sobe, — odgovorio je 
Pongo. — On je uvijek malo otvoren. Hajdemo! — 
Pongo je njuškom podigao prozor. Dva dalmatinca 
su za tren oka skočila s niskog krova na zemlju, 
preskočila ogradu i otišla u park. Tamo ih je čekao 
Veliki Danac. 

— Pongo! Došli ste oboje! — uzviknuo je s olak- 
šanjem. — Dobro je. Vaša djeca su negdje na sjeveru 
-— u Safolku. A 

— Hvala bogu! — rekla je Perdita. — Jesu li 
dobro? Jesu li na sigurnom mjestu ? 

— To ne znam, — odgovorio je veliki pas. — 
Ali imam plan kako da dođemordo njih. Možete li 
poći večeras ?! 

— Možemo, — rekao je Pongo. — Možemo kre- 

nuti odmah. 

Danac je zadovoljno klimnuo glavom i dok su 
silazili niz brdo ispričao im je svoj plan. 

— Poći ću s vama do Kemden Roda i uputit ću 
vas kuda treba da idete. Put je dug. Poznajete li 
znakove na putu? 

Pongo je rekao da poznaje, a Perdita ga je zadiv- 
ljeno pogledala. 

— Kad dođete do Vidermarša, nađite starog 
Tauzera. On će vas uputiti Pukovniku, a Pukovnik 
će vas odvesti do kuće porodice od Opaka. 

— Od Opaka! — uzviknula je Perdita. — O, 
Pongo, ipak je ona u pitanju! 

— Poznajete ih? — upitao je Veliki Danac. 

— Izvinite, gospodine, — rekao je Pongo, — 
nemamo vremena za objašnjavanje. Nadam se da 
nećemo zakasniti. — I Perdita i Pongo krenuše, 
trčeći što su brže mogli. 

— Sretno, Pongo, — zalajao je Veliki Danac za 
njima. — Ako se izgubite, javite se lajanjem. Svi 
čekaju da vam pomognu. 

Trčali su cijele noći, zaustavljajući se samo da bi 
provjerili pravac s pomoću pasa koji su ih čekali 
na raznim mjestima duž puta. Slijedećeg dana su 
spavali, potpuno iscrpljeni. 

Pukovnik i narednik Tibs su se nervozno šetali 
stajom. — Što li im se desilo ? — rekao je Pukovnik. 
— Trebalo bi da su već ovdje. 

Jedna duga, crvenocrna kola proletjela su kao 
vjetar obližnjom cestom i zaustavila se pred Pakle- 
nom kućom. 

— Prokletstvo, — progunđao je Pukovnik. — 
Vidi o čemu se radi, Tibse. U stroj, Tibse! U stroj! 
— I Tibs mu skoči na leđa, pa njin dvojica ponovo 
krenuše kroz sniježne smetove prema zlokobnoj 
kući. 

Tibs je ušao na isti način kao i prije. Stigao je do 
salonskih vrata baš u trenutku kad je Zlica od 
Opaka govorila Lošićima: 

— Nemam vremena za razgovor! Kažem vam, 
to mora biti večeras! 

— Ali štenad je još mala, — rekao je Horacije. 
— Od čitave te gomile nećete dobiti ni pola tuceta 
kaputa! 

Narednik Tibs se prenerazio. 

— Kaputi — bunde od pseće kože! — zastenjao je. 
— Znači, to je! 

— Slušajte dobro, — podviknula je Zlica. — Ja 
ću se vratiti ujutro, a dotle posao mora biti obav- 


ljen. Jeste li razumjeli? — I otišla je zalupivši 
vratima. 

Tibs se provukao kroz rupu pored vrata i nju- 
škom gurnuo najbliže štene. 

— Bježite odavde ako vam je život mio, — pro- 
šaputao je. — U zidu je jedna rupa — tamo kod 
vrata. Hajde! Požuri! 

Srećom, Horacije i Džesper su bili obuzeti gle- 
danjem svog omiljenog programa na televiziji, inače 
bi sigurno vidjeli povorku malih pasa koji su se 
jedan za drugim provlačili kroz rupu u zidu. 

Tibs je trčkarao od jednog do drugog kraja i 
održavao red. — Brže! Brže! — navaljivao je. 
— Jedan po jedan! 

Mali psi su se borili da prođu kroz rupu. Program 
na televiziji je bio pri kraju. Lošići su se svakog 


trenutka mogli okrenuti i vidjeti ih. 

Najzad je i posljednje štene bilo u sigurnosti. 
Ne, ostalo je još jedno! Tibs je zastenjao kad ga je 
vidio kako sjedi ispred samog televizora i gleda 
program. 

Kako da dospije do njega, a da ga Horacije i 
Džesper ne primijete ? 

Džesper je riješio taj problem umjesto njega: 
s gnušanjem je dohvatio štene i bacio ga preko 
ramena. 

Tibs ga je zgrabio i počeo mahnito gurati kroz 
rupu baš kad je program završio. 

Rupa je bila mala, a štene krupno i dok ga je 
Tibs gurao kroz rupu, ono je malo zacvililo. 

— Ej! Horacije, pogledaj! — uzviknuo je Dže- 
sper kad se okrenuo i ugledao praznu sobu. — Ne- 

ma štenaca! Pobjegli su! Eno, kroz onu malu 
rupu! Uzmi džepnu lampu! 

Džesper je zgrabio žarač s kamina i dva Lošića 
su izletjela u predvorje. Iza njih, na stepenisama, 
psi su baš skrenuli za ugao. Ali posljednji se 
okliznuo na najvišoj stepenici, skotrljao niza stube 
i zacvilio od iznenađenja. 

— Eno ih na stepenicama, — viknuo je Džesper. 

Ali pse više nisu mogli vidjeti. 

— Hajde, mali, — mamio ih je Džesper. — Do- 
đite ovamo! Zašto se krijete od vašeg čika-Džespe- 
ra? Neću vam ništa. 

— A ja sam mislio da ćemo im večeras odrati 
kožu, — rekao je Horacije. 

— Pst! — rekao je Džesper. — Umukni! Ti pre- 
gledaj tu sobu, a ja ću druge dvije. 
zamornog puta, zastali na raskrsnici, ne znajući 


Narednik Tibs je sklonio pse pod jednu ogromnu 
postelju, ali je znao da tu neće moći dugo ostati. 
Džesper je upao u sobu i džepnom svjetiljkom 
odmah osvijetlio njihovo skrovište. Kad su Tibs 
i štenad navalili na njega i oborili ga, Džesperu se 
učinilo da je to prava eksplozija štenadi. 

— To je taj šugavi mačak! — bijesno je uzviknuo 
Džesper. 

— On je vođa! Skreni ih, Horacije — skreni ih! 

Tibs i štenad potrčali su niz stepenice. Gledajući 
kroz prozor, Pukovnik je počeo žmirkati vidjevši 


rijeku štenadi za kojom su jurili Lošići. — Čekaj, 
Naredniče! — viknuo je. 
— Nemam vremena! — doviknuo je Tibs pro- 


jurivši pored njega. A onda je učtivo dodao: — 
Izvinite, gospodine. Gužva, gospodine. 
Baš u tom trenutku su Pongo i Perdita, poslije 


kojim pravcem da krenu. Perdita je bila obeshra- 
brena. — Pongo, Pongo, — cvilila je, — bojim 
se da smo se izgubili. 

— Ne vjerujem, Perdita. Sad nismo više daleko, 
— rekao je Pongo. Ponovo je zalajao znak na uz- 
bunu. Pukovnik ga je čuo. 

— Najzad, —— uzviknuo je. — Stigli su! 

Potrčao im je u susret. 

— Jeste li — jeste li vi Pukovnik? — upitaq je 
Pongo. — Gdje su naši mali? Jesu li dobro? 

— Nije vrijeme za objašnjavanje, — odgovorio 
je stari ovčar. — U nevolji su. Velika gužva. 
Za mnom! 

Njih troje požuriše prema Paklenoj kući. 

Pukovnik je bio u pravu. Bili su u nevolji. 

Tibs i štenad bili su satjerani u jedan kut, dok 
su se Lošići prijeteći naginjali nad njima. 

Džesper je likovao. — Ha! — rekao je zadovolj- 
no, — Uhvatili smo ih, Horacije. Najzad su izišli 
iz sobe. Možemo obaviti posao. 

Ali prije nego što su mogli zadati i jedan jedini 
udarac, začuo se zvuk razbijenog stakla i Pongo i 
Perdita su kroz prozor uskočili u sobu. 

Lošići su poskočili od iznenađenja. 

—- Što je to?! — uzviknuo je Džesper, a zatim 
jauknuo, jer ga je Pongo u letećem skoku zgrabio 
za nogu. 

— Kao dvije pjegave hijene! — zakreštao je 
Horacije. ; 

Nastalo je divlje komešanje, puno zamahnutih 
štapova i skokova pasa. Psi su bili brži i vještiji 
od Lošića koji su u zabuni više udarali jedan drugo- 
ga nego dalmatince. Ali i Džesper je vješto udario 
nogom i Pongo je odletio u vrata, gdje je ostao 
ležati pomalo ošamućen. 

— Evo ti, šugavi psu! — vikao je Džesper. — 
razbit ću ti tu odvratnu njušku! — Zamahnuo je 
teškim žaračem, ali ga je u tom trenutku ujela 
Perdita i žarač je pogodio stara trošna vrata, a 
Pongo se vratio o okršaj. Pukovnik je promolio 
glavu kroz rupu. 

— Naprijed, Tibse! — grmio je. — Navali! 

— Ne, Pukovniče, ne! — dahtao je Tibs, smi- 
slivši kako će pobjeći. — Povlačenje! Povlačenje! 

Pukovnik je odmah shvatio da je Tibs u pravu, 
jer je bitka u sobi svakog trenutka postajala sve 
žešća. 

— Tako je, tako je! Povlačenje! — složio se 
stari ovčarski pas. 


Brzo poput mačke, Tibs je progurao štenad kroz 
slomljena vrata i dugi niz pasa posrtao je kroz 
smetove idući ka Kapetanovoj staji. 

Lošići su očigledno izvukli deblji kraj. Perdita 
je povukla tepih ispod Horacijevih nogu i on je 
pao na ognjište u kome je još uvijek tinjala vatra. 
Ustao je vrišteći i naletio na Džespera. Obojica se 
srušiše na zid. Stara se kuća zatrese, a dva razboj- 
zasu kiša žbuke. 

— Hajdemo, Perdita, — rekao je Pongo, i njih 
dvoje pojuriše tragom štenadi, dok su se Lošići 
borili da izađu ispod hrpe žbuke i opeke. 

Džesper, sav bijesan, stresao je žbuku s odijela. 
— Odrat ću sve te šugave pse, pa makar mi to bila 
posljednja stvar koju ću uraditi u životu! 

Pukovnik, narednik Tibs i dalmatinci su nestali, 
ali je njihov trag nepogrešivo vodio preko brda u 
Kapetanovu staju. Naoružavši se žaračem i nogom 
od stolice, Lošići su potrčali u kamionet. 


OPET ZAJEDNO 


U staji je došlo do ponovnog susreta roditelja 
s djecom. Svih petnaest malih su govorili u isti 
mah, a Perdita i Pongo su blistali od sreće. 

— Jesu li svih petnaest ovdje ? — brižno je upitao 
Pongo. 

— I još mnogo više, — rekao je Srećko. — Sad 
nas je devedeset devet! 

— Kako — devedeset devet! — mucao je Pongo. 
On i Perdita zabezeknuto su gledali more štenadi 
koja je preplavila staju. — Što će Zlici od Opaka 
tolika štenad ? 

— Hijela je od nas napraviti kapute, — izlanu 
jedno štene. Pongo i Perdita su zamukli. Narednik 
Tibs je potvrdio zaprepašćujuću vijest. — Tako je! 
— rekao je svečano. — Pseće bunde! 

Stari Pukovnik se otrese: — Ma, hajde, Tibse! 
Pseće bunde! Gluposti! 

Ali narednik Tibs je bio uporan. — Tačno je, 
gospodine, — ponavljao je mačak. — Čuo sam kad 
su se Lošići i Zlica dogovarali u Paklenoj kući. 

Pongo i Perdita su stajali zbunjeni, okruženi 
svojom djecom. Ostala štenad je čekala i zabrinuto 
slušala. 

— Zlica je đavo — vještica! — viknula je Perdita. 

— Oh, Pongo, što da radimo? 

— Moramo se vratiti u London, — odgovorio 
je Pongo. — A morat ćemo povesti i ostalu štenad, 
Perdita. Svu. Naši miljenici ih nikad neće otjerati. 

Veliki konj Kapetan se javio sa svog osmatračkog 
položaja kraj prozora. — Gospodine Pukovniče, 
— rekao je, — svjetlost na putu. Kamionet ide u 
našem pravcu. — Pukovnik se narogušio. 

— To su Lošići ... Horacije i Džesper, — rekao 
je. — Idu našim tragovima. — Uspravio se što je 
mogao više. — Dobro, — zagrmio je, — nas ima 
više, Tibse! Na moj znak, napadamo! 

Narednik Tibs je s poštovanjem salutirao. — Go- 
spodine Pukovniče, bojim se da bi to bilo kobno. 

— U pravu je, Pukovniče, — rekao je Pongo. — 
Bolje bi bilo da pobjegnemo. 

— Ito što prije, — rekao je Kapetan sa svog 


mjesta kod prozora. — Evo ih! 

— Hvala vam, Naredniče, Pukovniče, Kapetane. 
Svima vam hvala, — rekla je Perdita. — Kako da 
vam se odužimo za sve što ste učinili za nas? 

— To je sitnica, — odvrati Pukovnik. — To 
nam je bila dužnost. 

Svjetiljke kamioneta su se približile, a štenad, 
sa Perditom na čelu, izišla je na zadnja vrata i 
pošla preko livada. Posljednji je išao Pongo. 

— Sretno! — doviknuli su narednik Tibs i 
Kapetan. 

— Dobra vam sreća, — dodao je Pukovnik pro- 
matrajući Horacija i Džespera kako silaze s kola. 
— Ne brinite. Zadržavat ćemo Lošiće do posljednje 
kapi krvi. 

Čupavi stari pas je režanjem dočekao Lošiće na 
vratima staje. Izbjegavajući udarce kojim su ga 

Horacije i Džesper zasipali, polako i protiv volje 
se povlačio prema tamnoj unutrašnjosti staje. Lo- 
šići su bili zaprepašteni. Dalmatinaca nigdje nije 
bilo. Pukovnik ih je dovoljno zadržao da su Pongo 
i Perdita imali vremena da pobjegnu s malima. 

Sad je bio red na Kapetanu da nastavi borbu s Lo- 
šićima. Veliki konj baci kopita i Horacije poletje 
kroz zrak i sruši se na zid staje. 

— Sjajno, Kapetane! — vikao je Tibs. — Sad 
onog drugog! — Uz ponovan bljesak kopita stari 
konj odbaci Džespera i izbaci ga iz staje. No dok se 
Džesper dizao iz snijega, ugledao je širok pseći trag 
koji je vodio preko brda. 

— Hej, eno ih, zmije male! — povikao je. — 
Hajde, Horacije! Idemo u kola. Sve ćemo ih po- 
hvatati. 

Pongo je shvatio da ih je lako pratiti po tragovima 
u snijegu i bio je zabrinut. Ali sreća im se osmjeh- 
nula. Naišli su na smrznut potok. Glatka ledena 
površina neće odati njihov trag. Pongo i Perdita su 
klizajući se vodili male pse koji su posrtali po ledu. 
Stigli su pod jedan kameni most baš u trenutku 
kad su Lošići zaustavili kamionet na putu iznad 
njih. Jedno se štene okliznulo i zamalo su ga Lo- 
šići primijetili, ali ga je Pongo na vrijeme povukao 
natrag. Čuli su kako Džesperi Horacije razgovaraju ! 

— Džespere, čekaj malo. Da nisu psi krenuli 
smrznutim potokom da ne ostave tragove? 

— O, Horacije, pravi si idiot! — odvratio je 
Džesper. — Odakle psima takva pamet! — Motor 
je zabrujao i kamionet je nastavio put. Pongo je 
sačekao da kola nestanu s vidika. 

— Put je slobodan, Perdita, — objavio je, i oni 
su nastavili da idu, klizajući se i padajući. Štenad 
se jedva držala na nogama i neki su htjeli prijeći 
na sniježnu obalu, ali je Pongo bio uporan. 

— Ako ostavimo tragove, gotovi smo, — rekao 
je, i produžili su kroz noć. 


PSI U TAMNIM ODIJELIMA 


Počeo je padati snijeg i najzad je Pongo odlučio 
da su dovoljno sigurni da napuste klizav led i pođu 
preko polja. Perdita je opet išla na čelu kolone, a 
Pongo ih je usput prebrojavao ... devedeset devet! 
Gdje je Srećko ? Pongo se vratio da nađe malog psa. 

— Umoran sam, — cvilio je Srećko, — i gladan 


sam, i rep mi smrzao. I njuška mi se smrzla, i 
prsti mi se smrzli. 

Pongo ga uhvati za okovratnik i požuri za osta- 
lima. Bio je zabrinut, jer je snijeg sve gušće padao, 
a on se plašio da ne izgube put. Tada se začu kratak 
lavež i jedan veličanstveni ovčarski pas iskrsnu iz 
sniježnih pahuljica. 

— Pongo! Pongo! — rekao je. — Hvala bogu! 
Već smo bili izgubili svaku nadu. Imam sklonište 
za vas tu blizu u spremištu za mlijeko. 

Pošli su za ovčarskim psom uz jednu ogradu, pa 
preko brda do tople staje. Tamnooke, dobre krave 
iznenađeno su ih gledale. 

— Gledaj, Bijelka, — rekla je jedna krava. — 
Vidiš li kako je lijepa ta štenad? Jadni mali! Pot- 
puno su iscrpljeni i smrznuti. 

Neki psi su počeli cviliti. Oni su ipak bili vrlo 
mali i dugo su morali putovati kroz hladnoću i 
snijeg. A već satima nisu ništa jeli. — Gladan sam, 
mama, — reklo je jedno štene Perditi. 

— Žao mi je, djeco ... — počela je Perdita, ali 
joj je jedna krava upala u riječ: — Da li bi vaša 
djeca htjela piti malo svježeg toplog mlijeka? 
— upitala je. 

— Oh, baš vam hvala, — zahvalno je rekla Per- 
dita. Ubrzo je gladna štenad bila nahranjena. Zatim 
je štenad polako zaspala. Ovčarski je pas donio 
umornom Pongu i Perditi nešto da pojedu. 

— Nije mnogo, ali to će vas održati do Dinsforda. 
Tamo je jedan labradorac. Njegov miljenik je trgo- 
vac. Ujutro ćete poći k njemu. 

Dok su umorni dalmatinci spavali, ovčarski pas 
je čuvao stražu. Ujutro su osvježeni Pongo i Per- 
dita zahvalili svojim velikodušnim domaćinima i 
krenuli dalje. Oluja je prestala i polja su bila pre- 
krivena novim pokrivačem blistavog snijega. Pongo 
je znao da će im se tragovi jasno vidjeti u snijegu. 
Vodio je svoju vojsku štenadi prema šumi koja će ih 
bolje sakriti. 

Ipak su ponekad morali prijeći preko nekog puta 
i Pongo je pažljivo gledao na obje strane prije 
svakog prelaženja. Kad su svi bili na drugoj strani 
puta, Pongo je jednom slomljenom granom zbrisao 
izdajničke tragove s puta. 

Otisci nogu jednog šteneta ne ostavljaju upadljive 
tragove na svježem snijegu. Ali devedeset devet 
takvih otisaka, pored krupnijih otisaka dva odrasla 
psa, predstavljaju tragove koji se ne mogu izbrisati. 
Pongo je baš pokušavao uništiti njihove tragove na 

snijegom pokrivenom putu, kad se pojaviše jedna 
brza crvenocrna kola. 

To je bila Zlica od Opaka koja je učestvovala 
u hajci i za kojom su Lošići jurili u svom raskli- 
manom kamionetu. Psi su pobjegli, ali je Zlica 
ugledala tragove na cesti i kola su se škripeći 
zaustavila. 

— Ha, ha, — likovala je ona. — Što je to? 
Htjeli su nadmudriti Zlicu! Ha, ha! — Okrenula se 
Lošićima i uzviknula: — Džespere! Horacije! Evo 
njihovih tragova koji vode ravno u selo. Idite na 
jug sporednim putem, a ja ću glavnim. Doviđenja 
u Dinsfordu. — I jedna i druga kola krenuše uz 
veliku buku. 

Pongo, Perdita i štenad trčali su iz sve snage pre- 
ma lavežu koji se čuo iz daljine. To je lajao labra- 
dorac iz Dinsforda koji je dotrčao s izvanrednim 
novostima. 

— Pongo, — zalajao je on, — mogu vas sve 
prebaciti iz Dinsforda kući, samo ako stignemo 
na vrijeme. Požurite! 

Crni labradorac ih je sporednim ulicama doveo 
do jedne napuštene kovačnice. — Ovdje je mračno, 
— prošaputalo je jedno štene. — I strašno! — do- 
dalo je drugo. — I prljavo! — reklo je treće. Ali 
to im je privremeno bilo i sklonište i skrovište. 
Labradorac je pokazao kroz razbijen prozor. 

— Vidite li onaj kamion na ulici? — upitao je. 
— Ide u London čim poprave motor. A mjesta ima 
za sve vas. 

Dok su njih troje gledali kroz razbijeno okno, 
jedna crvenocrna kola uletjela su u ulicu i naglo 
se zaustavila. 

— Pongo, gledaj! — rekla je Perdita. — Pa to je 
Zlica! 

— Da, — rekao je Pongo, — a tu su i Horacije 
i Džesper. — Kamionet Lošićevih zaustavio se uz 
veliku buku. Zlica je nestrpljivo sjedila u svojim 
kolima, dok su Horacije i Džesper izišli i počeli 
pretraživati malu seosku ulicu. 

— Kako ćemo stići do kamiona? — upitala je 
Perdita. 

— Ne znam, Perdita, — odgovorio je Pongo. 
— Ali nekako moramo! 

Nestrpljiva zbog toga što ne mogu pronaći dal- 
matince, Zlica od Opaka polako je vozila ulicom 
gore-dolje tražeći ih. Lošići su još uvijek pretraži- 
vali okolne uličice i mogli su se vratiti svakog tre- 
nutka. Kako će Pongo toliku štenad utovariti u 

kamion ? Dok je on o tome razmišljao, dva šteneta 
istrčaše iz ognjišta. 

— Mama! Tata! — viknu jedno. — Krpica me 
gurnula u gar! 

— Srečko me je prvi gurnuo, — rekla je Krpica. 
Oba su šteneta bila upola prekrivena ugljenom 
prašinom, tako da su ih jedva prepoznali. Pongo ih 
je zamišljeno gledao. Zatim se obratio Perditi: 
— Znam što ću! — rekao je. Na očigled zaprepa- 
štene Perdite skočio je u ognjište i počeo se valjati 
po čađi. 

— Pongo! Zaboga ... — počela je užasnuta 
Perdita. A onda je Pongo izašao iz oblaka čađe. 
Bio je crn kao njihov prijatelj labradorac. 

— Vidi! — uzviknuo je. — Ja sam /abradorac! 
Svi ćemo se uvaljati u čađu. Svi ćemo postati 
labradorci, i ako idemo u malim grupama ... 

Perdita je bila uplašena i nesigurna. Osim toga, 
nije voljela prljati svoj divni bijeli kaput. — Bojim 
se da Zlicu nećemo prevariti, — rekla je. 

— Pokušat ćemo, — rekao je Pongo. — Djeco, 
u gar! 

— Smijemo li se uprljati?! — upitao je Srećko. 
Štenad nije mogla vjerovati svojim ušima. Ali je 
Perdita klimnula glavom i oni su se počeli valjati 
po čađavom ognjištu. Podigao se veliki oblak čađe. 

Labradorac je svim srcem navijao za taj plan. 
Sviđalo mu se što vidi sto i jednog crnog labra- 
dorca. — Ja ću prvu grupu štenadi odvesti do ka- 
miona, — rekao je. — Onda ću ostati tamo i pomoći 
ću ostalima da se popnu. Vi krenite za mnom u 
malim grupama. ' 

Pongo i Perdita su čekali i sa strahom gledali 
kroz prozor kako labradorac vodi prvu grupu 
štenadi u kamion. 

— Pongo, — rekla je Perdita. — Ja se bojim. 

Pongo je liznu da je umiri. — Ne brini, Perdita. 
Neće dugo trajati. Uskoro ćemo stići kući. 

Crna štenad su prošla pored Horacija koji je 
zastao i zbunjeno ih pogledao. Povukao je Džespera 
za rukav. — Gledaj, Džespere. Misliš li da su se 
dalmatinci mogli maskirati ? 

— O, da, Horacije, — podsmjehivao se Džesper. 
— Baš su to uradili! Psi se uvijek tako mažu u crno. 
Idiote! — Džesper je prezrivo potapšao Horacija 
po glavi i sagnuo se preko ograde, nastavljajući 
s traženjem. 

Sad je bio red na Pongu da povede štenad u 
kamion. — Dosad je išlo dobro, — rekao je Perditi. 


— Ja vodim slijedeću grupu. Ti kreni čim se mi 
ukrcamo. Kamion može krenuti svakog časa. 

Pongo i labradorac su užurbano ubacivali crnu 
štenad u kamion. Zlica od Opaka se vratila svojim 
velikim kolima i sad je vikala na Lošiće: 

— Onise kriju ovdje negdje u selu i mi ih moramo 
naći! Tražite — smjesta! — Lošići su gunđajući 
nastavili s traženjem, dok se Zlica nervozno vrtjela 
u kolima. Pored nje je prošla još jedna grupa crne 
štenadi, sa crnom Perditom na čelu. 

Motor kamiona se upalio. 

— Eto, — rekao je mehaničar vozaču kamiona. 
— Sad možete krenuti. Stići ćete do Londona. — 
Trebalo je požuriti. Perdita je pomogla labradorcu 
da utovari štenad u kamion. 


— Penjite se, gospođo, — rekao je labradorac, 
dok je Pongo otrčao u kovačnicu po posljednju 
grupu štenadi. 

— Hajde, djeco, — viknuo je Pongo. — Trčite! 
— Osjećao je strah, jer je između njih i kamiona 
sjedila Zlica i sumnjičavo ih promatrala. 

— Brže! Brže! — požurivao je Pongo štenad. 
Kao za pakost, baš kad je posljednje štene, Srećko, 
prolazilo ispod strehe, snijeg koji se topio, pao mu 
je na leđa. Otapajući se, otkrio mu je bijelu dlaku 
s crnim pjegama. Zlica je to primijetila. Njene sum- 
nje su se potvrdile! 

— To nije moguće! — uzviknula je. — Nemo- 
guće! Horacije! Džespere! Dođite ovamo! 

Lošići su dotrčali, ali je kamion već kretao i 

Pongo je skakao za njim s posljednjim štenetom 
u zubima. Perdita je stajala na stražnjoj strani 
kamiona i hrabrila ih. Pongo je očajnički skočio, 
a Perdita ga je zgrabila za okovratnik i povukla ga 
zajedno sa štenetom na kamion. 

— Enoih! Ulaze u kamion! Za njima! — vrištala 
je Zlica. Ali je crni labradorac lukavo sapleo Lo- 
šiće i prije nego što su mogli ustati kamion je skre- 
nuo za ugao i odjurio prema Londonu. 


HAJKA 


Kamion je bio velik i prostran i djelimice na- 
punjen namještajem. Prvi put za posljednjih neko- 
liko dana Pongo i Perdita osjećali su se sigurnima. 
Vozač kamiona je žurio, jer je bilo Badnje veče i 
želio je što prije stići kući. 

— Perdita, uspjeli smo, — likovao je Pongo. — 
Zamisli samo — večeras ćemo svi biti kod kuće. — 
Počeo je pjevati jednu veselu pjesmu : 


Sada ćemo brzo u Londonu biti, 
Nećemo ga više nikad ostaviti. 
Triput hura! Av! Av! Vaj! 
Vraćamo se u naš kraj. 

Na veselo Badnje veče, 

London cilj je naše sreće. 


Odjednom svjetiljke nekih brzih kola osvijetliše 
unutrašnjost kamiona. 

— Pongo! To je ona! Zlica! — uzviknula je 
Perdita. Uplašena zasljepljujućom svjetlošću, šte- 
nad je uskočila u ladice i sanduke. Zlica je povećala 
brzinu i počela pretjecati kamion. Krivudajući 
kolima lijevo-desno, nađala se da će prisliti kamion 
da skrene u jarak. 

— Hej, gospođo! Što to radite?! — vikao je 
vozač kamiona, boreći se da se održi na klizavom 
putu. — Luda ženo! Skloni se! 

U kamionu koji se ljuljao i poskakivao, Pongo 
i Perdita očajnički su pokušavali da se održe na 
nogama. Uplašena štenad je sigurno ležala među 

namještajem. Preostalo im je samo da se čvrsto 
drže i čekaju da se svrši ova luda trka. 

Horacije i Džesper su riješili stvar. Jureći iza 
Zlice, vidjeli su kako pokušava skrenuti kamion 
u jarak. Tada je Džesper odlučio da uzme sudbinu 
u svoje spretne ruke. 


— Pazi, Horacije, — pravio se važan. — Vidi 
kakoćuihsadagurnuti...Ha!Ha!Ha!...izbaciti 
u jarak! — Džesper je povećao brzinu starog 


rasklimanog kamioneta. 

— Pazi, Perdita, — rekao je Pongo kad su se: 
kamion, Lošićev kamionet i velika crvenocrna kola 
međusobno približili na uskoj klizavoj cesti. 

Vozač kamiona nije bio raspoložen da smanjuje 
brzinu. Već je bilo kasno, a božićno drvo u njegovu 
domu u Londonu čekalo je da ga on okiti. Njega 
neće zaustaviti ni ta krupnooka žena u velikim 
kolima, ni taj zarđali kamionet. 

Čvrsće je stegao volan i nastavio živu vožnju 
prema Londonu, naglo skrećući s vremena na 
vrijeme da bi izbjegao sudar sa Zlicom i Lošićima. 
Takva opasna vožnja nije mogla dugo potrajati. 

Odjednom se začuje trijesak i Lošići koji su htjeli 
gurnuti kamion u jarak, udariše u Zličina kola. 
Put se pokri metalnim dijelovima, a kamion opasno 
zatetura, ali ostade u ravnoteži i nastavi put. U 
snijegom pokrivenom jarku ostadoše Zlica i njeni 
bijedni plaćenici. 

— Budale jedne! Glupaci! Idioti! — vrištala je. 

Horacije i Džesper to više nisu mogli podnijeti. 
Polako su ustali iz ostataka svog slupanog kamio- 
neta i stali pred Zlicu s ono malo dostojanstva što 
ga takva dva bijednika mogu skupiti. 

— Dosta nam je! — rekli su u jedan glas i polako 
krenuli pješice. 

U olupini svojih skupocjenih kola, Zlica od Opa- 
ka je gledala oko sebe da vidi koju je štetu načinila. 
Njena su se ohola ramena opustila, a nekad ponosne 
crte lica zgrčile su se od nemoćna bijesa. Zlica od 
Opaka,najpodlija žena Londona, bila je pobijeđena. 


KOD KUĆE ZA BOŽIĆ 


Na Badnje veče u Rodžerovoj i Anitinoj kućici 
nitko nije bio naročito veseo. Anita je ukrašavala 
božićno drvo bez mnogo oduševljenja, a Rodžer je 
ravnodušno slušao radio. Uz pratnju čuvenog orke- 


stra netko je pjevao poznatu Rodžerovu pjesmu : 


Za Zlicu misliš sam davo je smio. 
Al kad se malo središ od te žene. 
Shvatiš da si takve oči vidio 
Kako te motre ispod neke stijene. 
Od Opaka Zlica ... 

Od Opaka Zlica ... 


Kvrc! Rodžer je ugasio radio. Klečeći ispod 
božićnjeg drveta, Anita podiže glavu. 

— Zar ne voliš to slušati, Rodžere ? Pa to je tvoja 
prva čuvena pjesma! 


— Znam, — mračno je rekao Rodžer. Uzeo je 
fotografiju Ponga i Perdite i dugo je gledao. Anita 
je prišla i šuteći stala pored njega. — Još uvijek ne 
mogu vjerovati, Anita, — rekao je, — ... da su 
Pongo i Perdita pobjegli. 

— Nešto lijepo za Božić, — rekla je Nani dola- 
zeći iz kuhinje s poslužavnikom. A onda je vidjela 
kako gledaju sliku. — Oh, jadna mala štenad ... 
šmrc... ponekad ih noću čujem kako laju. Ali 
uvijek ispadne da sam to samo sanjala. 

Nani je pregačom obrisala oči i vratila se u 
kuhinju. Odjednom se na ulaznim vratima začulo 
glasno lajanje. Nani je stala, naglo se okrenula, 
gotovo oborila Rodžera s kojim se sudarila, i 
odletjela da otvori vrata. 

Kad ih je otvorila, lavina crnih, sretnih pasa 
sručila se na nju. Pala je na pod, a mali psi su je 
lizali i radosno skakali oko nje. Ostali psi su ušli 
u dnevnu sobu. 

Rodžera su potpuno prekrile male sretne živo- 
tinje, a dva najveća psa gurnula su Anitu na sofu. 

Ona se nije uplašila, ali je bila malo iznenađena. 


— Rodžere, — uzviknula je. — Pobogu ...! 

Rodžer se pokušao dići. — Pa — to su labradorci, 
— rekao je. 

— Ne, ne! sretno je vikala Nani ulazeći u 


sobu. — To su čađavi dalmatinci! Pogledajte! — 
Uzela je jednog crnobijelog, pjegavog psa iz gomile 
na podu. — Pogledajte ga! Srećko! 

— Pongo moj, zar si to ti? — upitao je Rodžer. 
Izvadio je iz džepa maramicu i počeo psu brisati 
glavu. Čađa se skidala i najzad su prepoznali 
Ponga u lijepom bijelom kaputu s crnim pjegama. 

— Pongo! To je Pongo! — pjevao je Rodžer. 
Uhvatio je Ponga za šape i njih su dvojica počeli 
veselo plesati po sobi. 

Vlažnih ruku i lica, jer ju je pas cijelo vrijeme 
lizao od sreće, Anita je pokušavala skinuti čađu 
s drugog velikog psa. — Perdita, draga Perdita! 
Vratila si se! 

Nani je vrijedno radila peruškom. — Evo Krpice, 
— rekla je kad se još jedno poznato štene pojavilo 
iz čađe. — I Debeljko i Parica i Pegi — ohoho! 
Evo svih naših malih! 

Rodžer je čvrsto zagrlio Anitu. — To je pravo 
čudo, — rekao je. 

— Da, — smiješila se Anita. — Rodžere — ovo 
je najljepši božićni poklon. 

Pongo i Perdita su se pogledali, puni sreće. Naj- 
zad su se vratili kući. 


ODGAJALIŠTE DALMATINSKIH PASA 


Nani je i dalje radila marljivo svojom peruškom. 
Oblaci čađe su se dizali po sobi i iz njih se pojavlji- 
vala bijelocrna, pjegava štenad. Nani se okrenula 
Aniti i Rodžeru koji su se još uvijek veselo igrali sa 
svojim psima. 

— Jeste li primijetili, — rekla je, — da ih ima 
mnogo više ? 

Rodžer i Anita su se pogledali. Zatreptali su od 
nevjerice. Soba je bila prepuna štenadi — malih 
dalmatinaca! 

Bilo ih je mnogo na klaviru, ležali su na dirkama 
i na klupi. Neki su sjedili na sjedištu ispod prozora, 
a drugi na stolicama. Čajni stol je bio prepun pasa. 

Mali dalmatinci su ležali na sofi, po cijelom pred- 
soblju. Dva-tri šteneta su se popela na kamin da 
se ne guraju po podu. Po svim stepenicama koje su 
vodile na kat štenad je strpljivo čekala da ih Nani 
očisti od čađe. 

— Gledaj, Anita, — uzviknuo je Rodžer. — Vidi 
koliko ima štenadi! Mora da ih je preko stotinu! 


Nani je čistila i brojala: — Jedno, dva, tri i 
četiri su sedam ... — Pridružili su joj se Rodžer i 
Anita. — Dva, četiri, šest ... i tri su devet. 


Pod zavjesom ispod prozora su otkrili još jeda- 
naest, a Anita je pod božićnim drvetom našla još 
nekoliko. 

Kad su bolje pogledali, pronašli su još jednog u 
ognjištu. Rodžer je najzad rekao: — Sad da 
vidimo! To je osamdeset četiri! Dodajmo petnaest 
naših, i Ponga i Perditu ... i imamo STO I JED- 
NOG DALMATINCA! O, moj Pongo ... velika 
si ti bitanga! — Pomilovao ga je po glavi. — Odakle 
li su samo došli ? 

Anita je sjela na sofu. — Što da radimo s njima ? 
— rekla je. 

Nani je očistila i posljednje štene. Okrenula se da 
čuje što će reći Rodžer. Pongo i Perdita su se sa 
zebnjom pogledali. Štenad je gledala u Rodžera i 
drhteći čekala njegov odgovor. 

Rodžer je pogledao u pod. 

Najzad je digao glavu i vidio sto i jedan par 
zabrinutih očiju. Osmjehnuo se velikim, toplim, 
sretnim osmjehom. — Zadržat ćemo ih, — jedno- 
stavno je rekao. 

Pongo i Perdita odahnuli su s olakšanjem. Topla 
srca njihovih miljenika nisu ih razočarala. Štenad 
je zalajala i počela mahati repovima. 

— Da zadržimo sto i jednog dalmatinca — u ovoj 
maloj kući? — zgranuto je upitala Anita, nadviku- 
jući galamu. 

— Kupit ćemo jednu veliku poljsku kuću, — od- 
govorio je Rodžer. — Imat ćemo odgajalište — od- 
gajalište dalmatinskih pasa. 


— Oh, Rodžere, — osmjehnula se Anita. Za- 
grlila ga je i dodala: — To je prava inspiracija ! 
— To će biti senzacija! — nasmijala se Nani i 


počela čistiti još jedno štene, koje do tada 
primijetila. 


nije 


Rodžer se probio kroz sretne male pse do klavira 


i počeo komponirati: 


»Stvorit ćemo naše odgajalište pasa, 
Gdje će rasti dalmatinska rasa. 

To je pravi odmor ... 

Potpuno spokojstvo . .. 

Zabava i pravo prirodno ustrojstvo. 

Mali psi nam neće predstavljati teret ... 


« 


Anita ga je prekinula: — Imamo li dovoljno 
novca? 

— Sve će biti u redu, — rekao je Rodžer. Završio 
je pjesmu: 


» Stvorit ćemo naše odgajalište pasa, 
Dalmatinci bit će uvijek na slobodi, 
Nitko neće nikog na silu voditi, 

Takav će život svakom psiću goditi!« 


I ako odete u izvjesno mjesto u Engleskoj, vidjet 
ćete i dan-danas kako sretno luta šumom i poljem 
— sto i jedan dalmatinac. 

PETAR PAN 


U jednoj mirnoj londonskoj ulici živjela je porodica 
Darling. To su bili Tata i Mama Darling, Vendi, 
Majk! i Džon. S njima je živjela i dadilja Nana — 
jedan bernardinac. 

Za Nanu i djecu najljepše doba dana bilo je 
vrijeme pred spavanje, jer su onda svi zajedno bili 
u dječjoj sobi. Tada je Vendi pričala divne priče 
o Petru Panu iz Nedođije. Nedođija je bila jedno 
čarobno mjesto s Indijancima, sirenama i vilama, 
ali i s opakim gusarima. 

Džon i Majk! su najviše voljeli igrati se gusara. 

Igrali su se divnih i opasnih dvoboja između Petra 
Pana i njegovog zakletog neprijatelja, gusara Ka- 
petana Kuke. 

Tata Darling nije volio takve igre. Smatrao je 
da su za to krive Vendine priče o Petru Panu, a on 
te priče nije volio. 

— Vrijeme je da Vendi poraste, — rekao je. — 
Ovo ti je posljednja noć u dječjoj sobi, draga 
Vendi. 

Djeca su zbog toga bila vrlo uzbuđena. Kad 
Vendi neće više spavati u dječjoj sobi, neće više biti 


ni priča o Petru Panu! A da sve bude još gore, 
Tata Darling se naljutio na Nanu i odlučio da su 
djeca suviše velika da bi spavala sa psom. Tako je 
Nanu vezao u vrtu. 

Kad su to veče Mama i Tata Darling izišli i 
ostavili djecu u posteljama i Nanu u vrtu kao čuva- 
ricu, u dječju sobu dođe Petar Pan! Izgleda da je 


doletio potpuno nevidljiv iz zemlje Nedođije da 
sluša priče pred spavanje. Samo ga je Nana jednom 
ugledala i odgrizla mu sjenku dok je bježao. Zato 
se on vratio, tražeći izgubljenu sjenku i nadao se 
da će čuti jednu priču o sebi. S njim je bila vila 
Zvončić. Kad je Petar čuo da će Vendi morati otići 
iz dječje sobe, smislio je plan. — Povest ću te u 


Nedođiju da pričaš priče mojim Izgubljenim Dječa- Vendi je bila oduševljena — to jest, ako pođu i 
cima! — rekao je on dok mu je Vendi ponovo pri- Majk! i Džon. Tako ih je Petar Pan sve naučio 
šivala sjenku. letjeti — uz pomoć sretnih misli i povjerenja i vilin- 


ske prašine vile Zvončice. Poletjeli su kroz prozor 
dječje sobe ravno ka Nedođiji, dok je Nana u vrtu 
strašno lajala. 

Za to je vrijeme u Nedođiji, na piratskom brodu, 


Kapetan Kuka, kao obično, grdio Petra Pana. 
Vidite, jednom davno Petar Pan je u otvorenoj 
borbi odsjekao ruku gusarskog kapetana, tako da je 
on umjesto ruke imao kuku. Petar je bacio ruku 

krokodilu kome se ona toliko svidjela da se od tada 
stalno vrtio oko broda, nadajući se da će jednog 
dana pojesti cijelog kapetana. Srećom po gusara, 
krokodil je progutao i jedan sat koji je stalno tik- 
takao i, kadgod bi se krokodil približio, taj je zvuk 
opominjao Kapetana Kuku. 

Dok je Kapetan Kuka tako grdio svog mladog 
neprijatelja, začu se uzvik s osmatračnice na ka- 
tarci. 

— Petar Pan na vidiku! 

— Što? Gdje? — viknu Kuka šetajući durbinom 
po nebu. A onda je ugledao Petra i djecu kako se 


odmaraju na jednom oblaku. — Očiju mi, to je 
Petar Pan! — likovao je Kuka. — Svi na palubu! ... 
Pripremite topove! ... Najzad ćemo ga uhvatiti! 

— Oh, Petre, baš je onako kako sam sanjala da 
će biti — Laguna Sirena i sve ostalo, — govorila je 
Vendi dok je prvo gusarsko topovsko tane prozviž- 
dalo ispod njihovih nogu. 

— Pazite! — uzviknuo je Petar Pan. — Zvon- 
čice, odvedi Vendi i dječake na ostrvo. Ja ću ostati 
ovdje da privlačim Kapetanovu pažnju! 

Vila Zvončica poletjela je što je brže mogla. 
U svom nevaljalom mailom srcu nadala se da djeca 


neće moći tako brzo letjeti i da će se izgubiti. Naro- 
čito je bila ljubomorna na Vendi, jer joj se činilo da 
je ona osvojila srce Petra Pana. 

Letjela je kroz džunglu Nedođije prema čistini 
pored jednog starog osušenog drveta, zvanog Dže- 
latovo Drvo. Sletjela je na jednu otrovnu gljivu, 
odskočila na sjajan list, i škrip — otvorila tajna 
vrata u čvoru šupljeg drveta. 

Bzzz! Vila Zvončica je skliznula niz tunel i za- 
ustavila se na dnu u jednoj podzemnoj odaji — 
tajnoj kući Petra Pana. 

Cin-cin, zvonila je, leteći iz jednoga kraja sobe u 
drugi. Pokušavala je probuditi Izgubljene Dječake 
koji su u snu izgledali kao krznene lopte. 

Najzad su se počeli buditi, mrmljati i protezati 
u svojim malim krznenim odijelima. Slušali su što 
govori Zvončica. 

— Što? Petar Pan poručuje da oborimo strašnu 
pticu Vendi? Vodi nas tamo! — vikali su i požurili 
napolje. 

Kad su se pojavili Vendi, Majkl i Džon, umorni 
od leta, Izgubljeni Dječaci počeli su ih gađati 
kamenjem i štapovima — naročito »pticu Vendi«. 
Vendi je počela padati, jer su nestale sve njene sretne 
misli, a bez njih se ne može letjeti. 

— Hura! Oborili smo pticu Vendi! — vikali su 
Izgubljeni Dječaci. 

Ali je tada stigao Petar Pan. Kako li se naljutio 
kad je vidio da su Dječaci pokušali oboriti Vendi, 
iako ju je on uhvatio prije nego što je pala. 

— Doweo sam je da nam svima bude majka i da 
nam priča priče, — rekao je. 

— Hajde, Vendi, — nastavio je Petar, — pokazat 
ću ti sirene. Dječaci, povedite Majkla i Džona da 
love Indijance. 

Tako su Petar i Vendi odletjeli, a dječaci otišli 
u šumu, smišljajući kako da uhvate Indijance. 
Svuda oko njih bilo je divljih životinja, ali ih se 
dječaci nisu plašili, pa ih nijedna nije napala dok 
su prolazili šumom. 

— Prvo ćemo opkoliti Indijance, — odlučio je 
Džon. — A onda ćemo ih uhvatiti na prepad! 

Džonov plan je bio sjajan, ali su se njime koristili 
Indijanci. Maskirali su se kao drveće, polako opko- 
lili dječake i iznenadili ih! 

Indijanci su brzo vezali dječake i jednoga za 
drugim sproveli u svoje selo na litici. 

— Ne brinite, Indijanci su naši prijatelji, — rekli 
su Izgubljeni Dječaci, ali poglavica je izgledao vrlo 


strogo. 

U međuvremenu su Vendi i Petar Pan na drugoj 
strani ostrva posjetili sirene u njihovoj mirnoj la- 
guni. Dok su s njima razgovarali, Petar je odjednom 
stavio prst na usta i rekao: »Pst!« 

Prolazio je čamac s gusarskog broda. U njemu 
su bili Kapetan Kuka i Smi, gusarski kuhar. A na 
krmi, vezana konopcima, sjedila je princeza Tigrov 
Ljiljan, kćerka indijanskog poglavice. 

— Natjerat ćemo je da progovori, — cerio se 
Kapetan Kuka. 

— Ako nam ne kaže gdje živi Petar Pan, vezat 
ćemo je za klizavu Stijenu Smrti pa će je odnijeti 
valovi. 

Ali je Tigrov Ljiljan bila ponosna i hrabra i nije 
progovorila nijednu riječ. 

Petar i Vendi doletjeli su na Stijenu Smrti. Petar 
je oponašao glas Kapetana Kuke i na taj način 
pokušao zbuniti Smia i osloboditi Tigrov Ljiljan. 
Zamalo da uspije, ali Kapetan Kuka otkrio je pri- 
jevaru i Petra napao mačem. Tada je započeo 
uzbudljiv dvoboj na stijeni, na kojoj je Tigrov 
Ljiljan sjedila vezana, dok joj se more dizalo sve 
do brade! 

Petar je pobijedio i oslobodio Tigrov Ljiljan u 
posljednjem trenutku. Zatim su zajedno odletjeli 
u indijansko selo da princezu otprate kući. A Vendi 

je letjela za njima. 

Kad su Petar i Vendi doveli princezu Tigrov 
Ljiljan, poglavica je oslobodio sve zarobljenike. 
Kakva divna gozba je onda nastala! Svi su dječaci 
plesali indijanske plesove i naučili njihove pjesme. 
a Petar Pan je dobio zvanje poglavice! Samo se 
Vendi nije zabavljala, jer je morala pomagati 
Indijankama nositi drva za vatru. 

— Dosta mi je te Nedođije, — mislila je. — Ovog 

bih časa pošla kući! 

Dok je indijansko slavlje bilo u punom jeku, 
gusar Smi se privukao kroz džbunje i uhvatio 
Zvončicu. 


Ona se borila i otimala u njegovoj kapi, ali Smi 
ju je odveo na gusarski brod i dao Kapetanu Kuki. 
— O, gospođice Zvončice, — rekao je Kuka 
umiljatim glasom, — čuo sam kako se Petar Pan 
loše ponaša prema vama otkad je došla ona splet- 


karica Vendi. Kako bi bilo divno kad bismo je 
mogli oteti i povesti na more da čisti palubu i kuha 
za gusare! 

Zvončica sretno zazvoni na tu pomisao. 

— Ali, —uzdahnuojeKuka, —mineznamo gdje 
je kuća Petra Pana, pa vas ne možemo osloboditi 
Vendi. 

Zvončica poče razmišljati. — Obećavate li da 
nećete Petru ništa učiniti? — upitala je svečanim, 
zvonkim glasom. 

— Naravno da nećemo! — obećao je Kuka. 

Tada je ona otišla do karte Nedođije i pokazala 
stazu do Petrovog skrivenog skloništa. 

— Hvala, draga moja, — rekao je opaki Kapetan 
Kuka i zaključao je u fenjer, a on je otišao da 
uhvati Petra Pana! 

Te noći, kad je u podzemnoj kući Vendi stavila 
djecu u postelju i dobro ih pokrila, pričala im je 
o njihovoj kući i majci. Djeca su toliko počela 
čeznuti za kućom, da su se htjela odmah vratiti. 
Vendi je pozvala sve Izgubljene Dječake da dođu 
i žive s porodicom Darling. Samo Petar nije htio 
poći s njima. On je gledao na drugu strahu kad su 
mu Vendi i Dječaci rekli zbogom i popeli se kroz 
tunel do Dželatovog Drveta. 

U šumi je blizu Dželatovog Drveta čekao Kape- 
tan Kuka sa svojim gusarima. Kako je koji dječak 
izlazio, jedna ga je ruka hvatala za usta, a gusari 
brzo vezivali konopcima. Posljednja je izišla Vendi. 
Vezali su i nju i odnijeli je, zajedno sa svojim to- 
varom djece, na gusarski brod. 

— Prokletstvo, — mrmljao je Kuka. — Opet 
nema Petra Pana! 

Zato su on i Smi ostavili jednu strašnu bombu, 
umotanu kao poklon od Vendi, da je siroti Petar 
Pan nađe i otvori. Nadali su se da će je Petar brzo 
naći i tako nestati iz Nedođije. 

Zamislite kako je strašno bilo Zvončici kad je 
vidjela zarobljenu djecu, a znala je da je ona 
za to kriva! 

Dječacima su dali da biraju: Ili da postanu gu- 
sari ili da pođu na dasku. Žalosno je, ali se dječa- 
cima dopalo da budu gusari, i oni su to i odabrali. 
Ali Vendi se zaprepastila. — Nikad! — uzviknula je. 

— Vrlo dobro, — rekao je Kuka. — Onda ćeš ti 
prva poći na dasku, draga moja. 

lako je Vendi bila hrabra, svima je bilo strašno, 
tako da nitko nije primijetio da je Zvončica pobjegla 
i odletjela da sve dojavi Petru Panu. 


Kakav strašan trenutak kad se Vendi pozdravila 
i hrabro stupila na usku, dugu dasku koja je vodila 
ravno u more! 

A onda je skočila. Svi su slušali, bez daha, če- 
kajući da čuju pljusak, ali se nije čulo ništa! Što 
znači ta tišina? 


Tada je odjeknuo poznati, veseli ćurlik. To je bio 
Petar Pan, visoko u jedrima. Kad mu je Zvončica 
javila što se desilo, on je došao baš u pravi čas da u 
zraku uhvati Vendi, spasi je i odleti s njom. 

— Ovoga puta si pretjerao, Kuko, — uzviknuo je 
Petar. 

Spustio se s visokog jedra, spreman za dvoboj. 
A kakav je to dvoboj bio! 

Dok su se oni tukli, Zvončica je rasjekla konopce 
kojima su dječaci bili vezani i oni su natjerali 
gusare da poskaču u more i odvezu se svojim čam- 
čem. Tada je Petar izbio Kuki mač iz ruke i bacio 
ga u more, a za njim je skočio i Kapetan. Kad su 
djeca ugledala Kapetana Kuku, on je plivao prema 
čamcu, a odmah za njim je plivao i gladni krokodil 

sa satom koji je tiktakao u njegovom želucu. 
Petar Pan je preuzeo komandu nad gusarskim 


brodom. — Dižite jedra! Dižite prečku! Plovimo 
za London, — uzviknuo je. 
— Majklu! Džone! — uzviknula je Vendi. — 


Idemo kući! 

I tako, uz pomoć sretnih misli, povjerenja i vilin- 
ske prašine, poletio je gusarski brod i letio kroz 
zrak sve dok daska za izlazak iz broda nije dodir- 
nula prozor dječje sobe u kući porodice Darling. 

Ali kad su stigli, Izgubljeni Dječaci nisu htjeli 
ostati. 


— Odlučili smo da ostanemo s Petrom, — ka- brod Petra Pana otplovio je kroz zrak noseći Izgub- 
zali su. ljene Dječake kući u Nedođiju, u kojoj žive i dan- 
Tako su se Vendi, Majkl i Džon pozdravili, a -danas. 


dh. 

DOŽIVLJAJI 
ROBINA HUDA 


Sa stepeništa plemićkog zamka erla od Hanting- 
dona stari upravnik promatrao je što se događa 
u dvorištu. Štitonoše su izdavali naređenja paže- 
vima. Konjušari su još jednom pritezali kolane i 
dotjerivali sedla. Oklopnici su se šalili i provjera- 
vali oružje. 

Upravnik se odavno navikao na takve ratne pri- 
preme i uvijek ih volio. Ovog puta njegov će go- 
spodar biti dugo odsutan, jer je odlazio s Kraljem 
u križarski rat za Svetu zemlju, da je oslobode od 
Muhamedovih sljedbenika. 

Dva paža su držala konje spremne za Erla i 


Li 


KI 


njegovu kći Marijanu. 

Kad je visoki Erl izašao, sve je zamuklo. On 
zadovoljno pogleda ljude u dvorištu. 

Odjednom se pojavi jedna starica i sporim kora- 
cima siđe niz stepenice, noseći u ruci šešir i veo. 
— Marijana, — viknu starica. — Marijana! 

Erl se namršti. — Zar naša kći još nije spremna ? 

— Jeste, gospodaru, — klimnu starica glavom. 
— Spremna je već čitav sat i lijepa kao cvijet. 

— Dovedi je onda! — naredi Erl. — Ako ne 
krenemo u roku od jednog sata, nećemo zateći 
Kralja u Natingemu. 

Stara dadilja ode, mrmljajući nešto za sebe. Na 
vratima zamka se gotovo sudarila s visokim pro- 
sjedim čovjekom, sa dva hrta za petama i lukom na 
ramenu. To je bio lovočuvar Hju Ficut. 


— Gdje ti je tvoj vjetropirasti sin? — upita 
stara dadilja. 

Hju Ficut se osmjehnu. — Sin mi je na livadi, 
vježba se u gađanju vrbovog pruća. Ali ako tražiš 
djevojku Marijanu, ona ovog puta nije s njim. — 
No djevojka Marijana je ipak bila s njegovim sinom 
na livadi, samo Robin to nije znao. 

U stvari, Robin je mislio samo na to kako je iz 
nekog nepoznatog razloga dva puta uzastopce pro- 
mašio svoj cilj — vrbov prut. Ponovo je bacio 
pogled na dvije strijele čvrsto zabodene u drvo iza 
mete, i zapeo treću. Kad je podigao luk, opazio je 
neki pokret iza drveta i krajičak haljine. 

To je, dakle, bio uzrok. Djevojka Marijana je 
dugim štapom pomicala njegovu metu. 

Marijana je voljela da se s njim šali, čak i pred 


ovaj dugi put. Robin je potrčao za njom, ali se 
spotakao o jedan korijen i naglavce pao pred 
njene noge. 

Sada je bio red na Robinu da joj vrati milo za 
drago. Skinuo je luk s ramena i počeo ustajati. 
I kada se Marijana okrenula da pobjegne, on ju je 
vješto sapleo lukom. 

U tom trenutku je stigla stara dadilja. Odmah je 
počela grditi. — O, Bože! Gledaj što rade. Moj 
gospodar čeka, a ona se ovdje valja po blatu. 
Djevojka koja je dovoljno odrasla da služi Kraljicu, 
mora se ponašati kao dama. 

Robin podiže obrve. — Da se ponaša kao dama! 
Pa to je posljednje što će ledi Marijana učiniti. 

Marijana se uspravi i svojim riječima iznenadi 
i staru dadilju i Robina. 

— Javi Erlu, mom dragom gospodaru i ocu, da 
ću odmah doći. 

Poslije jednog sata je erl od Hantingdona, za- 
jedno sa kćerkom ledi Marijanom, izjahao iz svog 
plemićkog zamka. Bio je to početak dugog Erlovog 
putovanja u Svetu zemlju. 


ODLAZAK U KRIŽARSKI RAT 


Kad je Marijana s ocem ušla u veliku salu Natin- 


66 


gemskog zamka, ugledala je dva čovjeka i jednu 
ženu kako izlaze iz neke odaje. 


Jedan je bio visok, s oklopom preko dugog svile- 
nog haljetka i križarskim crvenim križem na gru- 
dima i ramenu. Marijana je odmah prepoznala 
kralja Ričarda. 

Kraj njega je bila njegova majka, Kraljica 
Eleonora Akvitanska, a Marijana se nadala da će 
postati njezina dvorska dama. 

Treći je bio kraljev brat, princ Džon. Marijana 
se pitala zašto joj se on od prvog trenutka nije 
dopao. 

Kralj Ričard ugleda njenog oca i lice mu se 
ozari. — Dobrodošao, Hantingdone, — rekao je. 


Erl kleknu pred Kraljem. 


— Zaista možemo reći, — nastavio je Kralj, — 
da su se ovdje okupili najbolji i najhrabriji ljudi 
cijele Engleske. 

— Neka nam bog pomogne da opravdamo vaše 
povjerenje, gospodaru, — reče Erl. Pogledao je 
kraljicu Eleonoru, a onda opet kralja Ričarda. 

— Gospodaru, — rekao je, — moram zamoliti 
Kraljicu za jednu milost. 

Kralj je klimnuo glavom i Erl se duboko po- 
klonio pred ponosnom starom Kraljicom. 

— Molim vas, gospođo, — rekao je, — uzmite 
pod svoje okrilje ovu djevojku, moju kći. 

Kraljica je primila Marijanu. Voljela je što će 
imati pored sebe tu mladu djevojku, kći odanog 
Erla. Takvu milost je bilo lako podariti. 

Ali zatražena je još jedna milost. Kad se kraljica 
Eleonora okrenula da pođe sa svojim sinovima, 
prišao je natingemski šerif. 

— Gospodaru Kralju, — rekao je, — i ja moram 
zamoliti za jednu milost. Moji ljudi i ja želimo poći 
s našim Kraljem preko mora. 

Kralj Ričard je oklijevao. Ti su mu ljudi bili 
potrebni ovdje da štite kraljevstvo. Ali kako da 
odbije njihov zahtjev da se bore u Svetoj zemlji? 

— Imate moje odobrenje, — rekao je i vidio kako 
je šerifovo lice sinulo od zadovoljstva. 

— Vaši se ljudi moraju zamijeniti, i to odmah. 
— Naumio je dati odgovarajuće naređenje svom 
bratu, princu Džonu, koji će u njegovom odsustvu 
vladati Engleskom i održavati red. 

Kralj se okrenuo Džonu i naredio: — Nađi 
novog natingemskog šerifa i ljude koji će mu 
služiti. 


— Hoću, gospodaru, — reče Džon. 

Tada je kraljevska povorka izišla iz zamka. Kad 
se pojavio Kralj, vitezi i oklopnici 'gromko ga 
pozdraviše. 

— Živio kralj Ričard! 

Poklici su se nastavili, Ričard je sišao niz ste- 
penice i prišao oltaru, gdje ga je čekao Kenterberij- 
ski nadbiskup. Gomila se umirila i Ričard je počeo 
govoriti. 

— Vaša preuzvišenosti, Kenterberijski nadbi- 
skupe, — rekao je, — tražimo da blagoslovite ovaj 
naš najsvetiji pothvat. 

Nadbiskup se okrenuo prema vojsci i blago- 
slovio je. 

Kad se molitva završila, sve su oči bile uprte u 
Ričarda. On je izvukao mač i poljubio balčak. 
Sjajne sunčane zrake spustile su se na njegovu 


zlatnocrvenu kosu. 

— Razvijte moju zastavu, — viknuo je. — U ime 
božje, naprijed! 

Poput ogromnog vala njegove riječi odjeknuše iz 
hiljade grla. — U ime božje, naprijed! — To je bio 
ratni poklik križara. 

Jedna truba je pobjedonosno zatrubila, a za njom 
druga, pa treća. Križarska vojska je polako kre- 
nula. Mahalo se sa zidina zamka, a poneka ledi 
je plakala. Netko je započeo koračnicu, i ubrzo je 
prihvati sva vojska. 

Samo je princ Džon promatrao križare hladno 
i nestrpljivo. Kad je posljednji čovjek iščezao s vi- 
dika, a glas trube zamukao, princ Džon se okrene 
jednom čovjeku koji je čekao u sjenci. 

De Lejsi je prišao; njegovo mrko, bradato lice 
odavalo je svo njegovo lukavstvo. 


— Kraljevi su često umirali u križarskim rato- 
vima, — rekao je princ Džon De Lejsiju. — Pre- 
stolonasljedniku su potrebni povjerljivi ljudi. Zar 
ne? 

De Lejsijeve riječi bile su slatke poput meda. — 
Gospodaru, pripadam vama kao balčak maču. — 
Oni su se dugo šutke gledali. 

— Ti ćeš biti moj novi natingemski šerif, — obe- 
ćao je Princ. — Kao šerif, uvest ćeš red u Šervud- 
skoj šumi. Naučit ćeš ih da poštuju slovo zakona. 
Za taj zadatak bit će ti potrebno mnogo ljudi. 

— Gospodaru, — primijeti De Lejsi, — možete li 
platiti tolike ljude? 

Princ Džon je već razmišljao o tome. — Uvest 
ćemo nove poreze, tako da će biti dovoljno novca 
i za vojsku i za druge stvari koje su nam potrebne. 
Nadam se da će najbolji strijelci obući crnozlatne 
odore novog natingemskog šerifa. 

— Dajte mi samo nekoliko nedjelja, gospodaru, 
— obećao je De Lejsi. 

*“— Dobro! — uzviknu Princ. — Na streljačkom 
. takmičenju na Natingemskom sajmu pokazat ćeš 
mi što tvoji ljudi znaju. Možda ćemo najboljem 
strijelcu dati posebnu nagradu, zlatnu strijelu. 

S bedema zamka promatrali su zemlju. Križari 
kralja Ričarda su otišli i polja su ostala prazna. 
Toj dvojici pohlepnih ljudi činilo se da su bogata i 
puna obećanja. A što je najljepše od svega, bila su 
nezaštićena. Nitko nije bio ni toliko jak ni toliko 
smion da se suprotstavi novom vladaru Engleske. 


STRELJAČKO TAKMIČENJE 


Natingemski sajam je spadao među najčuvenije 
u Engleskoj. Iz Londona su dolazili članovi kra- 
ljevske porodice i mnogi plemići da gledaju takmi- 
čenja. Seljaci i torbari su postavljali šatore i pro- 
davali svoju robu. To je bio opći praznik. 

Najznačajniji događaj na sajmu je bilo streljačko 
takmičenje. Svi su nestrpljivo očekivali da vide tko 
će dobiti zlatnu strijelu. 

Kroz gomilu je lutao veseli putujući pjevač 
Alan-e-Dej! i svirao u svoju staru lautu. Tu bi 
nešto otpjevao, tamo napravio neku šalu, i tako je 
pozdravljao stare prijatelje i stjecao nove. Njego- 
vom oštrom oku ništa nije moglo izmaći. 

Odjednom je ugledao grupu slobodnih neza- 
visnih strijelaca, što se moglo zapaziti po njihovoj 
odjeći. Prišao im je i tiho zapjevao: 


»0, vi strijelci što idete u Natingem, 
Čuvajte se šerifovih plaćenika ... 
Otkad prikupljaju porez od vaše imovine, 


Mogli bi oporezovati vaše lukove i strijele.« 


Strijelci se nasmijaše lukavoj pjesmi lutajućeg 
pjevača i jedan od njih pokaza na Robina i njego- 
vog oca. 

— Mi računamo da će Ficut i njegov sin pobije- 
diti šerifove ljude! 

Na to se Robin i njegov otac nasmijaše ; no znali 
su da nije lako pobijediti na ovom takmičenju. 

Na polovini takmičenja šerifovi su ljudi bili 
nadmoćni. Nezavisni strijelci su otpadali jedan po 


jedan, sve dok nisu ostali samo Ficut i njegov sin. 

U kraljevskoj loži je princ Džon bio zadovoljan 
De Lejsijem, a šerif zadovoljan sam sobom. Netko 
od De Lejsijevih ljudi sigurno će biti pobjednik. 

Kad se gađalo po drugi put, ponovo su se čuli 
uzvici divljenja. Ovog puta su tri strijelca sa šeri- 
fovim zlatnocrnim bojama prešli na klupe pobije- 
đenih strijelaca. Sad su nezavisni strijelci bili 
brojniji. 


Sudac je zvonkim glasom izvikivao: — Ovo su 
tri preostala strijelca: Red Gil, u službi natingem- 
skog šerifa ... — Pljesak je ubrzo zamro. 


— Robin Ficut iz Hantingdona, — uzviknuo je 
sudac, a gromki pljesak ga je prekinuo, — i Hju 
Ficut iz Hantingdona. — Ovo ime je bilo najglasnije 
i najduže pozdravljeno. 


Princ Džon se okrenuo De Lejsiju i rekao: — 
Ljudi ne vole tvog strijelca, De Lejsi. 

— Moji ljudi sakupljaju nove poreze, gospodaru. 
Što bi se drugo moglo i očekivati ? 

Princ Džon je bio zamišljen. — Nije ni potrebno 
da tvoji vojnici budu omiljeni, — priznao je. 

Šerif je bio uvjeren u pobjedu. — Red Gil će 
pobijediti. 

Ponovo se čuo glas suca : — Na posljednjem tak- 
mičenju gađat će se na udaljenosti od sto metara. 
— Svima je stao dah kad su čuli kolika je udaljenost. 

Prvi je gađao Red Gil. Strijela je zazujala, idući 
pravo cilju. Ljudi vidješe kako se zarila u metu, 
uz sam rub unutrašnjeg kruga. 

Sad je Robin bio na redu. Podigao je luk, brzo 
nanišanio i odapeo strijelu. Bilo je važnije nego 

ikad da pobijedi šerifove silnike. 

Začu se zaglušujući urlik i Robin shvati da je 
uspio. Zaista, strijela je bila u samom središtu 
unutrašnjeg kruga. 

Robin nije odolio i podrugljivo je pogledao 
Reda Gila koji se povukao u gomilu pun mračnih 
misli. 

Ali takmičenje još nije bilo završeno. Hju Ficut 
još nije odapeo svoju posljednju strijelu. Stao je bez 
žurbe na označeno mjesto i napeo luk. Hjuova 
strijela raspolovila je Robinovu. To je bio drugi 
savršeni pogodak. 

Za trenutak je nastala tišina, a onda je odjeknuo 
gromoglasan pljesak. Robin je radosno potapšao 
oca po ramenu. U kraljevskoj loži, De Lejsi nije 
smio pogledati princa Džona. 

Došao je trenutak da Kraljica preda nagradu. 
Poklici su zamrli i ona se nagnu iz lože, držeći zlatnu 
strijelu u ruci. 

— Dobri strijelče, — rekla je Kraljica Hjuu 
Ficutu, — priđi. 

Hju se pokloni. — Najplemenitija gospođo, — 
rekao je, — molim vas za jednu milost. Neka zlatna 
strijela bude predana onome čija je strijela prva 
pogodila cilj, ništa manje tačno od moje. 

— Lijepo rečeno, slobodnjače, — osmjehnu se 
Kraljica s odobravanjem i pozva Robina. 

Robin je malo oklijevao, a onda je prišao da 
primi nagradu. Dok se klanjao i zahvaljivao Kra- 
ljici, vidje nestašan pogled ledi Marijane koja je 
sjedila u blizini. 

Ponovo se poklonio, ovog puta pred Marijanom, 
i ponudio joj zlatnu strijelu. 

— Hvalati, Robine. To ćemi biti divna uspomena 
na ovaj dan, — rekla je. 

Kraljica Eleonora ustane, a Marijana požuri za 
njom. Dok su kraljevski gosti prolazili kroz gomilu 
svijeta, princ Džon pozva De Lejsija i nešto mu 
šapnu. 


ROBIN POSTAJE ODMETNIK 
Nezavisni strijelci su s velikim zadovoljstvom 


gledali kako Robin prima zlatnu strijelu kao na- 
gradu. Ali šerif nije dopustio tim ljudima da odu. 

Kad su krenuli s ostalim svijetom sa sajma, De 
Lejsi ih zaustavi. 

— Čujte me, dobri ljudi! — viknu šerif vedrim 
glasom i pun samopouzdanja, kao da je pobjednik 
bio Red Gil. — Želite li dobro jesti i piti? Onda 
čujte! Svaki onaj tko pogodi unutrašnji krug sa 
daljine od sedamdeset metara, može stupiti u moju 
službu. 

Nekoliko ljudi se izdvojiše. Ostali su neodlučno 
stajali, gledajući što će uraditi Hju Ficut. On se 
okrene i pođe dalje. 

Ali šerif je nastavljao. — Što kažeš na to, dobri 
Ficute? — rekao je. — Hoćete li ti i tvoj sin pro- 
mijeniti odjeću? 

Hju Ficut se polako okrene šerifu. — Nekoć bih 
se ponosio, — rekao je Ficut, — da nosim kraljevu 
odoru. Ali je danas šumar Šervudske šume samo 
običan skupljač poreza i nasilnik. 

— Umukni! — viknu De Lejsi. 

— Ne, — kazao je Ficut. — Vrijeme je da pošten 
čovjek kaže što misli. — Prkosno je pogledao ljuti- 
tog šerifa, a onda se okrenuo i otišao. Većina neza- 
visnih strijelaca je pošla za njim. 

Šerif je gledao kako odlaze, a onda se okrenuo i 
lukavo osmjehnuo Redu Gilu. — Što se radi, 
— upitao je, pokazujući glavom prema Ficutu, — 
kad pjetao suviše glasno kukuriječe ? 

— Podsiječe mu se kresta, nego što! 

— Tako je, — reče šerifi mahnu rukom. Nikakvo 
daljnje naređenje nije bilo potrebno, i Red Gil 
pođe za Hjuom Ficutom i Robinom, pazeći da ga ne 
primijete. 

U međuvremenu su Robin i njegov otac naporno 
pješačili. Natingem je ostao daleko za njima i oni 
se dohvatiše ruba Šervudske šume. 

Otac i sin su išli dalje, ulazeći sve dublje u šumu. 
Ogromne bukve su im zaklanjale nebo, a sunčeve 
zrake su svjetlucale kroz lišće. 

— Lijepa je to šuma, — rekao je Robin. 

Hju Ficut potvrdi. — Zaista je lijepa. Bila je još 
ljepša kad je naš dobri Kralj bio ovdje. 

Dok je izgovarao te riječi, on se naglo uspravi, 
zagrcnu i pade ničice. 

Robin stade, zaprepašten, gledajući strijelu u 
očevim leđima. A onda još jedna strijela fijukne 
kroz zrak. Robin se brzo sagne i sakri iza drveta. 
Dok je čekao, nadajući se da će se ubojica pokazati, 
proletje još jedna strijela. U bljesku jedne sunčane 
zrake Robin je prepoznao boje ubojičine odore. 


Crno i žuto. 

— To je neki šerifov koljač, — pomisli Robin i 
shvati da mu nema milosti. Bila je to borba između 
odrasla čovjeka i mladića. Robin se na vrijeme baci 
na zemlju, a Red Gilova strijela mu zazviždi nad 
glavom. 

Prije nego što je Red Gil shvatio što se dešava, 
Robin skoči i baci svoje koplje koje se s tupim 
udarom zaustavi u grudima Reda Gila. Čitavu 
jednu minutu ljudina se njihala, a onda se svali na 
zemlju. 

Tad Robinove hitre uši začuše topot kopita. On 
se uspravi i poče trčati, skrivajući se od džbuna do 
džbuna. Još je prije mraka stigao do jedne špilje 
u dubini Šervudske šume. 


Mjeseci su prolazili i ljudi koji su imali neprilike 
sa šerifom, pridružili su se Robinu u šumi. Priče 
O njima kružile su šaptom, sve dok ih nije čuo putu- 
jući pjevač, Alan-e-Dejl. Njegove svijetle oči i 
oštar sluh upijali su sve novosti, i on je uživao 
pjevajući pjesme o onome što je vidio i čuo. 


Jednoga je jutra došao na Natingemski trg, 
veselo pjevajući kao uvijek. 

Bilo je rano, pa nije bilo mnogo ljudi, ali Alan-e- 
-Dejl je opazio jednu malu grupu besposličara pred 
krčmom. 

Prišao im je i počeo svirati u svoju lautu i 
pjevati: 


»Sad Robin nekad zvani Ficut 
Živi u šumi, nije lud. 
Kaput mu zelen, strijela hitra, 
Zovu ga Robin Hud.« 


Ljudi su prestali razgovarati i radoznalo su slu- 
šali putujućeg pjevača koji je započeo drugu strofu: 


»O, Robin Hud sad lovi srnu 
Što šumom hitro skače. 

Al eto nekom malom greškom, 
Šerifove ljude smače.« 


— On se bori za pravednu stvar, — promrmljao 
je netko. — Pjevač zna tko je ubio njegovog oca. 

Alan-e-Dejl je klimnuo glavom. Taman je počeo 
treću strofu svoje nove balade, kad se začu oštra 
jeka trube. 

Jedan kraljev šumar, čovjek mala rasta i zlobna 
lica, stajao je na mjestu na kome su se objavljivale 
novosti, pri dnu crkvenih stepenica. 

— Čujte i počujte! — vikao je, dok su se ljudi 
s trga radoznalo okupljali oko njega. Razmotavši 
list pergamenta, počeo je čitati: 

— Saznavši za zločine, razbojništva i ubojstva 
koja je počinio čovjek poznat po imenu Robin 
Hud, naš vazalni gospodar princ Džon ovim pro- 
glašava da se Robin Hud za kaznu stavlja van 
zakona! 

Alan-e-Dej! je brzo pretvorio ovu posljednju 
vijest u novu strofu svoje balade. 


»Robine Hude, Robine Hude, 
Ihajhaj, haj, daradadam ... 
Bogatog pljačka, siromašnom daje. 
To su vam čudna braća! 

Pošto je sada odmetnik pravi, 

Ne mora porez da plaća.« 


POREZI, POREZI, POREZI 


U toku strašnih dana koji su slijedili, šerifovi 
okrutni ljudi bili su zauzeti prikupljanjem poreza. 
Ponekad se činilo kao da ništa što gmiže, leti, 
pliva ili hoda u Engleskoj ne može živjeti a da ne 
bude oporezovano. 

Ljudi su se tužili i plaćali, plaćali i tužili se. 
Nisu imali drugog izlaza. Ali neki nisu mogli 
šutjeti, kao Viljem Skejdlok. On je već bio platio 
porez, kad se šerifovi ljudi ponovo pojaviše. 

Kad su mu otjerali stado koza, stisnuo je pesnice 
i pokušao progutati svoju srdžbu. Kad su mu sina 
grubo oborili na zemlju, postao je opasno ljut. 

Baš kad je osjećao da više ne može izdržati, doja- 
hao je De Lejsi i počeo promatrati razljućenog 
čovjeka. Tada ga je upitao: 

— Hoćeš li zadržati svoju stoku i ne plativši 
nikakav porez? 

Skejdlok se žustro uhvati za remen šerifovog 
stremena i kleknu. — Kažite mi kako, gospodaru, 

— molio je. 
De Lejsijev osmijeh je bio hladan. — Priča se, — 
rekao je, — da ti znaš gdje se skriva odmetnik 


Robin Hud. Odvedi nas tamo, i naša će ti nagrada 
trostruko isplatiti porez. 

Skejdlok ustane i prekriži ruke na grudima. 
Njegov odgovor je bio jasan. 

De Lejsi bijesno okrenu konja. — Povedite ga, 
— naredio je, i dva vojnika skočiše da izvrše njegovo 
naređenje. 

De Lejsi podbode konja i u galopu odjaha putem 
oko šume. Bio je tako ljut na Skejdloka da nije ni 
primijetio kuda ide. Gotovo je oborio jednog 
hodočasnika sa dva ukrštena palmina lista — znak 
da je bio u Svetoj zemlji. 

Nedaleko je druga grupa šumara vukla jednog 
čovjeka. Za njima je išao jedan šumar s mrtvom 
srnom. 

— Opet neki lovokradica koji lovi tamo gdje je 
zabranjeno ? — upitao je De Lejsi vođu strijelaca. 

— Uhvatili smo ga na djelu, gospodaru, kako 
ubija kraljevog jelena lopatara, — hvalio se ovaj. 


— Nisam imao drugog mesa, — objašnjavao je 
lovokradica. — Svu sam. stoku prodao da platim 
porez. 


— Uvijek isti izgovor, — rekao je šerif. — Done- 
site mi kožu u Natingem, a dovedite i lovokradicu. 
— De Lejsi mahnu rukom i odjuri prema Natin- 
gemu. 

Čim su šerifovi vojnici otišli, hodočasnik, koga je 
De Lejsijev konj gotovo oborio, iziđe iz čestara. 
To je bio Robin Hud. 

Vraćajući se u šumu, Robin je išao stazom sve 
dok nije došao do jednog šupljeg drveta. Iz drveta je 
izvadio luk i tobolac pun strijela. Strijele su bile 
svijetlocrvene boje i ponešto čudne. Ispod čeličnog 
vrha, okrugla glava strijele bila je probušena mno- 
gobrojnim rupama. Robin stavi jednu strijelu u 
luk i odapne je visoko u zrak. 

Kako je strijela hvatala brzinu, zrak je zviždao, 
prolazeći kroz rupe u okrugloj glavi. Na taj znak 
Robinovi ljudi dotrčaše sa svih strana. Vil Skarlet, 
koji je zapovijedao u Robinovu odsustvu, baci 
pogled na strijelu i obrati se odmetnicima : 

— Skidajte odjeću i oblačite prnje, — naredio je. 
— Traže se prosjaci na Natingemskom trgu. 

Ispred šerifove kuće na Natingemskom trgu 
okupila se gomila svijeta. Ljudi su htjeli da vide 
što će se dogoditi onoj dvojici ljudi koji su se 


usudili prkositi šerifu. 

Zarobljenici nisu pokazivali strah, unatoč tome 
što ih je šerif namjeravao mučiti. Skejdloku su ruke 
i noge bile u kladama, i on nije mogao ni da se 
makne. Kad su ga dva šumara dotakla užarenom 
žeravicom, lice mu je bilo potpuno bezizražajno. 

I lovokradica Vil Stjutli je bio potpuno bespo- 
moćan. Umotan u kožu jelena koga je ubio, bio je 
vezan oko grudi jednim dugim konopcem. Konopac 
je prolazio kroz alku, pričvršćenu za gredu šerifove 
kuće. 

Kad se pojavio De Lejsi, gomilom prođe šapat. 


On pogleda po trgu i zadovoljno se osmjehnu. 
Pokaza rukom na Stjutlija i izda kratko naređenje: 
— Sve što će se desiti, prihvatite kao zabavu. Sa 
svim će se zločincima postupiti tako. 

Šumari počeše vući konopac i podigoše bespo- 
moćnog čovjeka u zrak, njišući ga lijevo-desno. 
Žamor gomile zamuknu. 

Na De Lejsijev znak šumari postaviše žeravicu 
ispod same Stjutlijeve glave. Ljuti dim podizao se 
poput oblaka i štipao Stjutlija za oči i grlo. 

Šerif je promatrao sa svirepim osmijehom, uživa- 
jući u patnjama tog čovjeka. 

Tad se okrenuo prema suprotnom kraju trga, 
gdje je čekalo pet konjanika naoružanih debelim 
štapovima. Prije nego što je dao znak, De Lejsi se 
obratio gomili. — Neka ovo bude opomena zlo- 
čincima, — viknuo je. 

Prvi konjanik, držeći svoj štap poput koplja, 
poletio je u galopu prema Stjutliju. On udari lovo- 
kradicu koji se zaljuljao. Drugi konjanik zatutnja 
za svojim vođom, s podignutim debelim štapom. 
Kad je došao do Stjutlija, on ga divljački udari po 
leđima. 

Skejdlok, okrenut leđima, očajnički se iskrivi da 
vidi što se događa. Krajičkom ona vidio je trećeg 
konjanika kako prolijeće i bijesno udara Stjutlija. 

— Sramota! — zaurlao je. 

Jedan ga šumar udari po licu teškim lancem i 
Skejdlok klone, onesviješten. Ali njegov uzvik je 

ohrabrio gomilu. Svaki put kad bi koji od jahača 
udario Stjutlija, pozdravljao ga je urlik: — Sra- 
mota! 

Iza gomile jedan se hodočasnik u dugom crnom 
ogrtaču okrene kao da više ne može gledati taj 
prizor,i pođe. S njim je krenulo i nekoliko prosjaka. 

Polako su se približili praznim stajama oko kojih 
su galopirali konjanici i udarali Stjutlija. 

Mala grupa odrpanih ljudi okupila se i čekala 
slijedećeg konjanika. Dok je on prilazio, hodo- 
časnik zbaci ogrtač i otkri se. To je bio Robin Hud. 
Prije nego što je konjanik mogao shvatiti što se 
dešava, Robin ga uhvati za lijevu nogu i podiže. 
Zapanjeni jahač ispade iz sedla. 

Robin se baci u sedlo i odjaha na trg. U među- 
vremenu su druga dva člana Robinove družine 
izbacila iz sedla drugog i trećeg jahača i uzjahali na 
njihova mjesta. Bili su to Vili Skarlet i Kobli. 


Jedna grupa Robinovih ljudi oslobodila je Skejd- 
loka klada. Sam Robin je oslobodio Stjutlija, dok su 
ostali pazili da šerifovi vojnici što duže traže svoje 
konje, da ne bi odmah pošli za odmetnicima. 

De Lejsi je sa stepenica svoje kuće gledao kako 
odmetnici iščezavaju, a lice mu je bilo blijedo od 
gnjeva. Gomila se najzad uskomešala i počela ga 
gađati seoskim proizvodima izloženim u šatorima. 

— Otjeraj gomilu s trga! — naredio je. Šumari se 
baciše u gomilu, udarajući na sve strane svojim 
kopljima i štapovima. Ali ljudi su uzvraćali udarce 
udarcima. 

Bitka je bijesnila sve dok nije dojahao princ 
Džon. Čim se on pojavio, gomila se raspršila. Princ 
je sjašio namrštena lica. 

— Gdje je ta sila od stotinu novih šumara kojom 
si se hvalio? — upitao je. 

— Rasturena je po čitavoj zemlji, — vješto je 
odgovorio šerif, — skupljajući porez za kraljevsku 
blagajnu. 

Ljutiti se princ nije mogao tako lako smiriti. — U 
međuvremenu, — rekao je, — šaka odrpanih od- 
metnika se usuđuje usred bijela dana doći u Na- 
tingem. 

— Gospodaru, — rekao je šerif, — kriv sam što 
sam olako uzimao Robina Huda. Sutra ću lično 
povesti sve moje ljude da ga uhvatimo. Kad se 
vratim, Šervudska šuma bit će očišćena od tog 
odmetnika ... i njegove družine ... 


DŽON MALI MIJENJA IME 


Slijedećeg jutra Robin Hud je ustao rano. Kad je 
izišao iz špilje u kojoj je spavao, ugledao je Skejd- 
loka i Stjutlija, dva nova člana družine. Stajali su 
ispod vodopada, do koljena u vodi. 

Skejdlok je preko lica imao čist zavoj, a jutarnje 
sunce je osvjetljavalo sav užas Stjutlijevih izubi- 
janih leđa. 

Dok je Robin tiho prolazio pored njih, Skejdlok 
je uzeo šaku grube soli koju je utrljao u masnice i 
modrice na Stjutlijevih leđima. Stjutli je od bola 
stegao zube. 

Robin je s divljenjem promatrao hrabrost tog 
čovjeka. — Da si to meni uradio, derao bih se 
poput jarca, — rekao je. 


Tek što se Robin umio, začuo se pisak signalne 
strijele. 

Robin dohvati strijelu, pogleda je i doda Vilu 
Skarletu. 

Stjutli im priđe. — Što je to? — upitao je. 

Skarlet je objasnio. — Ova strijela znači da je u 
blizini netko tko može biti prijatelj ili neprijatelj. 
Idemo s tobom, Robine. 

Robin pokaza na rog za pojasom. — Ne, rođače 
Vile. Ako mi budete potrebni, pozvat ću vas. 

Ubrzo je vidio zašto je bačena signalna strijela. 
Ispod jednog brda je tekao prilično veliki potok, 
a drugom stranom potoka išao je jedan čovjek. 
To je bila prava ljudina, neki vrlo visok i krupan 
čovjek koji se približavao mostiću na potoku. 

Robin se krio sve dok čovjek nije stigao do drve- 
nog mosta. Tad je izišao. — Stani čovječe! — re- 
kao je. 

— Zašto? — mirno upita stranac. 

— Da prođe bolji. 

Stranac malo razmisli. — Onda se ti skloni, — 
rekao je. 

Robin izvadi strijelu iz tobolca. 

— Da si i dva puta veći, Golijate, — rekao je, 
— ovo bi te oborilo. 

Stranac pogleda strijelu, pa Robina. — Strijela 
protiv batine nije neka naročita hrabrost, — re- 
kao je. 

Robin pocrveni i spusti luk. — Nitko me još nije 
nazvao kukavicom. Hoćeš li sačekati da nađem 
batinu ? 

Stranac se prigušeno nasmije. — Hoću. 

On se nasloni na svoju batinu, a Robin kratkim 
mačem odsiječe granu jasena. Odmjeri je dobro 
rukom i vrati se na mostić. 

Ljudina podiže batinu. — Hajde, mali Davide, 
— rekao je. Počeli su zadavati i izbjegavati udarce. 

Robin je zadao prvi snažan udarac. Izbjegao je 
jedan strašan strančev zamah, i dok je stranac bio 
izvan ravnoteže, Robin ga je snažno udario. Stranac 
je odstupio, odbio slijedeći Robinov udarac i 
zastao. 

— Dobar udarac, mladiću, — rekao je. — Vratit 
ću ti ga, ako budem mogao. 

Počeo je bijesno udarati, tako da se Robin morao 
braniti svom snagom. Tada mu se učinilo da se 
stranac umorio. Povukao se korak-dva, a Robin 
se približio. 

Strančeva batina pade brzinom munje, i Robin 

dobi zvonki udarac po glavi. Prekasno je shvatio 
trik. Izgubio je ravnotežu, počeo mlatarati rukama 
i poleđice pao u vodu. Kad je isplivao na površinu, 
tresući glavom, ljudima mu pruži svoju motku i 
izvuče ga na obalu. Tada se osmjehnuše jedan 
drugome. 

— Ako se ikad budem ponovo svađao s tobom 
oko mostova, — rekao je Robin kada je došao do 
daha, — istuci me konopcem. Slomio si mi glavu 
i smočio mi lovački rog. 

Iz pojasa je izvukao lovački rog i izbacio vodu 
iz njega. Praveći se da proba daje li zvuk, puhnuo 
je tri puta u njega. To je bio uobičajen signal za 
njegove ljude. 

Ljudina je stajala i smješkala se. 

— Volim mladiće, — rekao je — koji umiju 
pasti u vodu. 

Robin se držao isto tako prijateljski, kao i 
stranac. — Kako se zoveš i što te je dovelo ovamo ? 
— upitao je. 


— Zovu me Džon Mali, — odgovorio je. — Tra- 
žim Robina Huda. 

Robin ga sumnjičavo pogleda. — A zašto, Džone 
Mali? — upitao je. 

— Želio bih mu se pridružiti, — rekao je. 

Robin se osmjehnu: — On nije daleko! 

Tada se pojavi grupa ljudi u zelenim odijelima, 
siđe niz brdo i priđe mostu. Džon Mali čvršće 
stegne svoju batinu, ali nije pokušao bježati. 

— Što je to, dobri naš Robine? — upitao je Vil 
Skarlet. — Je li ti dosađivao taj čovjek ? 

Džon Mali je bio iznenađen. — Jesi li ti zaista 
Robin Hud? — upitao je. 

— Jesam, — nasmijao se Robin. 

Džon Mali je bio još više iznenađen. 

— Hoćeš li nam se možda pridružiti? — upitao 
je Vil Skarlet. — Jest ćeš meso svakog dana i kesa 
će ti biti puna novaca. 

Džon Mali pruži svoju ogromnu ruku. — Vaš 
sam, — reče. Neki od njegovih novih drugova 
gotovo su zastenjali rukujući se s njime. 

Vil Skarlet je mjerio novog člana družine od 
glave do pete. Namignuo je ostalima : — Što kažete, 
momci? Hoćemo li krstiti ovo dijete? 

Nastala je kratka, oštra borba, ali njih je bilo 
toliko da su ga savladali. Bacao se i borio, ali ga je 
družina ipak odnijela do obale i bacila u potok. 

Kad je izišao iz vode, Vil Skarlet ga prijateljski 
potapša po ramenu. 

— Džone Mali, — svečano je rekao, — krstim te 
imenom Mali Džon. 

Robin priđe vesela pogleda. — Jesi li naš, Mali 
Džone ? 

— Jesam, zaista! 


— Vjere mi, Vile Skarlete, — rekao je Robin, 
— ti krstiš ljude poput pravog svećenika. — Lice 
mu se snuždilo. — E, kad bismo imali nekog 


svećenika da se brine o našim dušama i previja 
nam rane. 

— Ja poznam jednog, — rekao je Mali Džon. — 
To je jedan sveti isposnik koji živi kod Alfordskog 
samostana. Ali on je više za razbijanje nego za 
previjanje glava. Zove se redovnik Tak. 


BITKA U GAZU 


Redovnik Tak, isposnik Alfordskog samostana, 


bio je debeo čovjek, okrugla i rumena lica s mnogo- 
brojnim podvoljcima. Imao je krupne, mišićave 
ruke i snažna ramena. 

Kad je Robin stigao, redovnik je mirno sjedio 
leđima naslonjen na hrast i lice mu je sijalo od 
zadovoljstva. Potpuno sam pjevao je jednu pjesmu 
u duetu: prvo visokim, kreštavim glasom, a onda 
dubokim basom. 

Robin je stigao na početak pjesme. Poslije dvije 
strofe pridružio mu se visokim glasom, kvareći 
melodiju. 

Kad su zamrli posljednji tonovi, redovnik shvati 
da je njegov duet ovog puta bio pravi. Skočio je i 
potrčao oko drveta da vidi tko mu kvari pjesmu. 

— Uhodiš me, je li, — vikao je redovnik, — ti, 
dosadno njuškalo! 

Robin ga pokuša smiriti. — Ne, — rekao je smi- 


jući se još uvijek, — nećemo se svađati kad smo 
tako lijepo zajedno pjevali. 
Tak se nije mogao lako smiriti. — Što tražiš 


ovdje? — vikao je. 

Robin zatrepta. — Pa došao sam da se pomolim 
u samostanu, — rekao je blagim glasom koji je 
odgovarao njegovom miroljubivom ponašanju. — 
Zar se preko ove vode ne može prijeći ? 

— Mosta nema, — rekao je redovnik Tak, umi- 
ren. — Ali želiš li se pomoliti, pregazi vodu, kao i 
ostali. 

— Hvala, — rekao je Robin, — hoćeš li me pre- 
nijeti preko vode? 

Redovnik Tak je prekasno ugledao mač čiji mu je 
vrh dodirivao trbuh. 

— Uvjeravaš me takvim razlozima da tene mogu 
odbiti. — I on siđe do obale rijeke, a Robin za 
njim. Kad je ušao u vodu i sagnuo se, Robin vrati 
mač u korice i popne se na redovnikova široka leđa. 

Ali je i redovnik znao što je borba. Kad je Robin 
skočio na zemlju, redovnik izvuče mač i pritisnu ga 
Robinu na grudi. 

— A sada, — rekao je redovnik Tak, — budući 
da sam ja tebe donio ovamo, ti ćeš mene nositi 
natrag! 

Robin nije imao kuda i morao ga je nositi. 
Krenuo je preko rijeke, posrćući pod teškim 
teretom. 

Kad su bili blizu druge obale, Robin brzo podigne 
ruke, zgrabi redovnika za glavu i baci ga u vodu. 

Prije nego što se Tak pribrao, Robin ga ponovo 
gurnu u vodu. 

Ali redovnik se nije predavao. Dok je bio u vodi, 
brzo je odvezao uzicu kojom mu je ogrtač bio 
pričvršćen oko vrata. I kad mu je Robin skočio 
s ramena, on je ispustio svoj ogrtač, tako da je 
ogrtač pao na Robina i pokrio mu glavu i ruke. 

Dok se Robin oslobađao ogrtača, redovnik je 
izvukao mač i sad su stajali jedan nasuprot dru- 
gome s mačevima u rukama. Htjeli su se okušati 
u ovoj vještini, jer su se do tada nadmetali pameću. 
Ali naiđe grupa konjanika. 

To je bio šerif sa svojim vojnicima. 


— Uhvatite ga živog! — viknuo je De Lejsi, 
uživajući što mu je odmetnik dopao šaka. 
Konjanici su stali u polukrug da bi spriječili 
Robina da pobjegne. No redovnik se usprotivio. 
— Ne miješajte se, — rekao je, mašući mačem 
pred De Lejsijem, — dok ja s njim ne svršim posao. 
Ali se De Lejsi nije obazirao na debelog redov- 
nika. — Bacite ga u potok da ne galami, — rekao je, 
i nekoliko šumara pođoše, poslušavši ga. 
Redovnik Tak nije gubio vrijeme moleći šerifa. 
— Hajde, mladiću, — rekao je Robinu, — leđa 

u leđa. 


Robin Hud se jednim skokom nađe pored redov- 
nika i oni se spremiše za obranu. 

De Lejsi je sjedio na konju i čekao pogodan tre- 
nutak. Kad se redovnik malo odvojio od Robina da 
udari jednog šumara, šerif priđe i obori ga na zemlju, 
pljoštimice ga udarivši mačem. 

Drugim udarcem izbio je Robinu mač iz ruke. 
Razoružani Robin skoči iza drveta da se zakloni, 
ali mu priđe jedan šumar s mačem u ruci. 

Robin se bez oklijevanja dohvati grane iznad 
glave i baci se u zrak. Nogama udari šumara u lice 
i obori ga. 

De Lejsi okrenu konja i poletje na Robina koji 
se još uvijek ljuljao na drvetu. On se u pravom 
trenutku baci na šerifa, i obori ga s konja. Tad 
uhvati uzde, uzjaha konja i okrenu životinju prema 
rijeci. 

Robin uze svoj lovački rog i glasno zatrubi u 
njega. 

Sad je morao zadržati ljutitog šerifa dok njegova 
družina ne dođe da ga oslobodi. 

Pokušao je prijeći s konjem na drugu stranu, ali 
je obala bila suviše strma i klizava, te Robin sjaha i 
otjera konja, a zatim ugleda nešto zeleno u blizini. 

— Vil Skarlet, — pomisli on, — i Mali Džon. 
U pravi čas. 

Zatim se pojavi Skejdlok, s lukom i tobolcem 
punim strijela. Ubrzo se Robin nađe usred okršaja, 
no šumari su se željeli povući. Ni De Lejsi ih nije 
mogao zaustaviti. 

U međuvremenu je redovnik Tak sjeo, trljajući 
glavu. Nije se mogao sjetiti što ga je udarilo, ali 
čim je pogledao oko sebe, vidio je da je propustio 
dobru tuču. A šerif je pokušavao uhvatiti svoga 
konja. 

Odjednom se redovniku razbistri u glavi. Ustao je 
i zazviždio, oštrim, neobičnim zviždukom. Iz samo- 
stana se začu dubok lavež. 

Tak se blaženo osmjehnu i ponovo legne. Nije 
ni pokušao zaustaviti De Lejsija koji je gacao po 
vodi, pokušavajući uhvatiti svog preplašenog konja. 

Poslije nekoliko trenutaka jedan ogroman pas 
koga je redovnik Tak pozvao iz samostana, doletje 
na čistinu i stade pred svog gospodara. Redovnik 
mu kratko zapovijedi i pas skoči u rijeku za šerifom 
i izvuče ga na obalu. 

De Lejsi — koji je toliko uživao da zarobljava 
druge — bio je zarobljen. 


OHOLI GOST 


U Robinovom logoru u šumi, Stjutli i dva druga 
odmetnika kušali su meso divljeg jelena koje su 
pekli na vatri. Najzad je bilo gotovo, i to u pravi 
čas, jer su se upravo čuli glasovi odmetnika koji 
su se vraćali. 

Stjutli se osmjehnu i pogleda, ali se s nevjericom 
trže kad ugleda Robinovog zarobljenika. 

— Dobar lov, gospodaru Robine. 

— Da, — rekao je Robin. — Plemeniti vitez je 
pristao da bude naš gost. Mali Džon je vodio 
konja na kome je sjedio šerif De Lejsi, vezanih 
očiju. 

Robin Hud sjede za grubi sto pun pečene divljači, 
velikih bokala piva, crnog kruha i sira. 

Skarleti Mali Džon smjestiše zarobljenika za sto 
i skinuše mu zavoj s očiju. De Lejsi zatrepta i pogle- 
da ljude oko sebe. 

Stjutli zaškrguta zubima i baci komad jelenskog 
mesa preko stola. Šerif prkosno prekriži ruke. 

— Neću jesti jelena koga su ubile lovokradice! 
— protestirao je. 

Robin sleže ramenima i obrati se Stjutliju čija se 
ruka mašila noža za pojasom. — Možeš li mu malo 
popraviti apetit, Stjutli? — upita Robin. 

Stjutli je samo to i čekao. Nagnuo se preko stola 
i prijeteći prislonio svoj bodež De Lejsiju pod grlo. 
Prijetnja je bila dovoljna. De Lejsi poče trpati 
meso u usta. 

Robin Hud zatraži bokal piva i odmetnici usta- 
doše da nazdrave Kralju. Ali prije nego što su počeli 
piti, Robin spusti svoj bokal i oštro pogleda De Lej- 
sija koji je ostao sjediti. 

— Gospodaru šerife, — rekao je Robin Hud, — 
ustanite! 

De Lejsi ustade preko volje. 

— U zdravlje Ričarda od Engleske! — rekao je 
Robin. Šerif se ne pomače. — Ponovi, čovječe! — 
oštro reče Robin. Teško gutajući, De Lejsi ponovi 
te riječi. 

— Bog mu dao zdravlje i dug život, — reče 
Robin. 

De Lejsi ponovi te riječi tako kao da mu je od 
njih u ustima bilo gorko. 


— Smrt njegovim neprijateljima ... — nastavi 
Robin. 

— Smrt njegovim neprijateljima ... — začu se 
odjek. 

Bučno ispiše zdravicu. 

— Pošto si nazdravio svom Kralju kao vjeran 
podanik, —rekaoje Robin, —otpratitćemotekući. 

— Neka prije plati svoje dugove, — reče Skarlet. 

Redovnik poče ispisivati cifre na grubom stolu. 

— Devet penija za ručak, — počeo je, a De Lejsi 
je zabrinuto promatrao. — A za prebijena leđa 
ovog mladića devet kruna. 

— Za moju slomljenu glavu i oteto stado, — 
viknuo je Skejdlok, — dvadeset šilinga! 

— Dvadeset za moju izgorjelu staju i trostruki 
porez! — vikao je Adam. Tada nastade žagor i 
odmetnici počeše nabrajati svoja potraživanja od 
De Lejsija. 

— Deset šilinga za mog osakaćenog psa 

— Pet za moju krmaču ... 

— Četiri marke za konja koga ste mi uzeli ... 

— Sve u svemu, — rekao je redovnik, — stotinu 

šilinga ... — On podiže ruku da se počeše po glavi 
i prsti mu napipaše tvrdu izbočinu, nastalu od 
šerifovog mača. Oči mu sinuše i on doda još jednu 
cifru na listu. 

— Dvije stotine šilinga. 

De Lejsi poče bijesniti. — Ti, lopove redovnički ! 
Zašto im se i ti ne pridružiš, što čekaš? 

Na redovnikovu licu se ukaza iznenađenje. — 
Nek' mi bog oprosti, — rekao je, — ali izgleda da 
sam im se već pridružio! 

Na te riječi redovnika odmetnici veselo povikaše. 

— Hajde, — rekao je Mali Džon šerifu, — novac 
na vidjelo. 

Stjutli skine šerifu kesu s novcem s pojasa i istrese 
zlatnike na sto. 

— Platit ćeš mi za to, — bijesnio je De Lejsi. 

— Ali ti ćeš prije poslužiti ostalima kao primjer, 
— rekao je Robin Hud. 


Na njegov znak odmetnici navališe na De Lejsija 
i počeše ga bacati kao loptu. 

Tada Stjutli dotrča s parom jelenskih rogova koje 
čvrsto zavezaše De Lejsiju na glavu. Šerif se još 
uvijek otimao, ali ga oni podigoše na konja i staviše 
u sedlo okrenutog naopako, licem prema rupe. 
Noge mu čvrsto vezaše ispod konja, a ruke za sedlo. 

Na kraju mu Stjutli stavi vrh konjskog repa 
u ruke. 

Jedan odmetnik udari konja po sapima i on 
odjuri. I tako se šerif vratio u Natingem, bijesan 
na Robina Huda više nego ikad. 


LEDI MARIJANA DOBIVA LOŠE VIJESTI 


Prošle su dvije godine otkako je kralj Ričard 
otišao u Svetu zemlju. U Englesku su stizalj glasovi 


da križarima ne ide dobro u ratu. 

Najzad su u London stigle vrlo loše vijesti. 
Ričard je bio u zarobljeništvu! Njegov moćni ne- 
prijatelj, Austrijski vojvoda, zarobio je Ričarda 1 
pod stražom ga držao u jednoj planinskoj tvrđavi. 
Vojvoda će pustiti Ričarda na slobodu ako ga 
njegov narod otkupi za ogromnu svotu novaca: 
sto pedeset hiljada maraka. To je bio pravi kraljev- 
ski otkup! 

U Londonu su kraljica Eleonora i ledi Marijana 
zabrinuto čekale vijesti. Da li će Kanterberijski 
nadbiskup moći skupiti tako veliku otkupninu ? 

Najzad je Nadbiskup stigao, umoran i prljav od 
puta. — Bliži smo našem cilju za trideset hiljada 
maraka, — rekao je. — Samostani su istopili svoje 
zlatno posuđe. 

— Bogih blagoslovio, — rekla je Kraljica. — Što 
još imamo? 

Nadbiskup zavrtje glavom. — Gospođo, — rekao 


je, — vaš rođeni sin, princ Džon, odbio je da da 
svoj dio. 
Kraljica pocrveni od stida i reče: — Morat će 


dati. Večeras odlazimo u Natingem. 

Kraljičin dolazak u Natingem neugodno je iz- 
nenadio princa Džona. Svi su znali da se on plaši 
svoje majke, kako zbog njene hrabrosti, tako zbog 
njenog poštenja. Stojeći pred velikim kamenim 
ognjištem u Natingemskom zamku, pokušavao je 
sakriti svoja prava osjećanja. 

— Sad pošto znam da je potrebno još novca za 
otkup moga brata, — rekao je, — naredit ću da se 
sutra na Natingemskom trgu daju javni pokloni. 

Trudio se da ono što govori zvuči iskreno. — Moji 
plemići i ja smo osiromašili. Moram izdržavati 
veliku vojsku. 

Nadbiskup podiže obrve. — Koga to štitite, i od 
čega? 

— Kraljevstvo, naravno. Već dvije godine se 
borimo s jednim odmetnikom koji pljačka zemlju. 

— Tko je taj odmetnik ? 

— Robin Hud, — rekao je princ Džon. — Čovjek 
koji se zvao Robin Ficut prije nego što se odmetnuo 
u Šervudsku šumu da sakrije svoja nedjela. 

— To ne može biti! — skoči Marijana u obranu 
Robina. — Hju Ficut je glavni šumar moga oca. 
On i njegov sin Robin su časni ljudi. 

— Hju Ficut je mrtav, — grubo je rekao princ 
Džon. — Ubijen je zato što je ustrijelio jednog 
kraljevog šumara s leđa. A njegov sin je od tada 


81 


usmrtio više od šezdeset vojnika. 

Marijana je oštro pogledala princa Džona. — 
Tkogod da je ubio Hjua Ficuta, ubio je najodanijeg 
kraljevog podanika. 

Marijana se okrenula Kraljici i kleknu pred nju. 

— Dobra gospođo, rekla je, — Robin voli 
Kralja, sigurna sam u to. 

— Voli ga još više zato što sjedi zarobljen u stra- 
noj zemlji, — rugao se princ Džon. 

— Pustite me da odem Robinu Ficutu, — molila 


je Marijana. — Dokazat ću vam da je vjeran po- 
danik. 

— Ne mogu, Marijana. — Kraljica Eleonora je 
bila nepokolebljiva. — Povjerena si meni, i ja za 
tebe odgovaram. 

— Molim vas, gospođo, dajte mi pratnju ... 

— Ne! — Kraljica je postala nestrpljiva. — Ne- 
ćeš ni koraka izvan zidina zamka. 

Marijana pognu glavu. Ona nije mogla zaboraviti 
podsmješljive riječi princa Džona. Znala je da 

laže, ali kako da to dokaže? 

Tog dana je ponovo razmišljala o tome, gledajući 
kroz prozor gornjeg hodnika zamka. 

— Gospodarice Marijana, — rekao je jedan 
glas. — Zašto ste tako tužni? — To je bio Džajls, 


mladi paž od četrnaest godina. — Mogu li vam 
pomoći ? 
Marijana zavrtje glavom. — Kraljica mi je za- 


branila da napustim zamak. 

Džajls je uzdahnuo. — Volio bih kad bi to princ 
Džon meni zabranio, — rekao je. — Išao sam čak 
do Jeruzalema i vratio se, a da ne računam odlaske 
u Natingem. Baš sad opet idem tamo da dovedem 
šerifa. Možda ću ga morati tražiti i po Šervudskoj 
šumi. 

Paž pođe hodnikom, a Marijana ostane raz- 
mišljajući. Kad bi samo ona mogla poći umjesto 
njega! 

— Džajlse! — pozvala ga je. — Vrati se! 


PUTUJUĆI PJEVAČ I MLINAR 


Alan-e-Dejl, putujući pjevač, gledao je ljude u 
dvorištu krčme Srebrni križu Natingemu. Tu se nije 
moglo mnogo zaraditi, mislio je. Bilo je tu nekoliko 
danguba, dva-tri prosjaka, neki mlinar s lukavim 
velškim licem i jedan paž iz zamka. 

Putujući pjevač namignu mlinaru i zapjeva: 


»Odjaha šerif sa sto strijelaca, 
Natingem grad ostavi, 

Al Robin Hud ih sve pobijedi, 
Gle, eno leže na travi.« 


Kad je završio pjesmu, pjevač pođe od jednoga 
do drugog, pručajući lautu da mu daju po koji 
novčić. Ali nitko nije imao ni pare, osim paža iz 
zamka. 

— Bog ti platio, mladi gospodaru, — reče pjevač 
i okrene se da pođe. 

Krčmar viknu za njim. — Ideš li u Klipston, 
moraš proći kroz Šervudsku šumu. Ako sretneš 
onoga o kome pjevaš, požalit ćeš što nisi ostao 
ovdje. 


Pjevač mahnu rukom u znak pozdrava i nastavi 
put. Mladi paž požuri za njim. 

— Mogu li s tobom? — upita paž. 

— Dabome, mladiću, dobrodošao. 

U dvorištu krčme se vodeničar s namrgođenim 
velškim licem zamisli. On odjednom podiže svoju 
vreću brašna i požuri za pjevačem i pažom. 

Uskoro su Alan-e-Dejl i paž skrenuli s puta i 
pošli jednom uskom stazom koja je vodila u Šer- 
vudsku šumu. Za njima je išao vodeničar Mušica 
s vrećom brašna na ramenu, i motkom u ruci. 

Što su tri putnika dublje ulazila u šumu, to je 
šuma postajala sve mračnija i mračnija. Vode- 
ničar je zabrinuto pogledavao lijevo-desno. Rado- 
vao se što ima društvo, i ostale putnike nije gubio 
iz vida. Nije bio daleko od njih kad se začu neki 
oštar zvuk. 

— Da li je to ptica? — upita on. 

— Jeste, — reče putujući pjevač. — A što si ti 
mislio da je? 

— Nije važno. — Vodeničar je gledao u mračnu 
šumu. — Volio bih da mi nešto otpjevaš. — Iz 
kese je izvadio jednu paru i pogledao je kao da mu 
je žao da se s njom rastane. 

— Što hoćeš da ti pjevam? — upita Alan. 

— Pjesmu o Robinu Hudu. Evo ti, — reče vo- 
deničar. 

Pjevač uze paru i zapjeva: 


»Odjaha šerif sa sto strijelaca — « 


Pjesma se naglo prekide, jer se na stazi pojaviše 
tri prilike. U sredini je bio Robin Hud, a pored 
njega Mali Džon i Vil Skarlet. 

— Nastavi, čovječe! — rekao je Robin. 

Pjevač je zaželio da ima više slušalaca. Možda 
će ti ljudi platiti kad čuju pjesmu o svojim djelima. 
Tako je nastavio: 


»Ponosni Šerife, sjedite s nama, 
Šumsku zdravicu dajte. 

Neću da jedem, rek'o je šerif, 
Ukradenu srnu, znajte.« 


Kad je završio, podigao je pogled pun iščekiva- 
nja. — Nadam se da vam se dopada pjesma, 
gospodaru. 

— Zar je to sve? — ljutito upita Mali Džon. 

—Pa...ovaj...nije, — reče pjevač. Alan-e-Dej! 
pročisti grlo i poče pjevajući sastavljati još jednu 
strofu. 


»Pozdrav Robinu, ljubaznom, dobrom, 
I slobodnim strijelcima svim. 


Nema boljih ljudi od Skarleta Vila 
Malog Džona i tim ...« 


Posljednji stihovi su bili tako nespretni da od- 


metnici više nisu mogli izdržati. Prasnuli su u 
smijeh. Kad je Alan-e-Dej! shvatio da su se cijelo 

vrijeme samo šalili, počeo se i on smijati, pa je 
pružio lautu odmetnicima, nadajući se da će mu 
nešto dati. 

Robin Hud je odgurnu. — Ne, — rekao je. — U 
Šervudskoj šumi postoji samo jedan čovjek koji 
smije prositi. — On pruži ruku i uhvati vodeničara 
koji je pokušao krišom pobjeći. 

— Potrošio sam i posljednju paru, — mumljao je 
vodeničar. — U vreći nema ništa osim brašna. 

— E, pa onda ćemo ga istresti, — rekao je Robin. 
— Ako nema zlata, platit ćemo ti brašno. Ako ga 
nađemo, dat ćeš ga kao prilog za siromahe. 

Mladi se paž umiješa. — Zar ćete opljačkati 
jednog siromašnog vodeničara ? 

Mali Džon gurnu paža, a mlinar naglo promijeni 
ton. 

— Poštedite mi brašno, — rekao je Mušica, — 
dat ću vam novac. — On spusti štap, zasuče rukave 
i poče kopati po torbi kao da traži skrivene zlatnike. 

Kad su se oni sagnuli, gledajući ga što radi, 
Mušica izvuče ruke iz vreće i baci im brašno u oči. 
Odmetnici posrnuše, a Mušica zgrabi svoju batinu 
i poče ih udarati po leđima. 

— Da vam očistim kapute, — vikao je. U toj 
gužvi Robin je uspio navući praznu vreću vodeni- 
čaru na glavu. Mali Džon je ostao bez daha od 
smijeha, a paž je pritrčao i počeo udarati Robina 
vodeničarevom batinom. Tako je Robin dobio ne- 
koliko dobranih udaraca prije nego što je Mali 
Džon podigao paža sa zemlje i digao ga u zrak dok 
se ovaj koprcao. 

— Pusti me, čudovište jedno! — vikao je paž. — 
Pusti me, kad ti kažem! 

Ova ljudina bez ikakvog napora baci paža kroz 
zrak u Robinove pružene ruke. Pažov šešir ispade 
i crna duga kosa prosu mu se niz lice. Robin pre- 
pozna ledi Marijanu. 

— Pusti me, lopove! — bijesnila je Marijana. 

— Dobro, dobro, — reče Robin i pogleda vode- - 
ničara jer mu je bilo neprijatno. 

— Ako možeš, uvjeri Mušicu da nam se pri- 
druži, — reče Robin Hud Malom Džonu. 

On se naglo okrenu, i noseći ledi Marijanu preko 
ramena pođe kroz šumu. Mali Džon uhvati vode- 
ničara i pođe za njim. 

Alan-e-Dej! je tužnim pogledom napuštenog psa 
gledao kako odlaze. 

Skarlet se okrene. — Hajde, pjevaču. Što nas je 
više, to je veselije! 


KRALJEVSKA OTKUPNINA 


Na Šervudsku šumu se spustilo veče. Logorska 
vatra je osvjetljavala lica Robinovih ljudi koji su se 
odmarali poslije dnevnog lova. U sjenci su redovnik 
Tak i ledi Marijana stalno šaptom razgovarali. 

Najzad su vitka djevojka i debeli redovnik prišli 
grupi oko vatre. 

Robin Hud se smješkao. Glas mu je bio vedarali 


pitanje ozbiljno: — Da li te je dobri redovnik 
uvjerio da nam se pridružiš? 
Marijana je ozbiljno shvatila pitanje. — Nije. 


Ali me je uvjerio u vaše poštenje. Voljela bih nešto 
znati. Da ste mogli birati, biste li ipak postali 
odmetnici ? 

Robin je gledao u vatru kao da se odgovor na 
djevojčino pitanje tamo nalazi. 

— Šuma je lijepa i mi smo ovdje slobodni ... — 
Zašutio je. — Ali mi smo odbačeni ljudi, ledi 
Marijana. 

Izgledalo je da Marijana razmišlja o Robinovim 


riječima kao da ispituje jesu li istinite. Najzad je 
stavila ruku Robinu na rame. 

— Vratit ću čast tvom imenu, — obećala je, — 
ako mi daš sav novac koji imaš. 

Robin je oklijevao. — Što će ti taj novac? 

— Dat ću ga za kraljevu otkupninu sutra u 
Natingemu. Onda će svatko vidjeti koliko si mu ti 
vjerniji od princa Džona. Princ kaže da je on pre- 
siromašan da bi mogao nešto dati. 

Mali Džon jeknu. — Princ Džon i šerif su pokrali 
toliko zlata da mogu i dva puta otkupiti Kralja. 

— Princ to poriče, — rekla je Marijana. — On se 
kune da se vi odmetnici plašite kraljevog povratka. 

— Postoji samojedan odgovor na tako čudovišnu 
laž, — rekao je Robin. 

Robin istrese sadržaj svoje kese redovniku u krilo, 
i uskoro gomila novca postade velika. Članovi 
družbe prilazili su jedan za drugim. 

Robin ponosno preda Marijani veliku gomilu 
novca. 

— Redovnik Tak i ja ćemo te noćas smjestiti u 
Alfordski samostan, — rekao je Robin. — Sutra 
će biti sigurnije, pa će te on sam otpratiti do 
Natingema. 

Kad su slijedećeg jutra redovnik Tak i ledi Mari- 
Jana stigli, Natingemski trg bio je pun svijeta. 
Redovnik baci pogled na gomilu i preda tešku 
kesu novca djevojci koja se poče probijati do 
crkvenih stepenica. 

Tamo je sjedila kraljica Eleonora sa princom 
Džonom i Kenterberijskim nadbiskupom. Ispred 
njih je stajao veliki hrastov sto za priloge za kraljevu 
otkupninu. 

Marijana stiže do stepenica i kleknu ispred stare 
Kraljice. 

— Gospodarice moja, — rekla je Marijana, — 
pokorno vas molim da mi oprostite. Ljubav prema 
Engleskoj natjerala me je da potražim kraljeve 
prijatelje i da vam dokažem njihovu vjernost. 

Marijana priđe stolu i baci kesu s novcem iz 
Šervudske šume. 

— Ovu kesu poslali su Robin Ficut i njegovi 
odmetnici sa željom da se kralj Ričard što prije 
vrati, — glasno je objavila Marijana. 

De Lejsi se obratio Kraljici protestirajući. — Zar 
da se taj prljavi novac miješa s prilozima časnih 
ljudi? Da ta suma iznosi i hiljadu maraka, naš 
plemeniti Kralj ne bi nikada kupovao slobodu tim 
prljavim novcem. 

Neki glas, koji je veoma ličio na glas Robina 
Huda, začu se iz gomile. 

— Lijepo rečeno, šerife, — doviknu. — A gdje 
su tvojih hiljadu maraka? 

Nadbiskup ustade i podiže ruke da ih umiri. — 
Dobri ljudi, vaše sumnje su preuranjene. Uvjeren 
sam da šerif samo čeka svoj red. 

Princ Džon sijevnu očima na De Lejsija. — Što 
kažeš na to, šerife? 

De Lejsi uspje osmjehnuti se. — Gospodaru, 
moja vjernost će izdržati ovu kušnju. — On viknu 
prema kući. — Donesite mi kasu! — Dvojica slugu 
u šerifovoj livreji prođoše smalom srebrnom kasom 
i predadoše je De Lejsiju koji je stavi na sto. 

U međuvremenu se u šerifovoj kući nešto doga- 
đalo. Ljudi iz Robinove družine pohvatali su i 
vezali šerifove sluge, a onda su pretražili kuću i 
našli još zlata. Zlatom su napunili veliki drveni 
kovčeg i dovukli ga do vrata. 

Na trgu su prebrojavali novac iz šerifove kase. 
Ukupno je bilo hiljadu sto osamdeset i sedam 
maraka. 

— Eto, — prenemagao se De Lejsi. — Tražili 
ste hiljadu, a ja sam dao gotovo dvanaest stotina. 
— Poklonio se Kraljici. — Zbog ovog poklona 
ostat ću bez novca, ali najviše bih želio kad bih 
mogao dati još deset hiljada. 

Kad je De Lejsi izgovorio tu neiskrenu želju, 
jedan isposnik priđe stepenicama. To je bio pre- 
obučeni Robin Hud. 

— Nebo vas je čulo, gospodaru šerife, — rekao 
je i pokazao na veliki kovčeg koga su dva čovjeka 
obučena u šerifove livreje dovukla do stepenica. 
Istresoše ga na sto i iz njega poteče rijeka zlata. 

Prije nego što je De Lejsi mogao protestirati, nad- 
biskup ustade. — Zahvalimo bogu, — rekao je. 
— Otkupnina za našega Kralja je osigurana ! 

Dok je Kraljica prilazila svojoj nosiljci, gomila 
je počela klicati Natingemskom šerifu. Ove poklike 
je izvikivalo nekoliko ljudi iz prvih redova gomile. 
Dva krupna čovjeka zgrabiše De Lejsija i podigoše 
ga na ramena. 

De Lejsi zabrinuto pogleda ljude koji su ga 
nosili. Zaprepastio se kad je ugledao vesele oči 
Robina Huda. — Ti — ti... — gušio se od bijesa. 
— Spusti me! Spusti me, kad ti kažem. 

Robin Hud se nasmija i namignu Malom Džonu. 
— Rekao je da ga spustimo. 

— Neka bude tako, — rekao je Mali Džon. 

Zaljuljali su šerifa, lako kao kad djeca bacaju 
loptu, i bacili ga usred rova koji je opkoljavao 
zamak. 


ZASJEDA U ŠERVUDSKOJ ŠUMI 


S prozora jedne kule Natingemskog zamka dva 
čovjeka su gledala mjesečinom obasjano dvorište. 
Vidjeli su Nadbiskupa kako upravlja utovarom 
kovčega punih novca za otkup. 

— Sutra će taj novac otići za spas Kralja, — tiho 


je rekao princ Džon. 

Džon je bio vrlo zamišljen. Gladio je bradu i 
ispod oka gledao De Lejsija. 

— Razmišljam o jednom opasnom planu, — re- 
kao je De Lejsiju svojim mirnim glasom koji je 
nagoviještao ozbiljne stvari. — Imaš li među svojim 
strijelcima ljude u koje se možeš pouzdati? To 
moraju biti ljudi koji mrze Robina Huda i plaše se 
kraljevog povratka, kao i mi. 

— Imam mnogo takvih ljudi, gospodaru. — De 
Lejsijeve oči sijevnuše. — Što treba da urade? 

— Da se preobuku u Robinove ljude i da otmu 
taj novac! 

De Lejsi se namršti. — Kako, gospodaru ? 

— To se mora uraditi sutra kad Kraljica i Nad- 
biskup budu prolazili s novcem za otkup kroz 
Šervudsku šumu. 

— Smion plan, — priznao je šerif, — i mogao bi 
uspjeti kad ne bi bilo one djevojke. 

— Djevojke Marijane ? 

— Samo ona poznaje prave odmetnike. 

— Onda djevojka ne smije poći s Kraljicom, — 
odlučio je Princ. Pogledao je niz hodnik u vrata na 
kojima je čekao Hjubert, njegov tjelesni čuvar. 

— Hjuberte, — naredio je, — dovedi ledi Mari- 
janu. Ali uradi tako da ona misli da je čeka Nad- 
biskup. 

Princ Džon uhvati De Lejsija za ruku. — Što 
se vas tiče, šerife, pošaljite u zoru vojnike obučene 
u svoju uobičajenu odjeću. Naredite im da projaše 
čitavih trideset kilometara glavnom cestom Šervud- 
ske šume prije nego što se presvuku u zelena odijela. 

Tek što je De Lejsi otišao, princ Džon začu kako 
se Hjubert vraća s djevojkom. Ugledavši samo 
princa Džona, ona se malo povuče. — Gdje je 
moj gospodar Nadbiskup? Da li je i on tu? 

— Ovuda, ledi Marijana, — i princ Džon je 
odvede do jednih vrata koja su vodila u kulu. 
Djevojka je ušla prije nego što je shvatila da je to 
klopka. 

Marijana je bila užasnuta kad je čula kako se 
vrata zaključavaju za njom. 

Princ Džon je otišao na spavanje veoma zado- 
voljan sobom. Dok je on još spavao, jedna oda- 
brana grupa šerifovih vojnika odjahala je u 
Šervudsku šumu. 

U zoru je vođa grupe zaustavio svoje ljude ispod 
jedne velike bukve. Sjahali su i brzo se presvukli 
u zelena odijela. 


Ali netko ih je promatrao, jer su Robinovi ljudi 
uvijek znali tko dolazi i prolazi kroz dubine Šer- 
vudske šume. 

Ovoga puta je na straži bio Stjutli i on je već 
opazio kola koja su prevozila novac za otkup u 
London i polako se kretala šumom. Kad je shvatio 
da šerifovi ljudi namjeravaju opljačkati novac za 
Kralja, izišao je na jedan proplanak. Odatle je 
bacio signalnu strijelu da Robina Huda opomene 
na događaje u šumi. 

Nadbiskup je jahao na čelu kolone, oprezno 
promatrajući okolinu, kad ga odjednom naoružani 
ljudi opkoliše sa svih strana. 

Njegove stražare skinuše s konja, a vođa napada 
stade pred Nadbiskupa s kratkim mačem u ruci. 

— U ime Kralja i Svete crkve, — strogo je rekao 
Nadbiskup, — sklonite se i pustite nas da prođemo. 

— Minemamo drugog kralja osim Robina Huda, 
— rekao je vođa. — Pretresite kola! 

Dva preobučena šumara zgrabiše kovčeg s nov- 
cem, dok su ostali držali stražare iz pratnje. Kad su 
iznosili najveći kovčeg, kraljica Eleonora je pro- 
svjedovala. 

— Stanite! — Kraljičin glas je bio strog i smion. 
— Spustite taj kovčeg. 

Ljudi zastadoše, ali vođa je znao svoja naređenja. 
— Iznesite kovčeg, kad vam kažem. Ne slušajte tu 
staru mačku. 

Nadbiskupovo lice se smračilo. Izvukao je mač 
da napadne vođu otmičara, ali u tom trenutku 
Robin Hud i njegovi ljudi izletješe iz šume i napa- 
doše otmičare. 

Letjele su strijele i blistali mačevi, i nije se znalo 
tko će pobijediti. Ali Robinovi ljudi su činili čuda. 

Najzad je Robin stao pred Kraljicu. — Nadam se 
da vam nitko nije učinio ništa nažao, gospodarice. 

Kraljica Eleonora ga je prezrivo gledala. — Nema 
zahvalnosti prema razbojnicima! 

— Ovi lopovi nisu moji ljudi, — rekao je Robin. 
On brzo pozva Malog Džona. Odmetnik priđe, 
držeći jednog zarobljenika, šumara. 

— U čijoj si službi? — zareža Mali Džon. 

— U službi šerifa od Natingema. — Zarobljenik 
je pokazao odjeću koju su skinuli kad su se presvla- 
čili u zelena odijela. 

Kraljica s mukom proguta svoj bijes i okrenu se 
Robinu Hudu. 

— Robine Ficute, Kralj će čuti o tebi i tvojim 
hrabrim momcima. Čak ću ti oprostiti i to što si 

ponovo ukrao ledi Marijanu. 

— Marijanu? — Robin je bio zbunjen. — Go- 
spođo, nisam je vidio otkad je otišla iz Šervudske 
šume. Zar ona nije s vama ? 

— Od sinoć je nema, — rekla je Kraljica. 

— Tako mi je rekao princ Džon, — upao je 
Nadbiskup. 

— Odmah se vraćamo, rekla je Kraljica. — 
Možda je djevojka u opasnosti. 

— Ne, gospodarice, — kazao je Robin. — Do- 
zvolite mi da ja odem tamo. 


ŠERIFA STIŽE PRAVDA 


U sumrak je grupa jahača preodjevenih u šerifove 
vojnike prešla preko pokretnog mosta Natingem- 
skog zamka. Princ Džon i De Lejsi su uživali 
gledajući napunjene torbe na konjima šumara koji 
su stigli. 

Kad je posljednji vojnik prošao, most se ponovo 
podigao. Princ Džon je nestrpljivo čekao četiri 
čovjeka koji su prilazili sagnutih glava. Odjednom, 
Robin Hud stavi nož Princu pod grlo, dok su ostala 
trojica držala De Lejsija. 

— Odvedi nas do djevojke Marijane ako ti je 
život mio, — rekao je Robin Hud i još jače pritisnuo 
nož. Princ Džon ih psujući povede u odaju u kojoj 
je Marijana bila zatvorena. 

Robin brzo izvede Marijanu iz ćelije, a Mali 
Džon gurnu Princa unutra i zaključa ga. 

Odmetnici su opkolili De Lejsija i poveli ga u 
dvorište. Pazeći da ih ne vide stražari koji su čuvali 
vanjske zidove zamka, odmetnici polako stigoše do 
staja u kojima su ih čekali njihovi drugovi. 

— Da napadnemo čuvare i spustimo most? — 
upitao je Mali Džon. 

Robin Hud zavrtje glavom. — Ne, ušli smo kao 
šerifovi vojnici, i tako ćemo i izići. Kao pratnja 
kraljičine dvorske dame. Kad vidite da se most 
spustio, iziđite mirno kao šerifovi vojnici. 

Marijana i odmetnici uzjahaše konje, a Robin 
pođe prema pokretnom mostu, vodeći svog konja 
i držeći nož šerifu među plećima. 

— Naredi da se spusti most, — rekao je šerifu. 

— Spustite most! — uzviknuo je De Lejsi. Ču- 

vari zategoše težak lanac kojim se spušta pokretni 
most. Čim su ga spustili, družina je s Marijanom 
mirno odjahala u noć ispunjenu mjesečinom. 

Kad su njegovi ljudi prošli, Robin okrenu konja, 
tako da se nalazio između šerifa i čuvara mosta. 

— A sada gospodine, — rekao je podižući nož, 
— da vam platim za ono što vam odavno dugujem. 

De Lejsiju se čelo orosi znojem, a oči mu se 
raširiše od straha. — Poštedi me! — molio je. — 
Kunem se svojom viteškom čašću da neću zvati u 
pomoć, samo ako mi poštediš život! 

— Neka tako bude, — rekao je Robin i bacio se 
u sedlo. Ali tek što je krenuo, De Lejsi viknu: 
— Zaustavite tog čovjeka! 

Čuvari skočiše, ukrstiše koplja i zatvoriše prolaz 
na most. Robin izvuče mač i obori prvog čovjeka, 
ali drugi mu zabode koplje u rame i Robin pade 
s konja. 

Ponovo ustade, i s ranjenom rukom koja je 
visila, Robin se probi pored drugog čuvara. Vidio 
je kako De Lejsi pokreće kotač kojim se diže most. 
Mora preći prije nego što bude kasno. Kad je 
potrčao, De Lejsi pođe za njim i uhvati ga za noge. 
Most se polako dizao. 

Robin i De Lejsi su se očajnički borili. Trebalo 
je samo još malo pa da se most zatvori i zdrobi ih. 
Ali Robin se naglo istrže i oslobodi. U posljednjem 
trenutku se prebacio preko mosta i skočio u opkop 
pun vode. Začu se strašan krik, i most se zatvori 
preko De Lejsija. 

Robin je u vodi predstavljao odličnu metu za 
stražare zamka. Ali odmetnici su se vratili da po- 
mognu svom vođi. Dok su se ostali pozabavili 
stražarima, Mali Džon izvuče Robina na obalu i 
odmetnici ga odvedoše u svoje skrovište. 


ROBIN HUD I KRALJ 


Veseli pjevač Alan-e-Dejl je spavao i tiho hrkao 
ispod osmatračkog drveta. Mali Džon ga gurnu 
nogom. 

— Hej, pjevaču, — viknu orijaš. — Probudi se 
i pjevaj! 

Alan-e-Dej! otvori jedno oko. 

— Pjevat ću jednu novu pjesmu, — rekao je i 


počeo pjevušiti, tražeći melodiju i prave riječi za 
novu baladu o Robinu Hudu. 

Dok je on smišljao novu pjesmu, Marijana iziđe 
iz spilje koja joj je postala dom. 

Napunila je jednu zdjelu zobenom kašom iz 
kotla na ognjištu i ponijela je u drugu spilju u kojoj 
je bio Robin. Bio je odjeven u zeleno odijelo; nije 
bio raspoložen da jede hranu pripremljenu za 
bolesnika. 

— Popij ovo, — molila je ona, ali on nije htio. 

Na zvuk signalne strijele Robin skoči i odgurnu 
Marijanu. — Ostani ovdje, — naredio je, uzeo mač 
i istrčao na proplanak. 

Uskoro se pojavio jedan stranac. To je bio neki 
vitez, potpuno sam, u crnom oklopu od glave do 
pete. Vizir mu je bio spušten, a na oklopu nije bilo 
ni grba ni neke druge oznake. 

— Tko je od vas Robin Hud? 

— Ja sam, — reče Robin. — Što tražiš ovdje ? 

— Došao sam da ovu šumu oslobodim od od- 
metnika. 

U krugu ljudi koji su opkolili stranca začu se 
žamor. 

— Šalje li te princ Džon? — upita Robin. 

— Dolazim u ime Kralja. 

Robin se namršti. — Uvijek u ime Kralja. A 
pravog Kralja nema da kaže što je pravo a što 
nije. — Zatim kratko reče: — Skini kacigu. 

Vitez se uspravi na konju. — Ne primam nare- 
đenja. — Glas mu je bio oštar kao čelik. 

— Skini kacigu, — viknu redovnik Tak, — ili 
ću ti je ja skinuti. 

Neobični vitez polako skide kacigu i pogleda 
ljude oko sebe. Odmetnicima stade dah kad pre- 
poznadoše prodorne plave oči i zlatnocrvenu kosu 
kralja Ričarda! 

Oni padoše na koljena. Hoće li ikad povjerovati 
koliko su mu oni bili vjerni u svojim srcima ? 

Robin progovori u ime svih. — Oprosti nam naše 
brzoplete i nepromišljene riječi, gospodaru! 

Kralj sjaha i priđe Robinu. — Oprostit ću vam i 
više. Engleska mnogo duguje i tebi i tvojim hrabrim 
strijelcima. 

On izvuče mač i stavi ga odmetniku na rame. — 
Robine Ficute, od sada ćeš se zvati Robin, erl od 
Lokslija. 

Robin ustade. Njegovi ljudi počeše plesati, kli- 
cati i tapšati ga po leđima. Na tu buku Marijana 
izletje iz spilje i zaprepašteno pogleda vesele ljude 


i Kralja koji je stajao među njima. 

Čula je kako je Kralj rekao: — Nadao sam se 
da je ledi Marijana među vama. 

Marijana priđe i ljudi se skloniše da je propuste. 
— Gospodaru moj, — rekla je, — imate li vijesti 
o mom ocu? 

Ričard joj dade znak da ustane. — On te čeka u 
Hantingtonu, gdje je Kraljica obećala tvoju ruku 
erlu od Lokslija. 

Marijana je teško prikrivala svoje razočaranje. 
— Kralju gospodaru, zar ne mogu birati ? 

— Ne, — strogo je rekao kralj Ričard. 

Djevojka se okrenu Robinu. — Robine Ficute, 
što ti kažeš na to? 

— Tko sam ja, — odgovori Robin, — da rasprav- 
ljam o željama moga Kralja i Kraljice majke? 

— Tako je, erlu od Lokslija, — rekao je Kralj, a 

Robin se na to nasmiješi nekako vragolasto i 
sagne glavu kao da se odjednom postidio. Nije li 
to bila dražesna mala zavjera prema iznenadjenoj 
i razočaranoj djevojci? Uostalom, mislio je, veća 
če biti njezina radost kada shvati da je namjera 
kralja Ričarda bila dobra i da se samo za časak 
poigrao njezinim osjećanjima. Nije li, napokon, 
svima njima trebalo malo smijeha i dragih izne- 
nadjenja ? 

Sve te misli prodjoše Robinu kroz glavu u tih 
par minuta. On osjeti kako mu cijelo biće obuzima 
nekakva velika radost, pa uzdahnu duboko i di- 
že oči ka lijepoj djevojci. 


90 


Marijana ga zapregašteno pogleda. Ljudi su se 
smješkali, a redovnik Tak je dao znak Robinu da 
poljubi djevojku. 
Kad je Robin vidio da je Ričard kimnuo glavom, 
on poljubi ledi Marijanu i zapleše s njom od radosti. 
Alan-e-Dejl zasvira u svoju lautu i tiho zapjeva : 


»Pjevat ću vam pjesmu, razdraganu pjesmu, 
Idući svojim putem, 
Ihajhoj, druže moj, veselim svojim putem.« 


Veseli pjevač Alan-e-Dej! bio je veoma zadovo- 
ljan. Bio je pun pjesama i priča o odmetniku koji je 
postao vitez 1 oženio se jednom plemkinjom. Tko 
zna? Možda će o tome napisati baladu koja će se 
pjevati tisuću godina. 


GOLIJAT DRUGI 


Nekoć davno u dalekoj džungli živio je jedan mali 
slon. Zvao se Golijat Drugi i bio je visok samo četvrt 
metra. Bio je tako malen da nije mogao ni maslačak 
iščupati. 

— Nikad neću porasti, — žalio se mali Golijat. 
— Nikad neću postati džinovski slon kao moj otac. 

Njegov otac, veliki Golijat Prvi, imao je najveće 
kljove u cijeloj džungli i bio je predvodnik krda. 
Bio je tako ogroman i snažan da je i najveće drvo 
mogao iščupati k*o od šale. 

— Nije to pravo, — gunđao je. — Zašto da moj 
sin bude tako malen da ni maslačak ne može 
iščupati. 

Golijatova majka, poput svih majki, ponosila se 
svojim sinom takvim kakav je bio. Ona nije marila 
za čupanje drveća ili maslačaka. 


92 


— Nebrini, Golijate, — govorila je, — snaga nije 
sve. Jednoga dana ćeš i ti nešto postati, vidjet ćeš. 

Gajiti tako majušnog sina u gustoj i divljoj 
džungli nije bilo lako. 

Za Golijatovu majku najveći je problem bio 
Radža, lukavi stari tigar koji s malog Golijata nije 
skidao svoje pohlepne oči. 

— Uvijek sam želio kušati jednoga slona, — go- 
vorio je stari Radža, — i najzad sam ga našao, 
taman za jedan zalogaj. 

Ali Golijatova majka nije ništa ostavljalo slučaju. 
Svakog trenutka budno je motrila na sina. Noću 
ga je stavljala da spava u neko prazno ptičje gnijez- 
do, visoko na drvetu. 

Slonovi su se svakog dana kupali u rijeci, a malog 
Golijata ostavljali su na obali da se igra i brčka 


u ogromnom otisku stopala svoje majke. 

— Ostani tu da te mogu vidjeti, — opominjala 
ga je ona. — Da nisi izišao iz tvog malog bazena! 

Golijatu je dosadilo što se prema njemu ponašaju 
kao prema nekoj bebi. 

— Imam osam godina, — govorio je. — Dovolj- 
no sam velik da se sam o sebi staram. 


Jednoga dana, kad je njegova majka gledala na 
drugu stranu, Golijat je izišao iz svog malog bazena 
i pošao stazom kojom su došli slonovi. 

Dan je bio divan za bježanje. Džungla je bila 
sunčana, topla i vrlo, vrlo tiha. Čuo se samo nježan 
šapat vjetra i zvuk koraka — nekih mekih, baršu- 


nastih koraka. A to nisu bili Golijatovi koraci. 

Odjednom je ugledao dva žuta oka u travi. Stari 
Radža! 

Golijat je pokušao pobjeći, ali se spotakao o 
surlu i pao. Radža je skočio, ali se nije spustio na 
zemlju! 

Nešto je starog Radžu uhvatilo za rep i podiglo. 
Bila je to Golijatova majka. O, kako je bila ljuta! 

— Ti, krvoločni stari razbojniče! — vikala je i 
okretala ga kao jo-jo, sve dok mu se nije zavrtjelo 
u glavi. 

Zatim je Golijatova majka svom snagom zavitlala 
starog tigra i bacila ga preko drveća i rijeke u naj- 
dalji dio džungle. 

Tako je stari Radža završio. U tom kraju džungle 
više ga nitko nije vidio. 

Međutim, to nije bio kraj Golijatovim neprili- 
kama. Najprije je majka uzela vlat trave i dobro ga 
istukla. 


Golijata nisu toliko boljele batine, koliko prije- 
koran pogled njegova oca, velikog Golijata Prvog. 

Golijat je prekršio jedan od glavnih zakona krda. 
Slon koji napusti krdo naziva se skitnicom i izdaj- 
nikom i prema njemu se svi slonovi ponašaju kao 
prema zločincu. Mali Golijat se još nikad u životu 
nije osjećao tako malenim. Kao slon, doživio je 
neuspjeh. 

Jednog popodneva, dok je veliki Golijat vodio 
krdo slonovskom stazom prema rijeci, desila se 
jedna užasna stvar. Na stazi je stajalo neko dlakavo 
malo stvorenje sa crnim sitnim okruglim očima i 
dugim tankim repom. 

— Miš! — uzviknuo je veliki Golijat. — Evo 
miša! Bježite, spasavajte se! 

Krdo je zatutnjalo kroz džunglu u divljem bijegu 
i skočilo u rijeku. 

Stajalo je drhteći od straha, a iz vode su virili tek 

vrhovi surli. 


Samo je mali Golijat ostao na stazi. Nije ni okom 
trepnuo. 

— Šta je, mali? — upita ga miš. — Da se nisi 
ukočio od straha? 

— Nemam se čega plašiti, — odgovorio je Goli- 
jat. — Nisam ništa manji od tebe. 

— NE radi se o tome. Ja sam miš, a ti si slon. 
A slonovi se plaše miševa. 

— Zašto? — upita Golijat. 

— Pokazat ću tija zašto! — kazao je miš, uhvatio 
Golijata za surlu, zavitlao ga nad glavom i bacio na 
zemlju. Onda je miš počeo skakati po Golijatovoj 
glavi i prikliještio mu uši tako da se Golijat nije 
mogao ni maknuti. 

— Predaješ li se? 

— Nikad, — odgovorio je Golijat. 

Snažno se ritnuo i obojica su se počeli valjati 


po travi. 

Tako su se valjali sve do ivice strme litice. Dolje 
je jedan stari krokodil čekao da mu nešto upadne 
u čeljusti za ručak. 

Miš gurnu Golijata prema ivici. 

— Sad ćeš ti dolje, mali! — rekao je. 

No Golijat je vidio krokodila. Očajnički je 
zgrabio miša za rep i uhvatio ga surlom. Zatim ga je 
naglim trzajem uspio zaljuljati nad ponorom, tačno 
nad široko otvorenim krokodilovim čeljustima. 

— Molim te, nemoj me pustiti, — uzviknuo je 


gar 


hijena a 


miš, — predajem se! Pobijedio si, stari druže, 
pobijedio! 

— Dobro, — reče Golijat i bitka je bila završena. 

Kao nagradu za tu veliku pobjedu Golijat je 
dobio najviši položaj u krdu slonova — počasno 
mjesto na glavi svog ponosnog oca. 

A cijelo krdo čuvalo je Golijata — nitko ga nije 
htio izgubiti. 

Najsretnija je bila Golijatova majka. — Odu- 
vijek sam znala da ćeš jednog dana postati nešto, 
— rekla je ponosno. 


PORTUGAL 


Zemlja kraj mora 


žive duše u zbijenim kućicama kupastih krovova, 
na kamenom popločenim ulicama, usječenim u 
padinu koja vodi moru. Što smo bliže uočavamo 


Između brežuljaka, u podnožju puta koji krivuda 
naniže, na suncu koje prži, ribarsko selo Nazare 
izgleda kao da je napušteno. Kao da nema ni 

da selo, u stvari, nije bijelo. Na fasadama kuća 
blistaju plavi, zeleni i ljubičasti crijepovi, neki 
išarani cvijećem, neki geometrijskim šarama. Ni 
selo više nije pusto, vidi se da su se svi sjurili na 
obalu, jer se flota ribarskih čamaca tek vratila 
iz lova na sardine. 


FLOTA JE U LUCI 


I prizor na obali je šarolik i pun živih boja. 
Muškarci u Nazareu vole šarene kockaste tkanine 
koje, kad je potrebno, krpe kockastim materija- 
lima drugih boja. Odjeća izblijedila od sunca, 


slanog zraka i vode, ostaje još uvijek živopisna. 
Bosonogi ljudi trčkaraju po pijesku ili stoje u 
grupicama duž ulice, koja gleda na pristanište i 
pretresaju dnevne novosti. Na glavama su im, 
iznad čitave zbrke geometrijskih kockica, crne 
kapice nalik na čarape. 

Isto tako šareni su i čamci, sasvim izvučeni na 
obalu gdje čine splet širokih lukova i šiljatih pra- 
maca što strše uvis. Vrlo su čvrsti, mali, obojeni 
veselim bojama i bogato ukrašeni. Na pramcu su 
im često naslikana dva široko otvorena oka za koja 
se vjeruje da donose sreću i pomažu kormilaru na 
morskim bespućima. Čvrstina čamaca je mnogo 


Ulični svirači sviraju na čudnim starim instrumentima u jednom primorskom gradu. 

Ovi portugalski ribari razgovaraju o lovu na sardele 
dok stoje kraj svojih čamaca s visokim pramcima. 


Na obali je uvijek živo. To je omiljelo sastajalište 
stanovnika Nazarea. 


Žene i djevojke često se okupljaju na obali, kamo 
donose pletivo i vez. 

važnija od njihove ljupkosti, jer val koji zapljuskuje 
ove obale dolazi s divljeg, hladnog Atlantika, a 
vjetrovi na pučini nisu nikad slabi. More koje se 
danas mirno i svjetlucavo prostire pod toplim 
suncem već sutra može obuzeti strašni bijes. Zato 
su volovi, koji sada mirno leškare okolo na pijesku, 
izvukli brodiće daleko na obalu, na sigurno. 

Priča se da su ovaj narod ribara i njihovi brodovi 
daleki potomci Feničana, trgovaca-moreplovaca, 
koji su isplovili iz luka _Tir i Sidon, na istočnoj 
obali Sredozemnog mora, preplovili mora, usudili 
se proći kroz gorostasni krš Herkulovih vrata 
(danas je jedno krilo »vrata« poznato pod nazivom 
Gibraltar) i krenuti zastrašujućim oceanom. Tako 
su feničanski mornari, više od hiljadu godina prije 
naše ere bili prvi koji su se usudili suprotstaviti se 
legendarnim opasnostima »vanjskoga mora«, ču- 
venim morskim zmijama i gladnim vodenim čudo- 
vištima, pa čak i provaliji na kraju svijeta koja zjapi 
daleko u uskovitlanoj magli. Feničani su smjelo, 
držeći se obale, otplovili daleko na sjever — neki 
kažu čak i do Britanskog otoka, gdje su kupovali 
kositar. Drugi tvrde da su im poslovi tako dobro 
pošli da su svoje ljude iskrcavali na obale današ- 
njeg Portugala i osnivali trgovačke kolonije. I ako 
pažljivo zagledamo stroga, tamnoputa lica seoskih 
moreplovaca, njihovi oštri profili i vatrene oči će 
nam otkriti nagovještaje istoka i Azije. 


ŽENE NA POSLU 


Žene rade sve poslove: sortiraju ribu, stavljaju 
usoljene sardine da se suše, krpe mreže, pune košare 
srebrnastom ribom. Njihove haljine su sumornije 
od veselih kariranih hlača njihovih muževa. 

Ali portugalske seljanke znaju osvježiti bezbojne 
haljine veselim pregačama i maramama, a u 
ušima nose zlatne alke. Stekle su gibak hod održa- 
vajući u ravnoteži teret što ga nose na glavi. To je 
košara s ribom, visoki glineni krčag za vodu — 
star koliko i brodovi — oprano rublje ili široka i 
plitka košara puna povrća, okrunjena kitom cvijeća 
vatrenih boja. 

Najplahovitije i najslobodnije žene Portugala 
jesu varine, živahne i duhovite ribarice. Tek kad 
one stignu s punim košarama na tržnicu, počinje 
prava zabava. Portugalci uživaju u cjenkanju i 


velika je vještina znati koliko u prvi mah valja 
cijeniti robu, a kada popustiti i nakon veselog 
zadirkivanja zaključiti pogodbu. 

Na tržnici se ne prodaje samo riba. Mnoge se- 
ljanke su ustale još prije zore da bi na tržnicu 
iznijele svježe povrće. Bosonoge su po krivudavim, 
neravnim stazama nosile na glavi široke, prepune 
košare i uvijale oko ramena marame da bi se 
ugrijale u svježe jutro. Izišavši na cestu čekale su 
da čuju kloparanje i brektanje gradskog autobusa. 
Svakog dana je krov autobusa, koji ide u grad, 
natovaren košarama, a sjedišta puna brbljivih žena. 
Kad stignu u grad, svaka grabi svoju košaru i 
gotovo trči na tržnicu, jer koja prva stigne često 
prva proda robu. 


MORSKA ŽETVA 


Veći dio ulovljene ribe prodaje se za konzervi- 
ranje i izvoz, na licitaciji još na samoj obali; 
Portugalci se vole razlikovati od drugih ljudi pa 
imaju i svoj način licitacije. Umjesto da traže 
ponude počev od najniže i da podstiču kupce da se 
nadmeću, dok riba ne pripadne onome tko daje 
najviše, portugalski izvikivač počinje sa stotinom 
i broji unazad zapanjujućom brzinom. Počinje se 
od najviše ponude, a kupčeva vještina je u tome 
da unaprijed pogodi koliko će ponuditi njegovi 
takmaci i da ih preduhitri svojom ponudom, ali 
da ne bude brzoplet i plati previše. 

Sardine, koje se konzerviraju u izvazrednom, 
prirodnom maslinovom ulju, osvojile su svjetsko 
tržište. Ribarstvo zauzima drugo mjesto na listi 
najvažnijih grana portugalske privrede, jer tuna, 
bakalar, školjke i rakovi osiguravaju ribarskoj 
floti dovoljno posla preko cijele godine. 

Daleko, na sjeveru, ogromni ribarski brodovi 
koji leže na pijesku u dubokim uvalama, drukčijeg 
su oblika. Pramci su im visoki i vitki, a krma opi- 
suje pravilan polukrug. Vraćajući se sa sjevera 
prema jugu nailazimo na lagune u kojima skup- 
ljači algi obavljaju svoj posao, jer se iz mora ne 
vade samo ribe. Na otvorenim zaravnima sakuplja 
se so, a brodovima zvanim molicerosi morske 
alge, koje sadrže mnogo minerala. To su vitki 
brodići, nedovoljno snažni da se odupru surovo- 


Da bi barka lovca na sardele zaplovila, potreban je 
par volova ili mnogo snažnih ljudi. 


Seoske žene sortiraju ribu koju su muškarci ulovili 
i donijeli na obalu. 


Portugalke najradije nose teret na glavi. 


stima otvorenog mora, dugih, elegantnih linija do 
pramca koje nalikuju na labudov vrat i srednjeg 
dijela utonulog u vodu skoro do palube kako bi se 
lakše skupljale alge koje plivaju naokolo. Mornari, 
obučeni u kratke bijele tunike i šljemove, otiskuju 
čakljama po vodi i izvlače na brod tolike gomile 
algi da se s obale čini dd će brod potonuti pod 
tolikim tovarom. I dok sretniji skupljaju alge u 
svoje starinske brodiće, drugi gaze ledenu vodu i 
pomažu se samo dugim grabljama. 

Svaki od tih brodića je djelo majstora čiji su se 
daleki preci bavili istim zanatom. Prave ih bez 
plana, a njihove oštre, iskusne oči mogu sagledati 
oblik ćčijelog vitkog brodića još prije nego što je 
drvo posječeno. 

Brodari se, u svojim barkama visokih jarbola, otiskuju 
motkama kroz plićake bogate morskim algama. 


Naravno, nemaju svi portugalski ribarski brodići 
čar i slikovitost naslijeđenu od starina. Mnogi su 
opremljeni motorima i imaju radio-vezu. Umjesto 
da bacaju mreže i čekaju da se ispune ribom, oni 
brzo prelaze na mjesta gdje primijete jata sardina 
i tuna. Ali draž portugalske tradicije leži u tim 
živopisnim brodovima što ih je vrijeme učinilo 
svetinjom i u snažnim pomorcima koji još uvijek 
često oblače crno-žute vunene košulje i stavljaju 
crne kape nalik na čarape. Prije nego što razapnu 
jedra, još uvijek se okupljaju gologlavi na pijesku 
da prime blagoslov svećenika i čuju molitve mje- 
štana za dobar lov i sretan povratak. 


VINO IZ OPORTA 


I niz rijeku punu stijena krivudaju riberosi ili 
rebelosi, brodovi nalik na žlicu, koji oblikom pod- 
sjećaju na brodove Feničana. Ljuljaju se između 
plićaka i sprudova, a ogromna četvrtasta jedra, 
što ih nadima vjetar, samo što ne prsnu. Zarav- 
njena su dna koja mogu izdržati trenje kamenitog 
riječnog korita, palube su natovarene čvrsto po- 
vezanom buradi skupocjenog vina ; to su posljednji 
među neobičnim portugalskim brodovima s kojima 
se susrećemo. Krenemo li njima uz rijeku, upoznat 

ćemo značajnu privrednu granu iz daleke prošlosti, 
vinarstvo i najčuvenije portugalsko vino: porto. 

U dolini gornjeg toka rijeke Duro leže vinogradi 
sabijeni na uske terase koje su izgradili ljudi na 


Djevojke beru grožđe za čuveno vino Porto. 

Ljudi iz doline Dura plešu kad proslavljuju berbu. 


planinskim stranama. Oštri zimski vjetrovi i 
snažne kiše sa planina ispiru te terase, odnose velike 
komade zidova i dragocjenu zemlju kojom su 
pokrivene. Terase valja stalno popravljati ili ih 
graditi iznova. U proljeće se obrezuje loza, a ljeti 
je valja čuvati od insekata i jakog sunca. Najzad, 
kasno u septembru ili u oktobru krupni grozdovi 
postaju tamnoljubičasti i — berba je tu. 

Tek sad život prestaje nalikovati na dugo, sa- 
njivo leškarenje poslije ručka. Da bi se obralo 
grožđe i sok istočio u spremne kace kada je potpuno 
zreloikada muje miris najbolji, sve valja raditi brzo. 

U vinograde dolaze žene sa košarama visine 
čovjeka. Polako idu kroz redove čokota, šarene 
marame im izdaleka izgledaju kao leptiri duginih 
boja što poigravaju među lozom, a vješti prsti 
stavljaju ljubičaste grozdove u košare, koje zatim 


Ni vate 


Veselo ukrašena kola voze burad s vinom na 
veliki vinski praznik. 


muškarci odnose niz strme vijugave staze. Oni 
silaze polako, jedan za drugim, u dugom nizu, 
dok im frulaš daje takt. 

Grozdovi se nose u ogromne kamene kace. 
Kada su sve kace pune, počinje muljanje, mučan i 
težak posao, koji su Portugalci svojim nagonskim 
smislom za uljepšavanje pretvorili u pravu sveča- 
nost. Muškarci najprije zasuču nogavice i dobro 
operu noge, zatim siđu u kace pune grožđa, uhvate 
se za ruke i hodaju polako i ravnomjerno kroz 
masu plodova visoko dižući noge; svirač počinje 
svirati, a ostali prihvaćaju melodiju, dok bubanj 
neprekidno daje takt. Muljači grožđa drže se takta 
čak i kad se ubrzava. Što je življa muzika, to je 
brže i jače njihovo trupkanje. Tada se njihovi gla- 
sovi pridružuju živoj, objesnoj pjesmi. Zaboravlja 
se na zamor, dok se slatki sok pjenuša, a oni plešu 
do bokova uronjeni u ljubičasto more. 

Sve do proljeća sok ostaje u kacama i polako 
prevrije u vino. Zatim se vrenje prekida dodava- 
njem domaće rakije i tekućina boje rubina pretače 
se u hrastove bačve na kojima je pažljivo zapisana 
godina berbe. U poslednje vrijeme jedan dio bačava 
se prevozi kamionima ili željeznicom do Oporta, 
ali mnoge još uvijek putuju prastarim vodenim 
putem, privezane za palubu rebelosa koji mora 
prevaliti 96 kilometara niz rijeku Duro. 

Ako je dan vjetrovit, četvrtasta jedra uzlijeću uz 
jarbol čim se bačve pretovare sa škripavih volov- 
skih kola na palubu i dobro osiguraju konopcima. 
Kad nema vjetra, namještaju se vesla ili se brodari, 
idući gore-dolje po palubi, otiskuju dugim čakljama 
zarivenim u stjenovito riječno dno. Ponekad ih niz 
rijeku tegli povorka ljudi, koji idu tegljačkom sta- 
zom uz obalu, presavijeni preko konopca za vuču. 
No, bez obzira pokreće li ga vjetar ili snažne 
ljudske ruke, prolazi li kroz brzace ili mirnu vodu, 
vješti kormilar rebelosa sretno sprovodi svoj dra- 
gocjeni tovar kroz ove vode, dok obalom polako 
promiču mirni, idilični seoski prizori. Ogromne 
stare vjetrenjače s krilima obavijenim krpama, 


koje su često jedini izvor električne energije, stoje 
kao tihi, usamljeni znaci prošlosti. Mazge i magarci 
natovareni žitom polako i lijeno prolaze obalom. 
Žene sa zemljanim krčazima na glavi spokojno pra- 
te prolazak brodića sa četvrtastim jedrom. 

Obale su življe što je brodić bliže Oportu. Na jed- 
noj obali se pojavljuju šarene kuće zbijene među 
stijenjem. Kao i u stara vremena, žene na kamenim 
stepenicama mostova peru rublje i glasno razgo- 
varaju. 

Na drugoj, daljoj klisurastoj obali, leži Vila Nova 
Da Gaja. Tu se završava put naših rebelosa ; burad 
sa vinom se istovaruje i smješta u ogromne pećine 
gdje ostaje sve dok ne bude dobro za izvoz. Najveći 
dio se izvozi u Englesku gdje je porto omiljelo piće. 
Još je ugovorom iz 1793. godine Engleska osigurala 
stalni uvoz porta s niskom carinom iz Portugala. 


U ŠUMAMA PLUTNJAKA 


I u industriji pluta se također jedva osjećaju 
suvremeni utjecaji. Šume plutovog hrasta u Portu- 

galu daju polovinu svjetske proizvodnje pluta. To 
drveće pripada vrsti koja može živjeti bez kore. 
Ako se pažljivo oguli, kora za 9—10 godina po- 
stane opet dovoljno debela da se može ponovo 
skidati. Kako se koristi samo kora, isto drvo se 
eksploatira 120—150 godina, jer toliki je i vijek 
drveta. 

Kora se skida u dvije dugačke trake, a svaki 
udar sjekire je tačno proračunat i ne smije oštetiti 
nježnu koricu koja se nalazi ispod kore. Debela 
kora plutnjaka se slaže u hrpe, a gola, blijeda, 
žućkastosiva svjetlucava stabla, ostaju izložena vje- 
tru i suncu i uskoro postaju crvenkastosmeđa. Što 
je kora deblja, stabla postaju tamnija, sve dok im 
poslije više godina spužvasti omotač ne postane 
dovoljno debeo da bi se mogao koristiti. 


Dok jedni skidaju koru, drugi je sortiraju u 
visoke hrpe koje odvoze volovska kola. Čim se 
iziđe iz gradova, nailazi se na volovska kola s dva 
čvrsta kotača. Takvim kolima vozila se komora 
rimskih legija kada su pregazile Portugal. Nepod- 
mazani kotači pjevaju svoju tihu žalopojku, škripe 
niz mirne, prašnjave puteve. Volovi nose išarane 
jarmove, stare stotinama godina koji služe mnogim 
generacijama. Svaki je prava rijetkost, sa složenim 
ukrasima, a često i živih boja. 

Tovar na kolima strši visoko iznad glave vozača, 
no kako je riječ o plutu, on nije težak. Kad dođe 
vrijeme ručku, žene dijele hranu sa zajedničke 
vatre. Ali jelo se ne kuha u zajedničkom loncu: 
svaki radnik je donio lonac pun dobre hrane koju 
mu je spremila žena, a svi lonci cijelo prijepodne 


Dugi komadi svježe oguljene kore plutnjaka ostavljaju se na suncu da se osuše. 

krčkaju na zajedničkoj vatri. 

Kad tovari pluta stignu na tržište, najveći dio se 
prodaje za izvoz. Od onoga što ostane, prave se 
ljupke igračkice, zapušači za boce u obliku ljudskih 
glava i slično. Na tržnicama mnogih gradova već 
se pokoljenjima prodaju ove igračke, zajedno s gli- 
nenim zviždaljkama, rukom rađenom čipkom, na- 
mještajem živih boja i šarenom grnčarijom. 


BORBE S BIKOVIMA 


Južno od Lisabona, usred bogatih ravnica Riba- 
teha, pasu stada goveda. Kravari — kampinosi — 
jašu kroz stado sa crveno-zelenim kapicama poput 
čarape na glavi; umjesto lasa, u ruci nose dugo 
koplje sa gvozdenim vrhom i pažljivo traže naj- 
živahnije bikove. Svake godine izdvajaju najhra- 
brije i najbjesnije bikove koje pripremaju za 
»koridu« — borbu s bikovima u areni. Nijedan 
sport nije tako popularan i omiljen u Portugalu 
kao što je borba s bikovima i nigdje se kao ovdje 
ne ističe portugalski temperament. 

Na samom početku pripreme bikova, konji se 
puštaju da trče s njima, jer u portugalskoj koridi i 
oni igraju značajnu ulogu. U španskim zemljama 
konji koji ulaze u arenu s bikom obično su bijedna 
polumrtva stvorenja, ali neiu Portugalu. Ovdje su ti 
konji prekrasne, plemenite životinje, specijalno od- 
gojeni izdanci ponosnog arapskog soja. Njihova 
ljupkost i žustrina cijene se koliko i borbeno srce 
U bika, koliko i graciozno kovitlanje matadorovog 
plašta. Naročita oprema ih štiti od oštrih rogova 
bika. Jer Portugalci smatraju da valja pljeskati 
vještini, ljepoti i živahnosti, a ne prolivenoj krvi, 
nasilju i ubijanju. 

Zato u arenama Portugala bika nikada ne ubi- 
jaju. U odsudnom trenutku toreador odbacuje mač 
i zabada u leđa bika banderiljose, dva zašiljena 
ukrašena štapića. Oni simbolično predstavljaju ubi- 
janje, pobjedu nad bikom i trijumf toreadora. 

Taj trenutak ipak predstavlja kraj za bika. Pošto 
je iskusio čari borbe sa čovjekom, on će vjerojatno 
ubiti prvoga na koga naiđe i zato je osuđen na 
smrt. Ali to se obavlja na human način na klaonici, 
a njegovo meso se prodaje: on je doživio svoj veliki 
trenutak slave. 


U Portugalu je toreador popularan poput nogo- 
metne zvijezde. Svaki mali Portugalac sanja kako 
će postati toreador. Gdje god se odgajaju bikovi, 
naići ćete na dječake koji vježbaju s plaštom i 
banderiljosima. U početku jedan od dječaka izi- 
grava bika, s maskom na licu i s rogovima. Njegov 
suparnik u igri prilazi s ukrštenim štapovima, ska- 
čući i izazivajući tako ozbiljno kao da mu o tome 
zaista ovisi život. Ako se pokaže da ima dara, 
dobit će mladu junicu da vježba s njom. Možda će 
stići i do malih seoskih korida, a možda će postati 
toreador-šaljivac koji koristi svoju vještinu da 
smijehom publike nadoknadi sjaj i slavu što ih 
pružaju samo koride u velikim gradovima. 

I ako ne postane toreador, imat će prilike da se 
sretne s bikom. Velik je trenutak kad se bikovi 
tjeraju uskim gradskim ulicama na koridu. Mje- 
štani se poredaju duž ulice da uživaju u prizoru: 
čopor velikih životinja tutnji pored njih. 

Mladi bikovi mirno pasu na bogatim ravnicama 
južnog Portugala. 


mi 
2 E 


Svaki portugalski dječak sanja da će postati čuveni 
torero. 


Toreadori uživaju veliku popularnost u Portugalu 
gdje ih publika bučno pozdravlja. 


ia 


PAN PARE E nas 


Svakog časa po neki bik napusti ostale i napada 
nekog nesretnika koji stoji na ulici. Mudar čovjek 
će potražiti spas u prvoj veži, ali ponetko, pod- 
staknut snovima iz dječaštva koji mu još tinjaju 
u srcu, počinje poskakivati, mahati rukama i izazi- 
vati bika odnekud dohvaćenom krpom. Tek kad 
postane očito da s njime ne može izići na kraj, 
ostali mu pritječu u pomoć i odvlače pažnju 
životinje, dok se posve ne smiri i tako prođe svaka 
opasnost. 

Najzad se u areni sastaju konji, bikovi i ljudi da 
odigraju svoje uloge u složenoj predstavi. Konj je, 
kao i toreador, dobro uvježbao komplicirane ko- 
rake izazivanja i propinjanja, koji spadaju u cere- 
monijal, po kome čovjek na konju prvi napda bika. 
U odgoju bika više se teži isticanju njegove žu- 
strine, nego razmetanju pred publikom; ali on 
svojim držanjem djeluje dostojanstveno, kao i konj. 

Najhrabriji među hrabrima su u koridi, možda, 
ferkadosi koji se s bikom bore golim rukama. 
Nastupajući u grupi, oni moraju ščepati bika za 
rogove i uvrnuti mu glavu, dok se on ne ukopa u 
mjestu. Prvi nastupa vođa ferkadosa. On će jednom 
rukom ščepati bika za rep, a drugom za jedan rog. 
Pobjesnjela životinja počinje se vrtjeti ukrug, pa 
vuče ferkadosa za sobom. Ako šake čovjeka po- 
puste, ili ako bik pokuša napasti ga, priskaču ostali 
ferkadosi sa plaštevima ili goloruki da skrenu 
pažnju životinje i spase svoga druga. 

Živopisnoj i uzbudljivoj predstavi borbe s bikom, 
koja zahtijeva hrabrost i viteštvo, Portugalci dodaju 
plemenitost i veselje, što pripada u njihove nacio- 
nalne osobine. Najljepše borbe s bikovima prire- 
đuju se u glavnom gradu, Lisabonu, tom čarobnom, 
veselom gradu, podignutom na mnogo brežuljaka, 
koji nalikuje na šarene kockice nježnih boja. Neke 
ulice su mu strme poput stepeništa, ali glavna 
ulica je od pamtivijeka široka rijeka Taho koja 
teče pored glavnog ulaza u grad. 

Taho dovodi more do Lisabona, a morem Por- 
tugal izlazi u svijet i ono je izvor njegove nekadašnje 
moći i bogatstva. Na početku velike ere geografskih 
otkrića, neki od najslavnijih istraživača isplovili su 
iz portugalskih luka. 

Bartolomeo Diaz je prvi Evropejac koji je oplovio 
Rt dobre nade 1488. Jedanaest godina kasnije, 
Vasko da Gama stigao je čak do Indije. To su 
možda dva najznačajnija događaja u portugalskoj 
historiji, jer su tada indijska blaga postala dostupna 


Portugalcima koji su na njima osnovali svoje 
carstvo. 

Portugalac je bio i jedan od najvećih svjetskih 
istraživača Ferdinand Magelan, vođa prve ekspe- 
dicije koja je oplovila svijet. 

U Portugalu se osjećaju tragovi mnogih utje- 
caja: ruševine rimskih gradova, maurske palače 
(da nije bilo strašnog zemljotresa 1755. godine 
danas bi većina lisabonskih građevina bila u 
maurskom stilu), keltske gajde na sjeveru i feni- 
čanski ribarski brodići. Ali za Portugal je naj- 


važnije more koje plavi ušća stvorena plimom, 
ulazi u samo srce zemlje i oplakuje dugu, krševitu 
obalu. 

Većina portugalskih građevina — ukrašena raz- 
novrsnim ukrasima i šarama koje predstavljaju 
užad, sidra i školjke — pokazuje osjećaj za mjeru 
i ukus. A snaga i jednostavnost ljudi koji se ponose 
nezavisnošću i zadovoljavaju starinskim načinom 
života, odraz su vjekovnog navikavanja ljudi da 
žive u miru s oceanom koji im se prostire pred 
vratima. 


Ribarsko selo Nazare izgrađeno je na brdima koja gledaju na Atlanski ocean. 

SARDINIJA 


Neobični otok 


brdskim pašnjacima, punim kamenjara, konji i 
magarci na prašnjavim planinskim putevima, pa 
čak i ljudi koje srećemo, svi su maleni rastom, kao 


Dok mali vlak brekće kroz divlje, puste predjele 
i krševite planine Sardinije, čovjek mora razmišljati 
o usamljenosti ovog neobičnog otoka. Stoka na 

da su dugo bili zatvoreni i odvojeni od svijeta. 

Sardinija se nalazi usred pučine u zapadnom 
dijelu Sredozemnog mora, nedaleko od Italije. 
Danas pripada Italiji, ali kako je njena obala okre- 
nuta kopnu gola, bez pristaništa, život ljudi na 
Sardiniji ne nalikuje na život Talijana. U prošlosti, 
Sardinija je često bila plijen osvajača i naučila je 
da ih se čuva. 


BURNA PROŠLOST 


Iako je taj stjenoviti otok prirodna tvrđava, naj- 
češće se nije mogao obraniti od napadača. Još u 


prahistorijsko doba, ljudi s otoka su naučili da se 
valja plašiti škripe šljunka pod kobilicama nepri- 
jateljskih brodova, vatre osvajača koji se probija 
kroz noć. U brončano doba već su izgradili sistem 
tvrđava-osmatračnica koje i danas postoje. Te 
okrugle, kamene kule, koje se sužavaju prema vrhu, 
zovu se nuragi. Nadnose se nad stjenovite planinske 
vrhove, penju se preko bila ; sa njih se širi pogled 
na dramatične klisure i rječne doline. One veće su, 
očigledno, bile opremljene za dužu opsadu. Među 
zidinama se često može naći izvor svježe vode ili 
bunar: pored ulaza su udubljenja u koja su se 
mogli skloniti stražari, stepenice vode na plat- 
forme ili na gornji sprat. Između takvih, većih kula, 


Pastir na Sardiniji čuva svoje stado na kamenitom brdu. 

stoje manje, raspoređene tako da se signali mogu 
prenositi kroz čitav lanac utvrđenja. 

U to vrijeme stanovništvo Sardinije bilo je mno- 
gobrojno i dovoljno snažno da nekoliko vijekova 
odbija grupice grčkih moreplovaca koji su dolazili 
zbog pljačke ili su se željeli naseliti. Tek je 500. go- 
dine prije naše ere Kartažanima pošlo za rukom 
da osvoje taj otok. Mlada Kartaga, bogat i moćan 
trgovački grad na sjevernoj obali Afrike, držala je 
pod svojom vlašću Sardiniju dok je Rim nije istisnuo 
iz Sredozemlja. Tako je Sardinija dobila novog 
gospodara i brodove tovarila žitom za vojsku i 
građane Rima. Rimljani su i na Sardiniji, kao i u 
mnogim drugim zemljama, podizali velike gradove ; 
ruševine jednoga od njih još uvijek se naziru na 
dnu mora: slomljeni stubovi se lelujaju na avetin- 
skoj svjetlosti, a podovi u mozaiku svjetlucaju na- 
pola prekriveni pijeskom. 

Kada je moć Rima opala, na Sardiniju su stigli 
Saraceni i donijeli muslimanske običaje. Maurski 
utjecaj se i danas osjeća i još bolje čuje u tužnoj 
muzici te zemlje. 

Križari su prekinuli maursku kolonizaciju otoka, 
ali mu nisu donijeli smirenje. Onda je došlo vrijeme 
jačanja država-gradova u Italiji, pa su Đenova i 
Piza posegnule za Sardinijom koju su željele pri- 
pojiti. Jedno vrijeme otok je pripadao španskoj 
Aragonskoj dinastiji, zatim Austriji i, najzad, 1770. 
godine talijanskim vojvodama od Savoje. Mnogo 
ranije narod Sardinije, oprezan i sit osvajača, 
povukao se u planinska sela pun mržnje prema 
svakom obliku vlasti. U pustoši kamenitih planina, 
male grupe odsječene od svijeta, uvlačile su se 
potpuno u sebe i odvojile od susjeda. Strašna krvna 
osveta nikla je među tim sumornim ljudima, a 
mnoga su sela zbog krajnjeg siromaštva donedavno 
živjela od razbojništva. 

No, u tim se usamljenim brdima rodilo i jedno- 
stavno, srdačno gostoprimstvo; putnike dočekuje 
iskrena dobrodošlica, iako ih domaćini mogu malo 
čim ponuditi. 


PLANINSKE ŽETVE 


Na Sardiniji su vjetrovi oblikovali stijenje i 
ostavljali između njih tako tanke slojeve zemlje da 

Na Sardiniji ima malo pšenice i zato se mora 
pažljivo žnjeti da ništa ne propadne. 


se samo tu i tamo može obraditi s mnogo muke. 
Veći dio zemlje nestao je sa šumama koje su opu- 
stošene. Oboreno drveće je paljeno, a ugljen se 
prodavao. Danas samo mjestimice nalazimo gajeve 
plutovog drveta, koje se crveni tamo gdje mu je 
kora tek oguljena; blijedi, sivozeleni maslinjaci 
kvrgavi su i nagriženi vremenom, kao i kamenje 
na kome rastu ; nešto naranči, opuncija, kestenova, 
hrastova, jela i kilometri golog i prašnjavog ka- 
menjara. 

Oskudni ječam koji raste između kamenja žanje 
se pažljivo. Seljaci moraju čuvati svako dragocjeno 
zrno ako žele reći da su imali žetvu dostojnu da se 
tako nazove. 

Postoji i pomalo neobična planinska žetva — 
skupljanje kestenja. Sa drveta odrasli muškarac 
trese kestenje koje pada na zemlju, dok ga djeca, 


naoružana kliještima ili štapovima, skupljaju u 
pregače i korpe. Bodljikava ljuska se skida, a ke- 
stenje će poslužiti kao hrana u zimskoj oskudici. 


Glineni krčazi spremni za pečenje u jednoj grnčar- 
nici u Oristanu. 


Za svadbu se prave najkitnjastiji i najljepši kolači. 


OD JEČMA DO KRUHA 


Ječam se nosi na meljavu u vrlo jednostavne 
mlinove u kojima se često i stanuje. Po načinu 
gradnje i rasporedu mlinskog kamenja, oni pod- 
sjećaju na mlinove koji su bili u upotrebi prije dvije 
hiljade godina ; takve smo našli u ruševinama Pom- 
peja. Pokreće ih vodenično kolo sa privezanim 
zemljanim ćupovima ili strpljivi magarčić, vezanih 
očiju, koji polako ide ukrug, okrećući mlinsko kolo. 
Za dvanaestak godina takvog rada magarac može 
preći 8.000 kilometara, a to je 16 opsega otoka. 
Kad je vrijeme da ga se nahrani, skida mu se zavoj 
s očiju i daje mu se zobnica. Kad se najede, opet 
mu se povezuju oči i strpljivi magarčić, bez ikakvog 
podsticaja, nastavlja svoje kruženje. 

Za jedno prijepodne u takvom mlinu samelje se 
nešto više od 2 kilograma brašna koje se vrlo brzo 
i potroši. Sav posao da bi od klasa ječma nastao 
kruh obavlja se obično u istoj prostoriji. Tu se zrnje 
sortira i čisti, melje se brašno koje se zatim pro- 
sijava u veliku drvenu zdjelu, izmiješa se s tekući- 
nom, zamijesi rukom i spremi u pećnicu. Kruh 
obično peku pekari od zanata, koji obilaze redom 
kuće u selu i peku kruh za nedjelju dana. Kao na- 
gradu, pekar dobiva svoj dio kruha — velike 
okrugle pogače. Pogače su žućkaste i podsjećaju 
na pergament. Vrlo su praktične za domaćinstva 
koja imaju malo posuđa, jer kad se takva plosnata 
pogača presiječe, na svaki dio se može staviti po 
porcija jela kao na tanjur. Druge hrane ima malo, 
pa je suhi kruh glavna namirnica za sirotinju koje 
na otoku ima mnogo. 

No, nisu sva peciva tako jednostavna. Stanovnici 
Sardinije vole kolače, koje prave za određene praz- 
nike. Često su tako bogato ukrašeni da nalikuju 
na pravi nakit. Ta prava umjetnička djela, ukrašena 
ptičicama, srcima i čipkastim cvjetićima od pečenog 
tijesta prave majstori-pekari. 


SVADBENA ZVONA 


Najljepše su ukrašeni svadbeni kolači. Vjenčanje 
je vrlo značajan događaj, jer je, kao u svih usam- 
ljenih brđana, i ovdje žena mnogo poštovana, a 
stari običaj se održavaju s dubokom predanošću. 


Ill 


Prisni, starinski običaji najbolje su se sačuvali oko 
svadbenih svečanosti. 

Gotovo u cijelom svijetu uz svadbu ide i svirka, 
pa ni Sardinija nije izuzetak. Obično se svira u 
frule koje su daleki srodnici škotskih gajdi, ali 
bez mjehova. To nije vesela, lepršava muzika Ita- 
lije, već magična, sjetna molska tugovanja koja 
se mogu čuti u Arabiji, Africi ili Španiji. To nije 
čudno, jer neka sela na obalama Sardinije nalikuju 
na sjevernu Afriku, a druga kao da su prenijeta 
iz Španije. 

No, vratimo se svadbi; frulama se pridružuje 
harmonika, a zatim glasovi pjevača. Prvo mlado- 
ženjini prijatelji pjevaju mladoj: — Uživanje je 
gledati je tako lijepu. Nebesima upućuje ovu mo- 


Nevjesta u bogato ukrašenoj vjenčanici sluša muziku. 


Kad zasvira ulični svirač, svi stanovnici sela se 
pridružuju svadbenoj svečanosti. 


litvu: živite u miru, kao dobri anđeli. — Tada 
mladoženja počinje svoj solo, dok djeveruše izvijaju 
glasom : — Zapisano je da ćete biti zajedno. Mada 
su se vaše oči samo jednom srele, to je bilo do- 
voljno ... 

Svi gosti zastaju da bace pogled na svadbene 
darove, poređanc na bračnom krevetu, zatim se 
služe jelima koja pokrivaju sto. Za tu priliku pri- 
prema se jagnje ili divlji vepar, marinirani u vinu i 
ispečeni u dvorištu pod vedrim nebom. Služi se 
neko od domaćih vina i, naravno, blistavi i kitnjasti 
svadbeni kolači. 

Ali najveća draž svečanosti je u plesu koji traje 
i po nekoliko dana. Držeći se za ruke, plesači 
kruže satima, bez prestanka. I dok se promatraču 
takvo plesanje može učiniti dosadnim, ono očigle- 


dno pruža najveće uživanje onima koji učestvuju 
u njemu. 


PRAZNICI 


Kao svi vrijedni ljudi, i stanovnici Sardinije 
uživaju u praznicima i svečanostima. Ovdje se 
mnogi sveci poštuju i na njihove dane se priređuju 
odgovarajuće svetkovine. Ponekad porodice mje- 
secima prikupljaju hranu za neki praznik. Ako je 
selo, čiji je zaštitnik dotični svetac, daleko od 
grada, cijela će porodica krenuti na put volovskim 
kolima i boravit će u gradu dok traje svečanost. 

Zanimljivo je promatrati ih dok se kotrljaju niz 
planinsku cestu uz škripu jakih kolskih kotača. 
Kola su nadstriješena, a sa svake strane je pri- 
čvršćena po jedna kuhinjska stolica : počasno mje- 
sto za domaćicu i još nekog sretnika koji će se tako 
truckati okačen iznad ceste. Ostali članovi poro- 
dice voze se na kolima, sabijeni na jastucima, uz 
kloparanje posuđa ; okruženi su sirevima, kruhom, 
krumpirima i svježe zaklanim janjcima ili jarićima 
spremljenim za svetkovinu. Tu su i voštane svijeće 
koje će zapaliti u crkvi, pred oltarom sveca. 

Kroz prašinu, vrelinu ljeta i usijane predjele, 
seljačka kola tandrču ka gradu. Čak i najsiromaš- 
nije selo, puno miomirisa koje šire njegovi kozji 
stanovnici, postaje veselo i živopisno za vrijeme 
svetkovine. Uzbuđenje izaziva i procesija s kipom 
sveca-slavljenika, a ponekad i trke na neosedlanim 
konjima koje se održavaju u glavnoj ulici. 

Svečanost koja se zove ardija privlači ljude sa 
cijelog otoka. To je oživljavanje jednog historij- 
skog događaja: eskadron sardinijske konjice spasio 
je zastavu cara Konstantina u bici koja se vodila 
na samim vratima Rima. Jahači, koji predstav- 
ljaju herojsku konjicu, okupe se na brdu iznad 
crkve i drže svoj barjak gordo 1 visoko: ispod njih 


Ovaj je mladić pobijedio u uzbudljivoj konjskoj trci, 
zvanoj »Kampo Ardia«. 


Ribar dugo putuje volovskim kolima da bi stigao 
na praznik svog sela. 


Skoro sve svečanosti prate procesije u čast sveca- 
-zaštitnika grada. 


se okupljaju gomile pješaka koje pokušavaju oteti 
zastavu. Nastaje takva jurnjava, stropoštavanje 
kroz vrata i skakanje preko zidova da promatrač 
uopće ne može pratiti događaj. U stvari, konjanici 
obiđu devet puta oko crkve prije nego što ta 
strka završi. Uz mnogo vike, pucnjave iz pištolja 
u zrak, mnogo trke i gonjenja, sudaranja konja, 
svi se provode da ne može biti bolje. 


TRADICIONALNE NOŠNJE 


Nošnje koje seljaci sa ponosom pokazuju mnogo 
doprinose živopisnosti tih svečanosti. Ručni rad 


Jahači kruže oko seoske crkve, viču i pucaju u zrak. 


Na Sardiniji su vrlo raznovrsne ženske svečane nošnje. 


na nošnjama je tako složen da je ponekad potrebno 
mnogo mjeseci napornog rada samo za jednu ha- 
ljinu, pa u svečanim prilikama seljanka ponekad 
nosi na haljini ukrase koji vrijede po nekoliko 
stotina hiljada dinara. 

U mnogim selima su starinske nošnje izišle iz 
svakodnevne upotrebe, ali se za praznike one oblače 
i onaj koji dobro poznaje taj otok može pogoditi 
selo iz koga je žena po nošnji što je ona nosi. 
Tamnocrvene i skrletne boje dobivaju se od sokova 
raznih bobica, a omiljele su naročito rukom tkane 
suknje od prirodne vune. Suknje su plisirane, 
a često i vezene, uz njih se nosi bijela bluza, a 
ponekad i prsluk izvezen jakim tonovima žute 
i plave boje. 

Sve udovice nose duboku crninu. U nekim selima 
i djevojke nose crninu, a sreću se i sa maramama 
nabranim preko donjeg dijela lica — običaj iz 
davnina, možda još od Maura, kad su žene nosile 
zar. 

I muškarci se oblače u vrlo raznolike nošnje: 
nose zelena odijela od rebrastog baršuna i crne 
čizme s visokim sarama; u susjednom pak selu 
bijele košulje sa crnim ili crvenim prslucima i halje- 
cima; ponegdje nose kratke, krute suknjice od 
crne vune sa trakom između nogu, a negdje opet 
kratke pamučne hlače sa gležnjevima od crne 
vune i prsluke s metalnim pucetima preko kojih 
oblače crne ovčje kožuhe. 

Na glavi tipičan Sardinjanin nosi crnu kapu, nalik 
na čarapu, dugu skoro pola metra, koja sa strane 
visi niz glavu. Seljaci su otkrili da u kapi mogu 
čuvati razne sitnice, pa čak i nešto hrane. Na dugim 
putovanjima od sela do sela dobro je imati koji 
komad kruha. 


OVCE U -TORU 


Visoko među granitnim vrhovima možda ćete 
natrapiti na pokoju kolibicu kupastog oblika s kro- 


Ponekad je potrebno mnogo vremena da se izradi 
jedna svečana nošnja. 


Plesači koji su došli na svečanosti iz udaljenog sela 
čekaju da na njih dođe red da nastupe. 


U nekim selima Sardinije žene kod kuće nose ovakve 
šarene kapice. 


Tek ostrižena vuna potapa se u kotao sa vrelom 
vodom da bi se otklonio jedan dio masnoće. 


Kuda pore a a ae: 
Tada se vuna pere u hladnoj vodi obližnjeg potoka. 


vom od slame. Takva kolibica je zaklon za čoba- 
nina i znak da je tu tor za ovce. 

U najzabačenijim dijelovima otoka možda ćete 
naići i na nekoliko divljih ovaca. Zovu se mufloni. 
Prastanovnici su tih planina i nekad ih je bilo 
vrlo mnogo. Lovci su ih desetkovali, pa se danas 
rijetko mogu vidjeti: preostala šačica je zakonom 
zaštićena. Njihovih pripitomljenih srodnika, do- 
maćih stada, ima posvuda i neophodna su stanov- 
nicima Sardinije. Bez vune, mesa, mlijeka, ma- 
slaca i sira tih životinja, život na otoku ne bi se 
mogao ni zamisliti. 

Ovdje se sakupljaju na mužu svakog jutra i 
svake večeri. Jedan dio mlijeka se pije, od drugoga 
se mlati maslac, a najveći dio se pretvara u sir — 
zreli, mirišljivi ovčji sir zvani pekorino. 

Sir se obično pravi na otvorenom prostoru i 
smatra se da je u svibnju najpogodnije vrijeme za 
ovaj posao, jer su tada pašnjaci svježi i zeleni. 
Želudac svježe zaklanog janjeta, pun mješavine mli- 
jeka i probavnih sokova, predstavlja sirište, a 
veliki komadi svježe janjetine pečeni na ražnju su 
obilna gozba za ljude koji prave sir. Sir od ovčjeg 
ili kozjeg mlijeka izrađuje se rukom: često mu se 
dodaje maslinovo ulje i drugi sastojci koji mu daju 
oštar miris. Sir sazrijeva do rujna, a pred zimu je 
spreman za prodaju. 

Vuna je vrlo važan proizvod stada. Ovce se 
strižu napolju, zatim žene potapaju vunu u kotao 
s vrućom vodom, pa zatim u plićak obližnjeg po- 
toka, tarući je o kamenje. Time se uklanja dio 
masnoće, ali nipošto sva, jer od te vune treba 
istkati jaku, grubu, čupavu tkaninu zvanu orbače 
koja ima i to svojstvo da je gotovo nepromočiva 
zahvaljujući baš prirodnoj masnoći vune. 

Pošto su iscijedile vodu, žene trpaju vunu u 
vreće koje tovare na svoje žilave konjiće i kreću 
u selo. Ako nemaju ni konja ni malog magarca, 


Iscijedena vuna stavlja se u vreće i nosi kući. 


vreće nose same, kao što u vrijeme poljskih radova 
nose vreće žita, tovare drveta ili male jaganjce. 
Stoga nije nikakvo čudo što seljanke na Sardiniji, 
u mladosti ljupke i ljepuškaste, brzo ostare i po- 
staju zgurene i trome. 


TKANINE S RAZBOJA 


Kod kuće žene iščešljaju vunu, ispredu je i pri- 
preme razboj razapinjanjem dugih niti vune. Narav- 


Da bi se pripremila za predenje, vuna se mora 
iščešljati starinskim češljevima. 


Domaći razboji se već hiljadama godina prave na isti način. 

Dugačke mreže pripremljene za veliki lov na tune nose se na obalu. 


Dječaci uče kako valja postupati s velikim volovima 
na gumnu. 


no, prije nego što otpočnu tkanje, moraju ponovo 
omotati niti oko štapova u velika povjesma. Većina 
razboja je stara po stotinu i više godina, a jedno- 
stavna konstrukcija i hiljade godina. Priprost čunak 
prolijeće kao strijela kroz niti osnove, a kad se 
poprečna motka povuče naniže, niti potke se po- 
tisnu na svoje mjesto. Uz škripu razboja tkalje 
pjevuše sumorne pjesmice ; ali boje njihovih tkanina 
tople su i vesele bez obzira prave li debele pro- 
stirke ili torbe, izdržljive pregače, suknje za svaki 
dan ili lakši i tanji materijal za lijepu svečanu 
haljinu. 

Ali posao nije završen kad se tkanina skine sa 
razboja: satima je gaze da bi postala elastična, a 
zatim je valja i sašiti. Žene sa Sardinije se vrlo 
ponose složenim umjetničkim vezovima koje rade ; 
kada vidimo gotove haljine, moramo im odati 
priznanje. 


POSAO MUŠKARACA 


A čime se bave muškarci dok su žene zauzete 
vretenom, razbojem i iglom ? Čuvaju stada ovaca, 
staraju se o poljima, gule koru sa plutovog drveta, 
klešu blokove vapnenca u kamenolomima ili pletu 
jake trščane košare. Svako selo ima svoj posao. 

Budući da je Sardinija otok, jedan dio stanovnika 
živi od mora koje ga okružuje. Sami Sardinjani 
nemaju mnogo smisla za pomorstvo, a ribarenjem 
se uglavnom bave Đenovežani i drugi talijanski 
pomorci koji love jastoge i sardine. U vrijeme kad 
se ribe mrijeste i kad jata prolaze pored otoka, 
ribari love veliku tunu. 

Pripreme za taj veliki pothvat počinju krajem 
ožujka i traju cijeli travanj, sve do pred kraj svibnja. 
Prema uputstvima vođe, koji se zove rais, lovci na 
tune provjeravaju čvrstinu čamaca, namotaju sto- 
tine metara konopca i razapinju mreže za krpljenje. 

Mreže izgledaju suviše slabe za tunu koja može da 
teži i do 500 kilograma. One nisu tome ni namije- 
njene. Veliku ribu je vrlo lako skrenuti s puta i tako 
razapete mreže čine samo dugačke podvodne hod- 
nike koji dovode ribu u klopku. 

Kad je sve gotovo, razapinje se veliki konopac 
za koji su privezane mreže. Rais se nalazi u čamcu 
i nadgleda razapinjanje. Svi rade od ranog jutra 
do kasno u noć, ali najviše on, jer uspjeh lova do- 
brim dijelom ovisi o njegovim odlukama i spret- 
nosti. Kad je konopac konačno postavljen na više 
od 3 kilometra od obale, počinje spuštanje mreže: 
dva čamca spuštaju mreže uz oba konopca. I kad 
se čini da je sve već gotovo, posljednji kontrolni 
obilazak otkriva sabljarku kako se koprca u mreži 
i kako je sabljom presjekla ogromnu mrežu na više 
mjesta; to se brzo mora zakrpiti, prije no što 
počne trka. 

Sada se čeka da tune prođu ispod brodova. Na 
mjestu gdje se konopci ukrštaju pod pravim kutom 
namješta se križ. On obilježava ulaz u posljednju 
klopku koja se zove »komora smrti«. 

U vodu se bacaju umjetni mamci da bi riba prišla 
površini. Evo ih, dižu se tamne mrlje u pjenušavoj 
vodi; najprije jedna, pa još nekoliko, a onda se 
crna gomila zakovitla tik ispod površine između 
konopaca i zapliva ravno u »komoru smrti«. 

Kada je komora puna, rais daje znak, posada 
uzima vesla i brodovi se okupljaju za prvu »ma- 
tancu« — ubijanje. Poređaju se u kvadrat oko 


Ribari sa Sardinije ubijaju ostima veliku tunu, 
uhvaćenu u »komori smrti«. 


komore, a u sredinu se ubacuje čamac. Ljudi stoje 
u svojim brodićima, okrenuti prema vođi u sredini, 
skidaju kape i svečano se pridružuju molitvi. 
Zatim rais iz čamca u centru daje znak dižući 
obje ruke uvis. Ljudi žurno vraćaju kape na glavu 
i počinje izvlačenje mreža. 

Dok se čekrk okreće i konopac skraćuje, mreže 
izbacuju praćakave ribe na površinu. Kad na po- 
vršini vode zavrije od riba, vođa obara veslo. To je 
znak da se počne sa ubijanjem. Ljudi se postavljaju 
uz ogradu, nabadaju ribe harpunom i prebacuju 
ih preko ograde na palubu. U trenutku kada ubace 
tunu u brod, svi se nagnu naprijed preko ograde 
da bi izbjegli udar snažnog repa koji im može 
slomiti ruku, pa čak i kičmu. 

U smiraj dana, lovci na tune hitaju kući teško 
natovarenih brodova i laka srca, jer će sada, kad 
su obavili svoj težak posao, bar izvjesno vrijeme 
bolje živjeti. 

TUGA I SUJEVJERJE 


Svaki je život mješavina radosti i tuge, a seljaci 
na Sardiniji naučili su prihvaćati brige i patnje 
zajedno sa svakodnevnim poslom i radostima. 

Kada netko umre — jer tako mora biti — srodnici 
tužna srca prate lijes s njegovim tijelom do crkve 
na potrebnom odstojanju. Prije nego uđu u pro- 
storiju u kojoj leži mrtvac, stavljaju na glavu, u 
znak žalosti, crni šal i pjevaju pjesme i tužbalice 
pod vodstvom narikače koja obavlja obred kao 
što su to činile i njene prethodnice u davna vre- 
mena. Tako se ukazuje pošta smrti, kao prirodnom 
završetku života. 


Mnogi običaji iz svakodnevnog života, kao i 
način ukazivanja počasti pokojnome, tragovi su 
daleke prošlosti. Uzmimo na primjer, liječenje 
dječjih bolesti. Kad dijete dobije malu tempera- 
turu, liječit će ga najstariji čovjek u selu vještinama 
iz pradavnih vremena: čarobnim djelovanjem iska- 
ra dobivenih kresanjem kamena o čelik. Ni sam 
starac ne zna čemu koristi baš taj način liječenja, 
on samo zna kako to valja uraditi. 

Neka sujevjerja su mnogo čudnija. Evo jednoga 
koje se primjenjuje kod »bolesti« koja je, na sreću, 
rijetka. Sardinjani vjeruju da dijete neće više moći 
rasti ako sova preleti preko njega kad noću izlazi 
iz kuće. Da bi saznali da li ga je to zlo zadesilo, 


I otočna djeca su nepovjerljiva prema došljacima iz vanjskog svijeta. 

Leunedas, frulice nalik na trsku, glasaju se jednostavnom glazbom koja je u skladu 
s jednostavnim načinom života. 


mjere ga konopcem: najprije visinu, a zatim širinu 
sa raširenim rukama. Ako je širina veća od visine, 
smatra se da se dogodilo najgore i da valja poduzeti 
sve mjere da bi se onemogućio zlokoban utjecaj 
sove. 


U tu svrhu pravi se čudesan napitak. Konopac 
kojim je dijete mjereno isiječe se na komadiće i 
stavi u tanjur s pramenom dječje kose i komadićem 
odijela. Zapali se svijeća, a njenim plamenom i 
komadić odijela i ostali čarobni sastojci, od kojih 
uskoro ostaje samo hrpica crnog pepela. Pepeo se 


pomiješa sa crnom kavom i to se, uz odgovarajuće 
čarolije, daje djetetu koje se otima i s gađenjem 
pljuje napitak. Ako sve bude kako treba, dobro će 
pobijediti i dijete će porasti do normalne visine 
unatoč sovinim noćnim urocima. Postat će zrelo, 
imat će porodicu, učestvovat će u seoskim sveča- 
nostima i možda će ponekad u crkvi pripaliti 
svijeću. Trudit će se da zaradi za život i utažit će 
ponekad svoje jade pričanjem i pjesmom. Tako će se 
nastaviti tradicije, i još će jedno pokoljenje živjeti 
jednostavnim i prisnim životom snažnih i dovit- 
ljivih ljudi sa Sardinije. 

MAROKO 
Zemlja plavih ljudi 


Nepomičan poput kipa, obavijen naborima plavog 
ogrtača, stoji Maur. Po riječima Sent-Egziperija : 
»On ne brani svoju slobodu, u pustinji je čovjek 

uvijek slobodan; ne brani materijalna bogatstva, 
jer je pustinja gola. On brani jedno tajno carstvo.« 
To carstvo leži u južnom Maroku, opasano dvo- 


strukim planinskim zidinama Atlasa i Anti-Atlasa, 
sa zapada zaštićeno tako negostoljubivom i pod- 
muklom obalom da su se nekoć na nju iskrcavali 
jedino brodolomci, a prema jugu i istoku se u 
beskraj talasa pustinja Sahara. Ovdje živi oko 
30-—40 hiljada — nitko nezna tačan broj, jer 
državne vlasti dotle nisu uspjele prodrijeti — po- 
tomaka Arapa, osvajača i posljednjih velikih no- 
mada svijeta. 


PLAVI LJUDI 


To su pravi nomadi. Dok se ostali nomadski 


narodi ne udaljavaju mnogo od oaza i naselja, u 
kojima se mogu snabdjeti najnužnijim namirni- 
cama, ova plemena caruju čitavom pustinjom. Da 
bi prodali svoje deve (jedinu pravu robu) u Tindufu, 
Gulimani, čak i Marakešu i da bi iz Mauritanije, 
koja je daleko na jugu Afrike, nabavili što im treba, 
oni za četiri do pet nedjelja pređu 1.000, 1.500, pa 
čak i 2.000 kilometara, jer državne granice za njih 
ne postoje. Onda se vraćaju na svoje pašnjake da 
bi se pripremili za nova putovanja. 

Njihova današnja putovanja, te velike kušnje 
izdržljivosti, samo su uspomena na velike plja- 
čkaške napade na karavane i sela iz onih starih 
dana s više romantike, ali i više svireposti. Pusto- 


Plavi čovjek cijeni svoju slobodu više od svih udobnosti suvremenog svijeta. 

Plavi ljudi putuju pustinjom u potrazi za dalekim 
oazama. 


šenje i pljačka bili su tradicionalno zanimanje tih 
gordih i surovih ratnika. 

Neki zalutali moreplovci, koje su ti pustinjski 
gusari uhvatili i prodali u roblje, prvi su, kada su 
bili otkupljeni, otkrili svijetu postojanje tih žestokih 
i drskih ljudi, grubih, nepokornih i punih buntov- 
ničkog prezira prema suvremenim dostignućima. 
Oni znaju biti krvoločni kad im se radi o glavi, 
a 1 jednostavno srdačni kao djeca i uvijek spremni 
na smijeh. 


PLAVA ODJEĆA 


Ta čudna boja kože nije im rasna odlika. Tajnu 
su objasnili prvi istraživači Sahare koji su sreli 
teneobične ljude. Njihova im plava odjeća boji kožu. 

Dok Arapi briju glavu, plavi ljudi zadržavaju 
kosu i potkresaju je samo iznad ušiju i na zatiljku. 
Tu upadljivu crnu grivu, koja im daje divlji i 
zastrašujući izgled, kriju ispod jedne vrsti turbana. 
To je široka pamučna traka duga nekoliko metara, 

koja je omotana i presavijena i služi kao kravata 
i kao marama. Ona može da posluži i za mnoge 
druge svrhe: kad je plavi čovjek ne nosi na glavi, 
može poslužiti kao konopac, veo, kesa, pojas, 
a noću i kao jastuk. 

Na opaljenom licu, poplavjelom od boje indiga, 
plavi čovjek nosi bradu. Brada je simbol. Nekoć su 
oni, koji su se zakleli da će se osvetiti za neku 
uvredu, mazali bradu krvlju: danas, kad se govori 
o nekome tko je izgubio sve, pravi se pokret kao 
da se čupa brada. U stara vremena su neka plemena 


Plavi čovjek provodi život vječito putujući na leđima 
deve. 


Najveći dio slobodnog vremena žene troše na prav- 
ljenje složenih frizura. 


kažnjavala oca porodice za krivokletstvo ili izdaju 
time što bi mu, ovisno o težini prijestupa, spalili 
šator, obrijali ženu ili odsjekli bradu — što je bila 
tako teška kazna da se gotovo nije ni primjenjivala. 

Ramena i trup plavog čovjeka pokriva košulja od 
čistog pamuka. Često se oblači i po nekoliko ko- 
šulja, jer je dobro pokriveno tijelo najbolje zašti- 
ćeno od pustinjske vreline. Nosi kratke hlače 
širokih nogavica i obuću koja se sastoji od kožnog 
đona sa remenom koji prolazi i između palca i 
dopalca pa može lako da se smakne, jer po pijesku, 
koji nije jako vruć, nomad više voli ići bosonog. 

I košulja i turban su ljubičastoplave boje: u 
stvari, boje indiga. Ta boja je nekoć dolazila iz 
Arabije, a danas se iz Velike Britanije šalje preko 
Nigerije do onih mjesta na rubu pustinje gdje se 
pojavljuju nomadi. Svojstvo tkanine da boji kožu 


je sačuvano, jer nomadi nisu toliko privrženi plavoj 
boji samo iz estetskih razloga: indigo boja pred- 
stavlja odličnu zaštitu od sunca. Kada su dugo 
izloženi vrelim sunčevim zrakama, plavi ljudi 
trljaju turbanima ili košuljama lice, udove i dije- 
love tijela izložene suncu. 

Žene, kao i muškarci, nose hlače i košulje, a 
preko toga široke, naborane haljine, načinjene od 
dva komada plave pamučne tkanine. Lica ne po- 
krivaju zarom, jer nije podesan za njihov lutalački 
život. Naročitu pažnju posvećuju kosi. Često se 
skupljaju i provode sate, uplićući jedna drugoj 
kosu u bezbroj krutih pletenica. 


Žene uglavnom provode jednoličan život, jedina 
zabava im je zajedničko češljanje. 


Na dugim putovanjima kroz pustinju, plavim ljudima 
neophodni su trenuci predaha. 


Muškarci prave u logoru čitave ceremonije oko 
pijenja čaja, najomiljenijeg napitka. 


To su, dakle, muškarci i žene čiji ćemo karavan 
pratiti. Osnovna jedinica njihovog društva je poro- 
dica; u porodičnom šatoru žive čovjek, žena, 
njihova djeca, a ponekad i njihovi roditelji. Mnogo- 
ženstvo je dozvoljeno, ali se ne sreće. Osim poro- 
dice, postoje grupe ljudi koje potječu od zajedničkog 
pretka: to su rodovi i plemena. Šeik — najstariji 
— upravlja rodom, a said — poglavica — uvijek 
porijeklom iz neke stare porodice, upravlja pleme- 
nom. On ne vlada silom, ali se iznad svega čvrsto 
drži prava da ga poslije smrti naslijedi netko 
iz njegove porodice. Kad umre said, savjet staraca 
— džema — će na njegovo mjesto izabrati jednog 
od njegovih srodnika, najčešće starca, ali uvijek 
čovjeka koji uživa veliko poštovanje. U stvari, svi 
članovi plemena su manje-više u srodstvu. 


PRIPREMANJE ZA PUT 


Plavi ljudi žive na ogromnom teritoriju koji 
obuhvaća cijelu zapadnu Saharu, od južnog Ma- 
roka, na jugu, do Senegala, Rio de Ora i Maurita- 
nije. Na velika putovanja može krenuti samo mali 
broj ljudi, trideset do četrdeset osoba ili oko 15 
šatora, naravno, na devama. Stada koza ostaju 
sa čuvarima na južnim pašnjacima koji su još od 
davnina podijeljeni među plemenima. Karavan 
kreće iz Atara na ivici Mauritanije prema Tindufu 
udaljenom oko 1.000 kilometara. Tinduf je postao 
trgovačko mjesto, pa tamo vode deve da bi ih 
prodali; ako trgovina ne uspije, otjerat će ih dalje 
preko Atlasa sve do velike tržnice u Marakešu. 

Za dugo putovanje ne valja pretovariti deve 
velikim, udobnim šatorima. Šatori moraju biti laki, 
podešeni da se lako podignu i lako sklope. Krov 


Na vrelom suncu dobro je imati zaklon koji pruža 
Šator. 


šatora je napravljen od komada tkanine koje su 
žene istkale od kozje ili devine dlake, na grubim 
razbojima postavljenim na zemlji. Samo bogatiji 
nomadi koriste i komad bijele tkanine za dvo- 
struki krov. 

Šatori su na sredini poduprti drvenim kolcima. 
Kukasti kolčići su od korijena talhe — bodljikavog 
džbuna, od čijih se bobica dobiva gumirabika —i za 
njih su privezani dugački konopci koji pričvršćuju 
ivice šatora uz zemlju, a istovremeno daju elastič- 
nost cijeloj konstrukciji. Vrlo su otporni prema 
vjetru koji puše u tako snažnim naletima da mu 
samo niski šatori mogu odoljeti. Ali kad nebo 
iznenada postane žuto, nomadi znaju da nema 
kolčića koji će izdržati, jer se sprema čerguj: 
strašni vjetar s jugoistoka, koji briše sve što mu je 
na putu, a može potrajati i po devet dana. Tada je 
jedini spas izbiti centralni kolac ispod krova šatora, 
poravnati šator što više sa zemljom i priljubiti se 
uz tlo u očekivanju najgoreg. 

Šator je podijeljen na ženski dio, opremljen 
potrepštinama za kuhanje i održavanje kuće, i 
muški dio za prijem gostiju. Tu je čajnik, pribor za 
posluživanje čaja : čaše, glava šećera i mali čekić od 
graviranog bakra koji služi za lomljenje šećera. 

Zeleni čaj je, u stvari, glavni napitak tih nomada. 
Pripremanje čaja je pravi obred koji zahtijeva 
strpljenje i pažnju. Najčešće ga pripremaju mu- 
škarci i smatra se počašću. Čaj — koji je zamijenio 
kavu za vrijeme krize u Brazilu — dobavlja se, 
kao i pamučna tkanina, iz Nigerije. Stiže iz Kine ili 
sa Cejlona, ali je specijalno obrađen i sladak kao 
sirup. Često se kaže »piti šećer« umjesto »piti čaj«. - 
Količine koje se popiju kad ima dovoljno vode, 
zaista su ogromne. To potvrđuje ova izreka : »Jedna 
čaša nije ništa, dvije su malo, tri su pravilo, četiri 
se mogu podnijeti, na pet se ne smije ostati (hamsa, 
broj pet, je nesretan broj), šest je bolje nego tri.« 


Datulje su plavim ljudima omiljela poslastica i 
neophodna hrana. 


ŽENSKI POSLOVI 


Pređimo u drugi dio šatora, gdje su žene. One 
nadgledaju ognjište, napravljeno od nekoliko ka- 
mena, na kome stalno stoji jedini porodični lonac. 
Teško je održavati vatru, jer ima malo drveta u 
dijelu pustinje kroz koji prolaze plavi ljudi. Žene 
cijelim putem skupljaju suhe grančice, a kad ne 
nađu ništa, gorivo je osušena devina balega. 

Skupljanje grančica, čuvanje koza, tkanje i 
krpljenje šatora, spremanje i raspremanje prilikom 
svakog zaustavljanja i, najzad, kućni poslovi, 
ostavljaju ženi vrlo malo vremena za društveni 
život. Nomadski život je težak, dvadesetogodišnja 


Prezir što ga deva pokazuje prema gospodaru legen- 
daran je, koliko i stvaran. 

žena već je procvjetala, čovjek od četrdeset godina 
često je starac. I slaba ishrana ubrzava starenje, 
jer su obroci što ih žene pripremaju uvijek oskudni. 
Meso rijetko nalaze; najčešće i glavno jelo je 
džica: kuhani ječam pomiješan s uljem. UZ jelo 
se obično pije mlijeko. Žene muzu deve i koze koje 
su povele i koje drže pored šatora, ograđene trnjem 
talhe da ih zaštite od šakala. 

Jedna poslovica plavih ljudi glasi: »Onaj tko u 
kući nema mlijeka, nema ničega. Tko nema mlijeka, 
nema ni prijatelja.« 

Kada se iscrpe sve plemenske zalihe žitarica i 
datulja devino mlijeko ostaje jedina hrana. Mlijeko 
se nudi i strancu koji prilazi šatoru, jer se vjeruje 
da ono stvara čvrstu vezu među onima koji ga 
podijele. Žene prave i maslac: kozju mješinu napune 
mlijekom, pa je bez prestanka tresu po nekoliko 
sati. Maslac se visoko cijeni i postoji običaj da 
mlada žena maže kolce svog porodičnog šatora 
maslacem da bi domaćinstvo bilo napredno i 
bogato. 


DEVE 


Svuda oko logora pasu deve, ako se sparušeno 
i oskudno busenje koje proviruje ovdje-ondje iz 
kamenjara može nazvati ispašom. I džbunove talhe, 
sa grančicama nalik na bodljikavu žicu, deve jedu 
s velikim uživanjem. Deve su, na sreću, zadovoljne 
s malim. 

Porijeklo jednogrbe afričke deve, dromedara, 
obavijeno je tajnom. Smatra se da je došla u Siriju 
i Arabiju negdje početkom naše ere. Lakša je, 
dužih nogu i brža od azijske deve i ima kruću i 
kovrčavu dlaku. Visina i dostojanstveno držanje 
čine je pravom gospodaricom pustinje. 

Deva živi oko dvadeset pet godina ako je pripi- 
tomljena, a skoro dvaput više ako je na slobodi. 
Priča se da dugo izdrži bez vode, u stvari — jedino 
kad se odmara u predjelima gdje može naći sočnu 
zelenu travu — može izdržati po nekoliko sedmica 
bez vode, jer vlagu crpi iz zelene biljke. Kad trave 
ima u izobilju, grba joj nabrekne i otvrdne: tu 
sakuplja svoje rezerve. Ali kad radi, naročito po 
žezi, grba joj omekša, istopi se i nestane. Tada bez 
vode može izdržati najviše četiri dana, a poslije 


toga za jedan dan popije i do 100 litara. 

S nešto hrane i dosta vode, deva može prijeći 
desetine kilometara dnevno, natovarena s preko 
130 kilograma tereta, brzinom kojom hoda pješak, 
ali nikada življe. Mrzovoljna je i nikada nije pri- 
vržena svojim gospodarima ; čini se da joj je rad 
odvratan. Dok je tovare, stenje dubokim i hrapavim 
glasom, a pošto je natovarena, mirno nosi svoj 
teret. Ta čudna životinja, nakon što četvrt vijeka 
provede teško natovarena na vrelom suncu, pot- 
puno iscrpljena liježe na pijesak i ugiba. 


POLAZAK 


Došao je čas polaska. Već nekoliko nedjelja 


muškarci u sjenci šatora raspravljaju u pravcu 
kojim valja poći. Poglavica plemena i starješine 
rodova savjetuju se, jer je putovanje od nekoliko 
stotina kilometara težak pothvat koji moraju dobro 
pripremiti. Valja tačno znati gdje će se karavan 
zaustavljati i gdje će se podizati logor. Za to su 
pogodna mjesta gdje ima vode, blizu saharskih 
bunara — običnih rupa na koje je nabacana zemlja, 
pa ih stranac ne bi ni primijetio — ili u rijetkim 
oazama koje podsjećaju na otoke usred pješča- 
nog mora. 

I za ljude i za životinje najvažnija je voda, pa o 
mjestu gdje je ima ovisi pravac i organizacija kara- 
vana. Kiše u pustinji su snažne i za nekoliko sati 
mogu izvući iz zemlje busenje zelenila, ali može se 
desiti da ne padnu po godinu dana pa i više; a pod 
usijanim suncem čovjek ne može živjeti bez vode 
duže od osam sati. Gerba, jareća mješina u kojoj 
nomadi nose zalihe vode, mora uvijek biti puna. 
Napravljena od jedne cijele kože, zguljene tako da 
unutrašnja strana bude izvana, uštavljena katra- 
nom i užežena maslacem, predstavlja najvažniji 
dio saharske opreme. Savitljiva, jaka, nepromo- 
čiva, može primiti 23—28 litara vode i održati 
prilično svježu, zahvaljujući sporom isparavanju. 
To je pustinjska čutura. 

Jutro je. Nomad nikada ne može reći koliko je 
sati, jer nema sat, a nema ni potrebe da to kaže: 
ali zna odrediti vrijeme po suncu gotovo isto tako 
precizno kao mi pomoću sata. 

Goniči deva pripremaju životinje, dok žene oba- 
raju šatore, vade kolce iz zemlje i spremaju namir- 
nice. Najdragocjenije stvari — odjeća, nakit, čaj, 
šećer, žitarice i datulje — sklanjaju se u tisfru: to je 
veliki prekrivač za namirnice, napravljen od jareće 
kože i ukrašen geometrijskim šarama. Šatori i kolci 
tovare se na jednu devu, vreće i zavežljaji na druge. 
Na ostalim devama su nosiljke u kojima jašu žene, 
djeca i poglavica. Preko drvenih okvira nosiljki 
razapete su tkanine koje štite putnike od sunca. 
Prema visini i ukrasima nosiljke može se ocijeniti 
bogatstvo poglavice i njegova ljubav prema ženi. 
Deve određene za prodaju nisu natovarene, jer je 
potrebno da izgledaju snažne i zdrave. 


OAZA 


Pogledajte! Tamo, ispod pješčane dine, pojay- 

Pustinja nije uvijek ista. Brazde u pijesku što ih 
stvara vjetar karakteristične su za Saharu. 


Karavan polako i strpljivo prelazi duge, zamorne 
kilometre pod vrelim suncem. 


ljuje se palma. To je oaza. Ubrzo ćemo vidjeti 
četvrtaste zidove ksara, seoceta koje je nekoć bilo 
utvrđeno zbog napada tih istih plavih ljudi koji 
sada stižu. Dok se karavan približava, seljaci hitaju 
da se povuku među zidove. Napadi iz starih vre- 
mena ostavili su svoj pečat, pa se seljaci i sada, 
kad primijete dolazak nepoznatog plemena, skla- 
njaju iza svojih zidova. Ali će se ubrzo oni pojaviti, 
jer plavi ljudi nisu nepoznati seljacima, s njima je 
selo sklopilo savez. 

Ovaj sporazum, uspomena na nekadašnje pljač- 
kaške dane, u stvari je neka vrsta »iznuđene zaštite«. 
Ako redovno plaćaju »porez na bratstvo« u žitu i 
datuljama stanovnici sela su zaštićeni od napada i 
pljačkanja koji su nekad bili svakodnevna pojava. 

Postoji samo jedno apsolutno pravilo: da bi 
'zbjegli sukobe, seljaci se moraju povući u kuće i 
zatvoriti vrata sela čim padne mrak. Jedino noćni 
ćuvar može provesti noć u oazi, u poljima ječma ; 
to je plavi čovjek koji stalno boravi u oazi. 

To je prva usputna stanica karavana. Prvo mjesto 
na kome se pustinjski nomadi susreću sa svijetom 
u kome žive stalno naseljeni brđani. 

Životinje se zaustavljaju, a zatim kleknu da im se 
skine tovar. Žene počinju posao i, kao i obično, 
najprije podižu šatore. Kao i uvijek, pustinjske 
talhe služe kao igle kojima će se dva krila čvrsto 
zatvoriti na stražnjem dijelu šatora. Večera će biti 
obilnija nego prethodnih dana, datulje se ponovo 
pojavljuju na stolu, a čaj ima miris mentola. 

Karavan se ulogorio u pustinji pored jednog od 
utvrđenih sela koja okružuju oazu. Kuće u selu 
su na brzinu izgrađene od blata osušenog na 
suncu i imaju vrlo mali broj otvora da se stanovnici 
zaštite od vrućine. Uske uličice provlače se između 


Plavi ljudi su se ulogorili na domaku oaze i očekuju 
prvi dan sajma. 


kućica i vode u splet hladovitih koridora do kojih 
sunce nikada ne prodire. 

U tim je selima nekad prodavano roblje, jer je 
to bila kranja tačka do koje su stizali veliki karavani 
okovanih crnaca iz Sudana. Danas se u oazi 
snabdijevaju datuljama, žitaricama, čajem, šeće- 
rom, uljem i tkaninama. Ovamo ponekad dolaze i 
ljudi iz susjednih sela da kupuju deve. 

U tim utvrđenim selima žive Berberi, narod koji 
se bavi zemljoradnjom; crte lica su im pravilne, 
kosa uglavnom smeđa, ponekad i plava. To su 
krupni, žestoki, nepokorni ljudi. Oni zemljoradnici, 
koji obavljaju grube poslove, imaju debele usne, 
široke noseve i veoma tamnu kožu; nazivaju ih 
haratin, što znači radnici i uglavnom su potomci 
nekadašnjih robova iz Sudana. 


Oko ksara su davno podignuti bedemi kao zaštita 
od plavih ljudi. 


ALAHOVA PALMA 


Alah, blagoslovi nam proroka Muhameda 
1 pozdravi nam ga. 
O, palme, vi ste Alahove palme. 


Ovu pjesmu pjevaju stotine glasova iz palmovih 
gajeva od zore do zalaska sunca. To su seljaci, 
koji vise na drveću čija su stabla obgrlili i nogama i 
rukama, i koji pjevaju dok obavljaju pipavi posao 
o kojem ovisi cijeli život u oazi. Oni peludom 
oprašuju ženske cvjetove i tako oplođuju palme. 

Ljudi se ne smiju osloniti na prirodu, niti dozvo- 
liti da se drvo osuši. Ono pruža toliko potrebnu 
hladovinu životinjama i povrću, daje plodove, tj. 
glavnu hranu ljudi koji žive u južnom Maroku, od 
njegovih vlakana se prave prostirke i košare svih 
vrsti i oblika, čupave niti, nalik na kukuruznu svilu 
za užad, drvo od koga se tešu grede za kuće. 

Palmi, koja daje datulje, potrebno je u isto vri- 
jeme i vrelo sunce i vlažna zemlja. Za nju, kao i za 
sav ostali pustinjski život, voda je neophodna, pa 
nije ni čudo što je »gospodar vode« vrlo važna 
ličnost u oazi. 

Palme se najčešće navodnjavaju iz nekog izvora. 
Voda dolazi do obrađenih njiva kanalima koji teku 
između ograda, a gospodar vode vrši raspodjelu. 
U tu svrhu ustanovljen je sistem navodnjavanja na 
smjenu. To izgleda ovako: svaki uzgajač datuljnih 
palmi raspolaže izvjesno vrijeme cjelokupnom iz- 
vorskom vodom. Vrijeme se mjeri s pomoću starin- 
skog uređaja nalik na pješčani sat, sa bakrenom 
posudom, u čijoj je sredini probušena mala rupa. 
Posuda stoji u velikom sudu punom vode: malo 
po malo, ona se puni vodom i polako tone. Kad se 
napuni i potone, znači da je istekla smjena. Svaki 
uzgajač naslijedi ili kupi izvjestan broj tih smjena. 

Svaki put kad posuda potone gospodar vode 
napravi čvor na palmovom listu. Kad se ispuni 
broj čvorova koji pripadaju jednom uzgajaču, 
gospodar kreštavo vrisne i nema tu pogovora: 
čovjek zatvara svoja vrata, a slijedeći preuzima 
svoju smjenu. 

U ostalim dijelovima oaze može se naći i po koji 
bunar. Bunari su raznih dubina. Najčešće su 
opremljeni čekrkom čije je okretanje propraćeno 
stenjanjem i škripom. To je šum karakteristi- 

Zahvaljujući vodi, u oazi uspijevaju »Alahove palme« 
neophodne za život. 

čan za palmove šumarke u Sahari. Čekrk okreće 
valjak od grubo otesanog drveta, preko njega 
prelazi dugi konopac vezan jednim krajem za 
vreću od jareće kože, a drugim za čovjeka ili živo- 
tinju koji prelaze stazu dugačku koliko je bunar 
dubok. Kad oni koji vuku dođu do kraja staze, 
kožna vreća stiže do ivice bunara i automatski 
se prazni. To se ponavlja više stotina puta dnevno. 


SEOSKI SAJAM 


Svake godine, u proljeće, odmah nakon sađenja 
novih mladica, u palmovom šumarku održava se 
veliki sajam. Zvanično traje dva do tri dana, a u 
stvari čitavu sedmicu, jer Berberi sa Atlasa inomadi, 
tek pristigli iz pustinje, obično ostanu u oazi duže 
nego što je predviđeno. 

Berberi donose zeleni čaj, glave šećera, ječam, 
proizvode od pamuka i ćilime, a mijenjat će ih za 
sudanske školjke, nojevo salo, kožne prerađevine 
i deve. 

Najslikovitiji i najvažniji je sajam deva. Živo- 
tinje — njih oko hiljadu — slobodno se kreću 
sajmom, praćene budnim okom svojih gospodara. 
Kad izabere devu, kupac je mora uhvatiti i provući 
joj konopac kroz nozdrve u znak svog vlasništva. 
To nije lako, jer je deva po prirodi nedruželjubiva 
i ne dopušta nikome da joj se približi. 

Hvatanje deva je pravi rodeo. Kupci su naoružani 
lasom poput kauboja, ali ga ne bacaju kroz zrak, 
već ga postave na zemlju i nekoliko ljudi pokušava 
natjerati devu u krug omče. Čim deva stupi nogom 
u krug, snažno povuče konopac, a ostali se smjesta 


S pomoću cvijeta s peludom pažljivo će se oploditi 
palma koja daje datulje. 


Gorda deva će tek uz mnogo gundanja dozvoliti da 
bude upregnuta u plug. 


bacaju na nju, da bi je oborili na zemlju. U općoj 
gužvi koja nastaje, jedan joj veže konopac za nogu, 
drugi joj ga provlači kroz nozdrve i tako novi 
gospodar jedva uspije odvesti svoju devu. 


SVEČANOSTI 


Stanovnici svih susjednih sela za to vrijeme odr- 


žavaju svečanosti. Jedno selo upravo slavi svog 
sveca-zaštitnika. Svi muškarci i muška djeca (upi- 
tate li stanovnika pustinje koliko ima djece, na- 
brojit će samo sinove) okupe se na seoskom trgu 
na zajedničku gozbu. Svaka porodica je donijela 
svoju zdjelu pokrivenu kupastim poklopcem. Ubrzo 
je seoski trg prekriven stotinama takvih posuda, 
punih listića tijesta, premazanih sjeckanim golu- 
binjim mesom, povrćem i suhim grožđem, umacima 
i ječmenim pogačicama. Jedino piće je voda, jer 
Koran zabranjuje alkohol, a čaj se služi na kraju. 

Na znak plemenskog poglavice, ljudi zauzimaju 
mjesta i svečanost počinje. Gozba se završava 
zajedničkom molitvom, a zatim ljudi ulaze u po- 
vorku koja krivuda ulicama uz divlje udaranje 
bubnja. Na kraju povorke su ljudi koji plešu uz 
daire. 

U susjednom selu slavi se za to vrijeme vjenčanje 
šeikovog sina i cjelokupno muško stanovništvo 
učestvuje u slavlju. Svadba se održava kad mlado- 
ženja nauči napamet 60 stihova iz Korana. On 
jaše na mazgi i držeći u rukama tablicu s ispisanim 
stihovima, obilazi cijelo selo, praćen muslimanskim 
učiteljima. Stari rob, obučen u nošnju plavih ljudi, 
vodi mazgu za uzdu, jer nomadi su nekoć davno 
doveli mazge iz Sudana. 

U trećem selu radnici sa svojim ženama plešu 
harastini. Žene bogato nakićene srebrom, jantarom 
i koralima stoje u dugom nizu prema muškarcima. 
Plesači pljeskaju rukama po taktu daira. Jedan 
plesač izlazi iz reda i pokloni se pred ženom koja 
polazi za njim, a ostali parovi im se pridružuju i 
započinje ples usred kruga gledalaca ; svi padaju u 
zanos uz pjesmu, pljeskanje i ritam daira. Dešava se 
da muškarac položi bodež na rame svoje partnerke 


Pleme Berbera, domorodačke rase u sjevernoj Africi, 
održava svoju svečanost. 

Berberi, nezavisni kao i plavi ljudi, odlični su ko- 
njanici. 


kao znak da je za nju naročito zainteresiran. Sve- 
čanost traje do kasno u noć, a ponekad se protegne 
i sutradan. 

Za to vrijeme, u susjednom nomadskom logoru 
slavi se drugačije slavlje. Plavi ljudi preziru one koji 
žive stalno naseljeni na jednom mjestu i nikad ne 
učestvuju u njihovim svečanostima. Ti vjekovni 
ratnici plešu ples pušaka ili pak jedna od djevojaka 
započne stari nomadski ples, guedru. 

Guedra je, u stvari, porodični lonac za kuhanje. 
Kad se preko njega razapnje jareća koža, služi kao 
bubanj na kome se s pomoću dvije palice udara 
ritam. Plesačica, potpuno skrivena velom, ulazi 
na koljenima u krug muškaraca koji pljeskanjem 
daju takt. U početku se ona zadovoljava samo rit- 
mičkim njihanjem, a zatim pušta da joj veo padne 
i otkrije nasmijano lice, zatim gornji dio tijela, pa 
ruke i šake. Ona se duboko klanja sve dok joj duge 
kovrče ne dodirnu prostirke. Osvijetljena bukti- 
njama i logorskom vatrom, ona pleše praćena 
sumornom pjesmom dok joj ruke obojene kanom 


izvode starinske pokrete od kojih svaki krije tajan- 
stveni smisao, sve dok se, iscrpljena, ne sruši na 
zemlju. 

U međuvremenu, dok se sunce sklanja za hori- 
zont, mujezin izlazi na minaret da bi jasnim i kri- 
stalnim glasom, koji se širi preko svih palmovih 
gajeva, uputio poziv na molitvu na sve četiri strane 
svijeta : 


Bog je velik! 

Alah je jedini bog, 

A Muhamed njegov prorok. 
Molimo se 

I veselimo se! 


Slijedećeg dana u zoru, logor plavih ljudi se 
dijeli. Dio karavana, natovaren stvarima kupljenim 


Berberske žene, koje su na izgled nezainteresirane, 
čekaju da započne jedan ples. 


u selu, kreće natrag u pustinju: drugi dio ide da 
proda preostale deve u Marakešu, prijestolnici 
juga, koju sa svih strana okružuju visoki vrhovi 
Atlasa i Anti-Atlasa. 


MARAKEŠ 


Marakeš je nekoć bio feudalni grad plavih ljudi. 
Danas se pored starog domorodačkog grada uzdiže 
moderna prijestolnica širokih avenija, sa višekat- 
nicama, javnim zgradama i palačama, okruženim 
palmama kao u bajci. 


Taj grad digao se iz pijeska kad su ga u jedanae- 
stom vijeku osnovali ratnici u plavom sa prekrive- 
nim licima, koji su u naletima dolazili iz pijeska 
Sahare. U njegovim zidinama, koje su duge preko 
12 kilometara, i u kojima je probijeno devet ogrom- 
nih vrata, stalno traje sajam. 

»Balek! Balek !« Pazi! Hiljadama puta uzvikuju 
jahači, nosači i goniči magaraca koji se pokušavaju 
probiti kroz gužve sukova — živopisnih gradskih 
tržnica, od kojih svaka ima posebno obilježje. 

Evo suka trave, koja se u sušnim godinama mjeri 
na šačice; eno žitnog suka gdje se mogu kupiti 
razne vrsti brašna; suk za prodaju vune posjećuju 
najčešće žene, čija su lica sakrivena zarom. Na 
suku bojadisara prolazite ispod povjesama obojene 
vune, obješene da se suši preko cijele ulice. 


Tržnica u centru Marakeša, pod vedrim nebom, uvijek je puna vreve. 

Ova tržnica povrća predstavlja jedan od mnogo- 
brojnih dijelova suka. 


Suk bojadisara natkriljuju prede jakih boja koje se 
suše na jakom suncu. 


Nešto dalje je suk za prodaju stoke: sajmište 
sitne stoke, jaganjaca i jarića, koje kupci odnose na 
leđima ; sajmište magaraca koje kupci pokušavaju 
uzjahati prije nego što ih kupe i, najzad, sajmište 
na kojem se prodaju deve, gdje opet vidimo plave 
ljude kako se cjenkaju. 

Dolje na trgu, u srcu grada, podignuta je ogromna 
tržnica puna prodavača i kupaca. U sjenci velikih 
prostirki, razapetih na četiri motke, smjestili su se 
prodavači začina, voća, amajlija, uštipaka, džepnih 
ogledala ; tu se prodaju i molitveni tepisi, bakreno 
posuđe, latice ruža i karanfila, lišće nara, zmijske 
kože, korbači, papuče, pčelinji vosak, lončići meda, 
mahalice za muhe, aspirini, parfemi. 

Putujući vidari puštaju krv s pomoću rogova, 
dok brijači, koji rade samo jednom rukom, šišaju 
svojim mušterijama kosu. Okolo prodavači vode 
zveckaju zvoncima, a prodavači sirutke pružaju 
čaše ljudima ožednjelim na strašnoj vrućini: pro- 
davači kruha, koji sjede na petama, nude tvrde 
hljebove, dok javni pisar nudi usluge onima koji 
žele da pišu pisma ; gostionice pod vedrim nebom za 
malo novaca daju juhu i ražnjiće. Prizor dopunjuju 
prosjaci, jer je jedan od sedam zaštitnika Marakeša 
prosjački svetac. U grupicama od troje ili četvero 
oni glasno pjevuše i podmeću prolaznicima drvene 
zdjelice. 

Oko podne se ljudi okupljaju oko novih zanim- 
ljivosti. Stvaraju se krugovi oko kojih se gomila 
skuplja da promatra čitača Korana koji godinama 
ponavlja istu priču, uvijek sa istim uspjehom: gu- 
tača plamena i opsjenara s mačevima. Nešto dalje 
se male plesačice s planina, obučene u duge haljine, 
bez prestanka kreću u krugu, usklađujući svoje 


Bedemi Marakeša dugi su preko 12 km i imaju 
devetoro ogromnih vrata. 


korake s lakim pokretima kukova i članaka. Tu su 
i pantomimičari, komedijaši, skitnice iz dalekih 
zemalja i sudanske plesačice. 

Najzad, evo i krotitelja zmija, koji mahnito 
tresu dugim crnim kovrčama uz ritam daira, a 
sjajne crne kobre, uzdignute na svojim repovima, 
prate njihove pokrete sporim njihanjem napuhnu- 
tih glava. Iznenada, jedan zgrabi zmiju golim ru- 
kama i prinosi je svojem licu na očigled gomile 
kojoj od uzbuđenja ponestaje daha. 

Pošto rasprodaju svoje deve, plavi ljudi još neko 
vrijeme lutaju, pridružuju se grupama promatrača 
koje se povećavaju i smanjuju u toj nevjerojatnoj 
gužvi. Ali se oni ne zadržavaju dugo u komešanju 
gomile. Pošto su obavili posao, spremni su da 
ponovo krenu u svoju pustinju i pridruže se svojim 
suplemenicima. 

Stari poglavica ih srdačno dočekuje i radoznalo 
sluša opširne priče koje slušaju i njegove kćeri dok 
pod šatorom uređuju kosu. Ali te priče nisu ni 
izdaleka tako uzbudljive kao što su bile nekad kad 


je iza svakog pješčanog brežuljka vrebala opasnost 
i kad su noći bile tako pune neprijatelja da su srca 
ljudi oko vatre postajala ustreptala pri samoj po- 
misli na njih. 

Kršćani, koji su prodrli u usamljenost njihovog 
tajnog carstva, odavno su zabranili bitke i pljačku. 
U XX vijeku njihova civilizacija iščezava pod kota- 
čima suvremenih vozila i pod bušilicama koje 
traže naftu. 

Ipak, oni se svakog jutra okreću licem Meki i 
zahvaljuju Alahu što im je dao slobodu koju, 
unatoč patnji i nedaćama, ne bi zamijenili za kuće 
što ih ne mogu ponijeti kad putuju, ni za radio- 
-aparate, jer za njih ne postoji vanjski svijet, ni 
za satove, jer oni ne mjere vrijeme. 

Neki Evropljanin jednom je rekao plavom čo- 
vjeku: — Ja sam za tri sata preletio put za koji je 
tvom karavanu potrebno mjesec dana. Moraš pri- 
znati da je to napredak! 

Plavi čovjek je odgovorio: — A što si uradio 
sa preostalim vremenom? 


Plavi ljudi svakoga dana zahvaljuju Alahu što im je dao slobodu. 

LAPONIJA 


Narod sobova 


Niz krševite planinske obronke tutnji stado raz- nim saonikom, nailaze pastiri s porodicama, motre 
granatih rogova. Za njim, u vitkim sanjkama s jed- zabrinuto oblake koji se spuštaju iza njih. To je 

stado sobova, koje se ne može izbrojiti. Njihovi 
pastiri su Laponci, nomadi sjevera, gospodari 
sobova. 

Visoko u evropskom ledenom pojasu, tamo gdje 
polarni krug siječe najsjevernije krajeve Norveške, 
Švedske, Finske i Sovjetskog Saveza, leži Laponija, 
područje koje ima svoj vlastiti narod, jezik i 
kulturu, ali nema državu. U toj goloj, krševitoj 
zemlji bez cesta i gradova, državne granice nemaju 
značaja. Laponci (na švedskom nomadi) ili Samerci, 
kako sami sebe nazivaju, slobodno krstare terito- 
rijima svih četiriju spomenutih država, kamo god 
ih odvedu stada. Štiti ih specijalni međunarodni 
sporazum. Ali, budući da se u ovom našem organi- 
ziranom svijetu s utvrđenim granicama mora imati 


nečije državljanstvo, svako laponsko pleme ima 
državljanstvo zemlje u kojoj provodi najveći dio 
godine. Ljudi koje smo snimali švedski su državljani. 

Laponci su niska rasta, čvrsti, žene su nešto niže 
od metar i po, a muškarci nešto viši. Nisu skandi- 
navskog porijekla a, izgleda, ni kavkaskog ni 
mongolskog. U stvari, nitko ne zna tačno odakle 
su, niti kada su se naselili u svojoj sjevernoj do- 
movini. Međutim, prateći arheološke ostatke ljud- 
skih naseobina duž obala Arktičkog mora ka 
zapadu, antropolozi su zaključili da su Laponci 
vjerojatno došli iz dalekog područja oko Urala. 
Izgleda da su ovamo stigli pri kraju ledenog doba, 
prateći — još u to prastaro vrijeme — krda divljih 
sobova koja su se povlačila na sjever, usporedo sa 


U zemlji ponoćnog sunca dva laponska pastira sjede pored vatre. 

Proljeće zatječe stada sobova upravo kad kreću na 
dugo putovanje ka sjeveru. 


Po nekoliko porodica prevaljuje teški i dugi put sa 
svojim stadima. 


povlačenjem leda. Još od tada oni prate sobove. 

Hiljadama godina Samerci su se bavili samo 
lovom. Kopljem, toljagom i zamkama neštedimice 
su stoljećima ubijali te velike jelene sve dok, poput 
svih ostalih naroda, nisu postepeno uvidjeli da je 
ne samo korisnije nego i lakše pripitomiti ih. Onda 
su ih podijelili u stada i sada, u porodičnim grupa- 
ma, koje se nazivaju site, putuju za svojim stadima 
polako, kako se mijenjaju godišnja doba u polarnim 
predjelima. Istina, u posljednje vrijeme sve veći 
broj Laponaca nalazi stalno prebivalište i bavi se 
ribarstvom ili čak zemljoradnjom, ali mnogi, a 
među njima i porodica koju ćemo opisati, i dalje 
podešavaju svoj kalendar prema seobama sobova 
i prate stada tokom cijele godine. 


TRAGOM SOBOVA 


Za te ljude godina ima osam godišnjih doba 
umjesto četiri! U proljeće, ljeto, jesen i zimi oni 
žive manje-više na jednom mjestu. Ali u prijelaznim 
periodima, između proljeća i ljeta, ljeta i jeseni, 
jeseni i zime, zime i proljeća — stalno su u pokretu. 

Prijelazno doba između zime i proljeća pada 
sredinom maja. Iako je zemlja još prekrivena debe- 
lim snijegom, viđaju se stada od oko 1500 sobova, 
kako kreću na sjever da provedu ljeto na planinskim 
pašnjacima. U stvari, to su po nekoliko stada za- 
jedno, od kojih svako pripada jednoj porodici i 
ima svoj žig — uši zasječene na određen način. 
Porodice i stada kreću zajedno da bi se međusobno 
pomagale tokom dugog i teškog putovanja koje im 
predstoji. Takva grupa porodica sačinjava situ. 

Zemlja kojom putuju prekrivena je rijekama i 
jezerima. Stoljećima sobovi nagonski prate put koji 
vodi duž istih voda. U početku duge i teške seobe 
na sjever, zamrznuta jezera i rijeke služe kao ledom 
popločeni putovi, kojima klize vitke izdužene sao- 


Još su daleko ljetni pašnjaci na visokim planinama. 


nice na jednom jedinom saoniku, a vuku ih sobovi. 
Te saonice nazivaju se akje ili pulke i one pred- 
stavljaju izvanredan primjer dosjetljivosti lapon- 
skog zanatstva. S onim jednim saonikom nalikuju 
na čamce, vitke su, lake za upravljanje i osjetljive 
ravnoteže, poput indijanskih kanua. Ne propuštaju 
vodu, pa za nevolju mogu poslužiti i kao čamci, 
iako su duboke jedva šesnaest centimetara, što je 
malo u usporedbi s dužinom od skoro dva metra. 

Jedina uzda, kojom se upravlja, ovijena je oko 
podlaktice vozača. U slučaju da se to lako vozilo 
polomi, vozač neće izgubiti svog soba, nego će se 
vući po snijegu za njim, jer osim te uzde nema ulara, 
oglavnika ili rukunica koje bi životinju držale 
upregnutu. Jedina veza između nje i sanjki je 
remen od neštavljene kože, koji joj prolazi ispod 
trbuha i između zadnjih nogu. To je mudro, jer 
sjeverni jelen nikada nije sasvim miran i pitom. 
Ali, s druge strane, to opterećuje vozača, koji je 
prinuđen da pokretima svoga tijela upravlja sanj- 
kama i usporava ih na nizbrdici. 


PODIZANJE LOGORA 


Kad stado zastane, gradi se logor. Dok sobovi 
traže sočnu mahovinu ispod snijega i nježne, mlade 
lišajeve pripijene uz stijene, ljudi sa tovarnih ži- 
votinja skidaju šatore koji se nazivaju kati. Ti 
šatori od grubog, navoštenog platna, začas se 
podižu na svom okviru od drvenih motki, a po 
zemljanom podu se prostiru grančice i šiblje. 

Unutra, blizu ulaza, postavlja se poprijeko jedan 
panj. Svaki namjernik može ući u šator bez poziva, 
jer naći zaklon na Arktiku često predstavlja pitanje 
života i smrti. Ali on ne smije bez poziva prekora- 
čiti taj panj i ući u srce doma. Ne smije poći ni iza 
vatre koja gori u sredini. Zadnji dio šatora, gdje 
se čuva hrana i ostale zalihe, predstavlja svetinju 


Svježa riba, ulovljena u ledenoj rijeci, prava je 
poslastica za pastire. 


Putne zalihe ostavljaju se na sigurnom mjestu — na 
visokim platformama zvanim luovo. 


Kad se zaustave da nešto prezalogaje, stočari ne 
gube vrijeme na podizanje logora. 


Debeli sloj mahovine je odličan toplinski izolator u ljetnim kućama Laponaca. 


za porodicu. Ako je pozvan da prenoći, gost ne 
spava sa iste strane ognjišta sa članovima porodice. 
Za njega je rezervirano mjesto na drugoj strani. 

Na ognjištu se kuha jelo — tek ulovljena riba iz 
zaleđenog potoka i, mnogo češće, sušeno ili smrznu- 
to meso sobova. Ubrzo poslije večere vatra se 
zasipa zemljom; savijene kože sobova, koje su 
dotle služile kao sjedišta, razmotavaju se i pretva- 
raju u postelju, pa ubrzo cijeli logor utone u noćni 
mir. Ovdje se neće boraviti dugo, jer se ženkama iz 
stada žuri. 

Njihov cilj jesu padine planine Ake, mjesto gdje 
legu mladunce. Ovdje pastiri podižu kuće, jer je 
to jedno od njihovih sezonskih boravišta. Uskoro 
se pojavljuje i lanad, jedno po jedno, zanoseći se i 
posrčući na nesigurnim nogama. Sada se stado mora 
još bolje čuvati, jer su polarnom vuku, velikom 
naprijatelju sobova, lanad svakako najlakši i naj- 
ukusniji plijen. 

Kad otopli, pastiri izgrade visoku platformu od 
nagomilanih cjepanica na koju slažu svoja teška 
zimska krzna. Pokupit će ih uz put, kad će se vra- 
ćati na jug, prije nego što ih uhvati zima. Mogu ih 
sve bezbrično ostaviti ovdje preko ljeta, jer Samerci 
su pošten svijet i ni na pamet im ne pada da dirnu 
tuđu imovinu. 

Čim su mladunci sposobni za putovanje, kreće se 
dalje, u planine. Tamo mnoge site imaju svoje 
kolibe u kojima svake godine provode ljeto. Ako 
nema dovoljno koliba za sve porodice iz grupe, 
nije teško sagraditi još neku. U zemlju se zabije 
središnja greda, poprijeko dolazi druga, na nju se 
naslone ostale i skelet kuće je gotov. Vješti udarci 
sjekire ogule koru s bijelih brezovih stabala, a 
izvježbane ruke njome oblažu iskošene motke: 
zatim se odozgo nabija debelo busenje koje donose 
djeca. I ona se pridružuju radnoj grupi. I, evo, 
nova koliba od busenja je izgrađena. Hladni vje- 


Veoma ukusan domaći kruh je osnovna laponska hrana. 


trovi ne mogu je propuhati, a za nju nije utrošen 
ni jedan jedini čavao. 
OKO VATRE 


Jedina prostorija kolibe krije u sebi sve blago 
jednoga Laponca, jer porodica je njegovo jedino 


U zemlji ponoćnog sunca, sunce katkad najjače sija 
kad je vrijeme za spavanje. 


bogatstvo i smisao života. Tu su djeca, često pored 
starog i pouzdanog psa, koji je izvježban da bude 
dadilja mališanima, kako bi majka bila slobodna 
za svoje mnogobrojne poslove. Tu je i Lapončeva 
vjerna žena, na koju se uvijek može osloniti. Ne- 
prekidno je zaposlena: peče hljeb ili utkiva prastare 
šare u svijetle tkanine toplih boja. 

Evo kako izgleda ceremonija pijenja kave: naj- 


Laponska djeca se raduju ručku, kao i sva djeca 
svijeta. 


Da bi se osigurale što veće zaliče hrane i žene love ribu 
zajedno .sa muškarcima na laponskim polarnim je- 
zerima. 


Laponske žene i djevojke marljivo skupljaju borov- 
nice po brdima. 


prije se u visokom gvozdenom loncu, okačenom 
iznad vatre, peku zrna kave uz povremeno mije- 
šanje štapićem. Zatim se vadi starinski mlinac i 
mirisna zrna se samelju i stave u lonac ; primamljiv 
miris nepogrešiv je znak da je kava gotova, pa se 
tada u lonac stavlja sušena riba, zajedno s krljušti i 
iznutricom, zbog taloženja. Tako napitak postaje 
bistar kao jantar. Još nekoliko krupnih kristala 
soli i spreman je da se nalije u bijele brezove šalice, 
nalik na kutlače, bogato ukrašene jednostavnim 
šarama. Šalice se peru prije i poslije upotrebe. 

Kava kruži od gosta do gosta na dugom, uskom 
poslužavniku, ukrašenom kao i šalice, a zajedno 
s njom kruži i duga glava šećera, nalik na hljeb, 
i naročite štipaljke kojima svatko odlomi sebi po 
komadić. Samerci imaju običaj da stave komadić 
šećera u usta, a zatim piju kavu preko njega, 
usisavajući tekućinu uz sočno srkanje. Nema tuče- 
nog vrhnja, ali umjesto njega može se dobiti kozje 
mlijeko. 

Dobra domaćica uvijek ima pri ruci zrela sira, 
reska ukusa, načinjenog od kozjeg mlijeka. Ona 
ponekad stavi komadić tog sira u šalicu, prelije 
ga vrelom vodom i miješajući pravi od toga prija- 
tan, gust i hranljiv napitak. 


PONOĆNO SUNCE 


Dani se produžuju sve dok zora ne pretekne 
zalazak sunca, a onda više sedmica sunce kruži 
širokim horizontom i uopće ne zalazi. Ukratko, 
zasjenjujuće ljeto prepuno je treperavog cvijeća, 
oporih bobica koje sazrijevaju na brežuljcima; 
mnoštvo riba praćaka se u kristalnoj vodi. 

Sada, kad sunce sija neprekidno, djeci je zaista 
teško ići u postelju, dok odraslima ono dobro 
dođe, jer ljeto je kratko, a ima toliko da se uradi. 


U dugim danima polarnog ljeta čisti se sva ulovljena 
riba. 


U to vrijeme priprema se zimska zaliha ribe iz 
arktičkih jezera, pa žene izlaze u čamcima da love, 
opremljene mrežama i bačvama za ulov. Muškarci 
love ribu i male sjeverne životinje, čije krzno mogu 
prodati u gradu. 

Ipak, većina njihovih poslova povezana je sa 
sobovima, jer od sobova uglavnom i žive. Od njih 
dobivaju ne samo hranu i odjeću, već i proizvode 
što ih zimi mijenjaju na gradskim tržnicama. 


ŠTO SE SVE PRAVI OD KOŽE SOBOVA 


Kože sobova se najprije razapinju i suše. Klima 
je takva da se o mesu ne mora mnogo brinuti. 
Dovoljno je samo objesiti ga podalje od pasa, jer 
sama klima neće dopustiti da se brzo pokvari. 
Koža se zatim suši, potom struže dok ne postane 
meka, a ponekad ostavi da izvjesno vrijeme odstoji 
u koritu ledenog potoka. Kad je gotova, od nje se 
prave pokrivači, prostirke, odjeća i neštavljene 
čizme. 

Te jake i udobne čizme toliko su važne za te ljude 
koji su neprekidno u pokretu da se Laponci pri 
susretu pozdravljaju pitanjem : — Kako vaše noge? 


Laponke prave čizme od belingara — kože s nogu 
soba. 


Koža soba mora se dobro ostrugati prije no što se 
od nje naprave čizme. 


Neprestano se izrađuju nove čizme, šavovi im se 
prošivaju vlaknima od sobovih žila. Laponke same 
prave ta vlakna; one razdvajaju žile u tanke niti 
koje zaoble valjajući ih uz obraz; zatim ih provlaže 
kroz zube i dobivaju glatka vlakna što šavove čine 
nepromočivima. 


Čizme se prave od sobove kože, a nit za šivenje 
od sobovih tetiva. 


Ovako izgledaju crkve Laponaca koji su kršćani. 


Da bi široke sare čizama prionule uz nogu, na 
ručnom razboju se tkaju gležnjaci, čiji se model 
od pamtivijeka nije promijenio. S tim gležnjacima, 
čvrsto ovijenim oko listova, pastir će biti dobro 
zaštićen od vjetra i vode. On ne nosi čarape, nego 
puni čizme mladim lišćem rogoza, koje se zbog 
toga naziva »sijeno za cipele«. 

Hlače, kaputi i haljine također se prave od sobove 
kože. Kad je potrebno da se čovjek naročito utopli, 
nosi ih sa dlakom iznutra ; kad je vrijeme toplije, 
dlakava strana se okreće prema van. Ali nedjeljom 
se oblače samo najbolje, rukom izrađene tkanine 
svijetlih boja. 


NEDJELJNI SKUP 


Samerci iz koljena u koljeno dobivaju u nasljeđe 
beskrajnu ljepotu prirode. Zvijezde im kazuju ko- 
liko je sati, nebo kakvo će biti vrijeme. Oni ne 
traže lak i spokojan život. U skromnom životu koji 
provodi u toj surovoj zemlji, Samerac nalazi mnoge 
stvari koje ga nadahnjuju zahvalnošću i ispunjavaju 
poštovanjem prema nematerijalnim vrijednostima. 
Duž svojih nomadskih staza on u toj divljini gradi 
hramove. 

Prije nekoliko stotina godina sunce, grom i vjetar 
bili su plemenski bogovi Laponaca. Vjerovalo se 
da svaka stopa zemlje ima svog duha-zaštitnika. 

Čim se ljeto počne bližiti kraju, Laponci pomišljaju 
na selidbu. 


Njegovi svećenici, koji su padali u zanos uz ritam 
bubnjeva, kazivali su mu kako da umilostivi bogove 
da bi podarili zdravlje njegovoj porodici, a njega 
čuvali na putu sa stadom. 

Prije oko dvjesta godina u Laponiju su otišli 
misionari da uče Laponce kršćanskoj vjeri i crkvi. 
Cijeli narod (danas ima oko 35.000 Laponaca) 


Kao i svim ostalim obavezama, Laponci se rado 
odazivaju i službi božjoj. 


tada se pokrstio. 

I škole su doprle do tih lutalica. Švedska vlada 
šalje učitelje koji putuju i sele zajedno sa sitama. 
Nastava se odvija u kati, šatoru koji je rezerviran 
za nastavu. Budući da je šator nizak i skučen, s ko- 
sim zidovima, djeca ne ustaju kad odgovaraju, već 
kleknu. Uče švedski jezik, matematiku lokalnu 
geografiju i biologiju biljaka i životinja iz svoje 
prostrane postojbine. Djeca stječu i korisne navike 
koje odgovaraju njihovom načinu života. 


MIRIS ZEMLJE 


Arktičko ljeto je samo trenutak ljepote. Divlje 
cvijeće ubrzo uvene, a vjetar postaje hladniji. Prvi 
snijeg donosi miris zime i sobovi postaju nemirni. 

Uznemirenost sjevernih jelena je porodicama 
znak da krenu i požure na jug kako bi pretekli 
zimu koja se brzo približava i kojoj se ne može 
nitko suprotstaviti. 

I stada i porodice u siti vraćaju se svojim starim 
tragom niz krševite padine, slivajući se kao živa 
rijeka lelujavih rogova, sve niže ka vodama. Ali, 
ovoga puta ne nailaze na glatke, zaleđene puteve, 
pogodne za papke i saonice; jezera i rijeke nisu 
još zaleđeni i presijecaju im put. Ipak, ni to nije 
velika prepreka: te vodene puteve mogu prijeći 
čamcima. Mnogi imaju čamce za koje su prikačeni 
jaki motori. 

Ipak, rastanak s ljetom je pun sjete. Za mnoge 
časne starce to je, možda, posljednji pogled unazad, 
na prizor pun uspomena, na život koji je tu pro- 
tekao. 

Podnevno sunce kruži tik uz horizont i boji 
oblake koji se ogledaju u moru. Ta čudna, divlja 
ljepota sluti na zimu i oluje koje dolaze. Mudri 
Laponac dobro razumije opomenu koju mu šalje 


U jesen se stada okupljaju u velike korale gdje se 
obavlja godišnje razvrstavanje. 


Divne ljetne pašnjake na planini Aka, Laponci na- 
puštaju kad se približi hladna zima. 


Kako rijeke još uvijek nisu zaleđene, selidba počinje 
u čamcu. 

Kad se smjeste u svoja zimska prebivališta, Laponci 
razgledaju robu u gradu. 


U toku zimskih praznika priređuju se trke sobova 
koji u paru vuku lake saonice. 

priroda; ne gubi mnogo vremena u osvrtanju na 
ono što ostavlja. Utovarivši ljude i koze, otiskuje 
se od obale uz buku motora, dok čamac ostavlja 
pjenušav trag na tihoj vodi. 


JESENJE SAKUPLJANJE 


Putovanje na jug je teško i mučno za sobove. 
Umjesto da gaze zaleđenim putevima prekrivenim 
snijegom, primorani su da preplivaju ledene rijeke, 
što im, naravno, ne pričinjava naročito zadovolj- 
stvo 

Kad se jelen-predvodnik namami u vodu, ostatak 
stada smjesta polazi za njim. Ali to ne uspijeva 
uvijek, jer i najmanje uznemirenje — iznenadni 
pokret ili neuobičajeni šum — može izazvati paniku 
u stadu na obali. Oko glave jelena-predvodnika, 
zvanog juda, vezuje se konopac. Njime se jelen 
povuče do obale, a zatim u vodu. U mrtvoj tišini 
čuje se samo brektanje motora i mahnito plju- 
skanje jude. Ali instinkt uskoro pobjeđuje strah i 
jelen, da se ne bi utopio, počinje plivati za čamcem 
prema matici. Ljudi u čamcu odahnu kad vide da je 
stado počelo silaziti u vodu i slijediti vođu, kao 
što su i predvidjeli. 

Kada prijelaz preko rijeke uspije, stado je po- 
slije kratkog predaha spremno da nastavi put. 
Vremena za gubljenje nema. Susnježica se već 
kovitla sa Arktika, najavljujući dolazak prvih me- 
ćava. Pastiri i psi gone životinje naprijed, ali ih i 
nagon gura hiljadugodišnjim stazama. Spuštajući 
se sve niže ka ravnicama, brezovim i jelovim šu- 
mama, još jedanput sretno uspijevaju stići do južnih 
nizina. 

Nenaviknuti na ograđeni prostor, sobovi uzne- 
mireno trče ukrug uz visoku ogradu od letava. 
Lanad izbezumljeno traži svoje majke; mladi muž- 
jaci trupkaju nogama i tresu glavom u nedoumici. 
Zbrka se uskoro povećava kad se laso zavrti u 


Svečanost sklapanja braka: mladenci se zavjetuju 
na međusobnu vjernost. 


zraku i spusti na rogove: tako se dva puta godišnje 
izdvajaju pojedinačna stada. Svaki vlasnik prepo- 
znaje svoj žig — zarez na ušci soba: iako radi stojeći, 
a ne u sedlu kao kauboj, njegov laso rijetko pro- 
maši cilj. 

Izdvajanjem stada obavlja se više poslova odjed- 
nom. Vlasnik ne samo što prepoznaje svoja grla, 
već istovremeno izdvaja ona za klanje od onih za 
priplod. Četkom umočenom u boju obilježavaju 
se grla za klaonicu. Sobovi bez vlasnika, tj. oni 
koji nemaju nikakav žig, prodaju se, a dobivenim 
novcem se pomažu stari ljudi. Odabiranjem sobova 
za priplod, vlasnici se trude da poboljšaju rasu i 
umnože stado. 

U strahovitoj buci, kad se uhvaćeni sob otima 
a stado pomiješa, gospodar je čovjek ; on vrijedno i 
ustrajno obavlja svoj već tradicionalni posao. 


ZIMSKI PRAZNICI 


Kada je odabiranje stada završeno, Laponci se 
sele u stalna zimska boravišta. U to vrijeme idu u 
gradove, na velike tržnice, gdje prodaju rukotvorine 
izrađene u toku ljeta. U gradu nalaze raznovrsnu 


robu, dive joj se ili je kupuju, ili pak susreću druge 
Laponce. Plemena se prepoznaju po naročitim ša- 
rama na ženskim šalovima i čipkom oivičenim 
kapama, kao i po muškim kapama svijetlih boja. 

Na tezgama se prodaju tkanine što ih tkaju 
Laponke, krzna, osušene neštavljene kože, pokri- 
vači, hlače, čizme, marame i lutkice. 

Muškarci se bave mnogo grubljim poslom no što 
je lutanje između tezgi na tržnici. Taj isključivo 
laponski sport je trka sobova upregnutih u paro- 
vima u brze, lake saonice. 

Zimi se sklapaju i brakovi. Po cijeloj Laponiji 
razliježu se zvona dok se prijatelji i rođaci pridru- 
žuju svatovima i u povorci kreću ka crkvi. Mlado- 
ženja sa mladom korača u sredini povorke. 

Za Samerca vjenčanje predstavlja nešto više od 
obične ceremonije. To je zavjet za budućnost, 
stvaranje nove porodice koja će i dalje prenositi 
drevne nomadske tradicije. 

Mladi par stoji na pragu novog života. Odani 
jedno drugom, puni hrabrosti naslijeđene od pre- 
daka, čekaju da im novo godišnje doba donese 
poziv visokih planina. Kad se velika stada ponovo 
odazovu tom pozivu, odazvat će se i narod sobova 
i krenut će opet na svoj teški put. 


Ljudi koji provedu toliko vremena u samoći, uživaju kad se zimi nađu na okupu. 

ŠKOTSKA BRDA 
Kruna Škotske 


Niz strogu i jednostavnu seosku ulicu nad kojom se 
nadvilo crno, olovno nebo, korača čovjek s gajdama 
preko ramena. Hladnom izmaglicom treperi pi- 

skava melodija, koja kao da razbija sivilo kišnog 
dana. Čovjek s gajdama upotpunjava prizor od 
koga promatraču srce zaigra veselo kao na sveča- 


nosti. Čini se kao da muzika razbija i same oblake 
i da se zlatni sunčev sjaj počinje probijati ka zemlji. 
Nastupa kratkotrajno razvedravanje. 


GAJDE I TARTANI 


Promuklo, sipljivo pištanje gajdi najmilija je 
muzika škotskih brđana. U stara vremena, svako 
selo kome je stalo do ugleda i svaki poglavica klana 
imali su svoga gajdaša. Nijedna svečanost, pogreb, 
vjenčanje ili ratni juriš nisu se mogli ni zamisliti 
bez gajdi. Ta čudesna muzika krijepila je ratnika i 
ublažavala usamljenost pastira u brdima. Istinite 
su i priče da je zvuk gajdi podizao i bodrio već 
sasvim poraženu vojsku na bojištu: gajdaš bi kre- 
nuo naprijed, a za njim ratnici koji su, sve do 
maločas klonuli duhom, sada dobivali bitku. 

Sam instrument nije škotskog porijekla. Donijeli 
su ga stari Škoti kada su došli iz Irske, mada ni 
Irska nije njegova postojbina; potječe iz stare 
Kaldeje od prije oko 6.000 godina. Neki dovitljivi 


Škotska svadba se ne može zamisliti bez gajdaša. 


predak dodao je običnim pastirskim dvojnicama 
mjeh za zrak i tako spojio Panovu frulu i primitivne 
orgulje. 

Prije nego što su Irci upoznali orgulje, gajde su se 
često koristile u crkvenoj muzici: njihov jednoličan 
zvuk davao je osnovni ton pobožnim pjesmama. 
Ali, gajde su svoj pravi dom našle tek u Škotskim 
planinama. I dan-danas, u svakom selu i na svakoj 
svadbi mogu se čuti gajdaši i njihova živahna 
svirka. U mnogim malim radionicama, uz samu 
seosku kuću, majstori, na starinski način, izrađuju 
gajde po narudžbi. U Edinburškoj tvrđavi nared- 
nici-gajdaši svih planinskih škotskih pukova još 
uvijek uče svirati u gajde. 

A sada, o tartanima! 

Kada su se stari Škoti doselili iz Irske, oblačili 
su se gotovo svi jednako. Međutim, klanovi su se 
postepeno počeli izdvajati i međusobno razliko- 
vati po bogatstvu i ratnoj opremi. Tu je razliku 
trebalo naglasiti i u odjeći, a možda i zato što je 
tako bilo lakše razlikovati prijatelja od neprijatelja. 
Tako su članovi jednog određenog klana počeli 

Majstor ušiva mjehove na gajdama isto onako kako 
se to činilo i prije stotinu i više godina. 


Kupac u radnji isprobava gajde. 


nositi preko ramena pokrivač u boji svoga plemena, 
tzv. tartan, kome su i danas ostali vjerni i duboko 
ga poštuju. 

Škotska nacionalna nošnja sastoji se od tzv. 
kilta, kratke suknjice, vrlo prikladne za veranje po 
kamenjaru. Uz nju se danas nosi kratak kaputić, 
sako. A mali pokrivač, koji je nekad služio kao 
ogrtač, sada se, u naročitim prilikama, nosi kao i 
komad tkanine, nabran preko lijevog ramena : to je 
pled. Umjesto džepova, preko suknje, sprijeda, na 
traci omotanoj oko struka, obješena je ukrašena 
kožna torbica, zvana sporan. Taj komplet upotpu- 
njen je škotskom kapom ili okruglom vunenom 
kapicom. 

Ljudi koji tako ponosno vijekovima nose ovu 
šarenu starinsku odjeću, predmet su naše priče. 
Planinski narod, Škoti se veoma ponose onim što 
su dali zapadnoevropskoj kulturi: velike univer- 
zitete 1 muzeje, biblioteke 1 medicinske škole: 
Škotska je čuvena i po svojoj industriji i trgovini. 
Veliki prekooceanski brodovi porinuti su u najmo- 
dernijim škotskim brodogradilištima i raznose nji- 
hovu slavu preko svih mora svijeta. Iako svjesni 
svojih suvremenih tehničkih dostignuća, Škoti se 
neobično ponose svojom historijskom tradicijom. 

Tradicija im se zasniva na borbenom i slobodar- 
skom duhu kojim se brđani naročito odlikuju čak i 
u odnosu na Škote-ravničare iz plodne istočne 
nizije. Ti gorštaci žive surovim životom na hladnoj, 
krševitoj i vlažnoj zemlji, i s najvećom se ljubavlju 
trude da održe škotske tradicije. 


PIKTI I RIMLJANI 


Prije dvije hiljade godina, rimske legije Julija 
Cezara prodrle su na Britanski otok. U to vrijeme 
ljudi sa sjevernih planina već su bili stekli i ime 1 
slavu. Zvali su ih Pikti, što znači »obojeni«: bili su 


Hadrijanov zid stoji kao svjedočanstvo nepokornosti 
Pikta rimskim legijama. 


čuveni po svojoj nemirnoj i ratobornoj prirodi koja 
nikako nije bila u srazmjeru s njihovim malim, 
žilavim tijelima. Primitivna prebivališta kopali su u 
zemlji i, kako su ih često napuštali i pravili prepade 
po okolini, ispredale su se priče o patuljcima i 
majušnim vilama, koje su se sve do danas održale 
u tim brdovitim predjelima. 

Rimljani su vrlo brzo odustali od pokušaja da 
ukrote Pikte. Za vrijeme cara Hadrijana izgradili su 
ogroman zid preko cijelog otoka da bi se ogradili 
od nepokornih plemena. Dijelovi Hadrijanovog 
zida i danas stoje kao spomenik nepokornosti 
starih brđana. 

Ipak, Pikti nisu bili potpuno sigurni u svojim 
planinama. Kelti su s juga Britanije krenuli na 
sjever; Škoti iz Irske iskrcali su se na zapadna 
ostrva i zapadnu obalu; nordijski Vikinzi pljačkali 
su obalu i otoke, a ponekad su i duže vrijeme osta- 
jali na osvojenoj teritoriji. Vijekovima su se u tim 


krajevima vodile borbe; Vikinzi i Škoti su bili 
dostojni svojih protivnika Pikta. 

Čak i kada su se poslije dugih i krvavih borbi 
zaraćena plemena polako stopila u jedan narod, 
nastavljene su borbe među klanovima. Najuzbud- 
ljivije brđanske priče govore o plemenskim zava- 
dama i pokoljima, a većina najviše poštovanih 
spomenika predstavlja prizore takvih borbi ili gro- 
bove poginulih junaka. 

Danas je život planinskih Škota vrlo miran. 
Nema borbenih marševa uz zvukove gajdi. Seljaci 
u kolibama ili na hladnim pustarama često žive 
usamljeni pored ovaca. Ponekad je uz stado neko- 
liko nezgrapnih, čupavih brdskih goveda, koja rastu 
vrlo sporo i ne daju kvalitetno meso. Zadovoljavaju 
se oštrijom travom, dok ovce traže slađu i mekšu 
pašu ; to održava ravnotežu na pašnjacima. Kad se 
većina seljaka, zbog vune, posvetila uzgoju ovaca, 
a goveda povukla sa pašnjaka, pokazalo se da 


Na vijest o dolasku »pafera«, seljak je krenuo da upregne konje. 

Osjeka je nasukala »pafer« na ravnu škotsku obalu i on stoji tako zahvaljujući svom ravnom dnu. 


oštra trava i paprat počinju osvajati pašnjake. Tada 
su ponovo počeli gajiti goveda. 

Uzgoj ovaca je vrlo unosan posao za škotske 
brđane. Najpogodnije mjesto za razvoj vunarske 


Posada »pafera« prebacuje tovar u kola. 

industrije su svakako Hebridska ostrva. Ona su, 
u stvari, najusamljeniji dio Škotske visije ili bar 
tako izgledaju u očima stranca kad ugleda te divne i 
puste komadiće zemlje bačene usred burnog mora. 

Zapadna Hebridska ostrva nisu dio Škotske visije 
samo po geološkom sastavu. Ona su, također, na- 
slijedila keltsku tradiciju koju su, zahvaljujući baš 
svojoj odvojenosti i usamljenosti, sačuvala u izvor- 
nom obliku. Jedina veza sa svijetom su im mali 
čamci zvani »paferi«, opremljeni bučnim jedno- 
cilindričnim motorčićima. 


»PAFER« JE PRISTAO 


Kako na Hebridskim otocima ima malo pri- 
staništa, a neki ih uopće nemaju, dovoljno je da 
»pafer« prođe kroz plićak bez podvodnog stijenja i 
pusti da ga plima nasuče na obalu. Njegovo dno je 
ravno, pa može ostati uspravno i kad se plima po- 
vuče ; utovar se obavlja polako do slijedeće plime. 

Seljak s konjima upregnutim u kola polako pre- 
lazi preko glatkog, blistavog pijeska za vrijeme 


osjeke. Tako vesela posada čamca ima vremena da 
do mile volje tovari teret iz čamca u kola. Dešava 
se da se samo jedna pošiljka dopremi do pristaništa, 
pa da do slijedeće plime valja čekati čitavih 12 sati, 
a za to se vrijeme posada i seljak mogu do sita 
narazgovarati i razmijeniti najnovije vijesti, pa, 
možda, i prirediti lijepu večeru na obali. 

U domaćinstvima na Hebridskim otocima žene 
zarađuju veći dio porodičnih prihoda. Muškarci 
malo trguju stokom ili čuvaju ovce u brdima. 
Mnogi se još uvijek bave ribolovom, mada sve 
manje i manje. Glavna privredna grana na tim 
ostrvima je izrada čuvenog haris-tvida. Poslovno 
udruženje se neobično ponosi ovom istinitom re- 
klamom: »Haris-tvid je napravljen od čiste pri- 
rodne vune, proizvedene u Škotskoj, ispredene, 
obojene i prerađene na Hebridima i rukom tkane 
u domaćoj radinosti na ostrvima Luis, Haris, Uist, 
Bars i nekoliko manjih koja su sva poznata pod 
imenom Hebridi.« ' 


HARIS-TVID 


Haris, u stvari, nije otok, već južni dio dugačkog 
ostrva koje se zove Luis i Haris. To dvodjelno 
ostrvo često se jednostavno naziva Dugo ostrvo. 
Međutim, taj naziv označava i cijeli niz što ga čine 
Hebridska ostrva. Sama riječ tvid nastala je kao 
posljedica jedne zabune. Otprilike prije 150 godina 


Od prirodnih boja kuhanjem se dobiva rijedak ra- 
stvor u koji se potapa vuna. 


Lišaj, zvani krotal, struže se sa stijenja. On služi 
za bojenje vune od koje se pravi haris-tvid. 


vlasnik neke škotske tvornice poslao je jednom 
londonskom trgovcu pošiljku takve tkanine. Škoti 
tu tkaninu zovu tvil. U to vrijeme još nije postojao 
pisaći stroj i sva poslovna korespondencija pisana 
je rukom, tako nije bilo ništa lakše nego pogriješiti 
u jednom slovu ; londonski trgovac pročitao je tvil 


Vuna za originalni haris-tvid prede se u domaćoj 
radinosti. Najveći dio posla obavljaju žene. 


kao tvid. Pošto se tako zove i jedna poznata rijeka 
u Škotskoj, i njemu i drugima se učinilo da ta riječ 
ima svog smisla. Tkanina se pojavila na tržištu 
kao tvid. Danas se ta riječ često piše čak i velikim 
početnim slovom, kao da je nastala po istoimenoj 
rijeci. 

Bez obzira odakle potječe ime, haris-tvid se 
nadaleko pročuo. Neki poznati učenjaci tvrde da su 
Kelti prvi pronašli vještinu predenja i tkanja. 
Pouzdano se zna, međutim, da se najbolje tkanine 
ručne izrade prave u tom dijelu Škotske, gdje se 
još uvijek osjeća jak utjecaj keltske kulture. 

Haris-tvid se toliko cijeni da ponuda nikada ne 
može zadovoljiti potražnju: naručioci često moraju 
dugo čekati. Ponosni otočani nikad ne bi promije- 
nili način izrade tvida. Proizvodi se još uvijek na 
starinski način u raštrkanim seoskim kolibama. 
Tkaju ga uglavnom žene na onim istim razbojima, 
na kojima su ga tkale i kad su radile isključivo za 
svoju porodicu. 

Nekad su ovce s ostrva sasvim zadovoljavale po- 
trebe za vunom. Ali, kada se posao razgranao, otoč- 
ni kamenjar više nije mogao pružiti dovoljno trave, 
pa nije bilo ni dovoljno pastira koji bi čuvali ovce. 
Tako je počeo dovoz vune »paferom«. Žene u- 
glavnom same predu vunu na starim vretenima čiji 
kotači tiho škripuću. Manji broj kupuje već ispre- 


Kad se skine s razboja tvid je grub i krut. 


denu vunu, ali se ponosne riječi »predeno rukom« 
ne mogu naći na zaštitnom znaku koji se utiskuje 
na njihov tvid kada je gotov. 

Prije tkanja vuna se, naravno, oboji. Te boje su 
isto tako vezane za mjesto i tradiciju izrade, kao i 
vretena i razboji. Pravi haris-tvid nikada nije obojen 
kemijski: upotrebljavaju se najčistije biljne boje, 
uglavnom smeđi i plavi tonovi. Najčuvenija boja 
otoka Haris je krotal — crvenkasto-smeđa. Dobiva 
se do lišajeva sastruganih sa stijenja i sušenih pod 
vedrim nebom, nad mirišljavom vatrom od treseta 
ili drveta koje je more izbacilo na obalu. Plava boja 
dobiva se kada se bobice bazge ili kupine suše 
izmiješane sa stipsom. Također se koristi i drugo 
korijenje, lišajevi i lišće, koje se najprije suši, a 
potom kuha u vodi. Vuna se potapa u boju sve 
dok se ne dobije željena nijansa, zatim se dobro 
otrese, još jedanput opere i suši. Niti koje čine 
osnovu razapnu se na razboj i vješte ruke i stopala 
počinju raditi skladno i po utvrđenom redu, pro- 
vlačeći čunak kroz potku i zbijajući niti da bi 
tkanje bilo gusto. 

Kada se gotov tvid skine s razboja, grub je i krut. 
Da bi niti omekšale i postale rahlije, što tkaninu 
čini gustom i mekom, primjenjuje se završni postu- 
pak obrade koji se zove volking, što na škotskom 
znači hodati. Nekada se zaista hodalo po tkanini. 


Žene okupljene oko stola zajednički omekšavaju 
istkani tvid. 


Zanimljivo je vidjeti živo škotsko kolo koje se pleše 
po taktu pjesme, bez muzičke pratnje. 


U nekim zemljama to se još uvijek radi. Međutim, 
u Škotskoj taj posao obično obavljaju strojevi. 

Tradicionalna metoda smekšavanja rijetko se 
sada koristi. Tek istkani tvid se potapa u sapunjavu 
vodu i prostire po dugačkom stolu. Nekoliko žena 
posjeda oko stola, prebacuje tkaninu od ruke do 
ruke i mijesi je poput tijesta. Da bi dale neki ritam 
svojim pokretima, da bi olakšale posao i učinile 
ga veselijim, pjevaju za tu priliku tradicionalnu 
pjesmu. Slatko treperenje visokih glasova ispunjava 
polumračnu sobicu. Tako omekšan tvid skupit će 
se i postati čvršći kad se osuši. Dok je još vlažan, 
čvrsto se namota oko uske daščice: to sprečava 
gužvanje i preveliko skupljanje materijala. Takav 
tvid je spreman za transport i prodaju. 


KEJLID 
Kad se predveče stiša škriputanje razboja i kad se 


umiri čunak, ponekad se priređuje kejlid. To je 
tipičan keltski skup i glavna razonoda, kako na 


zapadnim otocima, tako i Škotskoj visiji. I u naj- 
zabačenijim selima postoji kuća poznata kao »kuća 
za kejlid«. Tu se uveče okuplja svijet da se malo 
razonodi. Važno mjesto na toj zabavi ima pjevanje. 
Nepresušan je repertoar starinskih keltskih pje- 
sama. Svatko zna mnoge napamet. Obično zapo- 
činje jedan solo, a grupa u koru pjeva za njim 
refren. 

Ubrzo stiže i osvježenje : za žene čaj, a za muškar- 
ce dobar stari škotski viski, kojim ih snabdijevaju 
»paferi«. Za pjesmom i pićem dolazi ples, izvode se 
Živi škotski plesovi ili poskočice, samostalno ili u 
parovima. Na tim brđanskim zabavama hrane ima 
uvijek na pretek, a i dobrog raspoloženja. 


PRETPRAZNIČKO VEČE 


Mladi se najviše raduju proslavi koja pada uoči 
praznika Svih svetih. Te večeri, u doba druida, 


»Druidski« svećenik je glavna ličnost na svečanosti. 


Granitni blokovi koji se upotrebljavaju za izradu ka- 
menja za kuglanje, najprije se opsijeku bušilicama, 
a zatim se dinamitom odvajaju od krševitih litica. 


Grubo uobličeni blokovi pripremaju se za prijevoz 
do tvornice na kopnu. 


dočekivala se Nova godina; mnogi stari običaji 
Pikta i Škota, od prije njihovog prekrštavanja, po- 
tječu iz vjere koju su ispovijedali druidi u svojim 
svetim gajevima. 

Druidi su obožavali prirodu, naročito sunce. 
Kako se sunce smatralo dobrom silom, vjerovalo se 
da su zle sile najmoćnije u dugim zimskim noćima. 
Zato su posljednje večeri uoči Nove godine — po 
sadašnjem kalendaru to je 31. oktobar — druidi 
palili ogromne vatre na vrhovima brda i prinosili 

žrtve. Mislili su da će se tako zaštititi od zla. Od 
posljednjih ugaraka te vatre palili su buktinje da bi 
se njima zaštitili od zla. Današnje svjetiljke koje se 
nose uoči Svih svetih, nasljednice su tih prastarih 
buktinja. Na njima su urezana grozna lica da bi se, 
tobože, zaplašili i otjerali zli dusi. Svjetiljke za 
djecu se danas često izdubljuju u repi koje u Škot- 
skoj visiji u to doba ima vrlo mnogo. Repa se 
ukrašava suhim lišćem, koga također ima u to 
doba godine. Najčešće se upotrebljavaju ljeskove 
grančice, pošto ljeska važi kao čarobno drvo od 
koga čarobnjaci prave svoje čarobne štapiće. 

Te noći, kada je Stara godina na samrti — kaže 
legenda — veo koji svijet ljudi razdvaja od svijeta 
duhova postaje vrlo tanak. Duhovi idu zemljom: 
dobri duhovi umrlih posjećuju svoje domove, pa- 
kosni duhovi vila i patuljaka skakuću unaokolo 
praveći vragolije, dok strašne vještice priređuju 
svoje tajanstvene skupove na usamljenim mjestima, 
naročito na grobljima. 

U toj jedinstvenoj noći »vidoviti« ljudi pred- 
skazuju budućnost prateći šare što ih pravi bjelance 
kada se pusti da kaplje u vodu ili na neki drugi, 
tajanstven način. 

Glavna ličnost tog veselja je čovjek obučen u dugu, 
bijelu haljinu druidskih svećenika, s krunom »mu- 
drosti« od hrastovog lišća. Ljeskovim štapićem on 
upravlja plesom. Svaki zamah njegovog čarobnog 
štapića je u pravcu sunčeve putanje, jer je to druid- 
ski pravac, a nikada »suprotno od sunca«. Hod i 
ples veselih maski mora također biti usmjeren u 
odgovarajućem, sunčevom pravcu. I tako se u dru- 
štvu drevnih običaja, koji se još poštuju, i uz sav 
potreban ceremonijal, uvodi još jedna Nova godina 
u škotska brda. 


KUGLANJE NA LEDU 


Ljeti se u škotskim brdima igra golf, a najpopu- 
larniji zimski sport je kuglanje na ledu. 

To je igra samo za snažne i otporne ljude, jer se 
odvija u ovim uvjetima: oštar vjetar, debeli led, 
teška odjeća i dobar vreli grog ili pljoska škotskog 
viskija. Kad je led čvrst, debeo oko 12 do 13 centi- 
metara, znači da je vrijeme za veliko takmičenje. 
Glatko ovalno kamenje, teško oko 20 kilograma, 
zavrti se preko zaleđenog jezera ili bare, glatke 


kao staklo. Kad se led prekrije vodenom skramom 
koja prijeti da uspori kuglu, na teren izlazi igrač 
sa metlom u ruci i čisti vodu s leda. 

Kamenje za kuglanje vrlo je lijepa izgleda: izra- 
đeno je od granitnih blokova, dobro uglačano, u 
svaki kamen usađena je po jedna drška. Izrada 
takvog kamenja je tipično škotska industrijska 
grana. Granit se većinom vadi na Aila Krejgu, 
malenom, ali visokom otoku u zaljevu Klajd, koji 
i sam ima oblik kamena za kuglanje. Čitav otok 
gotovo je jedan jedini komad granita. U njegovim 
okomitim gromadama najprije se bušilicama izrežu 
kameni blokovi, zatim se odvajaju dinamitom i 
potom lome u grube kamene kocke, nešto veće od 
gotovog kamena za kuglanje. Kad se prebace na 
kopno, u tvornicu, kamene kocke se obrezuju 
specijalnim kamenorezačkim strojevima od kalje- 
nog čelika, a onda vrlo precizno bruse ciglama 
napravljenim od karborunduma — umjetnog brus- 
nog materijala. Tokom brušenja i glačanja, koje se 
također obavlja s pomoću karborunduma i naro- 
čitih glačala čiji se sastav drži u tajnosti, kao sred- 
stvo za podmazivanje i rashlađivanje upotrebljava 
se voda da kamenje, ugrijano trenjem, ne bi prsnulo. 


Oštra i hladna škotska zima je pravo vrijeme za 
velika takmičenja u kuglanju na ledu. 


Srednji bočni dio kamena, nazvan udarač, kojim 
se kamenje sudara u igri, mora biti hrapaviji da bi 
se ublažio udarac i da bi se spriječilo pucanje 
kamena u toku takmičenja. 


Za vrijeme takmičenja, vodene kapljice se čiste sa leda da ne bi usporavale kretanje kamenja. 


U svitanje lovci na haringe okreću svoje brodove ka obali. 


Drška, ponekad ukrašena maštovitim šarama, 
pričvršćena je za gvozdeni klin koji prolazi kroz 
kamen. Kada se dno kamena nakon duge upotrebe 
izliže ili izgrebe, drška se jednostavno okrene na 
suprotnu stranu i kamen se i dalje može upotreb- 
ljavati okrenut dnom nagore. Škoćani uvijek do 
kraja iskoriste ono što imaju. 


HARINGE 


Lov na haringe je glavni posao većine Škoćana 
koji su naslijedili od svojih predaka-moreplovaca 
i koji se odvajkada prenosi s koljena na koljeno. 
Još u jednom starom ljetopisu iz 709. godine, lov 
na haringe je opisan kao razvijena privredna grana. 

Jata haringi pojavljuju se kraj mnogih škotskih 
obala i u različita godišnja doba, tako da je lov na 
haringe posao koji se obavlja tokom čitave godine, 
mada najviše ljeti. 

U dugim, oblačnim ljetnim zorama, ribarski mo- 
torni čamac krči sebi put kroz nemirno more do 
mjesta za ribolov. Kada voda postane kao mlijeko 
zbog rojeva planktona, sićušnih životinjica kojima 
se haringe hrane, i kada se vide mnogi galebovi 
kako kruže u zraku, znači da je cilj blizu: galebovi 
se skupljaju da bi se nahranili haringama koje u 
toku noći izrone pod samu morsku površinu da bi 
se najele planktona. 

Haringe nije lako zapaziti: čim dostignu odre- 
đenu veličinu, dobivaju boju koja ih dobro štiti. 

Velike ribe grabljivice, koje žive u nižim slojevima 
vode, teško ih zapažaju, jer im se srebrnasti trbusi 
stapaju sa bojom mora. Plavozelena boja haringinih 
leđa za ribarevo je oko isto tako neprimjetna, stop- 
ljena s igrom plavozelenih boja morske vode. Ali 
gladni galebovi, dok kruže nad vodom, vide tamnu 
mrlju što je jato pravi ispod površine mora i krije- 
štanjem objavljuju vijest. 

To je vrijeme da se baci mreža. Kapetan i osam 
ljudi, koji sačinjavaju posadu, nalaze se u stanju 
pripravnosti; motor je usporen. Kada stignu na 
određeno mjesto, preko palube, u pravcu vjetra, 
prelijeće duga zavjesa ribarskih mreža, povezanih 
jednim konopcem, tako da čine neprekidan mre- 
žasti zid dug oko 2,5 kilometra. Za tako dugačak 
niz potrebno je blizu 60 mreža, dugih po 45 me- 
tara. Plovci od napuhanog nepromočivog platna 
drže ih da ne potonu suviše. 

Motor se sada gasi i brod plovi nošen plimom. Iza 
njega se bijeli duga linija plovaka što poigravaju 
na vodi, obilježavajući mjesto gdje čekaju mreže. 
Hladni morski vjetrovi šibaju u sivoj noći dugi 
niski brod, zasipajući sićušnim ledenim kapljicama 
ljude koji pažljivo motre na plovke. S vremena na 

rijeme poneko malo pridrijema, jer najteže tek 
dolazi. Ipak, potrebno je budno motriti vremenske 
promjene, jer bi se moglo pokazati da je 50 — 80 
kilometara suviše velika udaljenost od obale u 
divljoj olujnoj noći. Nužno je stalno držati mreže 
na oku, jer može se desiti da ih snažni nalet riba 
raskine. 

Kapetan dovikuje da se probna mreža izvuče na 


palubu. Oči mu se razvedre ispod čupavih obrva 
kad ugleda gomilu skakutavog, vijugavog srebra u 
izvučenoj mreži. No, pravi posao počinje tek na 
kapetanov znak da se izvuče cijeli niz. Na mokroj, 
klizavoj palubi koja se ljulja, ljudi naprežu sve 
snage za dugo izvlačenje mreže. Konopci su raskva- 
šeni, a ogromne mreže, koje gomila koprcavih riba 
vuče nadolje, nipošto nisu lake. U mukotrpnom 
poslu prolaze čitavi sati. Na mirnom ljetnom moru 
ponekad su i tri sata dovoljna da se sav ulov nađe 
na palubi, ali je obično potrebno 9 sati rada; za 
vrijeme bure, kada podivljali vjetrovi šibaju ljude, 
mreže i ribu, prođe i 12 do 14 sati prije nego što 
se čitav niz mreža izvuče na palubu. 

Uzbudljivo je promatrati gomilu srebrne ribe 
kako se prelijeva preko brodske ograde, poput žive 
rijeke. Tada se povlači poklopac s otvora na palubi 
pa haringe klize u unutrašnjost broda i pune pri- 
premljene sanduke podijeljene u više odjeljaka da 
se ne bi suviše ribe nagomilalo na jednom mjestu 
i gnječilo ribu na dnu. 

Dugo teče srebrna rijeka dok se mreže jedna za 
drugom izvlače na palubu. Mnoge ribe padaju 
natrag u more, ali na njih čekaju druge mreže koje 


još nisu izvučene ili pak naročite mreže nalik na 
torbe, pričvršćene za bok ribarskog čamca. 

Posljednja mreža je izvučena. Cio ulov je ubačen 
u utrobu broda. Motor opet postaje bučan. Po- 
vratak preko valovitog mora mora biti brz, jer 
opasnost još ni izdaleka nije prošla. Svi članovi 
posade osjećaju napetost žurbe, jer su oni udruženi 
ribari i dijele dobit od ulovljene ribe. I kapetan i 
posada puni su neizvjesnosti dok god se ulov ne 
iskrca na obalu i ne proda. Vrijeme znatno utječe 
na uspjeh tog posla. Ljeto je, haringe su deblje nego 
u druga godišnja doba, lakše se kvare bez leda, a 
najsvježija riba se prodaje najskuplje. Postoji i stari 
običaj da prvi brod koji uplovi u luku može prodati 
svoju ribu po naročito visokoj cijeni. Zato se na- 
prežu dizel-motori. 

Čamci se valjaju po vodi koja im, zbog težine 
utovarene ribe, dopire skoro do palube. Olujni 
oblaci nose strašnu prijetnju, jer — zataji li motor 
ma i za trenutak — pretovareni brodići mogu se 
začas napuniti vodom i potonuti. Ali krovovi pri- 
staništa polako se pomaljaju i, svjetlucajući u od- 
bljesku mora, dočekuju ih dobrodošlicom ; ljudi se 
osjećaju lakše dok im brodići hrle ka obali. 


Ljupko škotsko selo, uz koje se obično nalazi jezero, predstavlja centar lova na haringe. 

DUNAV 


Središnji vodeni put Evrope 


U prekrasnom Švarcvaldu, visoko u Njemačkoj, tri 
potočića se sastaju i stvaraju Dunav, najvažniji 
vodeni put Evrope. Ta jedina velika evropska rijeka 

koja putuje sa zapada na istok, presijeca srednju 
Evropu u dužini od 3.246 kilometara. Ona prikuplja 
vodu iz više od 300 pritoka koji joj dolaze iz mnogih 


zemalja. Najzad, kad stigne daleko na istok, ulijeva 
se u Crno more i pravi deltu od zemlje koju nosi iz 
cijele srednje Evrope. Slijev Dunava zahvaća 
800.000 kvadratnih kilometara. 


U DAVNO MINULA VREMENA 


Već dugo, više od 2000 godina, Dunav igra važnu 
ulogu u historiji Evrope. Još u vrijeme legendarnog 
trojanskog rata, bogate stare civilizacije istočnog 
Sredozemlja počele su Dunavom prodirati u Evro- 
pu, sve do Britanskih otoka. To se nastavilo kroz 
vijekove. U najoholije doba Rimskog Carstva duge, 
svjetlucave dunavske okuke ostajale su granica do 
koje je doprla Imperija. Na drugoj obali se prosti- 
ralo carstvo divljih germanskih plemena. Ostaci 
linije utvrđenja duge oko 278 kilometara, ostaci 


Trajanovog zida, pograničnih naselja i vojnih baza, 
čuvenih kamenih cesta, čak i ruševine velikih 
kazališta sanjare nad predjelima koji su odavno 
zaboravili bat rimskih legionara pod teškim kora- 
cima drugih vojski koje su tuda prolazile i ginule. 

Dolina Dunava, koja vodi do samog srca Evrope, 
oduvijek je bila najomiljeniji put osvajača sa istoka. 
Pred kraj rimske epohe, Huni su krenuli iz stepa 
centralne Azije i jašući na svojim brzim konjićima 
prodrli daleko uz Dunav da pljačkaju i pustoše. 
Zatim su došla stoljeća suše, što je primoralo 
mnoga azijska plemena da krenu na zapad. Avari, 
Slaveni, Mađari i, konačno, Turci jurišali su doli- 
nom i naseljavali osvojenu zemlju. Ohrabreni zauzi- 
manjem Carigrada, Turci su 1683. godine zaustav- 
ljeni pred samim vratima Beča. Neka područja duž 
Dunava ostala su u njihovoj vlasti čitavih 500 
godina. 


Dunav izvire u jezerskom području Alpa, u južnoj Njemačkoj. 

U: škripu seljačkih kola po stjenovitom putu, mladići 
i djevojke idu na izlet u Švarcvald. 


Sa zapada su prodirali Franci pod Karlom Ve- 
likim, Bavarci, izgladnjele križarske horde na svom 
kopnenom putu u svete ratove. Mnogo kasnije 
naišla je i Napoleonova vojska i, napokon, armije 
njemačkog Rajha. 

Srednjevjekovni feudalni gospodari izgradili su 
čitav niz utvrđenja duž rijeke da bi zadržali plimu 
osvajanja. Ruševine tih tvrđava, u čijim zidinama 
obraslim travom sada lastavice svijaju gnijezda, još 


U Švarcvaldu ima bezbroj proplanaka gdje se može 
uživati u obilnom izletničkom ručku. 


uvijek se nadnose nad rijekom. Istočna Austrija 
dobila je ime »zemlja zamkova«. Mnogi njeni gra- 
dovi još uvijek se sjećaju prohujalih dana veličine i 
slave, kad su se predstave i svečanosti održavale u 
dvorištima njihovih zamkova. Tvrđava Lokenhaus 
stoji gordo već 750 godina i čuva svoje teritorije 
oko rijeke. 

Posljedice dva svjetska rata tek su zaliječene. 
Razvija se građevinarstvo, industrija, umjetnost, 
kao poslije oslobođenja od turske opasnosti, a 
moćna rijeka protječe mirno i kao da prezire držav - 
ne granice. 

Vratimo se sada među alpska jezera u južnoj Nje- 
mačkoj, gdje rijeka izvire, i krenimo njenim tokom. 


CRNA ŠUMA 


U brdima lijepog Švarcvalda kriju se alpski ba- 
zeni boje indiga. Kako priča kaže, otuda Dunavu 
boja kojoj treba da zahvali za svoju slavu »lijepog 
plavog Dunava«. Oni koji nisu pjesnički raspolo- 
ženi tvrde da Dunav izgleda plav samo zaljublje- 
nima. Ali ni to mu nije nedostatak, jer su njegove 
obale odavno čuvene po svojoj romantičnosti. Pra- 
stari krš nad alpskim jezerima odvajkada sluša 
zakletve na vječitu ljubav i vjernost. 

Danas je Švarcvald opet sretna zemlja izleta, 
smijeha i pjesme. Ribiči uporno gackaju po bučnim 
potocima, a kola natovarena sijenom mirno škri- 
puću putevima. Kroz brzace prolaze oduševljeni 
sportaši u svojim nepromočivim gumiranim čam- 
cima. Tijesno zbijeni brežuljci nad rijekom pružaju 
sliku raskošnog seoskog predjela. Zaseoci se gnijez- 
de na njihovim padinama kao igračke, crveni tor- 
njevi kao da mašu nad šumom, dok divni zamkovi 
krune krševite vrhove. 

Odatle kreće mlada rijeka sa 600 metara nad- 
morske visine, žuri iz Donauešingena kroz Titlingen 
i Sigmaringen prema Ulmu. Tu se u njoj ogleda 
jedan od najviših crkvenih tornjeva na svijetu, 
možda i najviši. Ovdje je prvi put dovoljno široka i 
mirna, pa postaje plovna. 

Ulm umije koristiti svoju rijeku. Omladina uživa 
u sportovima na vodi, a svi stanovnici, bez obzira 
na godine, uživaju u svečanostima na vodi koje se 
održavaju svake godine ; tada ploveća povorka pre- 
plavi rijeku smijući se svemu što sretne. 


Mladi parovi se voze čamcem pod okriljem roman- 
tičnog zamka blizu Zigmaringena, koji je nekoć 
pripadao dinastiji Hoencolern. 


KROZ BAVARSKU 


Život uz Dunav nije uvijek zabavan i lak. Indu- 
strija na obalama mogla bi biti i razvijenija. Bro- 
dovima natovarenim ugljenom i žitom nešto niže 
se pridružuju i brodovi natovareni naftom. Put- 
nički brodovi povezuju mnoga mjesta na obalama 
rijeke, a ribarstvo je toliko razvijeno da čini zna- 
čajnu privrednu granu. 

Važnije brodsko pristanište je i Regensburg u 
istočnoj Bavarskoj. Njegovi stanovnici se hvale da 
su u njihovoj ribarnici ribe tako svježe da ponekad 
ne priznaju ni da su ulovljene. Što je još važnije, 
Regensburg pruža mogućnost da se zaviri u pro- 
hujala stoljeća njegove historije. 


Putujući prodavač satova i danas nosi po svijetu 
svoju robu, baš kao i njegovi preci. 


Više od 500 godina stajala je iznad Regensburga 
glavna karaula sjeverne granice Rimske Imperije. 
Nekoliko stoljeća kasnije Karlo Veliki je tu načinio 
glavni štab za svoj prodor na istok. Prošlo je još 
nekoliko vijekova i Regensburg je postao sastaja- 
lište križara koji su kretali suhozemnim putem ka 
Jeruzalemu. U to doba su ribari iz Regensburga 
putovali nizvodno, sve do Crnog mora, stizali do 
gordog i iznurenog starca Carigrada da bi se vra- 
ćali puni para i velikosvjetske mudrosti i gradili 
sebi palače koje i danas stoje duž riječnih obala. 

Od obala sa sjeverne strane, blago zaobljene 
padine bavarske šume penju se uvis do sumagli- 
častih planina koje se naziru u daljini. I dok plo- 
vimo niz vodu, planine se postepeno sklapaju nad 

Grad Landšat je svake godine pozornica za roman- 
tičnu priredbu. 


rijekom. Nailazimo na pritoku ; to nas rječica Izar 
poziva u Landshut. 


POLJSKA VOJVOTKINJA LANDSHUTSKA 


Nigdje se u svijetu historijska tradicija ne čuva 
s toliko ljubavi kao u tom gradiću. Prepun očara- 


»Vojvoda« očekuje svoju ljupku »vojvotkinju« u sta- 
rinskim pozlaćenim kočijama. 

vajuće ljepote prošloga, Landshut se ne mijenja već 
skoro pet vijekova, a njegovi građani su vrlo pono- 
sni kad oživljavaju svoju historiju. 

U Gradskoj kući, kojom se i danas služe, sastali 
su se 1475. godine gradski oci Landshuta da riješe 
treba li dozvoliti jednoj poljskoj princezi da po- 
stane žena njihovog vojvode. I danas se oni sastaju 
ovdje u tradicionalnim odijelima, sjedaju oko savjet- 
ničkog stola i ozbiljno i svečano obnavljaju staru 
raspravu. Poslije žestoke diskusije slože se da treba 
dobrodošlicom pozdraviti poljsku udavaču, pa go- 
mila »podanika« pozdravlja »mladoženju«, mladog 
vojvodu Georga, koji jaše na prvi sastanak s »voj- 
votkinjom«. »Vojvotkinja« treba da bude najljepša 
djevojka u gradu. 

Svaka sitnica je vjerodostojna. Vojvotkinja stiže 
u istim zlatnim kočijama u kojima je divna Jadviga 
putovala iz Poljske 1475. godine. Skitnice i prosjaci 
teturaju za njom, kao što su činili i onog historijskog 
dana prije mnogo godina. I kraljevska svadba se, 
kao nekad, oglašava uz zvuke trube. 

Poslije vjenčanja muž — nekadašnji mladoženja 
— odvodi mladu u pradjedovski dom, zamak 
Traunic, koji se i danas ističe u svojoj okolini. Tu se 
priređuje, kao nekad, svadbeni bal i baletska pred- 
stava u spomen najraskošnijeg društvenog doga- 
đaja Evrope XV vijeka. 


DJEČJA POBJEDA 


I u Dinkelsbilu, sjeverno od rijeke, još uvijek se 
oživljava jedan isječak burne historije. Ostaci grad- 
skog opkopa i utvrđenih zidina svjedoci su teških 
vremena. 

U doba tridesetogodišnjeg rata snažna švedska 
vojska se ulogorila pred gradskim vratima i opsjela 
Dinkelsbil. Švedski komandant, o kome su građani 
mnogo slušali, poznat po zlu, čvrsto je odlučio da 
opljačka grad kad ga osvoji. 

Poslije herojske obrane grad se morao predati, i 
tada se odigrao ovaj nezaboravan događaj. Kroz 
gradska vrata ušli su osvajači i naišli samo na 
grupu djece, koja nisu izišla da se bore: molila su 
za milost. Našao se u grupi dječak koji je nalikovao 
na nedavno umrlog sinčića švedskog komandanta. 
Zahvaljujući njemu okrutni osvajač je poštedio 
grad. 


Svake godine sjećaju se te hrabre djece iz starih 
vremena, a vrhunac veselja je kad se začuje muzika 
Orkestra dinkelsbilških dječaka. 


DOBA ZMAJEVA 


Ponekad se priređuju u tim krajevima i slavlja 
koja oživljavaju predanja ili narodnu mudrost. U 
okolini Bohemske šume postoji priča značajna za 
ljude toga kraja koliko i sama historija. Nekada 
davno se iz ljudskog straha rodilo vjerovanje da u 
dubokim, mračnim šumama žive strašni zmajevi 
iz čijeg daha suklja plamen koji proždire ljude. 
Jedan od njih se još uvijek može vidjeti na podunav - 
skim priredbama. 

Iz šume se gega ogromni žuti zmaj, simbol straha 
i sujevjerja srednjevjekovnih ljudi. Dok se pribli- 
žava gradskim vratima Furtimvalda frkće i baca 
plamen iznozdrva. U ono doba (doba koje oživljava 
"ta predstava) svi građani sposobni za borbu otišli 
su u rat. Nikoga nema da se suprotstavi zmaju, 
ostala su samo bespomoćna djeca i žene bez zaštite. 
A evo zmaja kako ulazi u gradske zidine! 

Kada već izgleda da ženama i djeci više nema 
spasa, do grada u galopu stiže najhrabriji ratnik 
koji se vraća iz rata. Svi su već sretni što će uskoro 
biti spašeni, kad se netko prisjeti da taj ratnik, na 
žalost, nije vitez, pa, prema tome, nema pravo da 
ubije zmaja. Tada netko iz gomile uzima mač i 
proglašava vojnika Bijelim vitezom. 


Vitezovi u srednjevjekovnoj odjeći očekuju strašnog 
zmaja. 


Prije mnogo godina djeca iz Dinkelsbila spasila su 
svoj grad od švedskih osvajača. 


Pošto je dobio društveni položaj neophodan za 
vršenje plemenitih djela, Bijeli vitez jaše u susret 
zmaju. Ako prvi ubod njegovog mača prospe zma- 
jevu krv, vjeruje se da grad neće biti napadan do 
slijedeće godine. 


Strašni zmaj izlazi iz šume na svečanosti »proba- 
danja zmaja« u Furtimvaldu. 


ULAZAK U AUSTRIJU 


Kod gradića Pasau u Dunav se ulijevaju dvije 
pritoke: mali IIz, koji žuri sa sjevera svojom kame- 
nitom stazom, i široki In, koji s juga nosi ledene 
alpske vode i nagovještaje raspjevanih čara vječito 
raspoloženog Salcburga,načičkanog crkvenim tor- 
njevima, punog veselih kavana i ljubavi za muziku. 

Ovdje, na jezeru blizu Salcburga, nalazi se jedin- 
stveno strelište. Zrna ispaljena preko jezera moraju 
se najprije odraziti od vode i tek onda pogoditi 
cilj na suprotnoj strani. 

Opet se vraćamo Dunavu i dok plovimo kroz 
Austriju, posvuda susrećemo mir i sigurnost. U 
selima svirači u tradicionalnim nošnjama priređuju 
koncerte limene muzike, pale se baklje, svira se i 
pjeva po kavanskim baštama. 

Bijele volovske zaprega polako se kreću po str- 
mim poljima dok se s pašnjaka čuju kravlje klepe- 
tuše: na vrhovima sanjivo stražare masivne, namr- 
gođene sjenke srednjevjekovnih zamkova iz kojih 
se nekad vladalo zemljom. 

Neki feudalni gospodari vrlo su ozbiljno shvatili 
svoje dužnosti zaštitnika siromaha. Ipak je većina 
smatrala da su kmetovi manje važni od životinja, 
a neki su bili i pomamni, bezdušni vitezovi-razboj- 
nici, kao onaj koji je na hiljadu stopa ispod svog 
zamka u Augštajnu razapeo lanac preko rijeke i 
zaustavljao svaki nailazeći brod. Brodskim kapeta- 


U jednoj gostionici u Šenau grupa muškaraca pleše 
Šuplatler. 


Bo 


Bijeli vitez ubija zmaja i spasava svoj grad od 
napadača. 


nima pružao je vrlo okrutan izbor: da plate otkup 
ili da umru. Oni koji su odbijali ili nisu mogli da 
plate, odvođeni su na vrh litice blizu zamka i tu 
su opet mogli da biraju: da skoče u provaliju ili 
da gladuju do smrti. I duh tog svirepog viteza-raz- 
bojnika danas je član avetinjske posade koja još 


U Pasau, na granici između Austrije i Njemačke, se 
rijeke In i Ilz ulijevaju u Dunav. 


uvijek plovi Dunavom. 

U živopisnom Lincu i u Melku, gdje ponekad 
noću rijeka izgleda kao svijetleća traka, zahvaljujući 
hiljadama svjećica što ih građani puštaju niz rijeku 
na drvenim daščicama, i gdje su brodovi naprosto 
prekriveni svjetiljkama, pa blistaju u tami, javljaju 
se dobri duhovi. 

I duh kralja Ričarda Lavljeg Srca posjećuje još 
uvijek zamak Dirnštajn, u kome je bio zatočen 
zbog otkupa kada se vraćao iz križarskog rata. 
Spasio ga je vjerni paž Blondel, koji je, prerušen u 
trubadura, išao po svijetu i pjevao pjesme koje je 
volio njegov gospodar. Jednoga dana, dok je pjevao 
ispod dirnštajnskih kula, nečiji je glas prihvatio 
pjesmu: to je bio zarobljeni kralj Ričard. Tada je 
Blondel otkupio i spasio svog gospodara. 

Jedne ljetne večeri možda ćete i vi čuti Blondelovu 
pjesmu staru sedam stotina godina kako treperi 
među ruševinama zamka. Jer, u ovoj zemlji prošlost 
još uvijek živi. 


BEČ, KRALJ DUNAVA 


Ispod zelenih valova Bečke šume, u kotlini među 
brdima koja gospodare dolinom Dunava, leži lje- 
potan — Beč. Njegove građevine kupaju se u svjetlu, 
vrcavi vodoskoci skakuću, a divne barokne palače 
obožavaoci nazivaju vodoskocima od kamena. 
Carskim raskošnim i mekim oblikom Beč podsjeća 
na slavno doba Habsburgovaca, koje je ponosnoj 
prijestolnici Austro-Ugarske dalo aureolu veličan- 
stvenosti kojom je okrunjen još i danas. 

Postojbina valcera, intimnih kavana-klubova, 
kolača i crne kave s tučenim vrhnjem, taj Beč 
pjevuši, lupka nogom i ljupko klima glavom uz 
zvukove melodija starih majstora koji su od njega 
stvorili svoj dom: Betovena, Mocarta, Hajdna, 
Šuberta, Bramsa, Malera i, svakako najčuvenijeg, 
kralja valcera, Johana Štrausa. U jesen, subotom i 
nedjeljom, Bečlije izlaze iz grada da kušaju mlada 
vina, skriveni iza plastova sijena privezanih za 
motke pobodene pred krčmama. U proljeće se 
ponovo skupljaju po seoskim kavanama, ocjenjuju 
plodove berbe iz prethodne jeseni i pjevaju u koru. 

Beč je dosta propatio. Prvi svjetski rat stajao ga 
je imperije. Jedva se oporavio od prvoga svjetskog 
rata, kada je naišao novi rat i počeo tražiti nove 


Na putu kroz Austriju Dunav teče mimo ruševina 
mnogobrojnih starih zamkova. 


žrtve. Sada se opet oporavio. Prekrasna Ringštrase 
još uvijek teče ukrug oko staroga grada. Sa šumo- 
vitih brežuljaka na zapadu izgleda kao najljepši 
svjetleći polukrug, oslanja se na Dunav, a presijeca 
ga vječito živahan Prater. 

I tako, dok nam bečke pjesme odzvanjaju u uši- 
ma, krećemo opet niz rijeku. Već mutna i teška 
od mulja sa stotine brijegova, pored niskih ogra- 
naka Alpskog lanca i Karpata, ona hita na sjever 
i izbija u mađarsku ravnicu. 


Štatsoper — zgrada Državne opere, jedna od mnogo- 
brojnih baroknih građevina u Beču. 


MAĐARSKA RAVNICA 


Iznad golih pustara prema sjeveru se uzdižu 
omanje planine ovjenčane kraljevskim palačama, 
svjedocima minulih vremena. 

Ovdje se rijeka smiruje i širi. Obale su joj zaklo- 
njene trskom i rogozom gdje se, u sjenci žalosnih 
vrba, gnijezde čaplje. Spora rijeka lijeno zaobilazi 
sva uzdignutija mjesta i često se dijeli na rukavce 
između kojih ostaju mali otoci. Prije mnogo stotina 
godina ogromna mađarska ravnica bila je more 
okruženo sa svih strana planinama. Struje Dunava 
probile su planinsku prepreku i more je isteklo 
na istok. Njegovo dno je sada plodna ravnica pre- 
krivena travom i žitaricama. 

Ovdje su seoska imanja lijepo obrađena, a sela 
smirena i raspoređena uz ceste. Mali prozori seo- 
skih kuća gledaju na ograđena, čista dvorišta, puna 
mirisnog cvijeća. 

Prolazimo pored stare mađarske prijestolnice, 
Požuna, kasnijeg Presburga, današnje Bratislave. 
To je tipično za Dunav, na čijim su se obalama 
često pomjerale granice. 

Na desnoj obali, među posljednjim ograncima 
Alpskog lanca koji se tu završava i nestaje, ugledat 
ćemo Budim. Stari dvorci i palače izgrađeni su duž 


Bečlije se vole proveseliti u prirodi kao što to čine 
u bašti ove gostionice u predgrađu. 

strmih ulica popločanih turskom kaldrmom. Na 
nešto nižoj, lijevoj obali je Pešta, moderan indu- 
strijski dio glavnog grada, što ga čine ta dva grada 
blizanca. Iza Budimpešte se proteže pusta, široka 
ravnica kojom su nekad jahali ponosni mađarski 
stočari. 

Šest mostova neogične ljepote spajaju dvije po- 
lovine Budimpešte. Mnogi putnici smatraju taj grad 
jednom od najljepših evropskih prijestolnica. Izme- 
đu dva grada leži Margaretin otok, mjesto kao 
stvoreno za uživanje. Ono je puno livada, šumica, 
cvjetnih bašta, pjenušavih potočića i kavanica pod 
vedrim nebom. 


KROZ JUGOSLAVIJU 


Rijeka uskoro skreće na jug, u Jugoslaviju. Du- 
nav presijeca Bačku — najplodniju žitnicu u slijevu, 
— i stiže do glavnog grada Jugoslavije, Beograda. 
Grad poznat po izvanrednom položaju, uzdiže se 
na ušću rijeke Save u Dunav. Bezbroj puta razaran 
i osvajan od mnogih zavojevača, ovaj grad s neobič- 
no dugom i burnom historijom, grad koji su Turci 
napustili tek 1867, danas je moderan, milijunski 
centar. 

Među živopisnim seoskim kućama duž rijeke, 
još uvijek se susreću ljudi u narodnim nošnjama 
nadaleko poznatim po svojoj ljepoti. Nešto dalje, 
na obalama su ostaci starih utvrđenja i poznati 
Smederevski grad koji je gradio despot Đurađ 
Branković. Lijepi grad Smederevo, jedno od po- 
sljednjih pribježišta pred najezdom Turaka, bio je 
prijestolnica despotovine od 1430. pa sve do 1459. 
kad je konačno potpao pod tursku vlast. 

Tako Dunav teče sve do Đerdapske klisure — 
najduže klisure u Evropi (oko 100 km). Ona se 
nalazi u predjelu Južnih Karpata (Transilvanskih 
Alpa), između Golupca i Kladova, a sastoji se od 
Gornje klisure ili Malog Đerdapa i Donje klisure 
ili Velikog Đerdapa. Dunav je najuži u Kazanu, 
gdje dosiže dubinu i do 74 m. Slijedeći dio vodenog 
puta poznat po imenu Gvozdena vrata, opasan je 
za plovidbu zbog brzaca i podvodnih stijena, pa je 
izgrađen Sipski kanal za uzvodnu vuču brodova. 

Kako voda u Đerdapskoj klisuri ima veliki pad, 
brzinu i ogromnu snagu, pristupilo se izgradnji 


»Johan Štraus«, izletnički brod na Dunavu, dobio je ime po bečkom kralju valcera. 


velike Đerdapske hidrocentrale koju zajednički 
grade Jugoslavija i Rumunija. 


KA MORU 


Kad prođe kroz Đerdapsku klisuru, rijeka je 
ponovo slobodna pa se mirno razlijeva svojim 
širokim koritom. Na sjeveru su ravničarske mo- 
čvare Rumunije sa ponekom ribarskom kolibom 
u rogozu. Na jugu je niska bugarska visoravan s ma- 
lim gradovima. Ljupka naselja kraj rječnih obala 
kao da se osmjehuju jedna drugima. Rijeka ovdje 
više nije prava granica. 

Bugarska, zemlja koja se tek u drugoj polovini 
prošlog vijeka oslobodila turskog ropstva, nije u 
pravom smislu podunavska zemlja. Samo nekoliko 


rječica slijeva se s planina u Dunav, dok se dvije 
jedine prave rijeke koje teku kroz Bugarsku ulije- 
vaju u Egejsko more. Kad rijeka skrene na sjever, 
prolazeći kroz Rumuniju nailazi se na prometnije, 
življe gradove i naselja čiji stanovnici nose živo- 
pisna odijela, visoke čizme, krznene šubare, pa i 
turske fesove. 

Rijeka se grana u mnogo plitkih rukavaca i kao 
da tumara močvarnom deltom. To je divljina puna 
muljevitih sprudova, kanala i niskih otoka, na 
kojima šumor hrastovog i bukvinog lišća nadjačava 
glas žalosnih vrba. 

Dunav tako stiže do kraja svog dugog puta. 
Počev od izvorišta rijeka je primala mnogo vode, 
rijeke i snijegom napajane, nabujale planinske po 
toke sa šumovitih brijegova, polja i dolina. Idući 
njegovim tokom kao da smo svo vrijeme slušali 
s obala staru priču o minulim vremenima. Od te 
priče dunavske vode su otežale, zamorile se i 
lagano potražile put do svog ušća u Crno more. 

ŠVICARSKA 


Narod sa planina 


Po historiji i tradiciji Evropa je kontinent kraljeva, 
dvoraca i ratova. Ali je još odavna, u sjenci starih 
monarhija, poslije ogorčenih građanskih ratova i 

ratova između različitih rasa, jezika i vjeroispo- 
vijesti, osnovana demokracija. Ona i danas živi i 
cvjeta, a njen narod, koji živi u sigurnosti, zaštićen 


granitnim bedemima Alpa, nije već više od sto 
godina čuo jeku bitke. Naša priča posvećena je 
tom narodu i toj zemlji, divnoj planinskoj postoj- 
bini Švicaraca. 


PODIJELJENA ZEMLJA 


Švicarska je malena zemlja koja nema izlaz na 
more, zemlja jezera i planina, zelenih dolina i 
sočnih pašnjaka, stjenovitih planinskih vrhova i 
bučnih vodopada. Zaleđeni vijenac Alpa nadmoćno 
se diže nad njom. Više od tri petine te zemlje pre- 
kriveno je krševitim planinskim ograncima i zale- 
đenim vrhovima, glečerima, prolomima, ponorima 
i liticama. Manju površinu čine planinske kotline, 
čija je ljepota nježnija i blaža od ljepote planina, 
ali podjednako čarobna. Ovdje su blage padine 
zastrte mekim zelenim livadama, potočići vijugaju 


između cvjetnih obala, a u mirnim plavim jezerima 
odbljeskuju slike gorostasnih vrhova. 

Na tom nižem dijelu, često uz obale plavih 
jezera, leže švicarski gradovi — Lucern, Ženeva, 
Cirih. Kako su to lijepi gradovi! U nešto višim 
uvalama skrivena su mala sela ; zbog planina koje 
ih okružuju, odsječena su često od gradova i svijeta, 
čak i jedno od drugog. Pored izvanredno modernih 
željeznica i cesta dugih 5.000 km, seljaci se zimi 
teško kreću zbog velikog snijega. U ostala godišnja 
doba mnogo rade da bi održali visok životni stan- 
dard i nemaju mnogo vremena za putovanja po 
ostalim dijelovima zemlje. Stoga se običaji i tra- 
dicije, pa čak i jezik, razlikuju od sela do sela. 

U Švicarskoj se govore četiri jezika, a nijedan 
od njih nije švicarski. Ima i mnogo narječja. Samo 
je jedan posto stanovništva sačuvao najstariji jezik 
u Švicarskoj, retoromanski, a to je latinski dijalekt 
koji se nije promijenio još od rimskog doba. Oko 


Planinski bedemi štite Švicarsku od vanjskog svijeta. 

tri četvrtine naroda govori švicarski njemački, a 
ostali francuski ili talijanski. Pored toga, većina 
ljudi zna i engleski jezik. Švicarci su dijelom kato- 
lici, dijelom protestanti. U stara vremena te su 
dvije grupe vodile krvave vjerske ratove, ali danas 
žive u miru i slozi. 


Koze čuva mali pastir koji ovu dužnost obavlja 
godinu dana. 


Posjetit ćemo taj planinski narod u jednom od 
njegovih usamljenih sela. Neka nam ono bude 
predstavnik svih švicarskih sela dok pratimo nje- 
gove stanovnike kroz radnu godinu. 


SEOSKI ŽIVOT 


Evo seoceta! Lijepo je kao slika. Nikakvo čudo 
što se švicarska sela tako često slikaju i snimaju. 
Ona imaju onaj izuzetan čar što ga daje domaćinska 
urednost, besprijekorna čistoća i staranje o kući 
s puno ljubavi koje može da se sretne samo u 
predanih domaćina i vještih zanatlija. Strmi zabati 
kuća, koji olakšavaju klizanje snijega sa krovova, 
izrezbareni su s puno ljubavi i pažnje. Često se na 
prozorima vide sandučići puni njegovanog cvijeća 
— zdravca i begonije. Ponekad se sa rešetkastog 
okvira uz kućni zid penju cvjetne loze ili su pak 
zidovi na kućama i ambarima puni vjerskih prizora 
i starih izreka. Ukrasi što ih primjenjuju doduše 
ovise o mjestu, ali toplinu i odanost u svoj dom i u 
selo unose svi. 

Na selu se živi skromno, malo se koriste udob- 
nosti moderne tehnike. Posao se obavlja rukama, 
sporo napreduje i nema vremena za gubljenje. I 
djeca su zaposlena, a izgleda najviše od svih dječak 
koji je izabran za seoskog pastira. Rano, svakog 
jutra, on skuplja sve koze u selu i istjeruje ih na 
pašu. Tu ih cijelog dana čuva i prebrojava s vremena 
na vrijeme. Otkrije li da je neka nestala, vere se 
četveronoške po okolnom stijenju izlažući se mno- 


Švicarske kuće obiluju ukrasima izrađenim rukom 
koji ukazuje na vještinu Švicaraca. 


gim opasnostima. Odgovoran je za svaku kozu iz 
stada i ne bi se moglo ni zamisliti da mu neka ne- 
stane. Za taj mukotrpan posao dobiva malu nadnicu 
i ručak koji mu svakoga dana daje po jedna poro- 
dica, na smjenu. 

Dolje u selu, na dan pranja rublja, česma na trgu 
postaje perionica. U dane kad se peče kruh, seoska 
peć u obliku kupole primi ponekad toliko hljebova, 
da bi se njima mogao nahraniti čitav gradić. Žene 
pripremaju tijesto kod kuće i na dugačkim daskama 
nose poređane gotove hljebove da se peku u zajed- 
ničkoj peći. U dane kad se peče kruh djeca su 
stalno zaposlena prikupljanjem naramaka suhih 


Zajednička praonica na zdencu usred sela uvijek je 
živahna. 


grančica i drveta kojima održavaju vatru u peći. 
»Dan« pečenja kruha često traje nedjeljama i prije 
narednog takvog dana ostaci kruha postaju tvrdi 


Svakoga dana mladi pastir vodi povjerene mu koze 
do svježih planinskih pašnjaka. 


poput drva, ali za većinu gorštaka imaju uvijek 
miris i slast domaće kuhinje. 


PROLJETNE SVEČANOSTI 


Kuha se i pere tokom cijele godine, ali ima 
seoskih poslova koji ovise o godišnjem dobu. U 


Djevojčice sa sela nose kućama vruće hljebove iz 
zajedničke pećnice. 


Odvođenje krava na planinske pašnjake predstavlja 
veselu seosku svečanost. 


Stada uživaju u slatkoj mladoj travi na planinskim 
livadama. 


stvari, godina počinje s proljećem, kad prvi blagi 
vjetrovi, koji puhnu s juga, tope i razmekšavaju 
debele sniježne nanose. Dok se bijeli pokrivač topi 
i nestaje s visokih padina, rascvjetavaju se pupoljci 
jagorčevine, sase i encijana. Na većim visinama se 
može naći baršunasti runolist. Nekoliko nedjelja 
kasnije, padinu za padinom prekrivaju lelujavi ša- 
frani, pred čijom ljupkošću zastaje dah. 

Nije onda čudo što seljaci žele ubrzati dolazak 
proljeća. Prvog marta se djeca okite zvoncima i 
kravljim klepetušama, praporcima sa saonica i 
konjskih ormi i nose ih na jarmu ili obješene oko 
vrata. Najstariji dječak predvodi grupu: on je 
tobože kravar. Manja djeca izigravaju krave. Uz 
bučno klepetanje i zveket zvona djeca trče tamo- 
-amo, dok vođa traži svoje »stado«. Tu se viče, 
smije i maše štapovima. Orasi i voće su nagrada za 
dobro obavljen posao i veselu galamu koja treba 
da podsjeti stare planinske bogove da je došlo 
vrijeme da proljeće opet siđe u dolinu. 

I proljetne svečanosti u gradovima se slave uz 
šarene povorke, smiješne maske i veselje po uli- 
cama. Na gradskom trgu u Cirihu pravi se ogromna 
lomača na kojoj se spaljuje velika ružna lutka. 
To je dugo očekivani kraj zime. 


LJETNA PAŠA 


Kad proljeće najzad stigne u Švicarsku i kad se 
uspne na visoke obronke prekrivene sočnom tra- 
vom i rastinjem, dolazi vrijeme da se krave presele 
na svoje visinske pašnjake. Iz nekih dolina čitave 
porodice polaze za svojim stadima i sele se u kamene 
kolibice u blizini ljetnih pašnjaka. Ponekad za 
njima dolazi i seoski učitelj da bi djeca mogla 
pratiti redovnu školsku nastavu. 

U većem broju dolina, kao i u našem selu, po- 
slovi oko ispaše i prerade mlijeka raspodijeljeni 


Jarence je našlo sebi druga u igri, mladog Švicarca. 


Velike klepetuše se iznose kad proljeće počne mamiti 
krave u planine. 


su među seljanima. Nekoliko pastira tjera stoku na 
pašnjake i tamo je čuva preko ljeta. Drugi prikup- 
ljaju mlijeko i pažljivo bilježe čija je krava koliko 
dala ; ostali mlate maslac, prave sir i vode knjigo- 
vodstvo. Na kraju ljeta, dobiveni proizvodi se po- 
šteno dijele. 

Kad se krave izvedu iz zimskih staja da bi se 
popele do visokih alpskih pašnjaka (riječ »Alp« 
za Švicarca znači planinski pašnjak), cijelo se selo 
pojavljuje u prazničkom odijelu, a životinje su 
iskićene cvijećem. Tu je i seoski svećenik da blago- 
slovi stado koje odlazi. Nađe se i po neki harmo- 
nikaš da uveća veselje, a posebna zvona zvone u 
skladu s muzikom ; čuje se i jodlanje. 

Uz put se održava i tradicionalna borba krava. 
Njih obično ne treba mnogo podsticati, guraju se 
i bodu, a pobjednica se proglašava predvodnicom 
stada. Kada je sve protivnice izbola ili otjerala 
s bojnog polja, ukrašavaju je cvjetnim vijencima, 
a među rogove joj stavljaju tronožac za mužu, kao 
znak da je kraljica stada. 


Da bi se gruševina odvojila od sirutke, mlijeko se 
mora miješati dok se zagrijava u ogromnim kotlovima. 


PROIZVODNJA SIRA 


Zvanični seoski stručnjak za pravljenje sira ure- 
dio je, zajedno sa svojim pomoćnicima, radionicu 


Gotovi sirevi sortiraju se prema veličini, a zatim 
stavljaju na police u podrumu da sazriju. 


U vrijeme kosidbe cijela švicarska porodica naoru- 
žana kosama izlazi u polje. 


Mirisno sijeno se uvezuje u velike svežnjeve i pre- 
vozi u selo. 


u jednoj seoskoj kolibi. Njega biraju i plaćaju sami 
seljaci. Oprema radionice je starinska i jednostavna. 
Kad u radionicu donesu mlijeko planinskog stada, 
radnici oberu vrhnje i mlate ga dok ne dobiju 
maslac koji zatim stijesne u paketiće. Pošto su 
dobro oprali velike drvene bačve za sir, liju obrano 
mlijeko u velike lonce ili kace, dodaju materiju 
koja pospješuje zgrušavanje i miješaju ga da bi 
ubrzali odvajanje guste gruševine od rijetke, vod- 
njikave sirutke. 

Poslije određenog vremena, komad rijetke tkani- 
ne nalik na gazu potapa se u kacu i vrti se brzo 
ukrug sve dok ne pokupi oveći dio gruševine; kad 
se izvadi, ostaci sirutke se prosipaju. Mladi sir se 
stijesni u drvenom kalupu i ostavlja da sazri. 
Sirevi u kalupima, s datumom i etiketom, stavljaju 
se na police u podrumu. Kad prođe ljeto, bit će 
podijeljen vlasnicima krava čije je mlijeko upotreb- 
ljeno za proizvodnju sira. 


ŽETVA 


Samo je mali dio Švicarske pogodan za obrađi- 
vanje. Zato ni najmanji djelić obradive površine 
ne ostaje neiskorišten. Vinogradi su zasađeni iz- 
među stijena. Navodnjavaju se drvenim cijevima 
koje su ponekad duge kilometrima, ovisno o uda- 
ljenosti od najbližeg izvora. Polja sa kukuruzom, 
pšenicom i travom za sijeno, razbacana su po bre- 
žuljkastim padinama. Moderni poljoprivredni stro- 
jevi, predviđeni za ogromne površine, bili bi sasvim 
beskorisni na tim skučenim, neravnim njivama 
stisnutim između stijena. Ovdje se zemlja još uvijek 
obrađuje motikom. Posao je težak, oduzima mnogo 
vremena, ali svaki član porodice obavlja svoj dio 
posla i možda nigdje u svijetu seljaci ne uspijevaju 
izvući veći prinos iz zemlje kojom raspolažu. 

Kasno ljeto donosi kosidbu i evo porodice na- 
oružane kosama kako izlazi na planinske padine i 
nosi zavežljaje s ručkom. Tim sijenom će se stoka 
hraniti preko zime; stoga je svaki naramak važan. 
Plastovi se slažu na kola od drvenih motki, povezuju 
se konopcima, pa ih onda strpljivi konji vuku niz 
duge planinske kose do spremnih seoskih štagljeva. 

Valja požnjeti pšenicu, pokositi je, sadjenuti, 
uvezati i ovršiti starinskim mlatilima koja se zovu 


Zvuk alpskog roga razliježe se širokim dolinama. 


Seoski zbor učestvuje u proslavi povratka stada i 
pjeva stare pjesme. 


flegel. Nose je zatim vodenici i njenom starom ko- 
taču. Uz cviljenje i škripu drvenih kotača i čangr- 
ljavi zveket zupčanika čuje se tada meki šapat 
zrnja koje, kovitlajući se, klizi u košare i vreće. 
Žetva je bila bogata pa će, pored izdašnog udjela 
u meljavi kojim mlinar naplaćuje svoj trud, svaka 
porodica imati brašna u izobilju kad dođu sniježni 
mjeseci. 


POVRATAK STADA 


Na noćnom nebu ocrtavaju se crni obrisi goro- 
stasnih planina nad selom. Visoko na crnom zupča- 
stom grebenu vidi se svjetlost vatre. Dok se seljani 
okupljaju da je vide, vatrena lopta se otkida i pada 
s litice na liticu, vrcajući na sve strane žuti plamen. 


svi članovi porodice. Priređuju se takmičenja u 
gimnastici, zbornom pjevanju i razne igre za koje je 
potrebna vještina i okretnost. Najomiljenija igra je 
nornusen, koja se igra tek kada je žetva završena, 
žitnice pune, a polja posve gola. U toj igri jedna 
momčad pokušava jasenovim štapovima ugurati 
tvrdu gumenu lopticu u vrata protivničke momčadi ; 
to je brza i energična igra. 


DUGA ZIMA 


Ubrzo poslije žetve magle se uvlače u doline; 
lišće požuti, a drveće ga, dršćući na oštrom vjetru, 


I živahni narodni plesovi stanovnika Guarda su dio 
svečanosti. 


To je ugovoreni znak. Stada se vraćaju! 

Sutradan sredinom popodneva, zrak se odjednom 
ispuni zvukom klepetuša. Veseli zvuci postaju sve 
jači što su krave bliže selu. Iz doline u podnožju 
brda promatrači mogu vidjeti obrise svojih živo- 
tinja ocrtane na nebu kako muču i guraju se naniže, 
kao da žure kući. 

Ubrzo cijela dolina odzvanja od alpskog roga, 
dugačkoga, iskrivljenog drvenog roga sa širokim 
otvorom, čiji je zvuk toliko drag svakom Švicarcu. 
Na njegov poziv okupljaju se seljani da proslave 


ala Ea e“ 

: ROLA 
Jesen unosi novu, kratkotrajnu, ljepotu u dolinu 
prije dolaska zime. 


povratak krava. Uz mukanje i zvonjavu klepetuša Rezbarenje u drvetu i domaća radinost glavna su 
čuju se dječja vika i pjesma, smijeh i pljesak odraslih zanimanja porodica koje je zima zatvorila u kuće. 


koji promatraju živa takmičenja u rvanju, amater- 
ske predstave i jodlere koji ne štede grlo. 

Priređuje se i večera pod vedrim nebom uz pjesmu 
i ples. Iz podruma se iznose sirevi, kušaju ih i 
dijele, jer žetva je doba najvećih svečanosti, a sirevi 
su žetva stada. 

Iz ormara se iznose pažljivo čuvane stare nošnje 
— neke su sa čudesnim kapama i maskama. Ide 
povorka svjetiljki; na trgu je ples u kojem uživaju 

U Švicarskoj je planinarenje najomiljeniji sport. 


stresa sa sebe. Prve sniježne oluje nalijeću niz pla- 
ninske kose. Ubrzo je selo obučeno u svoju zimsku 
bjelinu, a život poprima uobičajeni zimski ritam. 

Dok imanja i pašnjaci leže okovani snijegom, 
stanovnici se posvećuju domaćoj radinosti. U mno- 
gim kućama čunak hitro klizi tamo-amo po razboju, 
dok domaćica tka lijepu i trajnu tkaninu. Igle za 
pletenje zveckaju u tihim kutovima, a šareni konci 
bljesnu s vremena na vrijeme, dok vješti ženski 
prsti vezu finim sitnim bodom složene šare. 

Oštri noževi presijecaju meko drvo od koga mu- 
škarci izrađuju igračke i kutije; tih dana se i djeca 
zabavljaju iglom, nožem ili četkicom za bojenje, 
jer dolazi najljepši od svih praznika — Božić. 
Kraj svakog ognjišta u švicarskoj kući uzbuđenje 
počinje rasti. Valja pripremiti božićne poklone, a i 
robu za prodaju u gradu. 

Iz pećnice izlaze vrele plitice pune božićnih ko- 
lačića, kuhinje se pune prijatnim mirisima koji 
djecu dovode u iskušenje. Svaka plitica je tako 
primamljiva! Ali u te dane je važnije nego inače da 
svako dijete bude dobro, jer je 6. decembra sveti 
Nikola, a zna se da će tada svako dobro dijete 


dobiti nagradu, a nevaljalo kaznu. Zna se da će, 
kad najzad dođe s dugom bijelom bradom u lepr- 
šavoj haljini, nositi u jednoj ruci ukusno voće, 
orahe i lješnjake, a u drugoj dugačak štap. Svetog 
Nikolu prati povorka pomoćnika obučenih u bijele 
haljine i s ogromnim kapama. Vrlo živopisne slike, 
često iznutra osvijetljene, ukrašavaju kape: sićušne 
krave idu na pašu, majušni majstor pravi sir u 
svojoj kolibici, a maleni drvosječa siječe stablo. 

Na Božić se u Švicarskoj božićna drvca kite svi- 
jećama, jabukama, orasima i kolačićima. Porodice 
se okupljaju da bi uz božićne pjesme i sa najbližima 
provele praznik. Tako se zimska toplina nepri- 
mjetno uvukla u selo, tiho kao što pada božićni 
snijeg. 

Još nešto. U Švicarskoj možete naići i na uzbu- 
đenja. U velikim turističkim centrima priređuju se 
trke sanjki, takmičenja u skijanju (nedavno uveze- 
nom iz Norveške), spuštaju se bobovi niz uglačane 
staze i planinari se po sniježnim vrhovima. Ali 
svijet na selu više voli miran, radin i jednoličan 
život. To je sretan narod. Živi mirno u svojoj lijepoj 
zemlji visokih planina. 

ŠVICARSKI ROBINZONI 


Svijet je uvijek bio pun običnih ljudi koji žive u nekom drvetu. Ali otac ove švicarske porodice 
kućama na zemlji i nikad ni ne sanjaju da žive na nije bio običan čovjek. 

On je mnoge stvari shvaćao na svoj način. Prije 
svega, nije volio metež i ustajali zrak gradskih 
ulica. Osjećao je da ljudi ne žive onako kako bi 
valjalo živjeti na ovom bogatom, darežljivom 
svijetu. 

Svijet je tako velik, govorio je otac, da mora 
postojati neka nova zemlja u kojoj bi cijela poro- 
dica mogla bolje živjeti. Na koju stranu da pođu 
— na sjever, jug, istok ili zapad? Možda će naučiti 
nešto iz putopisa. 

Porodica je imala i majku. Ona je sretno živjela 
u Švicarskoj, brinući se i starajući o svojim sino- 
vima koji su rasli. 

Najstariji sin, Fric, imao je devetnaest godina. 
On je bio krupan i lijep mladić, širokih ramena i 
snažnih grudi. Malo je bilo mladića koji su bili 
spremniji od Frica da se uhvate u koštac sa životom 
u divljini. 

Ernstu je bilo osamnaest godina. On se znatno 
razlikovao od Frica. Mršav i zamišljena pogleda, 
bio je tip sanjalice i učenjaka. 

Najmlađi, Fransis, imao je osam godina. Bio je 
okrugla lica, nemirna duha i uvijek je želio da se 
dogodi nešto uzbudljivo. 

Da nije bilo Napoleona Bonapartea, majka bi i 
dalje sretno živjela u Švicarskoj. Alikad je Napoleon 
cijelu Evropu uvukao u rat, milijuni su ljudi otišli 
da se bore. 

Plašeći se za odrasle muškarce u svojoj porodici, 
majka se počela živo zanimati za putopise svoga 
muža. 

Pošto su dobro razmislili, odlučili su da cijela 
porodica krene na Novu Gvineju. 

Kad se poslije nekoliko nedjelja ta švicarska 
porodica našla na palubi jednoga malog trgovačkog 
broda, ocu je srce igralo od radosti. Pred njima je 
stajao dug put, ali su roditelji osjećali da oni i 
njihovi sinovi idu dobrim putem. 

Brod je iz dana u dan plovio prema jugu, i dani 
su se pretvarali u mjesece. Jednog dana u blizini 
Malajskog poluotoka ugledali su gusarski brod koji 
je plovio prema njima. Kapetan Vilhelm, koji je 
zapovijedao njihovim brodom, odmah je promije- 
nio pravac i razapeo sva jedra, nadajući se da će 
pobjeći gusarima. 

Dok su punim jedrima plovili na jug, podiže se 
vjetar i uzburka more. Ubrzo nastade bura. 

Petog dana bure kapetan broda je naredio švicar- 
skoj porodici da siđe u svoje kabine. Uskoro 


poslije toga začula se neka lomnjava. Glavni jarbol 
je pao uz strašan trijesak i povukao za sobom 
jedra. 

Šestog dana s palube se nije čuo nikakav zvuk. 
Brod je tonuo, pukotina je bilo mnogo, a krma se 
sama okretala čas na jednu, čas na drugu stranu. 
Odjednom pramac broda zahvati jedan val, i tone 
vode se preliše preko napuštene palube. 

Kad je glavni jarbol pao, zatrpao je vrata njiho- 
ve kabine — i porodica je bila u kabini kao u 
klopci. 

Otac je grozničavo radio, a Fric i Ernst su mu 
pomagali. Ne oslobode li vrata na vrijeme, kabina 
će postati njihova grobnica. 

— Pomozite nam, upomoć! — vikao je otac. 

Svjetiljka se snažno ljuljala na stropu i bacala 
sablasne sjenke po kabini. Majka je bila bolesna 
od straha. Sjedila je na jednom sanduku koji se 
klatio i čvrsto držala malog Fransisa u naručju. 

A onda je brod udario o nešto, i sav se zatresao. 
Njihov prtljag je od udarca poletio kroz kabinu, 
a svjetiljka je pala na pod. 

Zavladao je mrak. 


SVATKO SPASAVA SAMO SEBE 


Pod mračnim nebom ležao je brod čvrsto nasu- 
kan na ogromnu stijenu. Cijele noći valovi su 
snažno udarali u korito broda. Ali do jutra je 
prestala bura. Dolje, pod palubom, švicarska je 
porodica najzad uspjela osloboditi vrata. 

— Kapetane Vilhelme! Javite se! Hej, ima li 
koga? — zvao je Fric. 

Ali umjesto odgovora čuo se samo odjek. — 
Heeej, ima li koga ...? 

— Napustili su brod, — rekao je Ernst, očiju bli- 
stavih od uzbuđenja. — Sad više brod nije njihov ... 
naš je! 

Majka je bila zaprepaštena. — Ne mogu vjero- 
vati da su otišli, a nas ostavili. Mora da se nešto 
desilo. 

— Mislili su da brod tone — svatko spasava 
samo sebe, — mračno je rekao otac. 

Porodica je našla palubu prekrivenu poderanim 

jedrima i izlomljenim dijelovima jarbola. Mali 
Fransis je bio oduševljen. Kakav divan nered! 

Začuli su neku tutnjavu, i svi su prišli ogradi da 
vide što je. To je more udaralo o pravi labirint 
koralnih grebena u daljini. Iza grebena je bio otok 
s palmama. 

— Bar nismo daleko od zemlje, — rekao je otac. 

— Znači... ima nade? — upitala je majka. 

— Sagradit ćemo splav i dohvatiti se obale ... to 
bar možemo, — rekao je otac. 

U tom trenutku ih je pozvao Fransis koji se 
negdje izgubio: — Dođite, pogledajte! 

Brzo su prišli Fransisu i pogledali kroz otvor u 
utrobu broda. Tamo su ugledali jednu kravu, tele, 
tri koze, jednog magarca, dvije krmače i nekoliko 
kaveza s patkama, pilićima i guskama. Stočna hrana 

je bila razbacana na sve strane, a krave su stajale 
do koljena u vodi. 

Majka je vrtjela glavom. — Jadnice. Njima je 
sigurno bilo još gore nego nama. 

Otac je bio zabrinut. — Kako ti se čini ? — upitao 
je Fric. — Jesmo li čvrsto nasukani na stijenu ? 

Otac se mrštio. — Ne znam koliko nam još vre- 
mena ostaje ... 

Htio je reći još nešto, ali u tom trenutku Fransis 
strča sa stepenica vodeći dva ogromna psa s metal- 
nim okovratnicima. 

Majka vrisnu. — Fransise! Pusti ih! 

Kad ih je pustio, okliznuo se na vlažnoj palubi, 
ali ga otac uhvati i zadrža. 

— A Dan i Ben su se toliko radovali kad su me 
vidjeli, — uzdahnuo je Fransis gledajući pse s lju- 


bavlju. 

Ostatak jutra porodica je provela pripremajući 
se za izlazak na obalu. Ernst je u kapetanovoj 
kabini našao kompas i sekstant. — Ako je to neki 
napušteni otok, moći ću izračunati gdje se nalazimo, 
kad naučim da se služim sekstantom. 

Otac je kimao glavom, skupljajući muskete i 
pištolje. 

Ernst je ispustio sekstant i prišao malom har- 
monijumu koji je bio pričvršćen za zid. Probao je 
da li svira, a onda je otvorio poklopac jednog 
sanduka. 

— Dođite, — rekao je. — Pogledajte. 

Sanduk je bio pun signalnih zastavica. Dijagram 
na unutrašnjoj strani poklopca pokazivao je zna- 
čenje raznih zastava. Ernst pređe rukom preko 


dijagrama, pa reče: — Zar ne bi trebalo da istakne- 
mo zastavu da smo u opasnosti ? 

Otac se tužno osmjehnu. — Svatko tko vidi brod 
nasukan na greben, može pretpostaviti da smo u 
opasnosti i bez zastave. 

Gore na palubi, Fric je, nag do pojasa, strugao 
ogromnu bačvu. Ostale bačve već su bile spojene i 
splav od bačava bila je gotovo dovršena. 

— Još uvijek ne shvaćam kako ćemo prenijeti 
životinje, — rekao je Fric. 

— Nećemo, — mirno je rekao otac. 

Fric se zaprepastio. — Ali ne možemo ih osta- 
viti ovdje! 

Otac je problijedio. Okrenuo se i oštro rekao: 
— Kad ti majka i braća budu na obali, tek onda 
možeš govoriti o životinjama! Prije toga ne! 

Poslije nekoliko sati splav se ljuljala na valovima, 
natovarena namirnicama. Majka, otac i Fransis 
su sjedili svatko u po jednoj bačvi, a Ernst je bio 
posljednji i držao je konopac kojim je splav bila 
privezana za brod. 

Psi su stajali na palubi, a Fric se spuštao konop- 
cem niz brod. 

Fransis je uzbuđeno viknuo: — Psi, Frice! Za- 
boravio si pse! 

Otac je stisnuo zube. — Oni sad neće poći snama, 


— rekao je. 
— To su moji psi! — vikao je Fransis i počeo 
izlaziti iz bačve. — Ja sam ih našao! 


— Sjedi, Fransise! — podviknuo je otac. — Psi 
su teži od svih nas. Potonut ćemo! 


Francis se vratio u svoje bure, sav namršten, a 
Fric i Ernst odgurnuše splav. Dok se splav ljuljala 
na valovima i odmicala od broda, psi su trčali duž 
palube, lajali i cviljeli. 

Fransis ih skriveno pozva rukom da dođu. Dan 
i Ben skočiše preko ograde u more i počeše plivati 
prema splavi. 

Fransis se pravio naivnim. — Evo pasa, — 
rekao je. 

Sada je splav bila na udarcu vala. Okretala se, 
podizala i poskakivala. 

Psi su se borili u pobijesnjeloj vodi i tužno cviljeli. 

Majka je šapnula: — Pomozite im! 

— Ne! — otac je odmahnuo glavom. — Ne 
smijemo poremetiti ravnotežu splavi. — Sav crven 
u licu, borio se da splav usmjeri u mirnije vode. 

Ali mu je cviljenje pasa koji su se davili sve glasni- 
je zvonilo u učima. I on odjednom pruži ruku i 
izvuče Bena na splav. Kad je ogroman pas ulazio 
u bure, očevo bure se djelimice zalilo vodom. 
Otac je očajnički pokušavao da drukcije rasporedi 
težinu. Na drugom kraju splavi su Fric i Ernst 
izvlačili Dana. 

Voda je ulazilo u bačve i splav se opasno zalju- 
ljala. Dok je Fric ubacivao pse u sredinu splavi, 
Ernst je tijelom zadržavao vodu da ne ulazi u 
bačvu. Baš kad je izgledalo da će se cijela splav 
raspasti, psi sami udjoše u bačvu. 

Svi su grozničavo izbacivali vodu iz bačava, i 
najzad su ušli u mirnije more. Majka je s olakšanjem 
uzdahnula. 

Otac se mirno osmjehnuo i rekao: — Hajdemo 

na obalu. Više ne smijemo očekivati čudo ... za 
danas ih je bilo dosta. 


GUSARI 


Kad se porodica približila obali, Fric i Ernst su 
skočili u vodu da pomognu da se splav izvuče na 
pijesak. Za njima je odmah iskočio i Fransis. 

Počeo je trčati obalom, a za njim su jurili Dan i 
Ben. Jata pelikana i šarenih papiga poletjela su u 
zrak kričući i grakćući, iznenađeni pojavom ljudi. 

Otac je ponio majku do mjesta gdje je pijesak bio 
suh. Pokazao je visoke palme i rekao: 

— Bar ćemo imati dovoljno hrane. To su koko- 
sovi orasi. 

Majka je pogledala palme, a onda je zabrinutim 
pogledom počela pretraživati pjeskovitu plažu. 

— Ni traga ljudima, — rekao je otac. 

Majka se namrštila. Ni Fransisu nije bilo bi 
traga ni glasa. 

Zatim su ga ugledali kako se na nekih pedesetak 
metara od njih pojavljuje iz džungle, jašući ogrom- 
nu, sporu kornjaču. 

— Fransise! — uzviknula je majka ljutito, ali 
s očiglednim osjećajem olakšanja. — Dođi ovamo! 

Kad se cijela porodica ponovo okupila, otac je 
kazao: — Sad ćemo najprije istovariti splav. 

Majka je odmahnula glavom. — Ne, — tiho je 
rekla. — Nećemo najprije istovariti splav. 

Otac se malo zbunio, a onda je shvatio. Svi su 
klekli na koljena i počeli se moliti. 

Te noći, dok su dječaci spavali, majka i otac su se 


dogovarali. 
— Ipak ćemo stići na Novu Gvineju, vidjet ćeš, 
— rekao je otac. — U međuvremenu, nije nam 


loše! Živi smo, cijela porodica je na okupu ... 
imamo što da jedemo ... 

U tom trenutku jedan je tigar kriknuo negdje u 
mraku, i majka je uzdrhtala. — Molit ću se da 
naiđe neki brod, — rekla je, — cijelog dana od 
jutra do večeri. 

Sutradan su ona i Fransis ostali na obali, a otac 
je odveslao do brodske olupine s Fricom i Ernstom. 

Fric je odmah počeo praviti od bačava neku vrst 
pojaseva za spasavanje za životinje. Odjednom 
Ernst viknu: — Eno broda! 

Ernst se popeo na slomljeni jarbol i mahao prema 
horizontu, vičući iz sveg glasa: — Hej, vi tamo! 
Hej, vi na brodu! 

Otac je našao durbin i pogledao — ali mu lice 
odjednom postade ozbiljno. 

Brzo je govorio: — To je onaj gusarski brod koji 
nas je jurio po buri. Ernste, siđi dolje! Skloni se, 
Frice, pazi da te ne vide ... 

Sva trojica su čučnuli kraj ograde. Otac je po- 
novo pogledao kroz durbin i rekao: — Okreću 
top ... spremaju se da pucaju. 

Fric pogleda oko sebe. I njihov »brod« je imao 
top! — Bar ćemo moći da se malo poigramo, — 
rekao je. 

— Znaš li kako se puca iz topa? — upitao je 
Ernst. 

— Znam. 

Otac potrča i doviknu preko ramena: — Dono- 
sim bačvu baruta. Ernste, nađi neke krpe za naboj. 

Kad se otac vratio s bačvom baruta, gusari 
ispališe prvo tane. Dok im je topovsko tane 


zviždalo iznad glava, Fric reče: — To je prva 
opomena. 
Otac je problijedio. — Imamo samo za jedan 


hitac, — rekao je. — Čekat ćemo dok ne budemo 
sigurni da ćemo pogoditi cilj. 

— Može li ovo za naboj? — upita Ernst, dono- 
seći pune ruke zastava i zastavica. 

— Odlično! — rekao je Fric. — Razderi ih u 
trake! 

Ernst i otac kleknuše. Baš kad je otac htio raz- 
derati žutu zastavu s velikom crnom kuglom u 
sredini — odjednom zastane i namršti se. Ustao je 
i ponio žutu zastavu. 

Fric je punio top barutom. Ernst priđe s razdera- 
nim zastavama i obojica počeše ubacivati naboj 
kroz grlić topovske cijevi. 

Fric je bio uzbuđen. — Da vidimo kakve smo 
sreće, — rekao je. 

Sagnuo se da nacilja. Kad je bacio pogled duž 
cijevi, vidje kako se gusarski brod okreće na vjetru i 


odlazi. 


Fric u nevjerici potrlja oči. — Oni ... odlaze! 
— Misliš da su vidjeli kako punimo top? I d-da 
su se u-uplašili? — promuca Ernst. 


Fric se otrese. — Gusari ? Da se uplaše ... od nas 
trojice i jednog topa? 

A onda se okrenu ocu koji je tog trenutka stigao 
i upita ga: — Što li sad smišljaju ? 

Otac ništa nije rekao, već je očima pokazao na 
vrh slomljenog jarbola. Sinovi ugledaše kako se 
vije žuta zastava sa crnom kuglom u sredini. — Što 
je to? — upita Fric. 

— Karantenska zastava, — odgovorio je otac. — 
Opomena da na brodu vlada kuga. 

Dječaci su bili zaprepašteni očevom mudrom 
strategijom. — A otkud si to znao? — upita Ernst. 

— Znaš, i ja pomalo čitam, — odgovorio je otac 
osmjehnuvši se. 


KUĆA NA DRVETU 


Otac je prevario gusare i oni su otišli. Bio je 
uvjeren da njegova porodica tog dana više neće 
imati neprilika. 

Međutim, na otoku je Fransis opet odlutao ... 

— Fransise! — zabrinuto je vikala majka i pošla 
prema ivici džungle na kraju plaže. — Fransise, 
gdje si? 

U tom trenutku dva psa dojuriše iz šume. Ona, 
zajedno sa psima, polako uđe u džunglu. — Fran- 
sise? Gdje si ... ? — zvala je. 

Fransis je bio na jednom proplanku i pokušavao 
uhvatiti malog slona. Slon je uznemireno gacao i 
nervozno gledao komad šećera u Fransisovoj ruci. 

— Uzmi, slonče! Dođi. Neću ti ja ništa... — tiho 
je govorio Fransis, približavajući se zamci od jakog 
konopca, koja je ležala na zemlji. 

Tada začu kako ga majka zove. Namrštio se. To 
liči na majku da se pojavi baš u tom času i da otjera 
najbolju i najveću životinju, za koju je ikad mogao 
pomisliti da će je imati! 

Odjednom je slonče uhvatila panika. Trubeći od 
straha potrčalo je, ali se naglo zaustavilo i, pošavši 
natraške, ušlo ravno u zamku. 

Fransis je odmah zategao konopac i njegov drugi 
kraj omotao oko stabla drveta. Slonče je naglo 
povuklo konopac i Fransis ga je gotovo ispustio 
iz ruke. Slonče je bilo uhvaćeno samo za jednu 
nogu i iz sve snage pokušalo da se oslobodi, trubeći 
što je jače moglo. 

Fransis je čvrsto zavezao konopac. Kad je za- 
vršio posao, blistao je od sreće. A onda je digao 
glavu i vidio što je uplašilo slonče. 


Jedan ogromni tigar šunjao se prema njima, 
spreman za skok! ... 

Ne razmišljajući ništa Fransis je zgrabio jedan 
kamen i bacio na tigra. — Gubi se odavde! — 
viknuo je. 

U tom trenutku su Dan i Ben doletjeli na pro- 
planak i napali tigra. Velika mačka se brzo okrenula 
i snažno udarila šapom. Psi su režali i lajali, napa- 
dali i sklanjali se, i tigra nisu napuštali ni za tre- 
nutak. 

Majka je stigla do proplanka baš u času kad se 
tigar okrenuo i pobjegao, ostavljajući pse da ližu 
rane. 

Zagrlila je Dana i Bena, a suze su joj tekle niz 
lice. — Vi ste najbolji psi na svijetu, — rekla je ona 
zahvalno. 


— Pokazali su oni starom tigru tko je ovdje 
gazda, — rekao je Fransis. 

Na to ga je majka pogledala i strogo rekla: — 
Fransise, mogao si poginuti. Kako smiješ sam lu- 
tati džunglom? 

Fransis je pognuo glavu. 

— Zar ti nemaš što da kažeš? — ljutito je upitala 
majka. 

— Žao mi je što sam to učinio, — rekao je. — 
Ali ... 

Majka ga je strogo pogledala. Odjednom se 
osmjehnula. — Ali što? — upitala je. 

— Ali ... — rekao je Fransis, — ... 
zadržati slonče? 

I tako je Fransis zadržao svog novog miljenika. 
A otac je smislio kako će slonče da im bude od 


mogu li 


189 


pomoći kad budu gradili kuću na drvetu. 

Najprije je otac našao odgovarajuće drvo — je- 
dan ogroman banjan s debelim, snažnim granama. 

Onda je napravio neku vrst orme i za nju pri- 
čvrstio uže koje je prolazilo kroz klin na dnu 
drveta. I dok je slon opremljen ormom išao za 
komadom šećera koji mu je Fransis držao ispred 
surle kao mamac, istovremeno je vukao i podizao 
velike komade drveta za građenje kuće. 

Poslije nekoliko dana otac je nosio tovar dasaka 
s plaže i zastao da obriše čelo. S ponosom je gledao 
platformu na drvetu koju su gradili Fric i Ernst. 

— Dakle? — upitao je svoju ženu. — Što kažeš? 
Lijep će nam biti dom, i siguran, zar ne? 

Majka se namrštila. — Mnogo više bih voljela 
kad se tigrovi ne bi penjali na drveće. 

— Na ovo drvo se neće popeti kad budemo do- 
vršili kuću, — rekao je otac osmjehnuvši se. — Ti 
sigurno nikad nisi ni vidjela takvu kuću kakva će 
biti naša. 

— Sigurno, — kratko je rekla majka. 

Još uvijek gledajući drvo, otac je upitao: — Zar 
ti nikad nisi sanjala o tome da imaš kuću na drvetu ? 

Majka nije bila raspoložena za razgovore o sno- 
vima. — Ti sigurno misliš da ćemo ovdje dugo 
ostati, — rekla je. 

— To zaista ne znam, draga ... ali mi ne možemo 
cijelo vrijeme sjediti na plaži i čekati da prođe 
neki brod. 

— Ali mogao bi proći, zar ne? 

— Naravno. 

— Pa onda — zar ne misliš da bi bilo bolje da 
zapalimo vatru, da bi nas vidio? 

Očevo lice je postalo ozbiljno. — A gusari? — 
upitao je. ' 

— Možda se neće vratiti, — uporno je navalji- 
vala majka. — Možda ćemo uspjeti da im pobjeg- 
nemo. 

Otac je odmahnuo glavom. — To ne smijemo 
riskirati. U ovom trenutku je važnije da ostanemo 
živi nego da nas pronađe neki brod. 

Ubrzo je glavna platforma dovršena. Od nje do 
manje platforme vodili su konopci, isprepleteni 
poput ogromne paučine. A konopci su je spajali i 
sa zemljom. 

Tog trenutka je cijela švicarska porodica stajala 
na drvetu. Majka je čvrsto stezala Fransisa i 
gledala dolje na zemlju kao da odmjerava koliko 

je visoka platforma. 

Pokazujući smotan konopac čiji je jedan kraj bio 
čvrsto vezan za granu, rekla je: — Neka Fransis 
veže ovo oko grudi ... za slučaj da padne. 

Poniženi Fransis je preko volje vezao slobodan 
kraj konopac oko grudi. 

Tada se otac pridružio majci na glavnoj plat- 
formi. Sav ponosan poveo ju je prema ivici. — Evo 
ovdje ... — pokazao je, — bit će stepenice koje će 
voditi u našu sobu. 

Majka je vrtjela glavom. — Mene nećeš natjerati 
da se penjem ovuda, ako ne sagradiš neku ogradu. 

— Ogradu? — uzviknuo je otac. Bio je zapre- 
pašten zbog toga što ona ne vidi njegove planove. — 
Pa to će sve biti zatvoreno ... zar ne shvaćaš? 
Poput kuće. 

Majka se stresla od hladnoće i rekla: — Hajdemo, 
Fransise, silazimo. 

— A, molim te, — molio je Fransis. — Mogu li 
malo ostati? 

— Ja ću ga paziti, — rekao je otac. Majka je 
s uzdahom sišla nih ljestvice. 

Kad je ostao sam, Fransis se počeo nervozno 
ljuljati u visećem ležaju koji je načinio Fric. Želio 
je, naravno, da se dogodi nešto uzbudljivo. 

Pogledao je gore i vidio kako se nekoliko malih 
majmuna spušta niz konopac. A među njima je 
bio jedan sasvim mali majmun. 

Fransis je odmah ustao. Kako bi bilo lijepo 
kad bi to majmunče bilo njegovo! 

Ustao je iz mreže i počeo se penjati uz konopac. 

— Malo majmunče, — tepao je Fransis. — Dođi, 
majmunče! Neću ti ja ništa. 

U tom trenutku je Ernst viknuo odozgo: — Što 
to radiš? 

Na to su svi majmuni počeli bježati, a Fransis je 
očajnički skočio da uhvati majmunče. 

Majmuni, koji su promatrali taj prizor, izražavali 
su svoje nezadovoljstvo puštajući neke čudne 
glasove. 

U tom trenutku Fransis je izgubio ravnotežu. 
Pao je. Konopac kojim je bio vezan se ndpeo, i 
on se klatio na njemu poput njihala. 

Ernst se brzo spustio niz konopac, a Fric je 
potrčao na platformu. Otac i majka su išli za njim. 
Kad su izvukli Fransisa na platformu, on je čvrsto 
držao majmunče u rukama. 

— Da čujete kako mu kuca srce, — rekao je. 


Majka je bila blijeda i uzdrhtala. — A da samo 
čuješ moje. — Onda se ozbiljno obratila mužu: 
— Zamisli da nisam zahtijevala da se Fransisu veže 


konopac oko grudi? 
Otac je slegnuo ramenima. Nije znao što da kaže. 
— Dok ne postaviš ogradu, — rekla je, — Fransis 
se ne smije penjati ... a uvjeravam te da neću ni ja. 


TRKA S VREMENOM 


Slijedećih nekoliko mjeseci prošlo je vrlo brzo. 

Svi su mnogo radili i nisu ni primjećivali kako 
vrijeme brzo prolazi. Otac, Fric i Ernst su po cijeli 
dan radili na drvetu. Majka je na plaži kuhala 1 
šila. Fransis se starao o domaćim životinjama i 
s vremena na vrijeme lutao po šumi i skupljao nove 
životinje. 

Krava se otelila i gotovo svakog jutra su mogli 
ići u staju i diviti se teletu. Slonče je poraslo, 
raslo je i majmunče, a kuća na drvetu je napredo- 
vala. Najzad je došao dan kad je kuća bila spremna 
da je majka pogleda. 

— Eto, gotova je, — rekao je otac. 

Majka je bila zadivljena. Kuća je bila pravo 
remek-djelo. Iako je bila sagrađena od brodskih 
dasaka i sječenog bambusa, nalikovala je na divnu 
švicarsku planinsku kuću. 

Otac je otmjenim pokretom uzeo majku u naručje 
i rekao: — Po starom švicarskom običaju, prenijet 
ću mladu preko praga. 

U dnu drveta bila je kuhinja, zaklonjena bambu- 
sovom mrežom. Sudoper je bio napravljen od veli- 
kog kornjačinog oklopa. Iz susjednog potoka je 
s pomoću bambusa bila sprovedena voda koja je 
tekla u veliko bure sa slavinom. 

— To je Ernst zamislio ... a Fric sagradio, — 
ponosno je rekao otac. — Tekuća voda, sve po 
posljednjoj modi ... 

Onda je poveo majku u dnevnu sobu. Posude 
sa cvijećem davale su joj žive boje, a na uskim 
policama duž zida stajale su ukrasne zdjele i drugo 
posuđe. 

Tada je otac prišao brodskom kormilu na kotač 
koje je stajalo odmah iza ograde. Zavrtio je kotač 
kormila i majka, koja je gledala dolje, vidje kako 
se donji dio stepenica polako odiže sa zemlje. 

— Prije nego što pođemo na spavanje, samo 


okrenemo kotač i podignemo stepenice, — rekao 
je otac. — I tako nas divlje životinje ne mogu 
uznemiravati. 

Hodnicima se ulazilo u dvije zasebne spavaće 
sobe. Otac je u njihovoj sobi povukao jedan kono- 
pac — i dio krova se otvorio. — Izmislio sam tu 
napravu da možemo iz kreveta gledati zvijezde, — 
rekao je. — Kako ti se sviđa? 

Majka ga je pogledala, a oči su joj se blistale od 
suza. Dugo nije mogla progovoriti ni riječi, već je 
samo kimala glavom. 

— Divno je, — rekla je najzad. — Ja to ne za- 
služujem ... 

Sada je porodica imala svoju divnu kuću na 
drvetu — ali je vrijeme i dalje brzo prolazilo. Pra- 
vili su kovačnicu i čamac od izdubljenog stabla. 
A cijelo vrijeme ih je mučila tajna postojanja mno- 
gobrojnih različitih vrsta životinja. 

Do tada su ustanovili da ima tigrova, medvjeda, 
slonova, hijena, morskih krava, majmuna, guštera i 
nojeva. Nisu mogli objasniti kako to da toliko 
različitih vrsta životinja živi zajedno na jednom 
otoku? 

— A možda to i nije otok, — rekao je jednog 
dana Ernst. — Možda je to dio Malajskog polu- 
otoka? 

Fric diže pogled sa čamca koji je pravio. A zatim, 
bacivši pogled na oca koji je radio na nakovnju, 
glasno je rekao: — Znam kako to možemo usta- 
noviti: pokušajmo ga oploviti. Možda ćemo čak 
naići na neko selo ... Ili neko mjesto na kome se 
zaustavljaju brodovi. 


Otac je hladno rekao: — Nema ništa od toga. 
Vi znate što majka misli o tome. 
Fric se uspravio i mirno rekao ocu: — Zašto 


ponovo ne razgovaraš s majkom ? Možda će se ona 
predomisliti i dopustiti da oplovimo otok. 

Sutrašnji dan bio je topao i vedar. Majka je 
sjedila na travi na padini blizu malog jezera i 
gledala kako otac i dječaci igraju igru što-radim- 
-ja-radiš-i-ti. 

Fric se ljupkim pokretima bacao s jedne lijane 
na drugu. Zastao je i viknuo: — Morate se zalju- 
ljati kao ja, inače ne važi. 

Ostali su pristali, i Ernst je krenuo, a za njim 
Fransis. Došao je red na oca. Odjednom se njegova 
lijana prekinula. On se zaljuljao i — pao u jezero. 

Dječaci su se valjali od smijeha, a otac je sav 
mokar sjeo na travu pored majke. 

— Vrlo ljupko, — šalila se majka. 

— Hvala ti, — rekao je otac i osmjehnuo se. 
Tada je pokazao na pejzaž oko njih i rekao: — Zar 

nije divno? 

Majka je kimnula glavom. Otac je dugo i zamiš- 
ljeno promatrao. — Zar ne osjećaš ponekad, — 
rekao je najzad, — da smo mi predodređeni da 
živimo takvim životom na zemlji? Sve što nam je 
potrebno, tu je, na domaku ruke. — Uzdahnuo je i 
nastavio: — Kad bi samo ljudi bili zadovoljni ovim 
što mi imamo ovdje ... na svijetu više ne bi bilo 
pravih problema. 

— A ni budućih generacija, — dodala je tiho 
majka. — Ovdje nema svega što nam je potrebno. . . 
na domaku ruke. 

Otac je oštro pogleda. — O čemu ti govoriš? 

— O ovom otoku, — rekla je majka. — Ja znam, 
danas nam je divno. Ali što ćemo sutra ? A što će 
naši sinovi? Kakva ih budućnost čeka ovdje? 
Pretpostavimo da nikad ne odemo odavde. Oni 
se nikad neće moći oženiti ... 

Ocu lukavo sinuše oči. — U pravu si, — rekao je. 
— Ovdje nema mnogo djevojaka, zar ne? 

— Nisi duhovit, — rekla je majka ne sumnjajući 
ni ušto. — Zamisli da naši dječaci nikad ne saznaju 
što znači imati porodicu ... 

Na to je otac pogleda ispod oka. Lukavo se 
osmjehnuvši, rekao je: — To znači ... da valja sve 
pokušati da odemo odavde. 

Majka je ozbiljno kimnula glavom. Potpuno se 
slagala. 

— Dobro, — rekao je otac. — Reći ću dječacima 
da smo odlučili da im dozvolimo da oplove otok. 
Majka je problijedila. — Ja to nisam rekla! 

Otac je vrtio glavom. — Ne možemo više odla- 
gati. 

— Ali što oni znaju o strujama ... o jedrenju? 
— kukala je majka. — Možda ... kad dođe vrije- 
me ... 

— Mi imamo sve manje vremena, — odlučno je 
rekao otac. — Sama si rekla — naši dječaci rastu. 
Život je pred njima. Ne možemo da ih vječito 
držimo uz nas. 

Za nekoliko dana čamac je bio gotov — i Fric 1 
Ernst su krenuli. Počeli su veslati, a otac, majka i 
Fransis su stajali na obali i gledali ih. Čamac je 
bio sve manji i manji. Prošao je kroz otvor između 
koraljnih grebena i nestao s vidika. 

— Sada ne smiješ biti zabrinuta. Vratit će se oni, 
draga moja, prije nego što se budeš nadala, — 
rekao je otac. 

Majka je kimnula glavom i rekla, grizući usne: 


— Nadam se da nismo pogriješili što smo ih pustilr 
da odu. 


NEPRILIKE 


— Pogledaj! — uzviknuo je Fric. — Što je to 
na desnoj strani? Daj durbin! 

Već su danima i noćima plovili oko otoka, ne- 
mirnim morem punim vjetra, a i mirnim, bonacalim 
vodama. I sada, kad su se približili jednom zaljevu, 
zaštićenom mnogobrojnim stijenama koje su stršile 
iz vode, njihova se plovidba bližila kraju. 


Ernst zgrabi durbin i pogleda. — Vidim brodove, 
— rekao je — Ali ne vidim nikakvo naselje ... 

Fric mu uze durbin i reče: — Meni liče na gusar- 
ske brodove. — Zastao je. — Onaj tamo ... siguran 
sam da je to brod koji je pobjegao od karantenske 
zastave. 

Fric usmjeri čamac prema uskom prolazu između 
stijena. — Pokušat ćemo prići malo bliže, — 
rekao je. 

Voda između stijena je bila nemirna i puna pjene. 
Mada su se dječaci srčano borili da se veslima održe 
na površini, jedan ogroman val naglo ih je podigao, 
a onda bacio na jednu stijenu u moru. Čamac se 
razbio, i sve što je bilo u njemu palo je u more. 

Fric je prvi doplivao do obale, vukući za sobom 
jedino što je uspio spasiti iz čamca: umotane po- 

krivače. Kad je Ernst izišao na obalu, imao je na 
sebi samo odijelo i kompas, privezan oko vrata. 

— Upali smo u gadnu nepriliku, — mrko je 
rekao Fric. 

Skrivajući se iza stijena, dječaci su se korak po 
korak približavali drveću na kraju plaže. Odatle su, 
ležeći potrbuške, vidjeli dvije plitke kineske jedre- 
njače ukotvljene u zaljevu, a na plaži najmanje de- 
vedeset malezijskih gusara kako dijele plijen. 

Fric odjednom prošaputa: — Gledaj! Zaroblje- 
nici ... neki stari kapetan i dječak! 

U tom trenutku dvojica gusarskih vođa priđoše 
vezanim zarobljenicima. Prilazili su ravno mršavom 
dječaku odjevenom u ogromno mornarsko odijelo. 
Opipali su mu mišiće, pogledali uši, oči i zube, i 


jedan od njih je rekao: — Ti, momče, koliko ti je 
godina? 
— Dvanaest, Kuala, — rekao je stari kapetan, 


obraćajući se gusaru. 

Kuala mahnu rukom nekolicini svojih gusara i 
oni počeše vući dječaka. 

— Hej! Kuala! Čekaj! — viknuo je stari kapetan. 

Kuala se vrati i mahnu rukom da puste dječaka. 

— Ti hoćeš da pišem da se pošalje otkup za 
mene, — polako je rekao kapetan. — Ja pišem ... 
moji ljudi šalju novac ... ti me pustiš. 

Gusar je kimnuo glavom. — Slati mnogo novac, 
— rekao je, neprijatno se osmjehnuvši. — Ti ići kući. 

Kapetan je zavrtio glavom. — Ostavi dječaka sa 
mnom, — strogo je rekao, — inače ne pišem pismo 
... ti ne dobiješ novac. 

Kuala se okrene ostalima i poče im objašnjavati 
nešto na malezijskom jeziku. Prvo je pokazao u 
dva pravca i zavrtio glavom. Onda je skupio dva 
prsta i nekoliko puta kimnuo glavom. 

I drugi gusari odrično zavrtješe glavama. Bili su 
protiv toga da zarobljenici ostanu zajedno. On, 
Kuala, i ostali gusari potrčaše na plažu, gdje su 
čekali ostali gusari strašno vičući. 

Kako je vika i gužva bila sve veća, Fric je rekao: 
— Mogli bismo se privući i osloboditi ih prije nego 
što se gusari vrate. Hajdemo! Sad il' nikad! 

Dopuzili su do zarobljenika i Fric je šapnuo: 
— Pst! Ne mičite se. Došli smo da vam pomo- 
gnemo. 

Dok su braća raspetljavala čvoroke, kapetan je 
šapnuo: — Oni neće ništa meni ... Ja sam im drago- 
cjen zbog otkupa. Spasite Bertija ... Prvo oslobo- 
dite dječaka! 

Fric mahnu Ernstu da mu pomogne i njih dvojica 
oslobodiše Bertijeve ruke. Ali prije nego što su mu 
počeli oslobađati noge, odjednom shvatiše da na 
gusarskoj plaži vlada neka čudna tišina. 

Okrenuli su se i vidjeli Kualu kako je zgrabio 
jedan plosnat kamen i pljunuo na nj. Pošto se 
uvjerio da ga gledaju drugi gusari i gusarski vođe, 
zavitlao je kamen u zrak, kao što se to radi s nov- 
čićem. 

Ostali su pogledom pratili kamen, a kad je pao, 
potrčali su za njim. Kad su se sagnuli da vide na 


koju je stranu pao, Kuala i njegovi ljudi skočiše 
na njih s isukanim noževima. 

Jedini cilj lukavog Kuale prilikom bacanja ka- 
mena je bio da zaokupi pažnju svojih protivnika, 
da bi ih mogao lakše napasti. I sada je cijela plaža 
igledala kao neko uskomešano bojno polje. 

Fric i Ernst su smukom odvojili pogled od bitke 
i nastavili oslobađati Bertija. Čim su ga oslobodili, 
počeli su brzo oslobađati starog kapetana. 

Ali se tada s plaže začu strašno urlanje i kapetan 
viknu: — Bježite! Brzo! Vidjeli su vas! Trčite! 

Kuala i nekoliko njegovih ljudi trčali su prema 
njima; Fric, Ernst i Berti nisu smjeli oklijevati, 
ostavili su kapetana i potrčali u džunglu. 


POTJERA I IZNENAĐENJE 


Fric, Ernst i mršavi dječak, zvani Berti, trčali su 
kroz džunglu kao bez glave, a gusari su im bili za 
petama. 

Berti je odjednom pao. Uhvatio se za bok i svalio 
na zemlju. — Ne mogu ... dalje ... ni koraka, — 
dahtao je. 

Fric ga nestrpljivo podiže. — Zar misliš da će te 
manje boljeti gusarski nož? 

Bert je samo vrtio glavom. — Molim vas ... idite 


. oprostite. 
Fric ga pusti i uzdahnu. — Možda nas neće 
odmah naći. Odahni malo, — rekao je. 


— Jesu li vam gusari uzeli brod? — upitao je 
Ernst šaptom. 

Berti je kimnuo glavom. 

Fric je prošaptao: — Što si ti bio? Mali na 
brodu ? 

Bert je malo oklijevao, gledajući čas jednog čas 
drugog. Onda je spustio pogled i rekao: — Ne. 
U stvari, to je jedan brod moga djeda. 

Ernst je zaprepašteno vrtio glavom. — Jedan? 
Ima li ih on više? 

— Zar je onaj stari gospodin na plaži tvoj djed? 
— upita Fric. 

Berti ponovo kimnu glavom. A onda pogleda 


ispitivački oba dječaka i upita: — Tko ste vi? 
Otkud vi ovdje? 
— Mi smo brodolomci, — počeo je Ernst. — 


Naša porodica ... 
Fric ga gurnu i on ušuti. Netko se približavao 


kroz gustiš džungle. 

Fric se s Ernstom znacima dogovorio što će 
raditi, a zatim je munuo Bertija i šapnuo: — Bježi! 

Kad je Berti potrčao, iz žbunja je izašao jedan 
ogromni gusar. Ugledao je Bertija i potrčao za 
njim. 

Tada su Fric i Ernst skočili na njega. Fric mu je 
skočio na ramena, a Ernst u koljena. Ogromni 
gusar se prvo zaljuljao, a onda pao. Njegov ma- 
lajski mač s valovitim sječivom mu je ispao iz ruke 
i Fric ga je zgrabio. Gusar je bio ošamućen, ali se 
pokušao podići na koljena. Tada ga je Fric svom 
snagom udario drškom mača po glavi i on je pao. 

— Hajdemo! — prošaptao je Fric. — Čujem da 
dolaze! 

Ernst se sagnuo samo da uzme gusarov pištolj, 
rog za barut i sačmaru, pa je potrčao za svojim 
bratom u pravcu kojim je pobjegao Berti. 

Trčali su kroz džunglu sve dok nije pala noć, 
a onda su se popeli uz jednu strmu padinu na vrh 
brda iznad obale. Kad su najzad stigli do vrha, 
ugledali su ispod sebe more koje se blistalo na 
mjesečini. Na moru su bila dva gusarska broda 
koja su plovila prema pučini. 

Fric je bio zbunjen. — Pa oni odlaze! 

— Možda je to samo trik da bismo se mi vratili, 
— rekao je Ernst. — Znaš... kao ono s trojanskim 
konjem. 

Fric je slegnuo ramenima. — Mi ćemo ipak ostati 
ovdje do jutra. — A onda je dodao: — Vjerojatno 
bismo uštedjeli u vremenu kad bismo išli preko 
otoka, umjesto da se vratimo i idemo obalom. 

Ernst je kimnuo glavom. — Više nema sumnje, 
to je otok. 

— A što će biti sa mnom ? — odjednom je upitao 
Berti. — Što mi je raditi? 

Fric se počešao po glavi. — Pa, pođi s nama. 

— Ali moj djed ... ako ga oslobode ... doći će 
ovamo da me traži. 

Fric je počeo namještati pokrivače za spavanje. 
— Ne brini, — rekao je blagim glasom. — Tvoj 
djed zna da si s nama. Ako nas neće naći ovdje, 
oplovit će otok i naći te. 

Kad su braća namjestila pokrivače za spavanje, 
Fric se okrenuo Bertiju i rekao: — Hajde ti prvi. 
Ti ćeš u sredinu. 

Na to se Berti počeo povlačiti, držeći ruku na 
ustima. — N-ne hva-ala. Ja ću sjesti. Ne spava 
mi se. 

Fric se namršti, skine jedan pokrivači baci mu ga. 
Dok su se braća pripremala da spavaju na toploj 
zemlji, Berti je otišao i sjeo na jednu stijenu. I tu 
je sjedio cijele noći, jadno malo stvorenje, obgrlivši 
rukama koljena. 

Ujutro su sišli niz brdo i došli do obale jedne 
rijeke. Ernst pogleda kompas da bi provjerio 
pravac, i pokaza preko riieke. — Ovuda idemo, 


196 


pravo tamo. 
Fric je kimnuo glavom, spustio pokrivače i mač 


na zemlju i počeo skidati košulju. — Izgleda da 
ćemo morati plivati, — rekao je. 
Berti je izgledao užasnut. — Što čekaš, Berti? 


—rekao je Ernst. 
— To je samo dok ne pređemo ovaj dublji dio, 
— objasnio je Fric. 


— Ja ne znam plivati, — jecao je uplašeni Berti. 

— Pa i nećeš morati plivati, — strogo je rekao 
Fric. — Hajde, skidaj se. 

Trudeći se da ne pokažu koliko ih nervira Berti, 
Fric i Ernst su kleknuli da skinu cipele. U tom 
trenutku Berti je skočio i zgrabio pištolj, rog 
s barutom i sačmaru. 

Zaprijetio je pištoljem i kreštavo viknuo: — Ja 
se vraćam na plažu da čekam mog djeda. 

Braća su ga prvo pogledala s nevjericom, a zatim 
ljutito. Obojica su prišla prema njemu. 

— Ne približavajte se! — vrisnuo je Bert. — 
Stanite! 

Bio je udaljen od njih oko tridesetak metara i 
polako se natraške povlačio stazom. — Ti ga ovdje 
zadržavaj, — prošaptao je Fric, — a ja ću mu prići 
s leđa. 

— Još kako ću ga zadržavati! — mrko je rekao 
Ernst. Sagnuo se i dohvatio jedan kamen sa staze. 
Onda je uzeo remen kojim su bili povezani pokriva- 
či, zavezao ga i napravio praćku. Sijevajući očima 
na Bertija, zavrtio je praćku oko glave strahovitom 
brzinom. 

U međuvremenu je Fric munjevitim pokretima 
skakao od džbuna do džbuna, krećući se vrlo 
oprezno. 

Ernst je viknuo: — Hej, Berti! Baci taj pištolj ... 
Inače ću pustiti praćku! Baci ga! 

U tom trenutku Fric je zgrabio pištolj skočivši 
na Bertija s leđa. Berti je počeo da se bori, i slučajno 
je povukao oroz. 

Kad je hitac podigao prašinu ispred njegovih 
nogu, Ernst se prvi put strašno naljutio. Obuzet 
hladnim bijesom, polako je prilazio stisnutih pe- 
snica. 

Ali Fric je već bio oborio Bertija na zemlju. 
Mada se Berti bacao, grebao, ujedao i vukao za 
kosu, ishod bitke je bio očigledan. U stvari, Fric 
je već bio podigao pesnicu da ga snažno udari u 
bradu, kad Bertijeva kapa iznenada spade i otkri 
grubo ošišanu, ali lijepu žensku kosu. 

Dok je Ernst trčao prema njima pun osvetničkih 
želja, Fric je zastao s podignutom rukom u zraku. 

— Pusti me! — viknuo je Ernst. — Naučit ću 
ga ja na koga se puca! 

Fric je zadržao Ernsta i napetim glasom rekao: 
— Moja je greška što je pištolj okinuo. Ona nije 
htjela pucati. 

— Baš me briga! — vikao je Ernst. — Mogao 


me je ubiti! 

A onda je odjednom progutao pljuvačku i rekao: 
— Što si rekao? Ona nije htjela ... 

Fric je kimnuo glavom. — Tako je. Berti je 
djevojka. 


IZ ZLA U GORE 


— A što bi se djevojka oblačila u muškarca ? — 
upitao je zaprepašteni Ernst. 

— Zbog gusara, — rekla je Berti jecajući. — 
Djed mi je odrezao kosu ... Nije htio da oni znaju... 

Onda se prvi put osmjehnula. — Ja se, u stvari, 
zovem Roberta. 

Poslije jednog neprijatenog trenutka kad je iz- 
gledalo da nitko ne zna što da kaže, Fric je rekao: 
— Sad, pošto znamo ... pokušat ćemo da ti po- 
mognemo što god više možemo. 

Put što ga je valjalo preći bio je dug i težak. 
Pošto su prešli rijeku, valjalo je proći kroz opasnu 
močvaru. Jadni i mokri šljapkali su kroz vodu 
koja im je dopirala do koljena, bezuspješno se 
boreći s čitavim jatima komaraca. 

Roberta je s mukom izvlačila noge, trudeći se da 
održi korak s dječacima. 

Jednom je osjetila kako joj se nešto miče pod 
rukom. Izvadila je ruku iz blata da vidi što je to. 
Jedan daždevnjak joj prođe između prstiju i pade 
u vodu. 

Nešto kasnije je vidjela kako se lomi grana na 
jednom drvetu pod težinom ogromnog guštera, 
iguane, koji je ličio na zmaja. 

Iguana je skočila u vodu pored nje, a Roberta je 
počela izbezumljeno jecati. Fric joj je odmah 
prišao. — Neće ti on ništa. Hajdemo dalje! — oštro 
je rekao. 

Kasnije, kad su išli jedan za drugim kroz blato 
koje im je dopiralo gotovo do grudi, Fric koji je 
išao prvi, odjednom je nestao. 

Izišao je iz gliba pljujući, sav prljav. Čim je došao 
do čvrste zemlje, odsjekao je dvije grane svojim 
mačem. Bacio ih je u blato tamo gdje je bilo naj- 
dublje i rekao: — Dođite, pazite na svaki korak. 
Pridržite se za nešto. 

Roberta i Ernst su polako pošli naprijed. Kad je 
Roberta stigla do prve grane koju je Fric bacio, 

zahvalno ga je pogledala. A onda je vrisnula 
glasom od koga se srce ledilo u grudima. 

Prilazila im je jedna ogromna anakonda. Poku- 
šavajući da pobjegne s Robertom, Ernst se okliznuo 
i pao, povukavši i nju za sobom. Tada je Fric na 
drugoj strani mulja zgrabio mač i krenuo prema 
ogromnoj zmiji. 

— Požurite! Pređite! — viknuo je. 

Kad su izišli na čvrsto tlo i okrenuli se, ugledali 
su Frica i džinovsku zmiju kako se bore. Fric je 
žestoko mahao svojim malajskim mačem, a ana- 
konda je užasnim udarcima repa dizala valove 
na vodi. 

Roberta vrisnu. — Ernste, pomozi mu! 

U tom trenutku se zmija okrene i ode, a Fric 
pade na obalu. 

Ernst je gotovo zaplakao. — Što sam mogao 
uraditi, Frice! — rekao je. — Nemam čak ni nož! 
Pištolj je mokar! Da sam samo imao neko oružje! 

— Ne mari, — oštro je rekao Fric. — Ne mari. 

Roberta je ležala na zemlji pokrivši lice rukama. 
Fric kleknu pored nje i reče: — Sad je sve u redu. 

— Ne mogu više, Frice. — jecala je. — Ne mogu 
više. 

— Možeš, — rekao je Fric. — Najgore je prošlo. 

Tada se začu jedan vapaj. Oni se okrenuše i 
vidješe Ernsta kako očajnički traži po grudima 
nešto čega tu nije bilo. 

— Ne... ne! — ječao je Ernst. — Kompas ... 
nema ga! Izgubio sam ga u močvari! 


BOŽIĆ U KUĆI NA DRVETU 


Prošle su gotovo dvije nedjelje. 

Kuća na drvetu bila je ukrašena za Božić. Pod 
malim božićnim drvetom bilo je nekoliko neotvo- 
renih paketa povezanih lišćem. 

Majka je sjedila kraj svog božićnog poklona — 
malog harmonijuma koji je bio pričvršćen za zid 
kabine kapetana Vilhelma. Harmonijum je malo 
škripao i nekoliko dirki nije radilo, ali je majka 
bila vrlo sretna i zahvalna. 

Vrtjela je glavom i čudila se: — Još uvijek ne 
shvaćam kako ste uspjeli da ga donesete. 

— Fric i Ernst su mi pomogli prije nego što su 

pošli, — rekao je otac. — To je trebalo da bude ... 
pa ... od svih nas. 

Majka je problijedjela. Otac je htio promijeniti 
temu razgovora, pa se sagnuo i poljubio je u vrat. 
— Sretan ti Božić, draga, — rekao je. 

Tada se Fransis prestao igrati svojim božićnim 
poklonom, malim lukom i strijelom. — Hajde da 
otvorimo i druge poklone, — rekao je. 

Majka se usprotivila. — To su pokloni za Frica i 
Ernsta, — rekla je. 

— Znam, — nestrpljivo je kazao Fransis. — A 
što ako se oni ne vrate? Ako ih netko pojede? 

Otac ga ljutito pogleda. — Fransise, vrijeme je da 
ideš na spavanje. 

Fransis uze svoj luk i strijelu s izgledom mučenika 
i pođe na spavanje. Majka je sjela za harmonijum i 
ukočeno gledala ravno preda se. 

— Sviraj nešto, — tiho je zamolio otac. — Sviraj 
Tanenbaum. 

Majka se s naporom savladala i prisilila se da 
odsvira nekoliko taktova pjesme. U tom trenutku 
psi počeše neobično lajati. Načuljili su uši i pošli 
prema stepenicama. 

Što li su to čuli? Otac je napregnuto osluškivao i 
za trenutak mu se učinilo da čuje neke slabe glasove 
kako u daljini pjevaju Tanenbaum. Namrštio se. 
Nemoguće! 

Majka je podigla glavu. I njoj se učinilo da čuje 
neku pjesmu iz daljine. 

Zajedno, kao da hodaju u snu, otac i majka su 
polako prišli ogradi. Čekali su bez daha ... sve 
dok najzad nisu ugledali Frica i Ernsta kako 
teturaju prema kući. Za njima je išla mlada zebra 
koja je na leđima nosila jednu malu priliku umotanu 
u pokrivač. 

— Sretan Božić! — promuklo je viknuo Ernst. 

Fransis je strčao niz stepenice. — Gdje ste bili? 
— viknuo je. — Mislili smo da ste mrtvi! 

Prije nego što su Fric i Ernst stigli da odgovore, 
Fransis je potrčao pored njih. On je vidio samo 
zebru — svog novog mezimca ...! 

Fric 1 Ernst su se okupali i u novim košuljama 
koje im je majka sašila, sjedili u dnevnoj sobi s ocem 
i Fransisom. 

— Veliku stvar ste učinili, — rekao je otac. 

— To je uglavnom Fricova zasluga, — rekao je 
Ernst. — Kad sam izgubio kompas, htjeli smo odu- 
stati, ali je on bio uporan i kad Roberta više nije 
mogla ni korak dalje, Fric je uhvatio zebru ... 


Otac je zamišljeno rekao: — Ma čija zasluga 
bila, mi se moramo postarati da sve to ne bude 
uzalud. Kako gusari sad znaju da ste im odveli 


zarobljenika ... znaju i to da se nalazite negdje 
na otoku. Oni to neće zaboraviti. 

Fransis je skočio. — Doći će gusari? Sve ću ih 
poubijati strijelama. Bzzz! Bzzz! Bzzz! 

Otac je uzdahnuo: — Bojim se da nam strijele 
neće biti dovoljne. 

— Top! — uzbuđeno je rekao Ernst. — Donijet 
ćemo top s broda. 

Otac je zavrtio glavom. — Zarđao je. Sutra u 
jutro idemo najprije na brod da uzmemo sve što 
nam treba, a onda ćemo ga dići u zrak. Ne smijemo 
ga ostaviti da posluži gusarima kao putokaz. 

— A čemu to? — upitao je Fric. — Gusari znaju 
da je brod tu. 

— Zato što se nadam da se zbog velikog broja 


otoka ne sjećaju tačno gdje je, — polako je rekao 
otac. 

Tada je majka otvorila vrata i pojavila se Roberta 
u najljepšoj majčinoj haljini. Zaista je bila lijepa. 

Kad je Roberta ušla u sobu, Fric i Ernst su imali 
istu misao. Skočili su i ponudili joj stolicu. 

Otac je malo kasnije rekao : — U ovako svečanom 
trenutku mogli bismo malo zaplesati. 

Majka je počela svirati, a otac se naklonio Ro- 
berti i poveo je da plešu. 

Onda je došao red na Frica. Dok je Fric plesao 
s Robertom u naručju, otac je prišao harmonijumu. 
Namignuo je svojoj ženi i rekao: — Što sam ti 
kazao? Na ovom otoku je sve na domaku ruke. 
Čak i djevojke. 

Majka se osmjehnu, ali nastavi svirati. — Jedna 
djevojka ... a mi imamo tri sina. 

Bacivši pogled na plesače, otac vidje kako se 

Ernst ljutito približio i oduzeo Fricu Robertu. 
Fric se preko volje odmakao. I dok je Ernst plesao 
s Robertom, Fric ih je ljutito promatrao. 

— Život može biti vrlo složen, — prošaptala je 
majka. — Možda je trebalo da dam Roberti neku 
običniju haljinu. 


SPREMNI ZA BORBU 


Sutra ujutro je na vodi odjeknula potmula grm- 
ljavina. 

Brod je eksplodirao na grebenu, a jarboli, grede i 
daske su poletjele u zrak. 

Kasnije su svi otišli na stjenoviti vrh brda sa koga 
se vidjela cijela laguna. Otac je stajao poput gene- 
rala koji se obraća svojim trupama. 

— Ako dođu gusari, — rekao je, — bit će ih 
deset puta više nego nas. Ako se unaprijed pripre- 
mimo, na ovom mjestu možemo se izvjesno vrijeme 
održati. 

Pokazao je niz brdo. 

— Oni će se pokušati popeti ovim putem. Zato 
ćemo dolje postaviti ... sve što možemo smisliti 
da bismo ih zadržali. 

Fransis je podigao ruku. — Možemo iskopati 
jame i staviti u njih lavove i tigrove, a onda će 
gusari pasti u njih! 

Otac se kiselo nasmijao. — To ćeš ti uraditi, — 
reko je. — Ti si zadužen za tigrove, Fransiše. 

I tako su se, s onom istom beskrajnom brižlji- 
vošću i strpljenjem kojim su sagradili kuću na 
drvetu, počeli pripremati za napad gusara. Svi su 
radili od rane zore do mrklog mraka. I malo po 
malo, smišljajući po nešto novo svakog dana, 
izgradili su utvrđenje koje se u historiji ratovanja 
ne bi moglo ni sa čim usporediti. 

Ali to je bila trka s vremenom. Stalno su se bojali 
da se gusari ne pojave prije nego što završe. Pod 
takvim pritiskom, sasvim prirodno, postali su ner- 
vozni i naprasiti. Međutim, izgledalo je da Ernst i 
Fric osjećaju veću napetost od ostalih. 

Otac je izmislio način pravljenja bombi s pomoću 
baruta i šljunka koje je sipao u ljuske od kokosovog 
oraha i dodavao fitilj, zapečaćen topljenim voskom. 
Jednog dana, dok je s Robertom pravio takve 
bombe od kokosovog oraha, Ernst je značajno 

rekao: 


— Volio bih da nešto postanem ... zato želim 


ići u školu. 
— Oh, tebi bi se sigurno dopalo u Londonu! — 
rekla je Roberta. — Tamo su čajanke, plesovi ... 


dame u divnim haljinama ... gospoda u cilindrima. 
— Zastala je i pogledala ga. — Ernste, je si li ikad 
nosio cilindar? 

Ernst je pocrvenio, a Roberta se veselo nasmijala. 
— Jedva čekam da te vidim u cilindru! Izvanredno 
bi izgledao. 

Ernst je sagnuo glavu i promucao: — Sigurno 
bi mi se dopalo ... naročito London, hoću da 
kažem ... zato što si ti tamo. 

U tom trenutku je prišao Fransis. Uzeo je jednu 
bombu i počeo radoznalo razgledati. 

— Fransise, ostavi to! — uplašeno je rekla Ro- 
berta. — Ako je ispustiš ... sve bi nas raznijela! 

Ernst se nasmija. — Od samog pada ne bi 
eksplodirala. Treba zapaliti fitilj. Pa čak ni onda 
nisam siguran. 

Roberta je širom otvorila oči. — Zar misliš da 
neće eksplodirati? 

— Ali, napravit će buku, — rekao je Ernst. — 
Samo toliko i vrijede. 

Fransis je bio bijesan. — I to samo zato što je 
bombe od kokosovih oraha smislio tata, a ne ti! 
— uzviknuo je. 


Roberta je brzo promijenila temu. — Što je 
s tvojim tigrom? — upitala je Fransisa. — Jesi li 
ga uhvatio? 

Fransis je očajnički raširio ruke. — Nisam, jer 


dok Fric i Ernst ne iskopaju jame .. 
gdje da ga držim. 
U tom trenutku je viknuo Fric koji je radio na 


. neću imati 


gomili drvene građe na ivici brda. — Hej, netko 
od vas ... Roberta ... dođite malo ovamo! 
Ernst napravi grimasu. — Idem ja, — rekao je. 


Ali Roberta je već potrčala. 

Ernst se ljutito vrati i nastavi praviti bombe, 
ali su mu pokreti bili nemarni, a pogled mu je 
lutao. Njegova smrknutost je svakog trenutka bila 
sve veća, i on se odjednom okrenu i pođe prema 
ivici brda. 

Fransis se vratio bombama. Krišom je uhvatio 
jednu, uzeo svijeću i upalio fitilj. Kad je fitilj 
počeo prštati, on je pogledao oko sebe da vidi 
kamo će baciti bombu. 

Tek što ju je bacio, bomba je snažno eksplo- 


dirala! 

Majka i otac su polagali fitilje u plitke rovove 
koji su vodili dolje u jedno minirano polje. Kad su 
čuli eksploziju, otac je viknuo: — Gusari! Svi na 
svoja mjesta! 

Fric, Ernst i Roberta su potrčali s gomile građe 
i sreli oca i majku koji su žurili uz brdo. 

— Fransise! — viknula je majka. — Gdje si? 

Fransis je dotrčao vrlo uzbuđen i ponosan. — 
Ništa se ne brinite za bombe od kokosa, — rekao 


je. — Odlično rade! 

Majka ga je zgrabila. — Mogla te je ubiti! — 
jecala je. 

Fric se ljutito obrati Ernstu. — Da si ostao kod 
bombi, kao što je trebalo, to se ne bi desilo. 


Ernst stisne zube. — Nemoj mi ti govoriti što 
treba da radim! 
— Tišina! — oštro je rekao otac. — Dosta je! 


To je gotovo i više neću da čujem ni riječi. 
Ali nekoliko dana kasnije Fric i Roberta su 


201 


pe; 
Ki kai 


opet radili zajedno. On je minirao mali most u 
podnožju brda, a ona je sjedila pored njega. 

— Ako ne želiš pohađati školu ... — govorila je 
Roberta, — ako si čvrsto odlučio ... možda bi 
ti moj djed mogao dati neki posao. To bi bio dobar 
posao, Frice. 


Fric se osjećao nelagodno. — Nije da ja to ne 
cijenim, — rekao je, — nego ... ovaj ... to nije 
za mene ... da iz dana u dan budem zatvoren u 
kancelariji. 

Roberta se napućila. — Što bi ti volio raditi? 

— Volio bih raditi ono što smo počeli ... da 
odemo na Novu Gvineju ... da budemo u novoj 


koloniji ... 

— A, tako, — rekla je Roberta. 

Promatrala ga je ispod oka. — Ernst je bio vrlo 
laskav. Rekao mi je da bi volio da bude u Londonu 
ako i ja budem tamo. 

Iz džungle je izišao Ernst. Na glavi je imao cilin- 
dar ispleten od kokosovih vlakana. Pozdravio je 
Robertu klanjajući se i rekao: — Smijem li vas 
zamoliti za slijedeći ples? 

Roberta se poklonila i veselo nasmijala. Ernst je 
skinuo šešir da joj ga pokaže. — Malo Londona u 
džungli, — rekao je. — Mislio sam da ćeš se osjećati 
kao kod kuće. 

Fric je bio bijesan. — A ja sam mislio da ti 
pokrivaš jame, — rekao je. 

Ernst se brzo okrenuo i rekao: — A ja sam mislio 
da ti radiš na mostu. 

— Frice, dođi. Želim ti nešto reći ... — viknuo je 
Fransis. 

Fric i Roberta su pošli prema plaži, a ljutiti 
Ernst za njima. Fransis je postavio preko jame 
daske u obliku slova A i prekrio ih palminim lišćem. 
Pobjedonosno je pokazivao komad mesa koji je 
visio. 

— Stari tigar će doći tokom noći, namirisat će 
meso i skočit će ... i tako ću ga uhvatiti. 

Ernst se podsmjehivao. — Zar misliš da će se 
tigar uhvatiti u takvu stupicu ? Samo tratiš vrijeme. 

— Ti govoriš o traćenju vrijemena ? — rekao je 
Fric. 

— Koliko si vremena proveo praveći taj glupi 
šešir? 

— To se tebe ne tiče, — vikao je Ernst. — Nisi 
mi ti gazda! Pokazat ću ti ja ...\ 

Ernst zamahnu rukom. Fric lako odbi udarac i 
udari ga tako da je Ernst pao na zemlju. 


Kad je Ernst ustao i ponovo naletio pesnicama, 
Fransis je počeo razdragano da viče: — Tuča! 
Tuča! Tuča! 

Otac je dotrčao s brda. — Što je to? Što se de- 
šava ? Tko je počeo tuču? 

— Ništa, — rekao je Fric, a Ernst je slegnuo 
ramenima i spustio pogled. 

Otac je zamišljeno gledao svoja dva sina. — 
Možda sam vas suviše tjerao da radite, — rekao je. 
— Svi smo napeti ... zbog ovog dananonoćnog 
rada. Sutra ćemo se odmoriti ... i proslaviti prvi 
nacionalni praznik u Novoj Švicarskoj. 

— Hura! — viknuo je Fransis. — Praznik! 

Kad su završili dnevni posao, počeli su se spre- 
mati za praznik. Cijelo veče su sjekli zastave i 
vješali ih. Izišle su zvijezde. Počeli su plesti vijence 
od cvijeća. 

Odjednom se iz jame začulo šuštanje palmovog 
lišća, a onda udarci nekog ogromnog tijela koje se 
bacalo po mraku, režeći i frkćući. 

Fransis je strčao niz stepenice i viknuo iz sveg 
glasa : 

— Mama! Ne moraš se više brinuti! Uhvatio 
sam tigra! 


PREKINUTI PRAZNIK 


Osvanuo je praznik. Dan je bio topao i vedar. 
Svuda su se vijorile zastave i cijelog jutra su igrali 
razne igre. Onda je došlo vrijeme prazničkom 
ručku. Poslije ručka su svi bili vrlo lijepo raspolo- 
ženi i nasmijani. 

— Dame i gospodo, — rekao je otac, -—— na redu 
je glavni događaj dana ... trka raznih životinja! 
Pobjednik dobiva divan kolač ... koji ćemo svi 
pojesti! 

S polaznog mjesta na kome su jahači opremali 
svoje čudne životinje čuo se smijeh. 

Fransis je jahao slona. Ernst je dotjerivao uzde 
na noju. Roberta je već bila uzjahala zebru, a Fric 
magarca. 

Fransisov majmun, obučen u prazničko odijelo, 
jahao je Dana i nešto uzbuđeno mrmljao. 

Otac se poklonio majci i predao joj pištolj. — Ova 
ljupka dama bit će zvanični oglašivač početka trke, 
— rekao je. 

Majka se uspravila i držeći pištolj što je dalje 
mogla, povukla je obarač i takmičari su potrčali 
— u svim pravcima! 

Jedno vrijeme su noj i zebra bili u vodstvu, trčeći 
jedno pored drugoga. Ali je odjednom zebra, dok 
se Roberta jedva održavala na njenim leđima, od- 
lučila da se popne uz brdo. 

Tada je i noj promijenio pravac. Sudario se 
s magarcem i slonom koji je odlutao prema potoku. 
Zebra se spustila nih brdo dižući oblak prašine, 
da bi se pridružila općoj gužvi. A Dan je uzbuđeno 
lajao i pravio osmice oko nogu ostalih životinja. 
Tada su se već svi — i jahači i gledaoci — previjali 
od smijeha. 

Prva se odvojila zebra, ržući i izbezumljena po- 
gleda. Poletjela je na plažu, naglo promijenila 
pravac i zbacila Robertu u pijesak. 

Roberta je ustala, još uvijek se smijući. Ali kad je 
pogledala, vidjela je među koralnim grebenima je- 
dan ukotvljeni brod i nekoliko čamaca koji su se 
približavali otoku. 

Sledila se. Gusari! 

Mora da su krstarili okolinom, pa su, čuvši 
pucanj iz pištolja na početku trke, došli sad po nju. 

Roberta uletje u džunglu. Kad je otac ugledao 
njeno blijedo lice, upitao je: — Što je? Što se 
desilo ? 

— Gusari! — prošaptala je. — Eno ih na plaži! 

Otac stisnu zube. A onda, kao neki general koji 
vodi svoje trupe u bitku, ozbiljno je rekao: — Svi 
na svoja mjesta! Odmah! Svi na brdo! 


BITKA NA BRDU 


Kuala i njegovi gusari iskočili su iz čamaca na 
obalu. Mahali su mačevima i ljutito vikali. Pošli 
su prema mostiću u podnožju brda. 

Iza jednog gustog džbuna, na sredini brda, Fric i 
Ernst su promatrali kako gusari dolaze na most. 
Tada su braća svom snagom povukla jedan ko- 
nopac. 

Konopac je izvukao glavni podupirač mosta. I 
dok se most s trijeskom rušio, najmanje desetak 
gusara je palo u vodu, vičući od straha. 

Zatim su dva brata snažno povukla jedan drugi 

konopac koji je aktivirao lukove i obasuli gusare, 
koji su bili u vodi, čitavom kišom strijela. 

Fric i Ernst su se veselo osmjehivali, trčeći da se 
pridruže ostalima u rovu na vrhu brda. Tamo su svi 
virili preko grudobrana i promatrali Kualu koji je 
prikupljao svoje ljude i tjerao ih naprijed. Jedan 
po jedan, polako i oprezno gusari su krenuli uz 
brdo. 

Odjednom, jedan gusar kriknu. Njega je jedna 
razapeta grana drveta podigla i bacila na kaktusov 
džbun. Odmah za njim je jedan drugi gusar upao 
u zamku. Jedno savijeno drvo se naglo uspravilo 
i bacilo ga uvis. 

Gonjeni Kualinim povicima, gusari su nastavili 
da se penju. I kad je prošlo još nekoliko minuta 
a da više nisu nailazili na zamke, činilo se kao da su 
ohrabreni. Mašući noževima i vičući, jurišali su na 
brdo. 

Kad su dva gusara odjednom propala kao da ih je 
zemlja progutala, njihova žestina se malo rashla- 
dila. Ohladili su se još više kada su čuli neke užasne 
urlike iz rupe u koju su upali njihovi ljudi. 

Gore u rovu je Fransis vikao od sreće: — Uhvatio 
ih je! Moj tigar ih je uhvatio! 

Odjednom, unatoč svim zakonima zemljine teže, 
dva gusara izletješe iz rupe u dronjcima. Potrčali 
su niz brdo i mada je Kuala vikao, urlikao pa čak i 
pucao iz pištolja, dva bjegunca se nisu zaustavila 
dogod nisu ušla u čamac. 

Ernst je izvještavao s grudobrana: 

— Kuala ih ponovo okuplja ... uskoro će naići 
na mine ... polje broj tri. 

Otac je prišao mjestu na kome se nalazilo neko- 
liko brojevima obilježenih fitilja. Bakljom je zapalio 
odgovarajući fitilj i on je počeo prštati. Plamen se 
brzo kretao preko ivice grudobrana. 

Trag dima jurio je niz brdo i odjednom se zemlja 
pod gusarima otvorila od eksplozije. Gusari su bili 
zaprepašteni, i svi su kao jedan skočili iza stijena 
da se zaštite. 

Otac zapali drugi fitilj. Ponovo je dim kao zmija 
jurio niz brdo. Ovog puta su eksplodirale stijene. 

Ali gusari su i dalje navaljivali. Dok su bombe 
od kokosovih oraha prštale svuda oko njega, 
Kuala je naredio opći juriš. 

Snažnim udarcem sjekire otac je presjekao de- 
beli konopac kojim je bila vezana ogromna gomila 
drvene građe na ivici brda. Stabla su se s lomljavom 
počela rušiti, obarajući gusare pred sobom. 


Poslije toga je nastao kratak zastoj. Onda je 
jedan Kualin gusar vezao bijelu košulju na mač i 
zatražio pregovore. 

— Kuala govoriti. Vi čuti? — vikao je Kuala. 

— Čujemo te, — mrko je odgovorio otac. 

— Vratite dječak — više nema borba. Vi čuti? 

— Ako hoćete ,dječak', dođite po njega, — od- 
govorio je otac. — Mi vas čekamo. 

Vođa gusara je još jednom viknuo: — Kuala se 
boriti dugo i pobijediti! Onda vi umrijeti ... i 
Kuala uzeti dječak. 

Gore u rovu Roberta je rekla: — To je istina. 
Ne možemo dugo izdržati. 

— Oni dolaze! Čujem ih! — zavikao je Fransis. 

Lukavi Kuala je iskoristio pregovore, poslavši dio 
svojih ljudi da opkole rov s leđa. Prvi gusar je već 
prelazio preko grudobrana. 


Otac ga snažno gurnu i on pade. Ali tad drugi 
gusar skoči ocu na leđa. 

Fric se brzo okrenu i opali napunjenu musketu 
koju mu je dodala Roberta. Sad se otac mogao 
uhvatiti u koštac s trećim gusarom. 

Fransis, koji se neprimjetno spuštao niz padinu, 
oštro zviznu i doviknu: 

— Bene! Dane! Ovamo! 

— Fransise! Pazi! — vrištala je majka. 

Fransis odskoči, iu posljednjem trenutku pobježe 
od gusara koji je pružio ruku da ga uhvati. Dok je 
gusar jurio Fransisa koji je bježao u rov, majka 
iskoči da mu pomogne. 

Fransis se okrenu i vidje kako gusar hvata majku. 

Sav izbezumljen, Fransis zgrabi jedan kamen i 
zavitla ga. Kamen udari gusara u čelo i on ostavi 
majku, izgubi ravnotežu i pade. 

Dan i Ben dotrčaše i Fransis se nagnuo da ih U tom se trenutku Dan i Ben baciše na Kualu i 


zagrli. Pogleda u rov i ugleda Kualu kako polako pribiše ga uz grudobran. On je trenutak teturao 
prelazi preko grudobrana. na ivici, a onda se stropoštao niz padinu. 
Fransis viknu: — Drž ga, Bene! Drž ga, Dane! Ranjeni otac u rovu je stegao zube od bola. — 
Vođa gusara je opalio pištoljem i ranio oca. Ponovo će napasti, — govorio je, teško dišući. — Ali 
Otac je pao, a Kuala uskočio u rov i počeo se još uvijek ima nade. Nijedan hitac ne smije pro- 
boriti s Fricom i Ernstom. mašiti. 

Svi su kimnuli glavom, ali su bili zbunjeni. I tad 
se začu pucanj nekog dalekog topa. 

Fric zadrhta. Glasom punim očajanja rekao je: 
— Sada nas gađaju s broda! 


NA PLAŽI 


Topovi su pucali. Onda su čuli uzbuđenu viku 
Malezijaca, a zatim topot nogu. 

Fric je oprezno pogledao preko grudobrana i 
vidio kako gusari trče niz padinu ka čamcima. 

— Ernste, — zbunjeno je rekao otac, — daj mi 
durbin ... 

Pogledao je kroz durbin i uzbuđeno uzviknuo: 
— Brod! Trgovački brod! Puca na gusare! 

Roberta ustade i blistav osmjeh joj ozari lice. 
— To je brod moga djeda! — veselo je uzviknula i 
zagrlila Frica. — Rekla sam ti da će doći! 

U tom trenutku ukotvljena gusarska lađa bila je 
pogođena u spremište s barutom. Nastao je strašan 
trijesak i lađa se razletjela u komade. 

Kasnije, kad je Robertin djed došao čamcem 
na obalu, rekao im je: 

— Plovili smo duž obale i zaustavljali se svuda 
gdje smo mislili da biste mogli biti. Onda smo čuli 
pucnjavu. Prava sreća! 

A zatim je uporno zahtijevao da mu švicarska 
porodica dozvoli da pokaže svoju zahvalnost. Bio 
je vrlo bogat — i mogao im je pružiti gotovo sve 
što su mogli poželjeti. 

Sutradan je majka služila čaj u dnevnoj sobi kuće 
na drvetu. Svi su bili obučeni u svoje najbolje 
haljine, a u jednom kutu bio je spremljen prtljag. 

Ernst je sjedio i gledao preda se, kao u zanosu. 


— Roberta i ja smo govorili o školi, — zbunjeno 
je rekao, — ali univerzitet ... nikad nisam ni 
sanjao ... 

Stari kapetan se smješkao. — Nije to ništa, — 


rekao je. — Godinama sam im davao razne priloge, 
i vrijeme je da ja zatražim nešto od njih. 

Onda se obratio ocu i majci. — Što se vas ostalih 
tiče, ako želite da se vratite u Evropu, mogao bih 
vam pomoći ... da sve otpočnete iznova. 

Otac je bio zbunjen, ali ništa nije rekao. 

— Ako još uvijek želite da odete na Novu Gvi- 
neju, bit ću sretan da vas povezem tamo, — rekao 


je kapetan. 

Na to je otac pogledao majku. Ona mu je prišla 
i stavila ruku na rame. — Ja mislim da bismo moj 
muž i ja voljeli ostati ovdje ... 

Zaprepašten i obradovan, otac je polako ustao. 
— Jesi li sigurna da ti to želiš? — upitao je. 

Majka kimnu glavom. — Lijepo nam je ovdje. 

Tada je otac čvrsto zagrli i ona reče: — Fric i 
Ernst će otići, ali Fransis će ostati kod nas još 
nekoliko godina. 

— Vi nećete dugo ostati sami. Shvaćate li? — 
rekao je kapetan. — Ovo je novi otok, stvorit će se 
nova kolonija ... novi guverner. 

Gledajući sretno oca, Ernst je ponosno rekao: — 
Vjerojatno će tebe proglasiti za guvernera. 

Kapetan je kimnuo glavom. — To je više nego 
vjerojatno ... 

Roberta je izašla iz kuće na drvetu i zamišljeno 
pošla prema jezeru. 

Na obali je sjedio Fric i odsutno bacao šljunak 
u vodu. 

Roberta je stajala pored njega i rekla. — Zar nije 
to čudno... kako čovjek promijeni mišljenje o tome 


“što je važno a što nije ... o tome što zaista želi ... ? 


Fric je pogleda, a ona nastavi: — Mislim ... na 
tvoje roditelje. Cijelo vrijeme su željeli da odu na 
Novu Gvineju ... a sad kad im se ukazala prilika, 
shvatili su da ovdje imaju sve što žele ... 

— Zar oni ne idu? — zaprepastio se Fric. 

— Ne, — rekla je Roberta, — ne idu. I meni se 
čini da shvaćam zašto ne idu. 

Fric je kimnuo glavom i ozbiljno rekao: — I ja. 
— Uhvatio je za ruku. — Oni se vole, i kad žive na 
jednom ovakvom otoku, što drugo mogu poželjeti ? 

Fric joj je poljubio ruku, a Roberta je kazala: 
— Da ostanu sami. 

Došao je Ernst. — Roberta, Frice, — rekao je. 
— Moramo krenuti. Kapetan hoće da iskoristimo 
plimu ... 

— Odmah ćemo doći, — kazala je Roberta, a 
onda se vragoljasto nasmiješila Fricu i nastavila: 
— Da se pozdravimo. A ja ću morati objasniti 
djedu ... 

I tako je samo Ernst pošao s Robertinim djedom. 
Dugi čamac je polako odmicao u daljinu, a majka, 
otac, Fric, Roberta i Fransis su stajali na obali i 
mahali. I kad je trgovački brod već odavno digao 
sidro i otplovio, oni su još uvijek šuteći stajali i 
gledali more. 

Odjednom se majka uznemirila. Imala je čudan ruke. Onda se okrenula i vidjela da je netko zaista 
osjećaj da joj nešto nedostaje na tom divnom otoku nedostajao ... 
na kome je sve što čovjeku treba bilo na domaku Fransis je opet nekud odlutao. 

BAMBI 


BAMBI je ugledao svijet usred jednog šumskog 
gustiša. U skrivenom šipražju jedva je bilo mjesta 
za mladunče i njegovu majku. 

Prva ih je otkrila svraka. 

— Kako je lijepa! — uzviknula je, i odletjela da 
javi novost svim životinjama u šumi. 

Ubrzo su mnoge ptice i životinje došle u čestar. 
Zečevi su dotrčali, vjeverice doskakutale, crvendaći 
i plave ptice su doletjele. 

Najzad se i stara sova probudila iz svog dnevnog 
sna. 


— Tko, tko? — sanjivo je rekla sova začuvši 
buku. 

— Probudi se, sovo! — rekao je zec. — Znaš li 
što se desilo? Rodio se mali princ! 

— Svi idu da ga vide, — rekle su vjeverice. — Haj- 
de iti. 

Sova je s uzdahom raširila krila i poletjela u 
gustiš. Tamo je vidjela kako vjeverice, zečevi i ptice 
proviruju kroz džbunje i gledaju jednu srnu i jedno 
malo, pjegavo lane. 

To lane je bilo Bambi, novi princ šume. 

— Čestitam, — rekla je sova u ime svih živo- 
tinja. — Ovo je pravo slavlje. Prinčevi se ne rađaju 
svakog dana. 

Srna je pogledala. — Hvala, — tiho je rekla. 
Onda je nježno gurnula njuškom svoje sanjivo lane 
i ono je podiglo glavu i pogledalo oko sebe. 

Ona ga je ponovo gurnula njuškom i blago ga 
liznula. Najzad je ono počelo ustajati. 

— Gledaj! Ono već pokušava ustati! — viknuo je 

jedan mali zec, zvani Trapavko. — Pa ono posrće, 
zar ne? 
— Trapavko! — uzviknula je majka zečica. — 


To se ne kaže tako! 

Malo lane nije bilo sigurno na nogama, to je bilo 
tačno, ali je najzad uspjelo stati pored svoje majke. 
Sad su sve životinje mogle vidjeti lijepe bijele pjege 
na crvenomrkom krznu i krupne sanjive oči. 

Šuma je odjekivala od bezbroj tankih glasića. 


Lahor je šuštao lišćem u šipragu. Životinje su pro- 
matrale i šaputale među sobom. Ali malo lane ih 
nije slušalo. Znalo je samo da ga majka nježno 
liže, čisti i grije. Priljubilo se uz nju i zatvorilo oči. 

Životinje i ptice su tiho otišle u šumu. Posljednji 
je otišao. Trapavko. 

— Kako ćeš nazvati tvog princa? — pitao je. 

— Nazvat ću ga Bambi, — odgovorila je majka 
srna. 


— Bambi, — ponovio je Trapavko. — Bambi. 
Lijepo ime. Zbogom, Bambi. — I on odskakuta za 
svojim sestrama. 

Bambi nije dugo bio sanjivo lane. Ubrzo je 
pošao za svojom majkom šumskim stazama. Lijepi 
cvjetovi su klimali glavama ispod lišća. 

Vjeverice su ga gledale i dovikivale: — Dobro 
jutro, Bambi. 

Viseći na svojim dugim repovima sa grana drveća, 

oposumi su govorili: — Zdravo, Bambi. 
Lane ih je sve promatralo svojim krupnim očima, 
ali nije ništa govorilo. 


Najzad su Bambi i njegova majka stigli do jednog 
malog proplanka u šumi, gdje su sreli Trapavka i 
njegovu porodicu. 

— Zdravo, Bambi, — rekao je Trapavko. — Haj- 
de da se igramo. 


— Hajde, — rekla je Trapavkova sestra. I oni su 
odskakutali preko grana i busenja trave. 


Bambi je brzo shvatio igru i počeo skakati i 

trčati na svojim krutim, tankim nožicama. 

Trapavko skoči preko jednog panja, a njegove 
sestre za njim. 

— Hajde, Bambi, — zvao je Trapavko. — Skoči 
iti. 

Bambi je skočio, ali je uz trijesak pao na panj. 

— Šteta, — rekao je Trapavko. — Slijedećeg 
puta ćeš bolje. 

Bambi se iskobeljao iz granja i ustao, ali je još 
uvijek šutio. Skakutao je za Trapavkom, i odjed- 
nom je ugledao porodicu ptica koje su sjedile na 
jednoj grani. 


Bambi ih je promatrao. 

— To su ptice, Bambi, — rekao mu je Trapavko. 
— Ptice. 

— P-tice, — polako je ponovio Bambi. Mali 
princ je prvi put progovorio! 

Trapavko i njegove sestre su bili uzbuđeni, a 
Bambi vrlo zadovoljan sobom. Stalno je ponavljao 
tu riječ. Onda je vidio jednog leptira koji je preletio 
stazu. — Ptica, ptica! — opet je uzviknuo. 

— Ne, Bambi, — rekao je Trapavko. — To nije 
ptica. To je leptir. 

Leptir se izgubio u bokoru žutog cvijeća. Bambi 
je sav sretan odskakutao tamo. 

— Leptir! — uzviknuo je. 

— Ne, Bambi, — rekao je Trapavko. — Nije to 
leptir. To je cvijet. 

Stavio je njušku u cvijeće i pomirisao. I Bambi je 
pomirisao, ali je naglo podigao glavu. Njuškom je 
dodirnuo nešto toplo i dlakavo. 

Iz cvijeća se pomolila crna glava s dva sjajna oka. 

— Cvijet! — rekao je Bambi. 


Crne oči su žmirnule. Kad je ta životinja izišla iz 
cvijeća, bijele pruge duž crnih leđa bljesnule su na 
suncu. 

Trapavko se smijao, tako da od smijeha nije 
mogao ni govoriti. 

— To nije cvijet, — rekao je Trapavko. — To je 
skunk. 

— Cvijet, — ponovio je Bambi. 

— Ne mari, — rekao je skunk. — Mali princ 
me može zvati kako želi. Ne mari. 

Tako je skunk dobio ime Cvijet. 

Jednog jutra su Bambi i njegova majka šetali 
jednom novom stazom. Staza je postajala sve svijet- 
lija 1 svijetlija. Najzad su naišli na veliku grupu 
džbunja i puzavaca, i Bambi ugleda pred sobom 
jedno veliko, svijetlo, prazno polje. 

Bambi je htio izići na sunce da se igra, ali ga je 
majka zadržala. — Čekaj, — rekla je. — Nikad ne 
smiješ izići na livadu dok se ne uvjeriš da nema 
opasnosti. 

Kročila je naprijed vrlo pažljivo i polako. Oslu- 

škivala je i njušila u svim pravcima. Onda je rekla: 
— Hajdemo. 

Bambi je istrčao. Bio je vrlo sretan i veseo: stalno 
je skakao, jer je ta livada bila najljepše mjesto koje 
je ikad vidio. 

Njegova majka potrča i poče mu pokazivati kako 
da se igra u visokoj travi. Bambi je trčao za njom. 
Osjećao se kao da leti. Trčali su i pravili velike 
krugove. Najzad je njegova majka stala da se 
malo odmori. 

Tada je Bambi pošao da sam ispita livadu. Ubrzo 
je našao svog prijatelja skunka koji je sjedio u 
hladu cvjetnih grana. 

— Dobro jutro, Cvijete, — rekao je Bambi. 

I našao je Trapavka i njegove sestre kako jedu 
djetelinu. 

— Kušaj, Bambi, — rekao je Trapavko. 

I Bambi je kušao. 

Odjednom jedna zelena žaba iskoči iz djeteline i 
odskakuta do malog jezera na livadi. Bambi do 
tada nije vidio jezero, pa je požurio da ga pogleda 
izbliza. 

Kad je lane prišlo, žaba je skočila u vodu. 

Kamo li je to otišla, pitao se Bambi. I on se 
nagnuo da pogleda. Kad se voda ponovo razbistrila, 
Bambi je odskočio, jer je tamo u vodi vidio jedno 
lane koje ga je promatralo! 

— Ne plaši se, Bambi, — rekla mu je majka. — 
To je samo tvoja slika u vodi. 

I Bambi je ponovo pogledao. Ovog puta su ga iz 
vode gledala dva laneta! On je opet odskočio, po- 
gledao i vidio da je slika bila istinita — kraj njega 
je stajalo još jedno lane! 

— Zdravo, — reklo je ono. 

Bambi se poče natraške povlačiti i otrča svojoj 
majci koja je mirno pasla travu uz jednu drugu 
srnu. Bambi se nasloni na nju i nastavi gledati drugo 
lane koje je pošlo za njim. 

— Ne plaši se, Bambi, — rekla mu je majka. — 
To je mala Felina, a ovo je tvoja tetka Ina. Po- 
zdravi ih. 

— Zdravo, Bambi, — rekle su velika i mala srna. 
Ali Bambi je šutio. 

— Pa želio si sresti naše rođake, — podsjetila 
ga je majka. — Eto, tetka Ina i Felina su srne kao 
i ja. — Nećeš li im nešto reći ? 

— Zdravo, — prošaputao je Bambi vrlo tihim 
glasom. 

— Hajde da se igramo, Bambi, — rekla je Felina. 

Ona je prišla i liznula ga po licu. 

Bambi je potrčao što je brže mogao, a Felina za 
njim. Gotovo su letjeli preko livade. 

Jurili su gore-dolje i trčali preko brežuljaka. Kad 
su se najzad zaustavili, bez daha i razbarušeni, po- 
stali su dobri prijatelji. 

Onda su zajedno polako pošli posjetiti prijatelje. 

Jednog jutra se Bambi probudio drhteći od zime. 
Još prije nego što je otvorio oči, njuh mu je nago- 
vijestio da se dešava nešto novo i neobično. Onda 
je pogledao. Sve je bilo pokriveno nečim bijelim. 

— To je snijeg, Bambi, — rekla mu je majka. 
— Idi, prošetaj malo. 

Bambi je vrlo oprezno izišao na snijeg. Noge su 
mu duboko upadale u meki bijeli pokrivač. Morao 
ih je visoko dizati dok je hodao. S vremena na 
vrijeme, na njušku ili na leđa palo bi mu malo 
snijega sa grana. 

Bambi je bio očaran. U toj bjelini sunce je bli- 
stalo. Zrak je bio čist i lagan. I svuda oko njega 
lebdjele su pahuljice. 

S vrha jednog brdašca ugledao je Trapavka. 
Trapavko je sjedio usred bare! 

— Hajde, Bambi! — vikao je Trapavko. — Po- 
gledaj! Voda se smrznula! — Lupio je nogom o led. 
— Možeš se i klizati. Vidi, kao ja! 

Trapavko se zaletje i poče se klizati duž bare. 
Pokušao je i Bambi, ali su mu noge otišle ustranu 
i on je pao na tvrd led. To nije bilo tako veselo. 

— Hajde da se igramo nešto drugo, — predložio 
je Bambi kad je ponovo stao na noge. — Gdje je 
Cvijet? 

— Mislim da znam gdje je, — rekao je Trapavko. 

Poveo je Bambija do ulaza u jednu duboku jaz- 
binu. Zavirili su u nju. Tamo je mali skunk mirno 
spavao na postelji od osušenog cvijeća. 

— Cvijete, probudi se! — uzviknuo je Bambi. 

— Zar je već proljeće? — sanjivo je upitao skunk 
otvorivši jedno oko. 

— Ne, zima tek počinje, — rekao je Bambi. 
— Što to radiš? 

— Spavam zimskim snom, — odgovorio je mali 
skunk. — Znaš, cvijeće uvijek zimi spava. 

Zec je zijevnuo. — I meni se spava, — rekao je. 
— Zbogom, Bambi. Doviđenja. 

Tako je Bambi otišao da spava pored svoje 
majke u udobnom, toplom gustišu, i sanjao je 
vesele igre koje će igrati sa svojim prijateljima kad 
dođe divno proljeće. 


DARBI O'GIL 


IRSKA JE, kao što znate, divna zemlja, puna 
zelenila. U svakoj njenoj dolini i naselju žive 
mnogobrojni Irci. 

Ali u Irskoj ima i onih čiji su udobni domovi pod 
zemljom. Možda ih nikada nećete vidjeti. ali oni 
postoje, nema sumnje. To su patuljci, gnomi. 

Prepredena su ta mala bića u zelenim odijelima 
koja sakupljaju i skrivaju zlato i dragocjeno ka- 

menje. A vjerujete li da će ta bogatstva podijeliti 
s ljudima ? Bogami, neće! 

Pogledajmo slučaj što ga je nedavno doživio 
Darbi O'Gil: 

Jedne noći Darbi je hvatao svog konja. Ta 
ćudljiva kobila trčala je preko livada, pa sve do 
planine, a Darbi za njom. 

Darbi je odlično znao kakve se sve opasnosti 


kriju u planini koja je začarana i pripada gnomima. 

I, dabome, odmah se začula čarobna muzika. 
Darbi ju je sasvim dobro čuo. Dolazila je iz jednog 
otvorenog bunara. A u dubini bunara treperila je 
neka čudna svjetlost. 

Darbi je bio prilično radoznao. Nagnuo se da vidi 
što je to dolje. 

U tom trenutku čarobna muzika je postala još 
glasnija. Darbi začu kako njegov konj čudno 
njišti, a onda je osjetio konjska kopita i strmoglavio 
se u bunar! 


Kad se osvijestio, ležao je na leđima na dnu jedne 
duboke spilje. 

Odjednom mu jedan mali čovjek skoči na trbuh! 

Darbi zaprijeti štapom. 

— Vi male zloće! — viknuo je. 


— Spusti taj štap! — uzviknu jedan gnom. I stari 
glogov štap iskoči Darbiju iz ruke i poče udarati 
gospodara po glavi! 

— Hajde, — rekao je drugi gnom. — Odvest 
ćemo te našem Kralju. 

Darbi nije imao drugog izbora, već pođe za 
malim ljudima. U tim spiljama, duboko ispod 
zemlje, otkrio je divne stvari. Gledao je kako jedni 
gnomi pune ćupove zlatom, a drugi prave male 
vilinske cipele. 

— Darbi O'Gile! — uzviknu Kralj gnoma, ostav- 
ljajući gajde. — Milo mi je što te vidim! 

— Hvala, gospodine, — rekao je Darbi. 

— Sjedi, — rekao je Kralj i pokazao rukom na 
kovčeg pored prijestolja. 

— Spusti poklopac, — kazao je, dok je Darbi 


zaprepašteno gledao kovčeg. — To je stari kovčeg 
s dijamantima. 

Darbi spusti poklopac i sjede. 

Tada mu je kralj Brajan pokazao blago koje je 
ležalo rasuto svuda naokolo. 

— Bože, — uzviknu Darbi O'Gil. — Kad ću 
pričati što sam vidio, nitko mi neće vjerovati. 

— A, nećeš pričati, Darbi, — rekao je Kralj 
osmjehnuvši se. — Tko dospije ovamo, ne vraća se 
više, dragi moj. 

— Ali ja se moram vratiti! — uzviknu Darbi. 

— Ne, ne, — ponovio je Kralj. — Više se nećeš 
vraćati u muke i nevolje onoga svijeta. Ovdje se 
samo svira i pleše. Budi dobar pa nam sad nešto 
zasviraj. 

— Dobro, — rekao je Darbi, a oči mu sinuše. 
— Nisam veliki umjetnik na flauti ili gajdama, ali 
dajte mi moju staru violinu, i svi će potrčati da me 
čuju. 

— Izvanredno, — uzviknuo je kralj Brajan. 

— Ali morat ću otići kući, — rekao je Darbi 
O'Gil, — da donesem violinu. 

— Nikakve smicalice, — strogo je rekao kralj 
Brajan. — Rekao sam da ćeš ostati ovdje. 

Zapucketao je prstima i jedna se divna stara 
violina nađe u Darbijevim rukama. 

— Počni, — rekao je kralj Brajan. — Zasviraj 
nešto lijepo. 

Darbi stavi violinu pod bradu i odsvira nekoliko 
akorda. Zvuk violine bio je veličanstven i brzo mu 


na um padne smion plan. 

— Svirat ću vam Lov na lisicu, — rekao je Darbi 
O'Gil. Znao je da mali ljudi, osim glazbe, vole i lov 
i da ne mogu odoljeti ni jednoj ni drugoj zabavi. 

Zasvirao je temu okupljanja lovaca i pasa, a onda 
početka lova. 

— Zaplešimo brže! — uzviknuo je Darbi, udara- 
jući nogom takt. 

I mali gnomi počeše plesati. 

Oponašao je melankoličan zvuk roga i brzu trku 
hajke. Činilo se kao da se zaista čuje lajanje pasa 
i topot konja. 

Ubrzo su gnomi potrčali po svoje bijele konje. 
S Kraljem na čelu pojurili su spiljom, a Darbi ih je 
podsticao zvukom svoje muzike. 

— Pokret! — uzviknuo je Kralj i zapucketao 
bičem. Tada se planina otvorila pred njim. 

Sjajna mjesečina je obasjala Darbija, ali je on 
svirao i dalje, ljepše nego ikad. Kralj i njegovi lovci 
su odjahali, a na noćnom nebu su blistale zvijezde. 


Kad je Darbi ostao sam, spustio je violinu i 
pošao za njima. Ali se odjednom sjetio kovčega 
s dragim kamenjem, koji je stajao pored prijestolja. 

Vratio se, podigao poklopac i počeo puniti 
džepove dijamantima. 

Neki ga je čudan šum natjerao da se okrene. 
Planina se zatvarala! Darbi pruži ruku da uzme još 
jednu šaku dragog kamenja, ali vidje da više nema 
vremena. Potrčao je prema otvoru od kojega je 
ostala samo jedna veća pukotina. 

Jedva se provukao napolje! Kad je legao na 
rosnu travu da se odmori, planina se s trijeskom 
zatvorila za njim. Zadrhtao je od straha kad je 
pomislio što mu se moglo desiti! 

Zavukao je ruku u džep, ali džep je bio prazan. 
Zavukao je još dublje, i na dnu otkrio jednu rupu. 
Drago kamenje mu je ispalo iz džepa dok je bježao 
iz spilje! 

Tako je Darbi O'Gil došao kući bez ikakvog 
blaga, iako je tu noć proveo s malim ljudima. 

VELIKI RIĐO 


VELIKI RIĐO je bio divan crveni seter. Nije bio 
ni pas čuvar, ni razmaženi ljubimac. Bio je pas za 
izložbe i živio je u štenari vrlo bogata gospodina. 

Njegov se gospodar mnogo brinuo za njega, ali 
samo zato jer je želio da Veliki Riđo osvaja prve 
nagrade na izložbama. 

Velikog Riđu su svakog dana čsšljali i četkali. 
Imao je dovoljno probrane hrane i svakog su ga 
dana izvodili u šetnju. 

Ali Veliki Riđo nije bio sretan, jer nije imao prija- 
telja s kojim bi se igrao, niti neko mlado biće kome 
bi se posvetio poput većine ostalih pasa. 

Jednoga je dana u štenaru došao jedan dječak. 
Zvao se Rene. 

On i Veliki Riđo ubrzo su postali nerazdvojivi 
prijatelji. Rene je četkao lijepo krzno Velikog Riđe, 
hranio ga i izvodio u duge šetnje. 

Kad god su mogli, Rene i Veliki Riđo bili su 
zajedno i često se igrali. Igrali su se hodajući po 
oborenom stablu, skačući preko potoka, i lovili se 
oko drveća. 

A uveče bi, naprotiv, mirno sjedili, dok bi Rene 
intonirao neku pjesmicu. 

Rene i Veliki Riđo bili su veliki prijatelji. No 


unatoč tome, položaj Velikog Riđe nije se mijenjao : 
on je bio pas za izložbe. 

Jednoga dana prišao mu je njegov gospodar i 
rekao: — Veliki Riđo, ti nisi pas čuvar, nisi ni salon- 
ski pas, ti si pas za izložbe. Sutra ćeš u grad. 


Iako teška srca, Riđo se sutradan popeo na vlak i 
zauzeo svoje mjesto. 

U vlaku je ljubazni čuvar dopustio Velikom Riđi 
da cijelo vrijeme ostane izvan kaveza. Rekao je: 
— Dođi, ispruži malo tvoje lijepe duge šape. Do- 


nijet ću ti malo vode. 

Odjednom je vlak usporio, a vrata na vagonu 
Velikog Riđe su se otvorila. 

Veliki Riđo je uhvatio trenutak kad na njega 
nitko nije pazio i iskočio. 

— To je njegov kraj, — rekao je njegov gospodar 
kad je čuo što se desilo. — Veliki Riđo ne zna loviti, 
on je pas za izložbe. Neće moći živjeti u šumi. 

— Ja ću ga naći. Moram ga naći, — rekao je 
Rene, koji se s time nije mogao pomiriti. 

— Nećeš ga naći tako lako, — kazao je gospodar. 
— Šuma je velika i divlja. Izgubit ćeš se i ti. 

— Stric me je naučio mnogo štošta o šumama, — 
rekao je Rene. — To će mi poslužiti da pronađem 
Velikog Riđu. 

Rene je sjeo u vlak, u isti onaj vlak u kome se 

vozio Veliki Riđo. 

I u vlaku je čuvar ponovio ista predviđanja: 
— Nećeš ga naći, sine. 

Odjednom je vlak, u jednom zavoju, usporio i 
Rene je pomislio: — Vjerojatno je ovdje iskočio, 
— rekao je Rene, iskočivši iz vlaka. 

Tek što se našao na zemlji, upitao se kuda da 
krene. A onda je ugledao potok i pomislio : — Mož- 
da je Veliki Riđo ovdje popio malo vode. 

Krenuo je obalom. I zaista, naišao je na trag 
jedne pseće šape. 

— Evo psećeg traga! Mora da je Riđin! 

Rene je nastavio s traženjem, no drugih tragova 
nije otkrio, au međuvremenu je počeo padati mrak. 

Odjednom se zaustavio; na jednom čičku, nje- 
gove su nemirne oči zapazile pramičak crvene dlake. 
Činilo se kao da je to dlaka Velikog Riđe. 

— Riđo, Veliki Riđo, — zazvao je nekoliko 
puta, ali odgovora nije bilo. 

Sunce je već zapalo i Rene se, izgubivši svaku 
nadu, pripremio za spavanje, prostrijevši svoju krz- 
nenu vreću za spavanje. 

Ipak, sutradan ujutro ponovo se prihvatio traže- 
nja jednakom upornošću, kao i prethodnog dana. 

— Veliki Riđo, Veliki Riđo, — zvao je. Ali cvi- 
ljenje psa mu još uvijek nije dopiralo do ušiju. 

No dječak nije gubio hrabrost, već je odlučno 
nastavio s traganjem. 

Stigavši na jednu čistinu, primijetio je da je trava 
na nekoliko mjesta povaljena. 

— Zar. Veliki Riđo nije mogao ovdje provesti 
noć? — zamislio se Rene. 

I onda je dječak ponovo počeo u sav glas dozivati 
psa. No njegov se glas gubio u velikoj šumi. Umoran 
i shrvan sjeo je pod jedno drvo i — kao da se time 
želi utješiti — dohvatio svoju malu harmoniku i 
zasvirao jednu tugaljivu pjesmicu. 

Ljupki, jasni motiv odzvanjao je planinom, raz- 
lijegao se iznad krošanja drveća, spustio se dolinom 
sve do jednog jezerca. Veliki Riđo, koji je upravo 
pio vodu iz tog jezera, naglo je digao glavu. 

Jedan je trenutak nepomično stajao s jednom 
uzdignutom šapom : osluškivao je. A onda je izne- 
nada zalajao i počeo trčati. 

— Veliki Riđo, Veliki Riđo, — uzviknuo je Rene, 
čuvši lajanje, a onda je i sam potrčao sve dok nije 
vidio kako nešto poskakuje između grmova. Bio je 
to Veliki Riđo! 

Na vrhuncu svog veselja, pas je odmah skočio 


na Renea i obojica su se počeli valjati: Rene smijući 
se i vičući, a pas prilajkujući pri tom od radosti. 

— Riđo, stara budalo! — uzdahnuo je dječak. 
— Došao sam da te tražim, a desilo se obratno: 
ti si našao mene! 

A onda mu se dječak približio još više. 

— Mršav si i izgladnio, — dodao je, — dođi da te 
odvedem tvome gospodaru. 

Kad je vlasnik vidio Renea kako se vraća s Ve- 
likim Riđom, nije mogao vjerovati svojim očima. 


— Bio sam uvjeren da vas obojicu neću nikada 
više vidjeti, — rekao je. 

A kad mu je Rene prostodušno objasnio da je, 
u stvari, pas pronašao njega, gospodar je osjetio 
potrebu da mu ga pokloni, rekavši: 

— Toliko se volite, da ste stvoreni jedan za 
drugoga. 

I tako Veliki Riđo više nije bio pas za izložbu: 
bio je pas poput svih ostalih pasa i napokon se 
osjećao sretnim. 

ZORO 


SIN SE VRAĆA KUĆI 
— Sklonite se! Mjesta za zapovjednikove kop- 


ljanike! 
Ovaj uzvik je odjekivao duž puta koji je vodio u 

Los Anđelos, uspavani grad Španske Kalifornije 
iz godine 1820. 

— Sklonite se s puta! Sklonite se! — stalno se 
ponavljalo. 

Dva kopljanika u sjajnim uniformama projahala 


su vratolomnom brzinom. Za sobom su vodila 
trećeg konja na kome je jahao čovjek sijede kose i 
ruku vezanih na leđima. 


Svi su stali da propuste kopljanike i njihovog 
zarobljenika. Poštanska kola s mnogo prtljaga na 
krovu sklonila su se u stranu i zaustavila. Jedan 
putnik, lijep, dobro obučen mladić po imenu 
Dijego de la Vega, promolio je glavu kroz prozor 
da vidi konjanike koji su jurili. 

— Zarobljenik! Pa to je, to je don Ignasio Tores, 


prijatelj moga oca! — iznenađeno je rekao svom 
suputniku, tamnoputom čovjeku prijatna izgleda. 
Ovaj ga je iznenađeno pogledao. 

— Da, to je prijatelj moga oca, — rekao je 
Dijego, — i veliki rančero u ovome kraju. Ne shva- 
ćam, Bernardo. Da uhapse čovjeka kao što je 
Ignasio! Ovaj novi zapovjednik, kapetan Mona- 
stario, mora da je još veći tiranin nego što smo 
mislili. 

Poštanska kola su nastavila put, sve dok kočero, 

vozač, nije viknuo: — Don Dijego! Moramo se 
zaustaviti na vratima Los Anđelosa. Tamo zapo- 
vjednikovi vojnici pregledavaju kola. 

— Što? Još jedan pregled ? Po čijem naređenju ? 
— upita Dijego. 

— Zapovjednik je naredio. 

— To je nešto novo, — rekao je Dijego. 

— O, senjore — vi ste dugo bili u Španiji. Za ove 
tri godine bilo je mnogo promjena. Zapovjednik je 
ovdje bog i batina. Nitko se ne usuđuje da mu se 
usprotivi, — rekao je kočero. 

— O, pa ja ine mislim na protivljenje, — brzo je 

rekao Dijego. — Zakon je zakon, i on se mora 
poštovati. 
Nagnuo se i šapnuo Bernardu: — Ne zaboravi. 


Oni moraju misliti da sam ja neki plašljivi student. 
Bernardo je kimnuo glavom. — Čak i moj otac 
mora tako misliti, — nastavio je Dijego. — A i ti 
se moraš pretvarati, Bernardo. Ti znaš što treba 
da radiš. 
Bernardo je stavio prst na usta, a onda ruku na 


uho, oponašajući gluhog čovjeka. 

— Dobro! Ti si, nažalost, nijem, ali pravi se da 
si i gluh. Tako ćeš biti kao moje druge oči i uši. 
Ljudi ne paze što govore pred gluhim čovjekom. 
Reći će stvari o kojima bi inače šutjeli. 

Nijemi čovjek se nasmije. 

— Pokazat ćemo mi tom zapovjedniku, ha, 
Bernardo ? 

Poštanska kola se zaustaviše i začu se neka vika. 


— Svi napolje na pregled ! 

Vrata se otvoriše. Debeli kopljanik s brkovima i 
naredničkom pletenicom na rukavu grubo je izda- 
vao naređenja: — Napolje! 

— Gle, narednik Garsija! — uzviknuo je Dijego, 
izlazeći iz kola s Bernardom. 

— Don Dijego de la Vega! Kakvo iznenađenje, 
senjore! Mislili smo da ste na Univerzitetu u Ma- 
dridu! Kad ste se vratili? — rekao je narednik. 

—- Danas, brodom Asura. Vidim da ovdje ima 
nekih promjena, Garsija. Novi zapovjednik, i tako 
dalje. Ali tebi to ne smeta, zar ne? 

— Tako je, don Dijego. Ja sam vojnik. Ja samo 
slušam naređenja, — odgovorio je Garsija. 

— Razumijem, naredniče. Hoće li ovaj pregled 
dugo trajati? Htio bih što prije stići kući. 

— Neće, senjore. Ja ću lično pregledati vaš 
prtljag. 

— Hvala. Moj sluga će spustiti kovčege. — Dao 
je znak Bernardu, i on se popeo na kola da skine 
prtljag. 

— Zar on ne čuje? — upitao je narednik. 

— Ne, gluhonijem je, — rekao je Dijego. — Od 
rođenja. Ali je odličan sluga. Doveo sam ga iz 
Španije. — Don Dijego baci pogled na zapovjed- 
nikov štab, jednu izduženu, nisku zgradu od sirove 
opeke. Pored nje je bila zatvorska zgrada, pred 
kojom su šetala dva naoružana stražara. Malo dalje 
su se vidjele staje i barake za kopljanike. 

Jedan oficir izađe iz zatvorske zgrade, a stražari 
stadoše mirno. 

— To je sigurno zapovjednik, kapetan Mona- 
stario? — upita Dijego. 

— Da, senjore. Mora da je ispitivao zatvorenika 
— jednu vrlo važnu ličnost — don Ignasija Toresa. 
— Garsija zastade. — O, senjore! Zaboravio sam 
da ga vi poznajete! 

— Zar je prijatelj moga oca, don Ignasio, u 
zatvoru? — upita Dijego, praveći se da ništa 
ne zna. 

— Tako je, — tužno je rekao Garsija. 

— To je zaista strašno! Moram razgovarati sa 
zapovjednikom o tome! — rekao je Dijego. 

Kapetan Monastario je bio plahovit čovjek, 
vojnička držanja. Nosio je bradu i bio je naoružan 
pištoljem i sabljom. 

Dijego mu priđe i reče: — Želio bih razgovarati 
s vama, kapetane Monastario. 

— Tko ste vi? — upita zapovjednik. 

— Don Dijego de la Vega. 

— A, tako, sin don Alehandra. A ja sam mislio 

. da ste u Madridu, da studirate na Univerzitetu ? 

— Vratio sam se, senjor komandante, jer Univer- 
zitet nije pogodno mjesto za studiranje, — rekao je 
Dijego. 

— Kako? Ali Univerzitet postoji za to, da bi se 
studiralo ... 

-—— Možda za neke, — kazao je Dijego. — Ali ja 

sam pjesnik. Ja moram živjeti u mirnoj i tihoj 
sredini. Ah, ti studenti! Potpuno su poludjeli! 
Zamislite, kapetane, samo se mačuju, tuku i hrvaju! 
To uznemiruje. 

Zapovjednik se uhvatio za balčak svoje sablje. 
— Znači, vi smatrate da je pero moćnije od mača ? 
— prezrivo je upitao. 

— Da, kapetane, smatram. 

— Razumijem. A sad, senjor pjesniče, o čemu ste 
htjeli razgovarati? 

— Zašto ste uhapsili don Ignasija i zatvorili ga 
kao nekog zločinca ? 

— Zato što je gori i od najgoreg lopova! — rekao 
je Monastario. 

— Ali, gospodine, to mora da je neka greška. 
Don Ignasio je ... 

— Izdajnik!I platit će za svoju izdaju i zato što je 
kovao zavjeru protiv mene! — zagrmio je zapo- 
vjednik. — Imate li još nešto da pitate? 

— Ne, zapovjedniče! 

— Onda idite svojim putem, don Dijego! Ja 
nemam vremena za razgovore s pjesnicima! 

— Adios, zapovjedniče, — rekao je Dijego i 
poklonio se. 

Zapovjednik mu je rukom dao znak da iziđe. 
Dijego je prišao kolima, plašljivo se osvrćući za 
sobom. Ubrzo su ponovo natovarili prtljag, i kola 
su pošla na imanje porodice De la Vega. 

Kapetan Monastario je pozvao narednika Gar- 
siju. — Što je bilo u Dijegovom prtljagu? — upitao 
je zapovjednik. 

— Odjeća, kapetane, i mnogo knjiga. Čini mi se 
da su to pjesme. 

Monastario se podrugljivo osmjehnu. — Poezija ! 
Dakle, možda don Alehandro i jeste lav, ali sin 
mu je bezopasno jagnje! 

Zabacio je glavu i nasmijao se. Nasmijao se i 
narednik Garsija, i njihov podrugljiv smijeh je 
odjeknuo trgom. 

U poštanskim kolima se Dijego naslonio na 
kožni naslon i kradomice pogledao Bernarda. — 
Zapovjednik misli da ima posla s uplašenim pjesni- 
kom, a to sam baš i htio, — rekao je. 

Bernardo se cerio bez glasa, ali don Dijego se 
nije osmjehnuo. Namršteno je gledao kroz prozor. 
— Najteži dio tek dolazi. Moram uvjeriti oca da se 
plašim borbe, a moram i dalje igrati tu ulogu, sve 
dok naše ljude ne oslobodim nepravde — bez 
obzira što tko misli o meni! 


ZNAK ZOROA 


Te večeri je Dijego sjedio sa svojim ocem, don 
Alehandrom, u sali doma porodice de la Vega. 
Soba je bila tiha — ali je don Alehandro neumorno 
koračao iz jednog kuta u drugi. 

— Ne shvaćam, Dijego, — rekao je. — Ti vidiš 
kako nas kapetan Monastario tlači. Moj prijatelj 


don Ignasio je u zatvoru. Ali ti kao da ne mariš 
za to! Zar ne shvaćaš da mi više nećemo trpjeti 
tu tiraniju ? 

— Ali, oče ... postoji zakon ... 

— Ovdje je Monastario zakon! 

— Onda moramo šutjeti. Što da radimo? — re- 
kao je Dijego. 

— Možemo se boriti! Možemo ga silom otjerati 
iz Los Anđelosa ... 


«hasisa 


sat! 


Dijego je brzo dao znak ocu da šuti. — Molim 
te, oče — netko te može čuti! Ne spominji silu. 


Mora postojati neki drugi način. 

Don Alehandro je uzdahnuo. — Ne mogu vjero- 
vati da moj rođeni sin tako govori. Nadao sam se 
da ćeš postati nešto drugo, a ne samo pjesnik i 
sanjar. 

— Žao mi je, oče ... 

— Nisi ti kriv. Čovjek je ono što je. Ali ti mora 
da si umoran od puta. Idi spavaj. Razgovarat ćemo 
ponovo sutra. 

Dijego je u svojoj sobi gledao kako Bernardo vadi 
stvari iz kovčega. — Otac misli da sam slabić, i to 
me boli jer je on nesretan zbog toga. 

Bernardo je klimnuo glavom i nastavio da radi. 

— Moram se sam boriti sa zapovjednikom i ne 
smijem ugroziti živote rančerosa, — rekao je 
Dijego. 

Otvorio je sanduk, odgurnuo knjige koje su bile 
na vrhu i izvadio jedan crni šešir s ravnim obodom, 
crni ogrtač, masku i duge crne rukavice koje su na 
manžetama imale srebrom izvezeno slovo »Z«. 
Brzo se obukao i opasao mač. 

Bernardo se zaprepastio kad je ugledao pred 
sobom maskiranu priliku u crnom. Dijego se 
osmjehnuo. 


— Da ti se predstavim, Bernardo. Ja sam Zoro trašnjoj strani poklopca na kovčegu. — Eto! — 
— lisac, — rekao je i duboko se poklonio. Izvadio uzviknuo je. — Znak Zoroa! Znak slobode! 
je mač iz korica i vrhom ispisao slovo »Z« na unu- Odjednom se začu topot konja u punom trku. 

Obojica pritrčaše prozoru. Konjanik je bio don 
Alehandro, i već je prolazio kroz vrata imanja. 

Dijego zgrabi Bernarda za ruku. — On ide da 
oslobodi don Ignasija! Hajdemo, Bernardo! Noćas 
Zoro kreće! 


Bernardo napravi slovo »Z« u zraku i šišnu kao 
oštrica mača u pokretu. 

— Požuri u staju i osedlaj jednog dobrog konja 
za sebe, — naredio je Dijego. — Ja ću odmah doći. 

Bernardo pokretima pokaza da će osedlati konja 
i za Dijega. 

— Ne, samo za sebe. Kreni, — rekao je Dijego. 
Bernardo je izišao, vrteći glavom i mršteći se. 

Kad je on otišao, Dijego priđe ognjištu i gurnu 
jednu opeku. Začu se neko šuštanje, a ognjište se 
otvori i otkri jednu malu odaju. Dijego uđe u nju, 
a ognjište se zatvori za njim. 

Na zidu je visilo sedlo i uzda. Dijego je brzo 
skinuo sedlo i gurnuo jednu ploču u zidu. Ploča se 

otvorila, a Dijego je prošao kroz otvor i sišao niz 
stepenice. Ploča se lagano zatvorila za njim ... 


TAJNI PROLAZ 


Silazio je sve dublje i dublje, i najzad je ušao u 
jedan uzan, mračan tunel koji se završavao peći- 
nom. Samo je Dijego znao za to mjesto. 

Prije više od sto godina, kad se gradilo imanje 
porodice de la Vega, taj je tunel bio predviđen kao 
tajni izlaz u slučaju napada Indijanaca. Ali vrijeme 
je prolazilo i svi su ga zabovaili. Dijego ga je jednog 
dana slučajno otkrio, pomjerivši opeku koja je 
otvarala ognjište. Poslije toga je često silazio u tunel 
i u pećinu, ali o svom otkriću nije nikome ništa 
govorio. 

Sada mu je, kao Zorou, ovaj prolaz bio vrlo 
koristan. Iz pećine je izišao na jedan potok, čije 


su stjenovite strane sačinjavale pravi kanjon. Dijego 
triput oštro zviznu. 

Prvo se nije čulo ništa, a onda zanjišta neki konj. 
Začu se topot kopita po kamenju i pojavi se jedan 
ogroman crni pastuh. Stao je pred Dijega i zanjištao 
od radosti što ga vidi. 

— Dobri moj Tornado, — rekao je Dijego, tap- 
šući konja. Životinja se umirila i gospodar je brzo 
i bešumno osedla. 

I ovaj konj je bio Dijegova tajna. Tornado je 
bio predvodnik jednog krda divljih konja, Dijego 
ga je uhvatio i naučio raznim vještinama. Tornado 
je i dalje slobodno lutao po okolini, ali je čak i 


poslije tri godine došao na znak svoga gospodara. 

Dijego uzjaha konja i pojuri. Bernardo ga je čekao 
u staji. Nijemi čovjek pokaza na Tornada i upitno 
diže obrve. 

Dijego se osmjehnu i reče: — Objasnit ću ti 
kasnije. Sad moramo ići. I ne zaboravi — kad sam 
ovako obučen, više nisam Dijego de la Vega. 
Ja sam Zoro! A sad hajdemo u Los Anđelos! 

Stigli su do gradskih vrata i tamo zastali. 

— Ja ću preko zida, Bernardo, a ti ćešovo učiniti, 
— prošaputao je Zoro. 

Bernardo je pažljivo slušao. Kimnuo je glavom, 
okrenuo konja i brzo odjahao do ograde od kolja 


kojom je grad bio okružen. Zoro skide laso s oblučja 
na sedlu. Uspravio se, zamahnuo i bacio konopac. 
Laso zviznu kroz zrak i zateže se, obuhvativši jedan 
stub na palisadi. 

— Čekaj me, Tornado, — šapnuo je Zoro. 

Zoro se popne uz laso na zid. Zatim nečujno 
skoči dolje i sakri se u sjenci, držeći ruku na maču. 

Odjednom se začu požarno zvono. To je bio 
znak koji je Zoro čekao. Dok su kopljanici izlijetali 
iz baraka, Zoro je odvezao konje koji su stajali 
ispred zgrade. Uplašeni zvonjavom, konji su se 
razbježali. 

Zoro je brzo prilazio zatvorskoj zgradi, zaštićen 
općom gužvom. Narednik Garsija je stajao u 


vratima i pokušavao nadvikati galamu. Neki su 
kopljanici jurili da uhvate konje, drugi su nosili 
vedra s vodom i tražili požar. 

Zoro se privukao iza Garsije, gurnuo ga vrhom 
mača u leđa i rekao: — Uđi unutra, inače ću te 
raznijeti mačem. 

Garsija iskolači oči od straha. Koljena su mu se 


toliko tresla da je jedva uspio doći do zatvorske 
kancelarije. Zoro ga gurnu u jednu stolicu i veza 
ga njegovim pojasom od mača. 

Tada mu je stavio maramicu u usta i oduzeo mu 
ključeve. — Reci kapetanu Monastariju da je don 
Ignasija solobodio Zoro! Zapamti to ime — Zoro! 

Zatim pronađe ćeliju don Ignasija i otključa je. 

— Tko ste vi? — upita starac. 

— Zovem se Zoro. Ali nemamo vremena za 


razgovor. Moramo odmah krenuti! 

Zoro i don Ignasio potrčaše prema zidu, ali 
spazi ih kapetan Monastario. Zaustavite ih! 
Zaustavite ih! — vikao je izvlačeći pištolj. 

Ali prije nego što je povukao obarač, jedno odje- 
ljenje kopljanika projuri trgom između njega i 
Zoroa koji je trčao s don Ignasijem. 

Zoro poče sjeći svojim mačem i kopljanici se 
povukoše. Pomogao je don Ignasiju da se popne 

na zid, gurnuo ga u sedlo, uskočio iza njega i 
odjurio. 

Zapovjednik je dobio nastup bijesa kad je čuo 
Garsijinu priču. 

— Nađite Zoroa! Nađite ga, čujete li? Lično ću 
ga objesiti! 

Naredio je Garsiji da uzme jedan odred koplja- 
nika i da uhvati Zoroa. Zatim je otišao u sobicu 
iza vojne stanice. U jednom kutu sobe sjedio je 
čovjek vezanih ruku i nogu. Monastario zapali 
svijeću i osvijetli lice zatvorenika. Zadovoljno se 
osmjehnuo. Bio je pravi uspjeh imati tako istaknu- 
tog zatvorenika, vezanog poput najobičnijeg lo- 
pova. 

— Don Ignasio je pobjegao, ali vi ćete ga sasvim 
dobro zamijeniti, don Alehandro, — rekao je. — 
Ako me rančerosi ne poslušaju, naredit ću da vas 
javno išibaju. 

Ako se nadao da će njegov zatvorenik moliti za 
milost, prevario se. Don Alehandro je samo pre- 
zrivo sijevnuo očima. 


ZAPOVJEDNIKOVA POSJETA 


Kad je vidio da ga nitko ne prati, Zoro je smirio 
Tornada da ide hodom. Don Ignasio se okrenu 
prema njemu. 

— Tko ste vi, Zoro? — upitao je. 

— Jednog dana ću vam možda reći. Ali za sada 
je bolje da me znate samo kao Zoroa. 

— Kako želite, — rekao je rančero. — Kamo 
me vodite ? 

— U Misiju. Tamo ćete biti sigurni. Otac Felipe 
će vam pružiti utočište, — rekao je Zoro. 

— Ali kukavički je skrivati se! — protestirao je 
don Ignasio. 

— Nećete se dugo skrivati, — rekao je Zoro. 
— Morate otići u Monteri i ispričati guverneru što 
se ovdje dešava. On će odmah poslati pomoć, čim 
sazna što radi zapovjednik i kakvi su mu planovi. 

Kad su došli do Misije, Zoroa i don Ignasija je 
dočekao otac Felipe. 

—- Ovdje ćete biti sigurni, don Ignasio, — rekao 
je svećenik kad je saslušao Zoroa. — Za dva-tri 
dana odlaze naša kola u Monteri. Vi ćete ići tim 

kolima. 

— Ali zapovjednik je naredio da se pregledaju 
sva kola, — rekao je don Ignasio. 

— Ni on se ne usuđuje pregledati kola Misije. 
Vi ćete sigurno stići u Monteri, don Ignasio, obe- 
ćavam vam, — rekao je otac Felipe. 

— Sad moram ići, — kazao je Zoro. Crni ogrtač 
je zalepršao i on je nestao. 

Gore u brdima našao se s Bernardom tamo gdje 
su se dogovorili. — Odličan si bio, prijatelju, — 
rekao je Zoro. — Požarna zvona su ih toliko zbu- 
nila, da sam lako oslobodio don Ignasija. 


Bernardo se zadovoljno osmjehivao. — Sad se 
moramo brzo vratiti, prije nego što primijete da nas 
nema, — rekao je Zoro. 


Jašući ispred Bernarda, otišao je do tajnog ka- 
njona, gdje su skinuli sedla s konja i pustili ih. 

Zoro je poveo začuđenog Bernarda kroz tunel 
u odaju iza ognjišta. Tamo je skinuo masku Zoroa, 
i objesio šešir, masku, ogrtač i rukavice da budu 
spremni za slijedeći put. 

Pokazao je Bernardu kako se okreće ognjište i 
ušli su u Dijegovu sobu. 

— Nadam se da se otac vratio, — rekao je. 


Zakucao je na vrata očeve sobe, ali odgovora nije 
bilo. Soba je bila prazna. 

Dijego se zabrinu. — Bernardo! Nema ga! Idem 
ga potražiti. Ti čekaj ovdje! 

Ali tek što je Dijego ovo rekao, začu se zvuk 
trube, i četa kopljanika, skapetanom Monastarijem 
na čelu, ujaha u dvorište. Na dati znak kopljanici 
sjahaše i stadoše pored svojih konja, a zapovjednik 
dojaha do kuće. 

Dijego i Bernardo su promatrali s balkona. — 
Zašto li je došao, — mrmljao je Dijego. 

Ušao je u kuću i požurio niz stepenice. 

— Buenos dias, zapovjedniče, — uljudno je rekao 
Dijego. — Smijem li vam ponuditi da se nečim 
osvježite ? 

— Ovo nije obična posjeta, senjore, — hladno je 
rekao Monastario. — Došao sam vam reći da je 
vaš otac, don Alehandro de la Vega, uhapšen ... 

— Moj otac? Uhapšen? — zgranuo se Dijego. 


— Moja patrola ga je uhapsila na cesti zato što 
se tamo nalazio u doba kad je zabranjeno izlaziti 
iz kuće, — nastavio je zapovjednik. 

— Ali to nije neki ozbiljan prekršaj, kapetane 
Monastario. Kolika je kazna? Odmah ću je platiti. 

— Kršenje te zabrane je veliki prijestup koji 
povlači ozbiljnu kaznu, — rekao je Monastario. 

— Ne mogu vjerovati da ... 

— Bolje bi bilo da vjerujete, senjore. Možda će 
vaš otac biti javno išiban, kao svi opasni državni 
neprijatelji! 

— Ne! To ne smijete učiniti! — uzviknuo je 
Dijego, iskreno uplašen. 

— Ako vi ne učinite ono što od vas zahtijevam, 


naredit ću da ga bičuju. 

— Učinit ću sve što kažete, — rekao je Dijego 
stisnutih usana. 

— To je razumno, — rekao je Monastario. — 
Otići ćete svim rančerosima i reći ćete im da će vaš 
otac biti kažnjen ako oni ne budu surađivali sa 
mnom! 

— Odmah, zapovjedniče! 

— I recite im da don Ignasio i njegova porodica 
ne treba da očekuju nikakvu milost! 

— Da, zapovjedniče! 

— I recite im da će svatko, koga uhvatim da 
pomaže odmetniku Zorou, biti strijeljan bez suda! 

— Kako vi naređujete, zapovjedniče! — rekao 
je Dijego i duboko se poklonio. 

— Nastojte im prenijeti sve do posljednje riječi. 


Ja sad idem na imanje don Ignasija uhapsiti njegovu 
ženu i kćerku. Taj izdajnik će tek vidjeti što znači 
prkositi meni. 
Zapovjednik je odjahao, zveckajući sabljom. 
Dijego priđe pisaćem stolu, nađe pero i papir 
i žurno napisa jednu cedulju. Onda pozva Bernarda. 


ZORO PONOVO JAŠI 


— Odnesi tu cedulju senjori Tores, — rekao je. 
— Na njoj piše da povede kćerku i pođe s tobom 
k ocu Felipeu u Misiju. Moraš stići do njenog ima- 
nja prije zapovjednika. Idi putem pored rijeke — to 
je prečac. 

Bernardo odjuri, a Dijego potrča uz stepenice, 
preskačući sve po dvije odjednom. Za tren oka je 
navukao Zoroov kostim i odjurio na potok. 


Uzjahao je Tornada i poletio kao vjetar na Kra- 
ljev put — Kamino real. 

Odred kopljanika se polako približavao imanju 
porodice Tores, koje se vidjelo u daljini. 

— Sad, Tornado! — uzviknuo je Zoro. Izjahao 
je pravo pred kopljanike koji su se približavali. 
— Kukavice! Bijednici! — uzviknuo je mašući 
šeširom. — Ja sam Zoro! 

Monastario pocrveni od bijesa. — Zoro! Uhva- 
tite ga! Uhvatite ga! 

Kopljanici pojuriše na njega. 

Zoro je mirno stajao, a koplja s čeličnim vrho- 
vima su prilazila sve bliže. U posljednjem trenutku 
je lako povukao uzde i Tornado je odskočio, pro- 
puštajući zahuktale kopljanike koji nisu mogli na- 
glo promijeniti pravac pa su proletjeli pored ma- 
skiranog Zoroa. On je ponovo povukao uzde i 
Tornado je kao munja pojurio uz brdo do grebena 
koji je išao paralelno s Kraljevim putem. 

— Idioti! Za njim! Uhvatite ga! — vikao je 


Monastario. 

Zoro je grabio prema šumi. Kad je stigao do 
drveća, usporio je. Ubrzo je našao ono što je 
tražio — jednu granu koja je rasla nisko iznad puta. 
Zoro se zgrčio u krošnji drveta, i na jedan njegov 
znak Tornado se izgubio u šumi. 

Zapovjednik i njegovi vojnici zatutanjali su sta- 
zom, snažno vičući i mašući sabljama. 

Blizu Zoroa na drvetu se nalazilo gnijezdo 
stršljenova. Zoro se dosjeti nečemu i osmjehnu se 


sam sebi. Čekao je da kopljanici stignu do ispod 
samog drveta, a onda je vrhom mača otkačio 
gnijezdo. Gnijezdo je palo tačno ispred zapovjed- 
nika, raspuklo se i iz njega su izletjeli ljutiti stršlje- 
novi koji su navalili na kopljanike. 

Vojnici su bolno jaukali i mamuzali svoje konje 
da bi pobjegli od razbješnjenih stršljenova. Zoro je 
s drveta veselo promatrao kako kopljanici skaču 
s konja u potok, roneći u vodu da bi se oslobodili 
stršljenova. 

Tiho je zviznuo i Tornado se pojavio iz svog 
skrovišta. Zoro se sa drveta bacio u sedlo. 

— Naš pravi zadatak tek počinje, Tornado, — 
tiho je prošaputao konju. — Moramo osloboditi 
oca! 


SMIONI POTHVAT 


Na jednom mjestu u blizini Misije Zoro se našao 
s Bernardom. 

— Jesu li Toresova žena i kćerka stigle do oca 
Felipea? — upitao je. 

Bernardo je kimnuo glavom. Prsti su mu se brzo 
kretali dok je Zorou prenosio poruku koju je ovaj 
pažljivo pratio. 

— Dobro je, Bernardo. Žene su sigurne, a don 
Ignasio je na putu u Monteri? — Bernardo je 
kimnuo glavom. — A sad moram osloboditi oca 
prije nego što Monastario naredi da ga javno 
bičuju, — rekao je Zoro. 

Krenuli su u Los Anđelos što su brže mogli. 

Grad je vrio. Zvona su zvonila a bubnjevi udarali , 
pozivajući ljude na trg. Na trgu je stajao jedan 
kolac, a za kolac je bio privezan don Alehandro. 

Zaštićen kordonom kopljanika, Monastario se 
obraćao okupljenim građanima. Uniforma mu je 
bila blatnjava, a lice otečeno od ujeda stršljenova. 

— Ovo je posljednji put što se Zoro umiješao u 
moje planove! — vikao je. — Da bih vas opomenuo 
na poslušnost, pokazat ću vam što čeka one koji 
mi prkose! 

Bijesno je pogledao don Alehandra. — Kad sunce 
zađe iza onog narandžinog gaja, narednik Garsija 
će ovim bičem koji drži u ruci izbičevati don 
Alehandra. Dvadeset bičeva. Naredniče ? 

— Razumijem, — zbunjeno reče Garsija, stojeći 
pored zatvorenika. 

Iz gomile se začu žamor, ali svi zašutješe kad 
Monastario diže ruku. 

— To nije sve! Ako se sutra do zalaska sunca ne 
preda Zoro, don Alehandro će biti strijeljan! — 
rekao je zapovjednik. 

Ljudi počeše vikati. Neki iz gomile su pokušavali 
probiti kordon kopljanika, ali su ih stražari počeli 
tući i vraćati natrag. 

Sunce se polako spuštalo iza narandžinog gaja. 

Začu se Monastarijev glas, i nastade tišina. 

— Naredniče Garsija! Vršite svoju dužnost! — 
uzviknuo je. 

Garsija podiže bič. Gomila zamuče. Don Alehan- 
dro se skupi da primi udarac — ali udarca nije 
bilo. Začu se uzvik, i jedan maskirani jahač priđe 
krugu kopljanika u punom trku. Zoro! Vojnici 
upraviše koplja s čeličnim vrhovima, ali Tornado 
ih preskoči divnim, ogromnim skokom. 

Zoroov mač zviznu kroz zrak i presiječe zamah- 
nuti bič napola. Drugim zamahom je presjekao 
konopce kojima je don Alehandro bio vezan. Zoro 
podiže starca u svoje sedlo. 

Prije nego što su se kopljanici ponovno okupili, 
maskirani čovjek i don Alehandro su odjurili u 
oblaku prašine. 

— Za njim! Na konje! — vikao je Monastario. 
Ali je znao da neće moći stići maskiranog čovjeka 
na konju koji je jurio poput vihora. 

Zoro je odveo don Alehandra do tajne spilje u 
skrivenom kanjonu. 

— Za ovo mjesto nitko ne zna, — rekao je. 
— Tu ćete naći hranu i svježu vodu. Vratit ću se 
čim budem mogao. 

— Hvala, Zoro, — rekao je don Alehandro. 
Pažljivo ga je gledao u lice, kao da ga pokušava 
prepoznati. Oči mu se napuniše suzama. 

— Zašto ste tužni, don Alehandro? — upitao je 
Zoro. 

— Što mogu, Zoro. U vama vidim ono što sam 
želio da bude moj sin. Tko ste vi? 

— Žao mi je, ali moje ime mora ostati tajna, 
— tiho je rekao Zoro. 

— Ma tko da ste, senjore, ja sam vam zahvalan. 
Samo — kad biste vi bili moj sin! Vaš otac mora da 
se ponosi vama. 


Zoro spusti pogled da ne vidi koliko mu je otac 


nesretan. — Moram ići, don Alehandro! Adios! 
— rekao je. 
— Adios, Zoro! — rekao je don Alehandro i 


maskirani čovjek je odjurio. 

Zoro se našao s Bernardom i obojica su se smijali 
Monastarijevom bijesu i kako su lako spasili don 
Alehandra. 

Bernardo se odjednom prestade smijati i poče 
mirisati zrak. Zgrabio je Zoroa za rukav i pokazao 
u pravcu Toresovog imanja. Odande se dizao crni 
stup dima ... 


NAPAD 


Plamen se dizao u nebo. Ljudi su trčali kroz dim. 
Kad su se približili, jedan don Ignasijev radnik im 
je pritrčao. 

Prepoznao je Zoroa. — Hvala bogu što ste 
došli! — uzviknuo je. 

— Tko je to učinio? Tko je to zapalio? — upita 
Zoro. 

— Monastario i njegovi vojnici. On zna da su 
senjora Tores i njena kćerka u Misiji. Sad je otišao 
tamo. Rekao je da će naučiti oca Felipea kako se 


pomaže izdajnicima. Poslao je Garsiju i vojnike 
da uhapse sve rančerose u ovom kraju! 

— Potrudit ću se da Monastario ne stigne do 
Misije. Hajdemo, Bernardo! — rekao je Zoro. 

Kolona ljudi išla je prašnjavom cestom. Išli su 
polako, jer su bili vezani jedan za drugoga. Čuvala 
ih je mala četa kopljanika na konjima. 

— Rančerosi! — uzviknuo je Zoro i namrštio se. 
— Bernardo, najprije ćemo osloboditi te ljude. 

Izvukao je mač iz korica i navalio na kopljanike. 
Za njim je išao njegov vjerni sluga. Iznenadni napad 
je pomogao Zorou: on je tri konjanika oborio iz 
sedla i oni su ležali na zemlji bez svijesti. Ostali 
su pobjegli. 

Zoro i Bernardo oslobodili su rančerose. 

— Slobodni ste! — rekao je Zoro, odvezujući 
posljednjeg. Ljudi su mu toplo zahvalili i to mu je 
ulilo novu nadu. 

Zoro je podigao ogrtač i šešir nekog palog voj- 
nika. Skinuo je masku i predao je Bernardu. Onda 
se zavio u kopljanikov ogrtač i stavio njegov šešir 
na glavu. Ukratko je ispričao Bernardu svoj plan, 
a zatim je odjahao da traži Monastarija. 

Ubrzo je stigao zapovjednika i njegovu četu. 
Kako je znao da ga u kopljaničkoj uniformi nitko 


* neće poznati, salutirao je pred zapovjednikom. 


— Što je? — brzo upita Monastario. 

— Zapovjedniče! Imamo poruku od narednika 
Garsije! — rekao je Zoro kao kopljanik. 

— Dakle? 

— Narednik Garsija je uhvatio Zoroa! Poslao 
me je da vas odvedem na mjesto gdje ga drži 
zarobljenog! — rekao je Dijego. 

— Odlične vijesti! — rekao je zapovjednik. Okre- 
nuo se vojnicima. — Ja idem do narednika Garsije. 
Ostanite ovdje dok se ne vratim. 

Monastario je odjahao sa Zoroom, a umorni 
vojnici su privezali konje za drveće i legli u visoku 
travu. 

Jahali su izvjesno vrijeme putem, a onda je Zoro 
skrenuo na jednu uzanu stazu u šumi i mahnuo 
zapovjedniku da pođe za rijim. Odjednom se jedan 
laso kao zmija spusti sa drveta, obavi oko kapetana 
Monastarija i zbaci ga s konja. On teško pade na 
zemlju i ostade ležati, ošamućen od pada. 

Zoro se osmjehnu čovjeku koji je skočio s drveta. 
— Odlično, Bernardo, — rekao je. — E, sad mi daj 
moj kostim. 

Bernardo mu preda šešir, masku, ogrtač i ruka- 
vice. Zoro baci pogled na Monastarija. — Dobro je 
pao — ali to nije ništa u poređenju s onim što mu 
još spremam. Bernardo, njegovi vojnici su se ulogo- 
rili na cesti oko pet kilometara odavde. Ako im 
uplašiš i otjeraš konje, u Los Anđelosu neće biti 
vojnika kad tamo stignem. 

Bernardo je otišao, a Zoro je kleknuo pored 
onesviještenog zapovjednika. Uzeo je Monasta- 
rijeve pištolje ali mu je ostavio mač. Zapovjednik 
je jeknuo i pokrenuo se. Kad je otvorio oči, zapre- 


pašteno je gledao Zoroa. 

— Zoro! — uzviknuo je i sjeo. 

— Tako je, zapovjedniče! Zoro! Vi ste moj za- 
robljenik ... 


PRESUDA MAČA 


— Tvoj zarobljenik! Ali kopljanik mi je rekao ... 

— Ne vjerujte u sve što čujete. Ja sam bio taj 
taj kopljanik! — rekao je Zoro. 

Monastario je obliznuo svoja suha usta. — Što 
ćeš uraditi? — upitao je. 

— Uskoro ćete saznati. Ustani! — oštro je na- 
redio Zoro. 

Zapovjednik je ustao. Nervozno je gledao Zoroa. 
— Zoro, zar mi moramo biti protivnici? Zar u 
ovoj pokrajini nema dovoljno mjesta za obojicu? 
Zar se ne bismo mogli sporazumjeti? — rekao je. 

— Penji se na konja i ne pokušavaj me prevariti, 


— rekao je Zoro. Uhva:10 se za dršku pištolja. — 
Odlično gađam. 

Monastario se pope na konja, a Zoro uskoči 
Tornadu u sedlo. Pokazao je stazu. — Ovuda. 
I ne zaboravi, ja sam iza tebe! 

Monastario se okrenuo i pogledao Zoroa. — 
Zoro! To je put za Los Anđelos. Ja... ne shvaćam. 
Moji kopljanici će te uhvatiti! 

— Ne vjerujem. Imaju oni o čemu da brinu! — 
rekao je Zoro. Slatko se nasmijao, a Monastario 
ga je gledao, osjećajući sve veći strah ... 

Stigli su u Los Anđelos i Zoro je svog zaroblje- 
nika poveo u crkvu. Zazvonio je u veliko zvono, 
i ljudi su istrčali iz kuća, noseći baklje. Kad je 
Zoro gurnuo Monastarija na svjetlost treperavih 
baklji, ljudi u gomili počeše vikati. 

— Gledaj! Zoro je uhvatio zapovjednika! 

— Viva Zoro! Viva! 

— Smrt Monastariju! 

Gomila se uskomešala i počela se gurati prema 


Zorou i njegovom zarobljeniku, ali je Zoro podigao 
ruku i svi su stali. 

— Zapovjednik je moj zarobljenik! Znam kakvu 
vam je nepravdu činio — ali želim ga pobijediti u 
poštenoj borbi! 

Monastario prezrivo mahnu rukom. — Poštenu, 
— rugao se. — A kako ti zamišljaš poštenu bor- 
bu, a? 

— Je li tačno da si odličan mačevalac? — upita 
Zoro. 

— Najbolji u Kaliforniji ... 

— Vidjet ćemo je li to istina! Tvoj mač će ti 
pružiti priliku da se spasiš! — rekao je Zoro. 

— Pozivaš me na dvoboj? — upitao je zapo- 
vjednik u nevjerici. 

— Tako je! Ako pobijediš, Zoro te više neće 
uznemiravati! Ako ja pobijedim ... 

— Dosta priče, — prekinuo ga je Monastario. — 
Od ovog trenutka za mene govori moj mač! — On 
naglo izvuče mač iz korica. — Pazi, Zoro! 


Zoroova sablja sinu u svjetlosti baklji. Gomila 
ušuti i jedini zvuk koji se čuo na cijelom trgu bio je 
zveket mačeva. 

Dvoboj između Zoroa i kapetana Monastarija je 
bio vrlo ozbiljan. Oprezno su obilazili jedan oko 
drugoga. S vremena na vrijeme ukrštali su mačeve i 
približavali se, balčak o balčak, napeti kao strune. 

— Ubit ću te! — zaprijetio je Monastario kad su 
se približili jedan drugome. 

Zoro se nasmijao. — Prijetnje nisu djela, zapo- 
vjedniče! — rekao je i odskočio. 

Borba se nastavljala i zapovjednik je počeo bivati 
očajan. Maskirani čovjek je odbijao njegove naj- 
vještije napade. 

Kapetan se odjednom sagnuo, zgrabio šaku pra- 
šine i bacio je Zorou u oči. Zoro je za trenutak bio 
zaslijepljen, a zapovjednik je skočio da iskoristi 
prednost. Ali Zoro je instinktivno odskočio ustranu 
i izbjegao zapovjednikov mač. 

Ljudi u gomili su postali napregnuti i uzbuđeni. 
Znali su da je to borba na život i smrt. Dvoboj se 
nastavljao, a prednost je bila čas na jednoj, čas na 
drugoj strani. Zoro odjednom navali na Mona- 
starija i jednim snažnim udarcem izbaci zapovjed- 
niku mač iz ruke. 

Ljudi počeše klicati. 

— Zoro! Zoro! — vikali su. 

Monastario je stajao i šutio, a Zoroov mač mu je 
bio uperen u grudi. — Završi ono što si počeo, 
Zoro, — rekao je zapovjednik. — Ti si pobijedio. 

— Dat ću ti mogućnost da ostaneš živ — ali pod 
mojim uvjetima, — rekao je Zoro. 

— Koji su tvoji uvjeti? 

— Odbor građana koje ću ja izabrati, uhapsit 
će te i čuvati dok se don Ignasio Tores ne vrati iz 
Monterija. A onda će ti se suditi za tvoje zločine 
protiv naroda, — rekao je Zoro. 

— Imam samo jednu želju — rekao je Mona- 


stario. — Neka mi se sudi u Monteriju — a ne 
ovdje u Los Anđelosu gdje me svi mrze! 
— Ispunjena ti je, — rekao je Zoro. Ljudi su 


vikali do promuklosti kad je Monastarija predao 
odboru građana. Njegov posao je bio završen i Zoro 
je odjahao, a ogrtač mu je lepršao na vjetru ... 


ADIOS, ZORO 


Nedjelju dana kasnije don Alehandro, njegov 

stari prijatelj don Ignasio i Dijego sjedili su u 
velikoj sali u kući porodice de la Vega. Bernardo 
ih je služio vinom, a oni su razgovarali. 

—- Kako je to čudesna nedjelja, — rekao je don 
Alehandro. — Guverner te je imenovao za uprav- 
nika oblasti ... 

— Da. Monastariju će suditi vojni sud u Mon- 
teriju — a kopljanika više nema. Što bi čovjek još 
mogao poželjeti? — kazao je don Ignasio. Podigao 
je čašu. — Živjeli, amigos! U zdravlje Zoroa! 

— U zdravlje Zoroa! — oduševljeno je uzviknuo 
don Alehandro. Samo Dijego nije pio. 

— Hajde, sine, ispij! — rekao je don Alehandro. 

— Iskreno da ti kažem, oče, dosadio mi je taj 
Zoro! Cijele nedjelje slušam samo o njemu — 
Zoro, Zoro, Zoro. .. 

— E, da više ličiš na njega, možda bih onda o tebi 
govorio, — rekao je don Alehandro. — Gdje si ti 
bio kad je Zoro svoj život stavljao na kocku zbog 
nas? Kazat ću ti! Gore u svojoj sobi piskarao si 
glupave pjesme! 

— Nemojte, don Alehandro — nemojte biti toli- 
ko strogi prema mladiću! Svijetu su potrebni i 
pjesnici. Ne može svatko biti kao Zoro, —— umirivao 
ga je don Ignasio. 

Nijedan od njih nije primijetio vesele poglede 
koje su izmijenili Dijego i Bernardo. 

— E, kad bih samo još jednom vidio Zoroa — ali 
izgleda da je otišao, — kazao je don Alehandro. 

— lja se pitam gdje je, — rekao je don Ignasio. 
— Valjda nećemo nikad ni saznati. Hajde, don 
Alehandro, ne ljutite se na Dijega. Ne zaboravite 
da za nekoliko dana imamo veliko slavlje. 

— U pravu ste, kao i uvijek, — rekao je don 
Alehandro. Nasmiješio se Dijegu i zagrlio ga. — 
Hajde, sine — pjesniče moj — odjaši i pozovi sve 
rančerose i njihove porodice na naše slavlje. 

— Hoću, oče. Idem. — Izlazeći iz sale, dao je 
znak Bernardu. Njegov nijemi prijatelj je malo 
sačekao, pa je onda pošao za njim. 

Dijego ga je čekao u svojoj sobi. — Idem da im 
još jednom pokažem Zoroa, — rekao je. — Pomozi 
mi da se obučem. I pođi sa mnom da osedlaš 
Tornada. 

Otvorio je veliki kovčeg i izvadio Zoroov kostim. 
Kostim je bio pažljivo složen za buduće potrebe. 
Zatim su on i Bernardo izišli kroz tajni prolaz. 

Baš kad je don Alehandro htio pozvati Bernarda 
da mu donese još vina, sluga zakuca na vrata. 


— Što je, Bernardo? — upita don Alehandro. 

Bernardo poče brzo davati znakove rukama i po- 
kazivati na prozor. Iz dvorišta se začuo topot konj- 
skih kopita, i don Alehandro potrča na balkon. 

— Prijatelju! Dođi brzo! Dođi! — vikao je don 
Ignasiju. 

U dvorištu je stajao Zoro na svom velikom konju. 

— Saludos, amigos! Ako vam ikad budem po- 
treban, doći ću! Adios! — Mahnuo im je i kao vjetar 
nestao na svom crnom paripu. 

Don Alehandro je stajao i gledao za njim, sve 
dok od Zoroa nije ostao samo oblak prašine. 

Don Ignasio se blago osmjehnu svom prijatelju i 
povede ga unutra. 

— Hajde, prijatelju, — rekao je. — Možda će 
Zoro opet doći, a možda neće. To je hrabar čovjek, 
borac, i mi ćemo ga viđati samo u nevoljama. 

— Pitam se tko je on, i što radi u mirna vremena ? 


— glasno je razmišljao don Alehandro. 

— Možda to nikad nećemo saznati, — odgo- 
vorio je don Ignasio. — Ali zapamti, prijatelju, 
da bi čovjek bio hrabar, nisu mu potrebni crni 
ogrtač i maska. Može se biti hrabar i u svako- 
dnevnoj odjeći koju svi nosimo iz dana u dan. 

— Što hoćeš time reći? — upita don Alehandro. 

— Samo ovo. Hrabrost je raditi ono u što čovjek 
vjeruje, pa makar — i naročito onda — kad vjeruje 
u poeziju! 

— Da, da, imaš pravo, — rekao je don Alehan- 
dro. Polako je srkutao vino. — Ali jedno je sigurno. 
Nitko ne može istovremeno biti i pjesnik i borac. 

— Takvih ima vrlo malo, — kazao je don 
Ignasio. — Ali najzad — tko zna? Možda Zoro u 
slobodnim časovima piše pjesme? — Potapšao je 
don Alehandra po ramenu i njih dvojica se slatko 
nasmijaše. 

— Ha, ha! Zoro i pjesme! Odlična šala, moj pri- 
jatelju! — smijao se don Alehandro brišući oči. 

Iza njih je stajao Bernardo, pa se i on osmjehnuo 
na tu šalu. 

ZIMLJIVI PINGVIN 


Daleko, daleko, na samom kraju svijeta, u blizini Svi su pingvini živjeli napolju i po najvećoj su se 
Južnog pola na kome su ljeta još hladnija nego zime, hladnoći iz dana u dan skijali po snijegu i ledu, 
živio je jedan mali pingvin po imenu Pablo. lovili ribu i spuštali se niz tobogan. 

Ali Pablo nije bio kao ostali pingvini. A Pablo je sjedio u svom malom igluu, priljubljen 

uz svog najtoplijeg druga, staru peć zvanu Dimlji- 
vi Džo. 

Pablo je bio nesretan. Drhtao je, drhtao i stalno 
su ga podilazili žmarci. Okretao je prema peći čas 
jednu, čas drugu stranu tijela. 

— Brrrrrr! — govorio je, cvokoćući zubima. — 
N-ne mogu se n-nikako ug-grijati. 

— Samo kad bi se pojavilo sunce i otopilo sav 
taj snijeg i led! Onda bi na Južnom polu iznikla 
trava i poraslo drveće i cvijeće, i život bi zaista bio 
divan! Ali to je nemoguće, — uzdisao je jadni 
Pablo. 

Tako je Pablo opet ložio Dimljivog Džoa i još 
se više priljubljivao uz toplu peć. 

Odjednom se sjetio nečega. Kad već ne može biti 
toplo na Južnom polu, Pablo bi mogao otići u neku 
toplu zemlju! Otići će na tropsko ostrvo gdje ima 
palmi i kokosovih oraha, i gdje može provesti 
čitav život grijući se na toplom suncu i gledajući 
plavo nebo nad glavom. 


Tako je odlučni mali pingvin privezao svoje 
krplje, pozdravio se s Dimljivim Džoom i hrabro 
krenuo na ostrvo svojih snova. 

Svi njegovi prijatelji pošli su ga ispratiti. 

Oni su voljeni Pabla, iako je bio zimogrozan, i 
bilo im je žao što odlazi, ali je Pablo bio vrlo odlu- 
čan. Ništa ga nije moglo zaustaviti. 

Gegao se mali pingvin u dubokom snijegu, idući 
na sjever ka suncu. 

Tek što se udaljio od svog iglua, kad puhne neki 
hladan vjetar i zaledi ga tako da se ukrutio kao 
daska. Pade na leđa i poče se valjati niz jednu 
strminu. Snijeg se sve više lijepio za njega i najzad 
je postao jedna ogromna sniježna gruda. 

Gruda se sve brže kotrljala niz brdo i postajala 
sve veća, dok najzad nije proletjela kroz vrata 
Pablovog iglua. Tada se razbila nasred sobe i 
zaustavila. 

Pablo je ustao i ugledao svog Dimljivog Džoa koji 
je veselo gorio, trudeći se da što bolje ugrije iglu. 

— Sad ćeš se možda okaniti te glupe ideje, — zvolio da taj neuspjeh izmijeni njegove planove. 
gunđala je stara peć, — i ostati kod kuće. Sutradan je zimljivi pingvin ponovo krenuo ka 
Ali Pablo je bio uporan. Mali pingvin nije do- tropskom suncu. 

Ovog se puta opremio tako da se ne može ponovo 
okliznuti na ledu. Na svaku nogu zavezao je po 
jednu vreću s toplom vodom, a nekoliko takvih 
vreća je stavio oko sebe ispod kaputa da ga griju. 

— Eto, — pobjedonosno je uzviknuo, — ovog 
puta ću uspjeti! 

Ponovo je krenuo uz brdo. 

— E, tako je bolje, — osmjehnuo se sam sebi, 
dok je s vrećama na nogama čvrsto koračao po 
ledu. Zastao je i izvukao kartu. — Prije nego što 
pođem dalje, — rekao je, — da provjerim da li 
idem u dobrom pravcu. Hm, da vidim. Ako idem 
stalno na sjever, doći ću do Južne Amerike. 

Tada se dogodilo nešto tužno. Dok je Pablo 
stajao na ledu i razgledao kartu, vreće s toplom 
vodom na njegovim nogama su otopile led i snijeg 
ispod njega. 


Srećom, pingvini su došli baš u trenutku kad je 
Pablo propao kroz rupu u ledu. 

Donijeli su ga u njegov iglu kao veliku kocku 
leda. Onda su kocku stavili na Dimljivog Džoa i 
naložili veliku vatru. 

Led se polako topio i mali pingvin je najzad 
skočio na pod. Bilo mu je malo hladnije nego 
obično, ali to je bilo sve. 

Dugo poslije toga zimljivi pingvin nije ništa 
poduzimao. Sjedio je pored Dimljivog Džoa i po 
cio dan ložio vatru. 

Ostali pingvini su bili uvjereni da je Pablo prestao 
razmišljati o tome kako da dođe do nekog tropskog 
otoka. 

Ali nije bilo tako. Ne, nipošto. Pablo je raz- 
mišljao. 

— Mora da postoji neki način da se ode sa 

Južnog pola, — mislio je. Odjednom je skočio i 
istrčao iz iglua. — Sjetio sam se! — uzbuđeno je 
vikao. — Pa naravno! Kako se nisam ranije sjetio ? 
Napravit ću čamac! 


254 


Pablo je grozničavo radio. Isjekao je veliki komad 
leda i od njega napravio čamac. Onda mu je uglavio 
jarbol i jedro, i na čamac donio sve stvari za koje je 
mislio da će mu biti potrebne na dugom putu — 


hranu, vodu, pomorsku kartu, kišobran za slučaj 
da pada kiša, kadu i, naravno, starog prijatelja 
Dimljivog Džoa. 

Najzad je zimogrozni mali pingvin zaplovio u 
zemlju svojih snova. 

Iz dana u dan je puhao hladan vjetar s juga i 
nosio mali ledeni čamac sve dalje prema sjeveru. 

Kad se približio rtu Horn, spustila se teška magla. 
Pablo nije ni znao da magla može biti tako gusta. 

Onda se jednog dana magla odjednom podigla, i 
Pablo je ugledao zemlju vrlo blizu lijevog boka 
čamca. A zatim i zemlju na desnoj strani čamca. 
Pablo je bio zbunjen. Kako na oceanu mogu dvije 
suprotne obale biti tako blizu jedna drugoj? Ali 
kad je pogledao svoju kartu, shvatio je. Plovio je 
kroz Mageljanov tjesnac. 

— Dosad je sve dobro išlo, — mislio je Pablo 
upravljajući čamcem između stjenovitih malih oto- 
ka kojih je bilo mnogo. — Ovo je pravi doživljaj. 

Sretno je prošao kroz Tjesnac, a onda je krenuo 


na sjever prema stjenovitoj obali Čilea. 

Poslije mnogo dana provedenih na moru, vjetar 
je prestao puhati i jedro je tužno visilo na jarbolu. 
Pablo se zabrinuo. Znao je da će, ne bude li vjetra, 
čamac ostati usred oceana, a vode za piće bilo je 
sve manje. : 


Jednog jutra pojavio se neki crni oblak. To je, 
u stvari, bio samo oblačić, ali bolje išta nego ništa. 
Prilazio je sve bliže, dok se najzad nije nagnuo nad 
sam čamac. 

— Samo kad bi se otvorio, — pomislio je Pablo. 
— Vjerojatno je pun kiše. 

Crni oblačić se spustio još niže i udario o vrh 
jarbola. Pablo je otvorio kišobran da ga napuni 
vodom, ali je iz oblaka pala samo jedna jedina 
kap kiše. 

— Pa dobro, — uzdahnuo je Pablo, — učinio je 
sve što je mogao. Mora da je suviše malen, pa ne 
može ostaviti majku. 

Baš kad je Pablo počeo gubiti nadu da će dospjeti 
do kopna, ponovo poče puhati vjetar. Napeo je 
jedro, i ledeni čamac je brzo krenuo na sjever duž 
obale Perua. 

— Uskoro ću prijeći ekvator, — rekao je Pablo, 
gledajući kartu, — mada ne znam što je to. 

Ali to nije bilo lako, što je Pablo ubrzo uvidio. 
On nije znao da je ekvator ona linija koja opasuje 
sredinu zemljine kugle i dijeli je na južnu i sjevernu 
polovinu. Ali nije znao ni to da je potrebno dobiti 
posebnu dozvolu Neptuna da bi mogao prijeći 
ekvator. 

Tako je Pablo uplovio ravno u ekvator i udario u 
njega tako jako da se njegov mali ledeni čamac 
gotovo prevrnuo. 

Iz mora iziđe Neptun da vidi što je to. Pablo je 
odjasnio da je to bilo slučajno, i da je on jedan 
zimljivi pingvin koji traži neki topli tropski otok 
s plavim nebom i lijepim cvijećem. 

— Rado ću ti pomoći, sinko, — rekao je stari 
Kralj mora, pošto se predstavio. — Znam jedno 
takvo mjesto. Okreni nalijevo i pođi u pravcu 
vala sve dok ne naiđeš na lijepo tropsko otočje 
Galapagos. 

— Hvala, gospodine, — rekao je Pablo. 

Tada Neptun podiže jednom rukom liniju, i 
čamac prođe ispod ekvatora. 

Pablo je ležao i uživao u toplom suncu koje je 
grijalo. To je bilo mnogo ljepše od smrzavanja na 
Južnom polu. Zaspao je, sav sretan, potpuno 

zaboravljajući da mu je čamac načinjen od leda. 
Tople struje su ga topile tako brzo da je — kad se 
Pablo probudio — od čamca ostalo samo dno. 

Mali pingvin je počeo žustro trčkarati tamo-amo 
po čamcu, pokušavajući spasiti što se moglo. Ali 
bilo je kasno. Od svega je ostala samo kada koja 
je plovila. Pablo poče očajnički plivati i uđe u 


nju baš kad se počela puniti vodom. Izbacivao je 


vodu iz kade što je prže mogao, ali što je on više 
izbacivao vodu, to se kada brže punila. Onda se 
sjetio da je zaboravio zapušiti rupu za odvod vode. 
Zapušač mu je nestao zajedno sa čamcem. 

Nešto se moralo učiniti. Pablo je izvadio tuš i 
njime zapušio rupu na dnu kade. Voda je prolazila 
kroz tuš i prskala preko kade u more. Tako je, 
poput nekog motora, gurala čamac velikom brzi- 
nom kroz vodu. 

Kada je plovila ravno prema jednoj pjeskovitoj 

obali i zarila se u pijesak. 

Pablo iskoči, sav zbunjen. Napunio je šake finim 
sitnim pijeskom i propustio ga kroz prste. 

— Najzad! — uzviknuo je. — Evo me na trop- 
skom otoku! 

Kokosovi orasi su bili veliki kao nogometne 
lopte. S drveća su visile žute banane, slatke datulje, 
sočni mango. Bilo je svega što srce može poželjeti. 
To je bio pravi otok snova. 

I tako je zimljivi mali pingvin napravio sebi 
mrežu za ležanje i razapeo je između dviju palmi. 

Čitavog dana grijao se na tropskom suncu, jeo 
voće i pio kokosovo mlijeko. 

Pablo je bio najsretniji pingvin na svijetu. Ali 
ponekad, ljuljajući se u svojoj mreži i grijući se na 
suncu, on bi duboko i teško uzdahnuo. 

Mislio je na svježi, hladni blistavi snijeg i jasno- 
zeleni led svog dalekog zavičaja, Južnoga pola. 


